
ELŐSZÓ 


Az elmúlt évtizedekben a vallások iránt tanúsított akadémiai vizsgálódás már Magyar- 
országon is egyre hangsúlyosabbá vált, a vallástudományi kutatások, valamint a témában 
publikált közlemények száma megnőtt. E kutatások fókuszai meglehetősen sokfélékké vál- 
tak az idők folyamán, a vallástörténeti aspektustól kezdve az új vallási entitásokig, a vallás- 
filozófiától a vallásantropológiáig igen színes és változatos témákra bukkanhat a témában 
elkötelezett olvasó. A témakör iránti érdeklődés immár nemcsak a klasszikus hitrendszerek 
tanításainak értelmezését fedi le, hanem olyan, alkalmazott vetületű és újszerű kérdések 
megfogalmazását és interpretációját is, amelyek különböző tudományterületek elméleteit 
is felhasználják. 

A vallástudomány mint tudomány már önmagában interdiszciplináris jellegű, fogalmaz- 
hatnánk úgy is, hogy a vallástudományok színes palettáján ott található számos bölcsészeti 
és társadalomtudományi vonatkozás is. Így például a vallásszociológia, valláspszichológia, a 
vallásnéprajz és —filológia mint ágazati vallástudományok a diszciplínák teoretikus megfon- 
tolásait és módszertanát használják föl. 

Ugyanakkor egyre több azoknak az új megközelítéseknek a száma, amelyek olyan tár- 
sadalom- vagy humántudományi, esetenként pedig természettudományi paradigmákat al- 
kalmaznak a kortárs valláskutatás esetében, amelyek eredendően nem érintik a vallás-értel- 
mezés tradicionális formáit. 

A jelen kötetnek éppen ezek a meglehetősen újszerű összekapcsolódások állnak a fóku- 
szában, nevezetesen a vallás politikatudományi, illetve gazdaságtudományi megközelítései. 
Előbbi esetében a társadalmi tőke és vallási szervezetek koncepciójának együttes vizsgálata, 
utóbbi esetében a menedzsment és egyházi szervezetek kapcsolódási pontjai jelentik a kiin- 
dulópontot az olvasó számára. 

A szerző eredendően szociológus, doktori fokozatát politikatudományból szerezte, köz- 
gazdaságtudományi végzettséggel is rendelkezik, jelenleg pedig a Szegedi Tudományegyetem 
Társadalomtudományi Intézetéhez tartozó Vallástudományi Tanszék munkatársa. Végzettségei, 
tudományos háttere és kutatási területei az alkalmazott vallástudományi mezőhöz kapcsolják, 
és megalapozottá teszik kutatói érdeklődését és tudományos állításait is. Jelen munkájában az 
elmúlt években végzett, több éves vizsgálatainak eredményeit szerkesztette egybe; a tanulmá- 
nyok sorrendjének logikájában az elmélet bemutatásából a konkrét esettanulmányokig tartó 
ívet érvényesítette. Ennek megfelelően árnyalt képet kaphatunk a társadalmi tőke elméletének 
sajátosságairól, az elmélet fejlődéséről, a főbb teoretikusok álláspontjáról, a fölmerülő kérdé- 
sekről és kritikai megfontolásokról, majd külön szöveg tartalmazza a társadalmi tőke paradig- 
májának alkalmazási lehetőségét a vallástudományi kutatásokban. 


Emellett olvashatunk a közép-kelet európai régió és Észak-Amerika vallási és társadal- 
mi kapcsolathálózatának izgalmas komparatív vizsgálatáról, illetve bepillantást nyerhetünk 
az új vallási mozgalmak témakörébe is. Utóbbi esetében a Peoples Temple amerikai és a 
Szcientológia hazai vonatkozásain keresztül kerülhetünk közelebb a felhasznált nézőpon- 
tok alkalmazhatóságához. Végül a szerző a valláskutatás gazdaságtudományi témakörébe 
kalauzolja olvasóját, teszi mindezt újfent összehasonlító jelleggel, amelyben a magyarorszá- 
gi egyházi gazdálkodás és menedzsment helyzetét az Európai Unió, valamint az Amerikai 
Egyesült Államok modelljeivel veti össze. 

Összességében elmondható, hogy a kötetben szereplő tanulmányok izgalmas és újfajta 
nézőpontot kínálnak a hazai vallástudományi szakirodalomban, így mindenkinek ajánlha- 
tó, aki az innovatív valláskutatás iránt érdeklődik. 


Dr. Szilárdi Réka 


BEVEZETÉS 


Az alábbi kötet egyes fejezeti az elmúlt évtizedben végzett, vallástudományi tárgyú kutatá- 
saim összefoglaló eredményeit tartalmazzák. Ilyen módon a központi tematikus elemet a val- 
lási entitások és ezeknek különböző szempontú, általában interdiszciplináris megközelítései és 
elemzései adják a vallástudomány szemléleti keretein belül. A vallástudományi keretkontextus 
meglehetősen tág mezőként jelenítődik meg a humán- és társadalomtudományos diskurzus- 
ban, így a sokféleség elkerülése végett a kötet szerkesztése során a válogatásba csak azokat a vizs- 
gálatokat emeltem be, amelyek a politikatudományi, illetve a gazdaságtudományi szemléletet 
alkalmazzák a kérdésfelvetésekben. 

Már a tartalomjegyzékből észreveheti az olvasó, hogy alapvetően a társadalmi tőke koncep- 
ciója, a társadalmi hálózatkutatás vallási közösségekre való alkalmazása, valamint az egyházak 
menedzsmentjének témaköre domborodik ki a szerkesztés logikájában. Olyan tudományte- 
rületek és megközelítések, amelyek talán első olvasatra meglehetősen távolinak tűnhetnek a 
vallástudomány tárgykörében. Ez azonban koránt sincs így, a kortárs valláskutatási trendek 
ugyanis egyre gyakrabban alkalmaznak olyan kontextusokat, illetve paradigmákat, amelyeket 
valamely más tudományterülethez kötődve dolgoznak ki a teoretikusok. Ezeknek a kísérleti 
alkalmazása meglehetősen fontossá vált az elmúlt években a jelenkori vallástudomány számára. 

Ennek magyarázata természetesen elsősorban abban rejlik, hogy a vallás nemcsak hitrend- 
szerek sokfélesége, a vallások vizsgálatának pedig nem kizárólag a spirituális dimenzióban van 
a helye, sőt, tudományos szempontból abban van a legkevésbé. Ugyanis a vallástudomány 
mint leíró tudományág egyáltalán nem foglalkozik vallási igazságtartalmakkal, tudományos 
szemléletét nem a vallás önmagában vagy éppen adott vallási tartalmak vizsgálata adja, hanem 
annak szisztematikus elemzése, hogy a vallás és az ember/emberek milyen viszonyrendszerben 
vannak egymással. Ilyen módon a vallás társadalmi jelenség, ennek megfelelően foglalkozni 
kell a társadalmi funkcióival, betöltött szerepével, politikai, szociológiai, lélektani, és gazdasági 
érintkezéseivel, hatásmechanizmusával. 

Ebből adódóan érdemes kísérletet tenni az olyan elméletek és modellek alkalmazására is, 
amelyek a klasszikus vallásszociológiai érdeklődésen túlmutatnak, és amelyek ugyancsak a tár- 
sadalomról, az emberek bizonyos csoportjáról, vagy a társadalomban meglévő vagy arra alapo- 
zódó diskurzusokról kívánnak állítani valamit. Ilyen értelemben tehát a vallásosság nem mint 
szubjektív, metafizikai tartalmakat megjelenítő elbeszélés jelenik meg a kutató szeme előtt, 
hanem olyan entitásként, amely vizsgálható és vizsgálandó a kortárs elméleti és kutatási trendek 
szerint a politika-, vagy éppen a gazdaságtudomány felől is. 

Ebből a szempontból eredeztetve állítottam föl a jelen kötet logikai ívét, amely az általá- 
nos elméleti megalapozás rövid összefoglalóján túl egyre konkrétabb, esettanulmányok szint- 

jén vizsgálja a vallás társadalmi helyzetét, társadalomra gyakorolt hatásait, következményeit és 
diskurzusait. 

A kiválasztott tanulmányokban igyekeztem érvényesíteni az összehasonlító jelleget. A hazai 
vallási helyzet rendszerváltozással bekövetkezett újszerű helyzete alkalmasnak kínálkozott olyan 
jellegű összevetésre, amelyekben a vallási jelenlét eltér a közép-kelet európai helyzettől, vagy 
a történelmi múlt, vagy pedig a szekularizáció mértékének tekintetében. Ennélfogva ahol a 
komparatív dimenzió érvényesítésre került, ott leginkább az észak-amerikai vallási-társadalmi 
helyzettel való összehasonlítást választottam. Ezt a választást alátámasztja, hogy a kötet általá- 
nos elméleti kerete, a társadalmi tőke elmélet, bár európai gyökerű, igazi jelentőségét az észak- 
amerikai társadalomtudósok munkásságán keresztül érte el. Ezáltal a végzett összehasonlítások 
a különböző társadalmi kontextusok esetében értelmet nyernek. 

A kötet struktúrájában az "általánostól a konkrétig" elvet alkalmaztam. A kezdő fejezet ezért 
a társadalmi tőke elméletének összefoglalását tartalmazza, amely az 1990-es évek óta megter- 
mékenyítette a társadalomtudományi diszkussziót. A szöveg az elmélet kialakulását, legfonto- 
sabb teoretikusainak (Bourdieu, Coleman, Putnam, Stone, stb.) gondolatmenetét, és kritikai 
észrevételeket tartalmazza. Külön hangsúlyt fektet a társadalmi tőke politikai tőkétől való elkü- 
lönítésére, a magán- és közszférával való viszonyára, és az elméletben rejlő főbb fogalmak tisz- 
tázására, mint amilyen a társadalmi részvétel, a bizalom, a reciprocitás, tolerancia, a szolidaritás 
vagy a társadalmi hálózatok. 

A Vallás és társadalmi tőke című rész már az elmélet alkalmazhatóságát vizsgálja a vallási 
témakörön belül. Mivel az elmélet megalkotói társadalmi tőke megteremtődésében gyakran 
tekintik a vallást kulcsszerepűnek, így lényeges lehet, hogy a tradicionális vallási tipologizálási 
faktorok mellett a vallás mint társadalmi tőke, a vallási közösségek társadalmi szerepvállalása 
új indikátorként jelenjen meg a kortárs vallásszociológiában. Ezért a tanulmány elsősorban az 
amerikai példákból általánosítható elméleti és empirikus tapasztalatokat, valamint a magyar 
elméleti és kutatási eredmények összevetése további kutatási irányok kijelölését teszi lehetővé. 

A kötet harmadik darabja a társadalmi hálózatkutatás újabb trendjeit kívánja bemutatni, 
ezen belül is a vallási, felekezeti hálózatkutatás módszertanát és lehetőségeit mutatja be részle- 
tesebben — szintén a társadalmi tőke elméletének aspektusából, közép-kelet európai és amerikai 
példák alapján. 

Jóllehet az első tanulmány érintőlegesen foglalkozik a társadalmi tőke negatív aspektusai- 
val, fontosnak tartottam, hogy ezeknek a negatív jellemzőknek vallási példát és esettanulmányt 
is szenteljek negyedik tanulmányként; így született meg a Peoples Temple mozgalmának elem- 
zése. Választásomat indokolta az az 1978 november 18-án, Guayana-ban lejátszódó destruktív 
esemény-sorozat, amelyben Jim Jones, a közösség vezető lelkésze parancsot adott egy amerikai 
kongresszusi képviselő és kísérete megtámadására, majd több mint 900 követőjével együtt tö- 
meges öngyilkosságot követett el. A történtek fókuszba helyezték az új vallási mozgalmakról 
való kritikai gondolkodást, a társadalmi reakciók, valamint a vallás és erőszak kérdéskörét, ezért 
a negatív társadalmi tőke bemutatását és elemzését ezen a példán keresztül szemléltettem. 

Az ötödik, szcientológiával foglalkozó fejezet alapját egy korábbi kutatás-sorozat képezi, 
amelyet a Szegedi Tudományegyetem Vallástudományi Tanszékén végeztünk el az egyház társa- 
dalmi jelenlétéről, tanításairól, tagságának jellegzetességeiről, diskurzusairól. A több éves adat- 
felvétel és az elemzés eredményeit az Alternatív vallás — Szcientológia Magyarországon című 

könyvben rögzítettük, ám a felvett adatok alkalmasnak bizonyultak arra, hogy a társadalmi 
tőke dimenzióját is vizsgálhassam, így az eredeti kvantitatív vizsgálat adatai kiegészültek a jelen 
témába illeszkedő eredményekkel is. 

Végül a könyv zárásaként a gazdaságrudományi szempont érvényesült, nevezetesen az 
egyházfinanszírozás, -gazdálkodás és —menedzsment lehetőségeinek bemutatását és elemzését 
járja körül nemzetközi összehasonlításban. A bemutatásban a magyarországi helyzetet Euró- 
pai Uniós példákkal vetettem össze, emellett az amerikai helyzetről is szót ejtettem, illetve 
igyekeztem képet adni az egyházi gazdálkodás és menedzsment hazai lehetőségeiről, és arról 
a kivételezett helyzetről, amelyet a szakpolitika határoz meg. A tanulmány mögött álló kuta- 
tásból világossá válik, hogy a hazai szakpolitika milyen modelleket alkalmaz az egyházi státusz 
megszerzésével, illetve az azzal járó előnyök meghatározásával kapcsolatban. 

A kötet alapvető célja, hogy elsősorban a kortárs valláskutatás számára újabb szemponto- 
kat kínáljon, illetve hogy a társtudományok figyelmét is felhívja a valláskutatás lehetőségeire, 
sokféleségére. 

A TÁRSADALMI TŐKE ELMÉLETÉNEK 
SAJÁTOSSÁGAIT 


1 Nagy Gábor Dániel (2016) Társadalmi tőke és területi kötődés Magyarországon. Belvedere Meridionale, Szeged. A 


doktori dolgozat átdolgozott és kiegészített fejezete. 


A TÁRSADALMI TŐKE ELMÉLETÉNEK SAJÁTOSSÁGAI 


Mivel a kötet gerincét a társadalmi-tőke paradigmájának különböző teoretikus és empiri- 
kus alkalmazása adja, ezért ebben a fejezetben az elmélet alapjait ismerheti meg részletesebben 
az olvasó a fogalom kialakulásától az elmélet továbbfejlődéséig, valamint kritikai recepciójáig. 
Ilyen értelemben ez a fejezet nélkülözhetetlen a későbbi vizsgálatok, esettanulmányok és ered- 
mények bemutatásához. 

Mindenekelőtt elmondható, hogy a társadalmi tőke a kortárs társadalomtudományban 
olyan elképzeléssé vált, amely maga jelképezi a társadalom szövetét, illetve annak állapotát. Az 
elmélet szerteágazó voltát tárgyalja Alexender Dill, aki szerint a nagy kiterjedésű elmélet iro- 
dalmai kissé elavultak, napjainkban nem kapja meg azt a figyelmet, amely a súlyából adódóan 
a társadalomtudományokban megilletné (Dill, 2015). Az általános megközelítés szerint fontos 
elemeiként tartják számon az emberek közötti jó szándékot, reciprocitást és bizalmat, valamint 
az együttműködési hajlandóságot. A megléte pozitív képet fest a társadalomról, és hatalmas 
előnyök tárházát nyitja meg előtte, míg a hiánya kóros tendenciákra hívja fel a figyelmet, és 
problémák kialakulását okozhatja a társadalmi élettel kapcsolatban. 

A kifejezést elsőként Hanifan (1916) használta, aki a vidéki iskola-közösségi központok- 
ról írt cikkében arra használta a fogalmat, hogy megnevezze "azokat a kézzel fogható anyago- 
kat, amelyek a legtöbbet számítanak az egyén mindennapi életében" (Hanifan 1916, 130). 
Hanifant kifejezetten érdekelte a jóakarat, testvériesség, szimpátia és társadalmi érintkezés azok 
között az emberek között, akik kiadnak egy társadalmi egységet. Hanifan után a következő 
jegyzett felhasználó Jacobs (1961), aki jóval később, a hatvanas években használta a fogalmat a 
városi lét és a szomszédsági kapcsolatok elemzésére (Orbán-Szántó 2005; Field 2003). 

A társadalmi tőke fogalmának elterjesztését elősegítő kutatók közül három prominens sze- 
mélyiség emelendő ki: Pierre Bourdieu (1977, 1979, 1980 és 2001), James S. Coleman (1973; 
1988, 1990) és Robert D. Putnam (1995, 2000; Putnam et al., 1993). 

Bourdieu egy korai definíciója a társadalmi tőkéről így szól: 

A nagyvilági — társadalmi kapcsolatok tőkéje, amelyek — ha szükséges — hasznos támogatást 
tudnak nyújtani; a tisztesség és tiszteletreméltóság tőkéje, amely gyakran szükséges a társadalom 
bizalmának megszerzésébez, biztosításához, és amiből birtokosai hasznot húzhatnak politikai kar- 
rierjük során." (Bourdieu 1979, 133) 

Bourdieu hangsúlyozza, hogy a társadalmi tőke által biztosított társadalmi kapcsolatok és 
társadalmi helyzet szükséges a politikai és társadalmi szerepvállaláshoz, a jó pozíciók eléréséhez. 
A társadalmi tőkét a hálózatokban létező, olyan kollektív erőforrásnak tekintette, amely azon- 
ban a hálózaton keresztül delegálhatóvá válik az egyén számára, aki képes lesz profitálni abból 
(Bourdieu 1980). 

Későbbi művében azonban (2001) már amellett érvel, hogy a társadalmi kapcsolatok olyan 
alaperőforrások, amelyek elhelyezik az egyént a hierarchiában és a komplex társadalmi struk- 
túrában. A társadalmi hálózatok elismerik tagjaik hozzáférését az értékes kollektív erőforrások- 
hoz, és szerepet játszhatnak az egyének társadalmi és gazdasági státuszában. Továbbá rámutat 
arra, hogy a gazdasági és anyagi feltételek a társadalmi folyamatok fejlesztésének az alapvető 
összetevői, és azért számításba kell venni őket a társadalmi tőke bármilyen mérésében. 

Coleman (1988) Bourdieu-höz hasonlóan szintén az emberi kapcsolatok eredményeként 
látja a társadalmi tőke létrejöttét a társadalmi szerkezet kontextusában. Érvelése szerint azon- 
ban az egyének nem hoznak létre olyan társadalmi tőkét, amit gazdasági vagy anyagi körül- 

mények korlátoznak. Mivel elhiszik, hogy azáltal, hogy társadalmi csoportokat és hálózatokat 
hoznak létre, elősegítik a kollektív cselekvést, ezért maximálni fogják az egyéni potenciáljukat 
és lehetőségeiket. Coleman (1988) a normák és értékek, kölcsönös bizalom, kölcsönös kötele- 
zettségek és elvárások, társadalmi hálózatok és társadalmi szervezetek szerepét hangsúlyozza a 
társadalmi tőke teremtésében. Egy definíciója: 

"Ha a racionális döntések elméletét vesszük, amiben minden egyes cselekvő bizonyos erőforrá- 
sokat és érdekeket irányít bizonyos erőforrásokban vagy eseményekben, a társadalmi tőke egyfajta 
erőforrás lesz, ami a cselekvő rendelkezésére áll." (Coleman 1988, 98) 

Gondolatmenete szerint a társadalmi tőke a kapcsolatokban létezik, a személyközi viszo- 
nyok alakulásával jön létre, és elősegíti a produktív cselekvést. Coleman azt írja, hogy a társa- 
dalmi tőke akkor fejti ki pozitív hatásait a társadalmi és politikai részvételre (pl. választási rész- 
vétel esélyének növelése), ha két feltétel teljesül: (1) kellően kompaktak a releváns társadalmi 
hálózatok a megfelelő ösztönzés eléréséhez, illetve (2) a választás tétje elég jelentős-e ahhoz, 
hogy ennek mentén elkülönüljenek a különböző hálózatok preferenciái (Coleman 1990, idézi: 
Angelusz— Tardos 2003). Ez a példa jól illusztrálja a társadalmi tőke kollektív erőforrás jellegét, 
amit Coleman propagál. 

Programadó tanulmányában James S. Coleman különleges érdeklődést mutatott (1988) az 
iránt a jelenség iránt, amikor a társadalmi tőke az emberi tőke megszerzésében és fejlesztésében, 
mint alapvető erőforrás jelenik meg (különösképp a gyerekek családon és közösségen belüli ok- 
tatása és fejlesztése kontextusában). Amellett érvel, hogy a család szerkezetén belül kifejlődött 
kapcsolatok alkotják a család társadalmi tőkéjét. Ebben a kontextusban a társadalmi tőke több 
szerkezeti tényezőtől függően fog változni. Ragaszkodva ehhez a nézethez, a szülők háztartás- 
ban való fizikai jelenlététől vagy hiányától függően változik a figyelem mennyisége és minősége, 
amit a gyerek/gyerekek a családi körön belül a szülőktől és/vagy más felnőttektől kapnak, illet- 
ve családi szinten a gyerek/gyerekek és a szülők kapcsolata fogja meghatározni a társadalmi tőke 
milyenségét. Portela Maseda és Neira Gómez (2003) támogatja Coleman elméletét a családon 
belüli társadalmi tőkével kapcsolatban, és felvetik, hogy az emberi tőke egy nemzedékről csak 
akkor fog átöröklődni a következőre, ha a családon belüli társadalmi tőke szintje magas. 

Putnam társadalmi tőke elmélete (Putnam et al. 1993, Putnam 1995, 2000) fontos kap- 
csolatban áll azzal a társadalmi kontextussal, amelyben megszületett. Két művében (Putnam et 
al. 1993; Putnam 2000) két különböző demokratikus rendszerben is bemutatja a társadalmi 
tőke keletkezését és működését: Olaszországban és az Egyesült Államokban. Mindkét eset- 
ben szoros összefüggést talál a jól működő társadalmi-politikai struktúra és a társadalmi tőke 
magasabb szintje között. Elgondolásában a társadalmi tőke és a közjó fogalma rokonítható, a 
társadalmi tőke kifejeződhet például a polgári erények társadalomban történő erős megjelenése 
által. Putnam a közösségi részvételt tekinti a társadalmi integráció legfontosabb elemének, és 
könyvében (2000) a tőketípus szintjének veszélyes mértékű visszaesésére figyelmeztet. Ez a visz- 
szaesés az ő olvasatában egyaránt veszélyezteti az amerikai demokráciát és az amerikai társada- 
lom integráltságát. Állításait több dimenzió mentén igyekszik bizonyítani és növelni közönsége 
elkötelezettségét a részvétel valamely formája mellett. 

A Putnam által megfogalmazott társadalmi tőke elmélet egyik legtöbb vitát kiváltott dimen- 
ziója a demokratikus részvétellel kapcsolatos dimenzió. A társadalmi tőke szintjét erősítő rész- 
vétel formája lehet civil részvétel, azaz a közösségi életbe bekapcsolódás, illetve lehet a politikai 

életbe történő bekapcsolódást jelentő politikai részvétel is. 1995-ben megjelent tanulmánya és 
2000-ben megjelent hasonló című könyve, a "Bowling Alone" összekötötte a részvétel ezen két 
jelentős dimenzióját. A szerző összefüggést feltételezett a közösségi részvétel hanyatlása és a poli- 
tikai részvétel visszaesése között. Elmélete sok kritikát kapott (vö. Portes 1998, 2000), e kritikák 
szerint nem tudhatjuk, vajon a részvételi szintek visszaesése nem egy normális folyamat eredmé- 
nye-e, illetve, hogy a magas szintű részvétel nem feltétlenül eredményez egészséges társadalmat. 

Putnam gondolatmentéből egyértelműen következik a társadalmi tőke azon vonása, hogy a 
tőketípus szintje elméletileg korlátlan mértékben növelhető, és abból nem zárható ki senki, aki 
részt vesz a társadalmi életben. Más tőketípusok, így az anyagi tőke és az emberi tőke esetében 
például egyértelmű korlátokkal állunk szemben. A gazdaságban nincsen korlátlan értékű, min- 
denki számára egyenlően elérhető anyagi erőforrás, az emberi tőke fejlesztése pedig igen költsé- 
ges és időigényes ráfordítással (tanulás, tapasztalatszerzés) lehetséges csupán. Ezekkel a nehezen 
növelhető és korlátozott mértékben hozzáférhető tőketípusokkal szemben a társadalmi tőke 
szintjét automatikusan növeli a használat, azaz a társadalmi életben való részvétel, valamint az 
interakciókon keresztül megszerzett és megadott bizalom. A használat által növelhető mértékű 
társadalmi tőke elméletben minden ember számára elérhető lehet, hiszen mindenki számára 
lehetséges, hogy bebizonyítsa, méltó a bizalomra — természetesen az elfoglalt társadalmi pozíci- 
óiknak megfelelő mértékben (Cox 1995, 1998; Putnam 2000). 


A társadalmi tőke leglényegesebb dimenziói 


Igen lényeges, hogy a társadalmi tőke nem csupán az egyén szintjén értelmezhető, illetve 
értelmezendő, hanem a közösségek, csoportok, network-ök, azaz a társadalmi hálózatok külön- 
böző szintjein is. A társadalmi tőke magas szintje kooperációhoz vezet, és normák kialakulását 
eredményezi. Az így kialakult normákat különféle módokon nevezzük. Ezen normákra példa 
az úgy nevezett polgári erényeknek az egyének szintjén, illetve a közbizalomnak a társadalmi 
csoport szintjén történő kialakulása Európában és az Egyesült Államokban is. Egy erkölcsös, 
erényeken alapuló, bizalomra épülő társadalom esetében alapkövetelmény, hogy a tagjai is be- 
tartsák azokat az alapnormákat, amelyeket a csoportjuk, illetve network-jük meghatározott, 
különben kizáródnak abból (Cox 1995; Putnam 2000). 

A tőketípus egyik legfontosabb eleme a bizalom dimenziója. A kölcsönös bizalom, azaz az 
emberek egymásba vetett bizalma minden fél számára előnyös lehet. A közbizalom egy normá- 
lis társadalmi rend alapja kell, hogy legyen, nélküle nehezen képzelhető el a társadalmi élet. A 
gazdasági szervezetek és szereplők közötti bizalom pedig a globális világgazdaság működésének 
előfeltétele, a megléte pedig gazdasági növekedést eredményez. A társadalmi tőke szintjének 
esetleges csökkenése természetesen azonnal megmutatkozik mindhárom korábban említett bi- 
zalmi dimenzióban. Ha kiemeljük a gazdasági dimenziót, és arról szeretnénk egy fontos állítást 
tenni, Fukuyama írása (2007) alapján elmondhatjuk, hogy a társadalmi tőke szintjének csökke- 
nése ebben a dimenzióban a legtöbb esetben konkrét és megfogható anyagi veszteségekhez vezet. 

Fukuyama azon túl, hogy James Coleman alapján bevezei a társadalmi tőke fogalmát, pél- 
dákat is mutat arra, hogy miként áshatja alá a bizalom hiánya a közösségek érdekérvényesí- 
tő (legyen szó akár az önérdek érvényesítéséről, például egy közösség infrastrukturális vagy 

kulturális fejlődéséhez nélkülözhetetlen döntéseinek halogatása) képességét. Mint Fukuyama 
megjegyzi, a társadalmi tőke azzal a képességgel azonos, hogy "csoportokban és szervezetekben 
együtt tudjunk dolgozni embertársainkkal közös célok elérése érdekében" (Fukuyama 2007, 
23). Fukuyama ugyanakkor felhívja a figyelmet arra is, hogy a társadalmi tőke a kapcsolatok 
különböző erősségű viszonyrendszerében aknázható ki a legteljesebb módon: nem a csoport 
belső kohéziója, az erős kötések dominanciája a döntő, hanem a gyenge kötésekre való fogé- 
konyság, az "outsiderek" bevonására való hajlandóság léte vagy hiánya a bizalom igazi próbakö- 
ve. A csoporton belüli bizalom gyakran gátló tényezőként működhet, az újítások, fejlesztések, a 
továbblépés lehetősége ugyanis a leggyakrabban kívülről érkezik. Fukuyama (2000, 11). 

A másik kulcsdimenzió az azonnali viszonzás reménye nélküli reciprocitás dimenziója. Ha 
reciprocitásról beszélünk, elsősorban a szimmetrikus reciprocitásra gondolhatunk. Magas szin- 
tű társadalmi tőke esetén a reciprocitás aktusa során a viszonzást nyújtó személy változhat, il- 
letve a viszonzás ideje egy későbbi időpont lehet. Itt fontos megemlíteni a szolidaritás fogalmát, 
amelyet a későbbiekben tárgyalunk. 

A társadalmi tőke működésének alapvető feltétele a kapcsolat-hálózatok kompaktsága, azaz 
a tagok összekapcsoltsága és egymás iránti szimpátián túlmutató elkötelezettsége. A laza, de 
kompakt hálózatok ígérik a legtöbb és leghasznosabb társadalmi tőkét tagjaik számára. Azon- 
ban a túl erős elkötelezettséggel járó, erősen összekapcsolt, erős kapcsolatokból álló hálózatok 
felemészthetik tagjaik energiáit. Ezen erős kapcsolatok ápolása sok időbe és sok ráfordításba 
kerül, és ezáltal hátrányba kerülhetnek az ilyen jellegű hálózatok tagjai a társadalmi életben. 
A társadalmi hálózat, melyben a társadalmi tőke termelődik, meg is határozza annak típusát. 


Demokratikus társadalmak 


A társadalmi tőke olyan erőforrás, amely vitathatatlanul jelen van a társadalom több al- 
rendszerében is. A demokratikus társadalmakban a civil társadalom kontextusában is értelmez- 
hetjük; horizontálisan szervezett, kölcsönös kapcsolatokra alapozódva létezik a társadalmi há- 
lózatokon belül. Ezen kapcsolatok azok között alakulnak ki, akik a demokratikus társadalmak 
működését segítő politikai intézmények létrehozásában az élen járnak. A demokrácia azokban 
a közösségekben fontos érték, ahol a bizalom, polgári elköteleződés, kölcsönösség, szolidaritás 
és integritás értékadó fogalmaknak számítanak. Putnam és szerzőtársai (1993) — az olasz kor- 
mányzatról írt munkájukban — úgy találták, hogy a decentralizáció során megalakult regionális 
kormányok új kezdeményezésekre való fogékonyságában a társadalmi tőke szerepe meghatá- 
rozó volt. A politikai és adminisztratív decentralizáció (és a hatalom különböző szintjeinek 
más régiókba való áthelyezése a központi kormány által) kiterjeszti az egyenlőtlenségeket és 
különbségeket a régiók között, és csökkentheti a közérdek érvényesítésének hatékonyságát, 
illetve megváltoztathatja a magánérdek érvényesítést szabályozó normákat. 

Későbbi munkáiban Putnam (1995, 2000; Putnam-Feldstein 2004) a társadalmi tőkét 
az önkéntes szervezeti tagságból vezette le. Egyértelműen párhuzamot vont a társadalmi tőke 
mértéke és a politikai részvétel intenzitása között. Véleménye szerint az USA-ban a politikai 
és társadalmi részvétel "50-es évektől kezdődő visszaesésének fő oka a társadalmi tőke nagy- 
mértékű lerombolódása. Feltételezése szerint tehát az a társadalom egészséges és jól működő 

demokráciával rendelkező társadalom, ahol a társadalmi tőke szintje és ezáltal a politikai rész- 
vétel intenzitása egyformán magas. Putnam ezen elmélete nagyban támaszkodik a "közjó" 
elgondolására, és a legtöbb kritikát azért kapta, mert a társadalmakat csak az imént említett 
kritériumok teljesülése esetén tartja egészségesnek. Kritikusai felvetik, hogy legfőbb hibájaként 
nem akarja egy alternatív társadalomfejlődési mód lehetőségét tekintetbe venni elméleteinek 
kidolgozásakor (Portes 1998, 2000). 

Rico, Fraile és González (1998) más nézőpontból közelít a társadalmi tőke és demokrácia 
kérdéséhez. Bemutatják, hogy a spanyol regionális rendszerben a területi gazdasági fejlesztés és 
társadalmi tőke közötti kapcsolat nem szignifikáns. Kutatásaik azonban megerősítik, hogy a 
társadalmi tőke az önkormányzati sikeresség és hatékonyság egyik alapvető meghatározója, me- 
lyet csak erősít a nyilvános forráselosztás intézménye. A decentralizáció összefüggéseiben úgy 
érvelnek, hogy az autonómia fokának (politikai decentralizáció) és az önkormányzati munka 
minőségének pozitív hatása van a törvényhozói teljesítményre. A regionális Spanyolországban 
a politikai decentralizáció törvényhozói hatékonysággal és elszámoltatható kormányzati telje- 
sítménnyel párosul. Megemlítendő, hogy a "változó geometria elve" Spanyolországban is érvé- 
nyesül, és vannak mesterséges régiók különböző státuszokkal, ahol a fenti állítások épp ebből 
adódóan nem feltétlenül bizonyulnak igaznak. 


Részvétel 


Putnam a társadalmi tőke fogalmát arra használja, hogy az önkéntes társulatokban való 
részvételről (állampolgári elkötelezettségről), intézményes tevékenységekről és demokratikus 
kiadásokról szóló tanulmányában feltárja a társadalomban betöltött funkcióit. Putnam és szer- 
zőtársai (1993) azt mondják, hogy a közügyekben való aktív részvétel a jól működő civil társa- 
dalmak megkülönböztető jellemzője. Amellett érvelnek, hogy a társadalmi tőke olyan forrás, 
ami szoros kapcsolatban van az egyének közös munkára, illetve közös célok elérésére irányuló 
kollektív kapacitásával. Az embereknek közös érdeklődést kell mutatniuk, és törekedniük kell a 
kölcsönös haszonra, hogy lehetővé tegyék a társadalmi tőke felhalmozását. Ezeket a célokat az 
önkéntes társulások és az állampolgári elkötelezettség más formáinak megteremtésével és fenn- 
tartásával lehet elérni. Putnam (1995) arra is rámutat, hogy az állampolgári elkötelezettség, a 
kölcsönösség és a társadalmi tőke összekapcsolódnak. A társulásokban való elkötelezettség által 
az emberek bátorítják egymást, hogy kiszámíthatóan, hasonló mozgatórugók alapján hasonló- 
an cselekedjenek. Ez a generalizált kölcsönösség normáin alapszik, és szintén segíti a kölcsönös 
bizalmat a kommunikáció és kollaboráció folyvamának szabadon engedésével. 

Az önkéntes társasági tagság a társadalmi tőke értékes indikátora (Stolle-Rochon 1998; 
Weiss 1996). Coleman (1988) szintén úgy látja, hogy a társadalmi tőke az egyén és a csoport 
kapcsolatán alapuló forrás, ami megkönnyíti az adott célok eléréséhez és hasznok termeléséhez 
szükséges tetteket. 

Véleményem szerint fontos hangsúlyozni a magas szintű részvétel jelentős szerepét a tár- 
sadalmi tőke fejlődésében, illetve még konkrétabban a kollektív célok sikeres elérésében. Úgy 
tekintem, hogy azokban a közösségekben, ahol a tagok együtt dolgoznak (a kölcsönösség nor- 
máit használva: a fontos problémák megoldásához szükséges információk megosztásával és ál- 

talában a kooperatív stratégiák sikeres fejlesztésével), produktív folyamatok fognak beindulni, 
melyeknek katalizátorai a kooperáció minőségét is meghatározó említett tényezők. Az ilyen 
alapokra helyeződött együttműködő közösségek probléma megoldási képessége kiemelkedő 
lesz, a problémák kezelése pedig példaértékű. Az ilyen jellegű kooperációk a leghasznosabbak a 
társadalom számára, ám a létrejöttüket akadályozhatja néhány objektív, az adott társadalomra 
jellemző adottság: ilyen lehet például az általános bizalom alacsony szintje, a közös normák 
hiánya és az állampolgári kötelezettségek internalizálatlansága. 

A társadalmi tőke magát "szoros kölcsönös kapcsolatként értelmezi az állampolgári elkö- 
telezettség és az emberek közti bizalom között. Minél inkább résztvevői az állampolgárok a 
közösségüknek, annál inkább megtanulnak bízni másokban, a nagyobb állampolgári bizalom 
miatt pedig egyre inkább résztvevők lesznek." (Brehm-Rahn 1997, 1001—1002.) Emellett Cox 
(1995, 1998) azt állítja, hogy azok az emberek, akik önként fektetnek időt és energiát valami- 
lyen kollektív részvételbe, segítik építeni és növelni a társadalmi tőkét. Ez összetett folyamat: 
kölcsönösen hasznos kapcsolatot építünk ki másokkal a mi és az ő társadalmi tettekben való 
szabad részvételével. Ezek a kapcsolatok érdeklődésbeli különbségek közösségi vitáján és bizal- 
mon alapulnak — utóbbi segíti a tolerancia és a szolidaritás fejlesztését, ami nagyon fontos a 
konfliktuskezelés folyamatában. Ez a jelenség leginkább egalitárius közösségekben jelenik meg. 
A közös célok azonosítása és azok elérése lehetőségeinek felmérése alapvető fontosságú ahhoz, 
hogy megteremtsük a kooperációt és a kölcsönösség érzését. Mindkét tett utal a személyes szint 
és a közösségi szint hatásfokára (pl. az emberek kontrollszintje személyes és közösségi ügyek- 
ben) és a bizalom elegendő szintjére, ami megkönnyíti a közös célok elérését. Gregory (1999) 
amellett érvel, hogy a "kooperatív bizalom"-nak meghatározó szerepe van a közjó elérésére 
irányuló közintézményi ügyekben. 

Almond és Verba (1963), akik a "témaorientációt" hangsúlyozzák (illetve a törvényt követve a 
részvételben megjelenő törekvést a közös célok elérésére), azt is mondják, hogy az embereken mú- 
lik, hogy a tisztán egyéni döntéseiken túl elérnek-e kollektív hasznokat. Brehm és Rahn (1997) 
amellett érvelnek, hogy azokban a társadalmakban, ahol az egyének összegyűlnek, hogy közös 
célokat érjenek el, megoldhatnak kollektív problémákat. Foley és Edwards (1998) egyetértenek 
azzal, hogy az önkéntes társaságokban való részvételnek hatása van az interperszonális bizalomra, 
a kooperációra és a szociális hálózatok megteremtésére. Bár amellett is kiállnak, hogy a különböző 
típusú társaságok és a különböző kontextusok különböző eredményekhez vezethetnek. 

Grootaert (1998) azt írja, hogy az állampolgári elkötelezettség (ami a társadalmi tőke egy 
indikátora) mérése összetettebb annál, hogy megszámoljuk az önkéntes társulásokat és tagjai- 
kat. A definíció szerint a társadalmi tőke az állampolgári társulásokra, mint közös célok elérése 
érdekében ható kollektív eszközökre referál. Ha ez így van, akkor az állampolgári elkötelezett- 
ség mérése magában foglalja a közös célok meghatározását, és kiterjeszti az eddig elért célok 
feltárását. Stone (2001) rámutat arra, hogy nem csak a formálisan felépülő társadalmi csopor- 
tok elkötelezettségének intenzitása, hanem az ezeken belül fejlődött kapcsolatok minőségének 
vizsgálata is kell a társadalmi tőke méréséhez. 

Elgondolásom szerint az állampolgári elkötelezettség megléte és az állampolgári erények 
internalizálása elengedhetetlen az egészséges társadalmi élet feltéreleinek megteremtéséhez. Fel- 
ismerte ezt az Európai Unió is, amely a többi társadalmi és politikai intézménynél modernebb 
eszközökkel igyekszik növelni elfogadottságát polgárai körében. 

A társadalmi és a politikai tőke különbségei 


Ahogy már említettük, a társadalmi tőke Putnam elgondolása szerint elemi hatással van 
a civil és politikai részvételre. Szerinte a két részvételi típus hatással van egymásra is: a civil 
aktivitás és az önkéntes szervezeti tagság és szerepvállalás befolyásolja a politikai részvételt. 
Putnam küzdelme az amerikai demokrácia védelmében azon az elgondoláson alapul, hogy ha 
az amerikai társadalom atomizálódása bármilyen közösségi tevékenység revitalizálásával vagy 
újra elterjesztésével megállítható, az nagyban javítani fogja a politikai részvétel fokát is. A na- 
gyobb mértékű politikai részvétel (főleg a választási részvétellel mérve, de más változókkal is 
illusztrálva) pedig meggátolhatja az amerikai demokrácia erodálódását (Putnam 2000). 

Fuchs, Minnite és Shapiro az Egyesült Államokban lezajlott kutatásukban más eredményre 
jutva bemutatták, hogy a társadalmi tőke elméletnek a politikai részvétel visszaesésének ma- 
gyarázatában komoly korlátai vannak, különösen a szegény városi közösségek esetében. Ha a 
társadalmi tőkét kollektív értéknek tartjuk — egy eszköznek a közösségépítésben, amely végül el 
fog vezetni a problémák megoldásához, amelyekkel a szegény városi közösségek szembenéznek 
-, nagyon fontos, hogy megértsük, hogyan köti össze az egyéneket és közösségeket a politikai 
folyamatokkal. A politika az a színtér, ahol a városi érdekcsoportok, ha tetszik rétegek koalíci- 
ókat alakíthatnak ki, illetve szövetségre léphetnek egymással. 

Mivel a politika színterét a társadalmi tőke elmélet nem, vagy csak korlátozott mértékben 
vizsgálja, Fuchsnak és szerzőtársainak az a nézetük, hogy a hagyományos társadalmi tőke el- 
mélet nem képes teljesen kielégítő magyarázatot adni a politikai részvétel visszaesésére, külö- 
nösen a városi demokráciákra vonatkozóan. Azért nem képes, mert a városi politikai részvételi 
hagyományt vizsgáló kutatások helytelen konceptualizáción alapulnak; itt az összefogás jobban 
gyökerezik a konfliktusban, mint a konszenzus kialakításában (Fuchs-Minnite et al. 1998). 

Annak érdekében, hogy jobban megvilágítsák a városi demokrácia és a társadalmi tőke 
közötti kapcsolatot, Fuchs és szerzőtársai kidolgoztak egy koncepciót, amit "politikai tőkének" 
neveztek el. A politikai tőke konceptualizálása során figyelembe vettek több olyan változót, 
amelyet a társadalmi tőke megközelítése során egyáltalán nem szokás, ezáltal "kifinomultabb" 
keretet hoztak létre a politikai részvétel mértékének vizsgálata és potenciális növelése számára. 


1. ábra — A társadalmi és politikai tőke viszonya 


Személyiség, 


egyéni 


adottságok Politikai 


Társadalmi Politikai részvétel 
tőke 





Forrás: Fuchs-Minnite-Shapiro1998, 9 

Az 1. ábrán látható a társadalmi tőke és politikai képződésének leegyszerűsített folyamata, 
mely a legtöbb teoretikus által elfogadott mechanizmusokat modellezi, hiszen a társadalmi 
tőkét mint fő magyarázó változót használó tudósok sem tagadják a politikai tőke fogalmának 
létjogosultságát. 

A politikai tőke éppúgy, mint a társadalmi tőke, az emberek közötti kapcsolatokon alapul. 
Szintén önkéntes szervezeti tagságon keresztül szerezhető meg, beleértve a szociális és egyházi 
szervezeteket is, de csak akkor, ha ezek a szervezetek szintén belefolynak a politikai tevékenységbe. 

Valószínűsíthető, hogy a politikai tőke a társadalmi tőkétől függetlenül is megszerezhető, 
például sok szervezet használja meglévő társadalmi tőkéjét politikai tőke felhalmozása céljából. 
Jó példa erre a politikai színtéren Európában változó mértékben sikeres, Római Katolikus Egy- 
ház által támogatott kereszténydemokrata pártok esete. Míg Nyugat-Európában a választási si- 
kertelenség és általános érdektelenség miatt már szinte teljes mértékben eltűntek a keresztényde- 
mokrata formációk, addig például Magyarországon továbbra is sikeres módon politizál a KDNP 
A pártokat támogató egyház célja feltehetően a társadalmi értékrend befolyásolása, azaz saját 
értékrendjének nem csak a civil és vallási, hanem politikai szférában is való kommunikációja 
(Casanova 1995). Érdekes adalékként szolgálja az előbbi példa megértését, hogy az ilyen módon 
politikai tőkéhez jutó közösségi szervezeteknek a politikai partnerekkel való együttműködése 
általában konfrontációs vagy konfliktusos stratégiából alakul ki (Fuchs-Minnite et al. 1998). 


A társadalmi tőke és más tőketípusok közötti különbségek 


Nan Lin (2001) úgy definiálja a tőkét, mint befektetett erőforrások összességét, amelyekért 
más erőforrásokat vehetünk igénybe a piacon. Úgy egészíti ki a definíciót, hogy szerinte a tőkét 
általában befektetjük, és akkor mozgatjuk, ha felmerül a profitálás lehetősége. A következő né- 
hány bekezdésben csupán felsorolásszerűen bemutatunk még néhány, a társadalmi tőke mellett 
a társadalomtudományok által használt tőketípust. 

Hagyományos, más néven gazdasági tőkének a Marx által kidolgozott tőkekoncepciót te- 
kinthetjük (Marx 1867, idézi: Lin 2001). Ebben a javak előállítását a munkások végzik, akik 
munkájukért a kapitalistáktól fizetést kapnak, amely maga a gazdasági tőke, és azt maguk is 
javak vásárlására fordítják. Marx elmélete a társadalmi osztályok egyenlőtlenségére, a munkás- 
osztály kizsákmányolására épít a tőkés vagy más néven burzsoá osztály által. 

Az emberi tőke egy másik tőketípus, amelyről a társadalmi tőke elmélet egyik atyja, J. S. 
Coleman is írt "Társadalmi tőke az emberi tőke termelésben" című, 1988-ban megjelent cik- 
kében. Az emberi tőke lényegében az a képzettség, amit a munkaerejét eladni kívánó személy 
megszerzett, annak érdekében, hogy munkájáért több pénzt kaphasson, azaz jobb arányban 
válthassa gazdasági tőkére. Emellett azonban az emberi tőke magasabb fokának megszerzése 
együtt jár a magasabb társadalmi tőke megszerzésével is, illetve az emberi tőke mértéke szelek- 
ciós kritérium lehet bizonyos kapcsolathálózatokba való bejutás esetén is. Az emberi tőkét a 
mukás saját akaratából szerzi meg. 

A kulturális tőke fő teoretikusa, Bourdieu (2001 illetve Bourdieu és Passeron 1977) szerint 
az nem azonosítható az emberi tőkével. A kultúrát szimbólumok és jelentések rendszereként de- 
finiálja. Elgondolása szerint a társadalom felsőbb osztályai saját kulturális rendszerüket az okta- 

tás rendszerén keresztül teszik elérhetővé a kiválasztott kevesek számára. Lényeges különbség az 
emberi tőkéhez képest, hogy a megszerzését nem a személyek saját akaratának tulajdonítja, ha- 
nem az uralkodó osztály szimbolikus hatalmának, melyet az rákényszerít a társadalom egészére. 

A politikai tőkéről már szót ejtettünk (Fuchs, Minnite, Shapiro 1998), lényegében az is 
hasonló keretek között keletkezik, mint a társadalmi tőke, ám például olyan önkéntes szerve- 
zeti részvételen keresztül, melyek nem kizárólag társadalmi, hanem politikai szerepvállalást is 
folytatnak. 

A területi tőke egészen új elméleti konstrukcióját adja cikkében Camagni (2009). A szerző 
azt mondja, hogy a területi tőke, mint autonóm tőketípus megállja a helyét, és jobban hasz- 
nálható a regionális fejlesztés és növekedés elemzéséhez, mint külön a társadalmi tőke vagy 
bármely más tőketípus. A területi tőkét Camagni cikkében a könnyen és nehezen hozzáférhető 
közjavak, a magánjavak, a társadalmi tőke és az attól megkülönböztetett kapcsolati tőke, az 
emberi tőke, a társadalmi hálózatok és magán hálózatok alapján konceptualizálja. A területi 
tőke, mint új területi alapon szerveződő erőforrás új eredményeket ígér az azt alkalmazó térségi 
kutatásokban. 

Áttekintve néhány másik tőketípust, Nan Lin (2001) valamint Portela Maseda és Neira 
Gómez (2003) művei alapján elmondható, hogy bár a társadalmi tőkében megvan néhány má- 
sik tőkefajta több jellemzője is, azokhoz képest mégis több fontos különbséget mutat. Egyrészt 
a társadalmi tőke olyan "vagyon", ami hasznot termel, és kiegészíthet több másfajta tőkét is. 
Képes más tőketípusok helyettesítésére; másfajta tőkévé konvertálható, illetve, ahogy másfajta 
tőkék esetében, a befektető a befektetésétől azt várja, hogy a mennyisége gyarapodjon. Másfelől 
társadalmi tőkét nehéz a társadalmi élet bevett keretein kívül létrehozni", illetve nehéz meg- 
határozni és mérni azt. Mégis azt a nézetet támogatják, hogy a társadalmi tőkére tekintsünk 
úgy, mint egy önálló tőketípusra, és ennek, bár minden tőke valahol összefügg egymással, a 
legerősebb a kapcsolata az emberi tőkével. 

Grootaert és Van Bastelaer (2002) szintén önálló tőkének tartják a társadalmi tőkét, és mint 
ilyen, szerintük felhalmozható vagy erőforrásként értelmezhető, ami hasznot termel. Ameny- 
nyiben erőforrásnak tekintjük, a különböző együttes hasznok a közös fellépésen és az infor- 
mációcserén alapszanak. Ez olyan fajta "vagyon", ami nem oszlik meg a társadalomban, de 
olyan is, ami nő, ha használják — és ami a használat visszaesésével fogyni kezd. A haszon (vagy 
a lehetőség a haszonra) a részvételen és a társadalmi bizalom szintjén múlik. Bizonyos szem- 
pontból társadalmi tőkére gondolhatnánk a közösségek, társadalmak és nemzetek társadalmi 
egészségességének indikátoraként (Putnam 2000; Kopp 2008). 

Stone és Hughes (2002) úgy emlegetik a társadalmi tőkét, mint valami "ragasztót, ami 
összetartja a közösségeket". Coleman (1988) szintén úgy tekint a társadalmi tőkére, mint több 
entitásra vagy dimenzióra, amelyeknek két közös elemük van: a társadalmi szerkezet és az azon 
belüli cselekvések. Coleman megközelítésével: a társadalmi tőke megengedi az egyénnek, hogy 
azonosítsa a társadalmi szerkezetnek azon speciális jellemzőit, amelyek erőforrásokként lehet- 





2 Az, aki ki van rekesztődve a társadalmi élet bizonyos színtereiről, aligha fog tudni ott hasznos társadalmi tőkét gyűj- 
teni. Ilyen kirekesztett helyzetben lévő csoportok például a hajléktalanok, illetve egyes marginalizálódott etnikai 
csoportok, így a romák. Ez persze nem zárja ki, hogy az említett csoportok tagjai saját közösségükben társadalmi 
tőkével rendelkezzenek, ám ez a típusú társadalmi tőke kizárólag az adott közösségben, és nem a társadalmi életben 


lesz hasznos. 

nek hasznosak, hogy együttes törekvéseket valósítsanak meg. Eastis (1998) úgy fogalmaz, hogy 
a társadalmi tőke többdimenziós, és amellett érvel, hogy társadalmi tőkére alapvető hatással 
vannak azoknak a hálózatoknak, szervezeteknek és tényezőknek a jellemzői, amelyek szerepet 
játszottak a teremtésében. A társadalmi tőke fogalmának komplexitása és különböző dimenziói 
arra mutatnak, hogy egyénileg kell feltárni az elemeit. Portela Maseda és Neira Gómez (2003) 
szerint a társadalmi tőkét különböző fajta "vagyonok" (társadalmi, pszichológiai, kulturális, 
kognitív stb.) alkotják, és azok a vagyonok segítenek majd megvalósítani a kölcsönös haszon 
irányába tett közös fellépést. 

Stone (2000) megközelítésében a társadalmi tőke szerepe egyértelműen tisztázott a társa- 
dalmi kohéziót elősegítő fejlesztések megvalósításában. Segítségével lehetővé válik a korrupció 
visszaszorítása és a közérdek előtérbe helyezése és figyelembe vétele az ügyekben. Növelésével 
növelhető az általános bizalom és biztonság szintje a társadalomban. A kutatóknak fel kell 
tenniük azt a kérdést, hogyan lehet társadalmi tőkét létrehozni, és azt hogyan terjeszthetik el, 
illetve hogyan működik ez különböző szinteken és különböző körülmények között. Ezt szem 
előtt tartva Edwards és Foley (1998) rámutattak arra, hogy a legtöbb társadalmi tőkével kap- 
csolatos kutatás figyelmen kívül hagyja a társadalmi tőke jellemzőinek változataiban a politikai, 
gazdasági, társadalmi és kulturális összefüggések szerepét, úgyis, mint a részvétel, tolerancia és 
bizalom szempontjait. 

Weiss (1996) hangsúlyozza a társadalmi tőke egyedi arculatát, és a tőketípus szerepét az 
erőforrások átváltására szolgáló "társadalmi tőzsdében". Az átváltást és felhasználást támogatják 
a kölcsönös elvárások és kötelezettségek, a kölcsönösen értéket teremtő kapcsolatok működése 
alapján. Az emberek különböző szinteken bonyolódnak bele a társadalmi kölcsönhatásokba (a 
részvétel, közös értékek és bizalom szintjei személyről személyre, csoportról csoportra változ- 
nak), hogy a speciális szükségeket kielégítsék. Ez a szükséglet szintjétől és az emberek elkötele- 
zettségi szintjétől függően különböző mértékű hasznokat hozhat. 

A társadalmi tőke tehát egy igen fontos tőketípus, mely rendelkezik közös elemekkel a töb- 
bi tőketípusból, ám önálló arculattal is. A társadalmi tőke segítségével elérhetőek olyan dolgok, 
amelyek a többi tőketípus önálló felhasználásával nem. Illetve adott a lehetőség a konverzióra, 
azaz az egyes tőketípusok más tőketípusra történő átváltására. A különböző tőke típusok közöt- 
ti együttműködés is hatékony lehet bizonyos társadalmi problémák kezelésében. 


A társadalmi tőke megjelenése és formái 


A társadalmi tőke tehát magában foglalja a kapcsolatok, normák és értékek hálózatait a 
társadalmi szereplők (egyének és szervezetek) között, ami hozzájárul a kölcsönös haszon elérésé- 
hez. A különböző típusú társadalmi hálózatokból származó társadalmi tőkéket általában sikerül 
beazonosítani a különböző típusú hálózatok jellemzői, normái és tagjaira rótt kötelezettségei 
alapján. Az azonosítás alapjául szolgálhatnak továbbá azok a kapcsolatok, amelyek ezek közt a 
hálózatok közt fejlődnek, és a bizalom alapján, ami ezekből a hálózatokból és kapcsolatokból 
ered. A kötelezettségek és elvárások hatásos és társadalmilag támogatott normái, például azok, 
amelyek egy közös cél irányába való törekvésre bátorítanak, önmagukban is erőteljes szerkezetű 
társadalmi tőkét képviselnek (Coleman 1988). A különböző szociális szerkezetek különböző 

szociális tetteket követelnek, ezért lehetnek különböző formái a társadalmi tőkének (Coleman 
1988). Bizalmat, normákat, elvárásokat és kötelezettségeket határoznak meg a társadalmi szer- 
kezeteken belül az egyén vagy a csoportszükségletek faktora és a rendelkezésre álló erőforrások 
alapján, amelyek a szükségletek kielégítéséről gondoskodnak. Ezen érvek sorában a "konszen- 
zus" kifejezés hangsúlyozza az ilyesfajta megállapodások fontosságát az elvárások között, ame- 
lyeket különböző emberek felé támasztanak. 

A családi élet, a fizetett munka és a közösségi élet minden formája az ember életének a része. 
Azért, hogy sikeres egyensúlyi helyzetet teremtsünk az élet különböző részei között, fontos, 
hogy az időt és más erőforrásokat arányosan rendeljük mindegyik területhez. Ha az emberek 
döntéseik során egy területet előnyben részesítenek egy másikkal szemben, az az említett egyen- 
súly elvesztéséhez vezethet. Az egyensúly felborulása gyenge közösségi tetteket és bevonódást 
implikál, vagy néhány esetben teljes elzárkózást a közösségi élettől. A társadalmi kapcsolatok 
és az emberek közti viszonyok, tapasztalatok is részesei a közéleti és a magánéleti területek 
fejlődésének (Cox 1998), valamint a társadalmi tőke valamilyen formája megteremtését segítő 
eredményeknek. 

Nan Lin (2001) a társadalmi tőkéről két szinten, az egyének és a csoportok szintjén gon- 
dolkodik. Az egyéni szintű társadalmi tőkét az egyéni élethelyzetekhez és szocializációs köze- 
gekhez, illetve egyéni cselekvőkhöz köti. Felfogásában a társadalmi tőke egyéni befektetés a 
társadalmi életbe a várt hasznok reményében. A csoport szintű társadalmi tőke esetében azt 
vizsgálja, hogy egyes csoportok hogyan termelnek és tartanak fenn több vagy kevesebb társadal- 
mi tőkét. E csoportok esetében a társadalmi tőke kollektív vagyon, és ez az erőforrás különböző 
módokon van hatással a csoport tagjainak életkilátásaira. 

John Field (2003) összefoglaló munkájában a társadalmi tőke három típusát mutatja be: 
az áthidaló (bridging), a megkötő (bonding) és az összekapcsoló (linking) társadalmi tőkét. 
A három változat különböző társadalmi csoportokban létrejött társadalmi tőkét jelöl, ezért 
keletkezésük főleg a csoport szintjén értelmezhető, birtoklásuk azonban már az egyén szintjén 
is. A megkötő társadalmi tőke olyan kapcsolatokat jelöl, melyek hozzánk hasonló, hozzánk kö- 
zeli emberekkel köttetnek, mint a közvetlen család, közeli barátok és szomszédok. Az áthidaló 
társadalmi tőke sokkal inkább távolabbi kapcsolatokon alapul, mint a kapcsolat a kollégákkal, 
és ide tartoznak a gyengébb baráti szálak, kötődések is. Az összekötő társadalmi tőke olyan 
emberek kapcsolataiból áll, akik nincsenek benne a közvetlen közösségünkben, közvetlen háló- 
zatunkban. Az ilyen kapcsolódásokon keresztül lehet a helyi közösség erőforrásainál szélesebb 
erőforrás bázishoz eljutni. A társadalmi tőke típusa természetesen befolyásolja annak hatását 
az egyénre és a társadalmi hálózatra egyaránt. Ezen különbségeket azonban nem minden, az 
elméletet alkalmazó kutató veszi figyelembe. 

Eva Cox (1995) is ír a társadalmi tőke megjelenési formáiról. Szerinte fontos, hogy ne csak 
elérjünk egy bizonyos szintű társadalmi tőkét, hanem folyamatosan törekednünk kell annak 
folyamatos növelésére. Szerinte a következő elemek lényegesek a társadalmi tőke keletkezése 
szempontjából: 1. bizalom, önbizalom, interperszonális bizalom, bizalom a kormányban és az 
intézményekben; 2. reciprocitás; 3. tolerancia és különbözőség; 4. részvétel és együttműködés; 
5. valahová tartozás; 6. vita és megkérdőjelezés; 7. saját és mások értékeinek erősítése, fokozása; 
8. szociális adottságok, lehetőségek (Cox 1995). Ezeken a területeken jelenik meg a társadalmi 
tőke a társadalom életében, és határozza meg a különböző területek működésének sikerességét. 

Más szerzők azt hangsúlyozzák, hogy a bizalom, a szociális adottságok, az együttműködés, 
a felismerés és a jóváhagyás a társadalmi tőke első számú komponensei, amik közvetlenül kap- 
csolódnak a részvételhez, az állampolgári elkötelezettséghez és a stabil demokráciához (Brehm— 
Rahn 1997; Stolle-Rochon 1998). Stone (2001) azt mondja, hogy a társadalmi hálózatok 
a társadalmi tőke strukturális elemét képezik. Ezekben a hálózatokban megtalálhatók a köl- 
csönösség és bizalom normái, amelyek mind a társadalmi tőke kulcsdimenziói. A szolidaritás 
fogalmát az azonnali viszonzás reménye nélküli reciprocitás tükrében szintén a társadalmi tőke 
elemének tekinthetjük (Utasi 2002b, 2008). 


A köz- és magánszféra 


A magán- és közszférák természetszerűleg hatnak egymásra, és sok feladat megoldásában, 
illetve közös érdekeik, érdekegyezések mentén együtt is működhetnek. Ahogy az emberek 
mindkét "színtérről" szereznek tapasztalatokat, miközben speciális dolgokat észlelnek és ér- 
tékelnek ki, úgy használják majd ezen tapasztalataikat arra, hogy a különleges körülményeket 
értékeljék (Cox 1998.). Portela Maseda és Neira Gómez (2003) valamint Nan Lin (2001) 
is megkülönböztetik azt a társadalmi tőkét, amely az egyénekhez kötött, jobban kapcsolódik 
személyes célokhoz és hasznokhoz, illetve a közösségi társadalmi tőkét, ami szintén egyénekhez 
vagy egyének hálózatához kötött. A közösségi társadalmi tőke esetében azonban az egyének 
együttes munkája, kooperációjuk egy kollektív cél elérése érdekében zajlik. 

A kettős megközelítést osztja Hartmut Esser (2008) is, aki szintén két típusát különbözteti 
meg a társadalmi tőkének: a viszonyokon alapuló, illetve a rendszer sajátosságaiból táplálkozó 
tőkét. A viszonyokon alapuló tőke az egyén kapcsolataiból, társadalmi kapcsolathálózatából 
ered. Az eltérő mérték oka ebben az esetben az egyén különböző hálózatokban elfoglalt pozíci- 
ója. A rendszer minőségétől függő tőke pedig a társadalom helyzete, a közbizalom szintje, illet- 
ve más fontos társadalmi adottságok által meghatározott. Ebben az esetben a makro környezet 
normái és állapotai határozzák meg a tőke elérhetőségét és mértékét. 

Putnam és szerzőtársai (1993), illetve Wallis és szerzőtársai (1998) különbséget tesznek "loka- 
lizált társadalmi tőke" (vagyis a megkötő társadalmi tőke) — ami a családon vagy a szűk társaságon 
belüli informális szociális hálózaton alapszik, és erős bizalom jellemzi —, valamint az "általánosí- 
tott társadalmi tőke" közt (más néven áthidaló társadalmi tőke). Az áthidaló társadalmi tőke segít 
létrehozni az egyének és a szervezetek közti kapcsolatot, de ezek nincsenek szükségszerűen közel 
egymáshoz térben is. Wallis, Crocker és Schechter (1998) rámutatnak arra, hogy a társadalmi 
tőke mindkét típusa kapcsolatban van a polgári elkötelezettség normájával, és kimondják, hogy: 

"Az átbidaló tőke ereje a helyi társadalmi tőke áthidalásának erején nyugszik. Megfordítva, a 
helyi társadalmi tőke az informális társadalmi együttműködések minőségén és intenzitásán nyug- 
szik." (258—259) 


Putnam és Goss (2004) a társadalmi tőke meghatározásakor nagy hangsúlyt fektetnek a tár- 
sadalmi kapcsolatok erejére. A szerzőpáros megközelítésében egyrészt létezik egy erős kapcsola- 
tokon nyugvó társadalmi tőke — ahol a kapcsolatok nagyon intenzívek, és az emberek nagyon 
közel állnak egymáshoz. Másrészt létezik gyenge kapcsolatokon nyugvó társadalmi tőke — ahol 

a kapcsolatok intenzitása gyenge, és az emberek nem állnak közel egymáshoz. A szoros és a 
gyenge kapcsolat is nagyon fontos szereppel bír a társadalmi tőke alakulásában. 

Stone és Hughes (2002) a fent leírtakhoz nagyon hasonlóan kategorizálja a társadalmi tő- 
két, a társadalmi hálózatok természetére alapozva. Azt állítják, hogy a társadalmi tőke alapjai 
és típusai a hálózatok jellemzőinek (illetve ezen jellemzők kombinációjának) függvényében 
változnak, ahogy a kapacitások mértéke is. Az olyan zárt és sűrű hálózatok, mint a család, 
barátok, szomszédok a "megkötő társadalmi tőkét" fejlesztik, vagyis azt a társadalmi tőkét, 
amely segít megismerni a speciális szükségleteket. A kiterjedt hálózatok, informális kötelékek 
(néha idegenek közt is) gondoskodnak a források és lehetőségek áramlásáról, ami a társadalmi 
tőkének széles alapot biztosíthat, fokozva az "áthidaló társadalmi tőke" jelentőségét. Azok a 
kapcsolatok, amelyek egyrészt a formális szervezetek és a szakértők között, másrészről az egyé- 
nek és a társadalom között létesülnek, a "megkötő társadalmi tőkére" reflektálnak. Végezetül: a 
heterogén hálózatok befolyásolhatják az idegenek közti bizalmi szintet azzal, hogy a különböző 
csoportok közti kapcsolatok létrejöttét bátorítják, illetve gátolják ezen kapcsolatok kialakítását. 

Putnam és Goss (2004) amellett érvelnek, hogy míg a társadalmi tőkének pozitív hatása 
van azokra, akik a hálókhoz tartoznak, addig negatívan hat a hálón kívüliekre. Stone és Hughes 
(2002) szintén azt mondják, hogy a hálózatok, a bizalmi normák és a kölcsönösség a társadalmi 
tőke lényeges elemein alapszanak. Ezt szem előtt tartva a bizalom három különböző fajtáját és 
a társadalmi kapcsolatok hálójának három kategóriáját különböztetik meg, különböző hálóza- 
tokhoz igazodva. 

e informális típus/informális kapcsolatok 

e általánosított típus/általánosított kapcsolatok 

e intézményes típus/intézményes kapcsolat. 

Az első kategória megfelel a megalapozott kapcsolatoknak és a közeli barátok közti szociális 
kötődésnek. A második kategória leírja azokat a kötődéseket, amelyek ismerősök vagy a társa- 
ságon belüli idegenek között vannak, ahol a megosztott értékeknek és a részesedésnek fontos 
szerepe lehet a bizalom és a kölcsönösség fejlődésében. A harmadik kategória a közösség tagjai 
és intézményei közötti kapcsolatot írja le. 

Elmondható, hogy a társadalmi tőkének van vertikális és horizontális típusa is. A vertikális 
az individuumok autoritáshoz és dependenciához való viszonyához kapcsolódik, ami hierar- 
chia, egyenlőtlenség és hatalom formálisan strukturált kapcsolatain alapszik, ahogy az megnyil- 
vánul a bíróknál, rendőröknél, tanároknál stb. A társadalmi tőke e fajtáját közösségen kívülinek 
(non-communitarian) is hívják, és nem feltétlenül foglalja magában a szociális részvételt, köl- 
csönösséget és reciprocitást. Putnam és szerzőtársai (1993. 170) szavaival: "A [vertikális háló- 
zat] nem tartható fenn bizalommal és együttműködéssel." Természetesen az élet több területén 
szükség van vertikális hálózatokra, például a munkahelyeken, ahol főnök nélkül aligha lenné- 
nek tarthatóak a munkáltató által kitűzött célok. 

A horizontális típus az egyenlő jogokkal és lehetőségekkel rendelkező állampolgárok által 
alkotott hálózatokban létezik, ez a közösségi társadalmi tőke. A bizalom, a szolidaritás és a re- 
ciprocitás társadalmi aktusai egyaránt horizontális hálózatot igényelnek a működésükhöz, mint 
ahogy a társadalmi tőke ebben a könyvben többi eleme is. Horizontális hálózatként fogható fel 
például az egy munkahelyen hasonló beosztásban dolgozó kollégák köre, akik együtt dolgoz- 
nak, szolidárisak egymással, a bizalom magasabb szintje hozzájárul a hatékonyabb együttmű- 

ködéshez, így ezáltal használják ki a társadalmi tőke nyújtotta lehetőségeket. Horizontális há- 
lózat továbbá maga a demokratikus társadalom is, hiszen minden polgárnak egyenlő politikai 
jogai vannak, melyekkel maga rendelkezik. 

Úgy vélem, hogy a társadalmi életben a horizontális és vertikális társadalmi tőke egyaránt 
fontos építőkövek. Amennyiben a különböző politikai egységek társadalmi tőke szintjét kí- 
vánjuk megvizsgálni a demokratikus társadalmakban, kizárólag a horizontális elméleti meg- 
fontolást használhatjuk. Ez persze nem zárja ki, hogy egyes társadalmi csoportok vizsgálatakor 
hasznos lehet támaszkodni a vertikális társadalmi tőke elméletre, ebben a munkában azonban 
a horizontális megközelítés kap jelentős hangsúlyt. 


A Bizalom 


Francis Fukuyama (2007) úgy definiálja a bizalmat, mint elvárást, ami szabályszerű kö- 
zösségben alakul ki, őszinte és együttműködő viselkedést, ami a tagok közös értékein alapszik. 
Megjegyzi, hogy a társasági élet nem lenne lehetséges olyan közösségi értékek nélkül, mint a 
bizalom. Freitag (2003) azt mondja, hogy a társadalmi bizalmat a normák és értékek olyan 
csoportjaként kell tekintenünk, amelyben megvan a mások felé nyitás attitűdje, valamint a 
bizalomra való hajlandóság, s ezek a társadalmi tőke alapvető komponensei. A bizalom sti- 
mulálja a kölcsönösség környezetét és a kollektív cselekvést, ami arra bátorítja az embereket, 
hogy társadalmi kapcsolatokat teremtsenek, amik szintén kulcsfontosságúak a társadalmi tőke 
szempontjából. Keating (2001) rámutat arra, hogy a bizalom segít az embereknek úrrá len- 
ni a nem-szimultán kölcsönösség problémáján. Cox (1995 és 1998) szintén kulcsfontosságú 
pontnak tartja a bizalom megteremtését és megerősítését a társadalmi tőke fejlődésének szem- 
pontjából. Cox a bizalom terminusát azoknak a kötelékeknek a kollektív elvárására érti, ami 
az embereket kötik össze, és személyes tapasztalatokon alapulnak, illetve amelyre a személyes 
tapasztalatok nagy befolyással bírnak. A bizalom felhalmozása jó dolog, szem előtt tartva, hogy 
a bizalom másokkal való kapcsolatunktól függ (egyénekkel, intézményekkel vagy a kormánnyal 
való kapcsolatunktól). Az épp megteremtett bizalom segít megalapozni az új kapcsolatokat, 
amelyek megerősítik, vagy lerombolják azt. Másképp a pozitív szociális kapcsolatok hiánya a 
szociális bizalom hiányában tükröződik, ami egyéni cselekvésre sarkallhatja az embereket, vagy 
arra, hogy elkerüljék a kollektív cselekvésekben való részvételt (Latham 1998). 

Hollis (1998) úgy véli, hogy a szociális lények ezt a bizalmat a mindennapi életükben gya- 
korolják — az otthoni privát szféráikban, a barátaikkal, a családjukkal vagy idegenekkel, vagy a 
civil közösségben, a nyilvánosabb életterükben. Hollis megállapít három megközelítést, ame- 
lyek segíthetnek jobban átlátni a bizalom kérdéskörét. Ezek a megközelítések: 1. a társadalmi 
kapcsolatokat összetartó "erő" vizsgálata, 2. azon elemek meghatározása, amelyek a társadalmi 
kapcsolatokat erősítik, vagy gyengítik, végül 3. a közéleti szabályokat a társadalmi intézmények 
elvárásaihoz igazító képesség vizsgálata. 

A bizalom a konszenzusból és a közös egyetértésből származik, ami megkönnyíti annak 
megértését, hogy valaki feladja a személyes döntéseit a kollektív tett és a közös haszon előtér- 
be helyezése miatt. Ebben az állapotban bonyolult, ha nem lehetetlen, hogy megállapítsuk, 
hogy melyik okozza melyiket. Fukuyama (2007) rámutat arra, hogy a kulturális tőke létezése 

kulcspont a bizalom fejlődése szempontjából. Azok a társaságok, amelyeknek nagy a kulturális 
tőkéje, a szolidaritás megtapasztalásával magas szintű bizalmat biztosítanak a maguk számára, 
ami az erkölcsös magatartás mintáján alapszik, illetve a csoporttagok által követett kölcsönös 
kötelességekben. Ugyanakkor a kulturális tőke szempontjából gyenge közösségek alacsony szo- 
ciális kohéziótól szenvednek. Weiss (1996) szintén hangsúlyozza a megosztott kultúra szerepét 
(közös nyelv, hitrendszer, társadalmi viselkedés, társadalmi gazdasági osztály). Nagyon fontos, 
hogy figyeljünk az erkölcsi tradíciókra ható dolgokra (mint a kultúra) és azokra az intézmé- 
nyekre, amelyek "egyéni motivációs irányultságuk" felett állnak. 

Brehm és Rahn (1997), Cox (1998), valamint Putnam és munkatársai (1993) támogatják 
az elképzelést a kölcsönösségi kapcsolatról, ami az állampolgári elkötelezettség és az interper- 
szonális bizalom között van. Stone (2001) szintén egyetért abban, hogy a bizalom, ami alatt 
a társadalmi tőke dimenzióját érti, a társadalmi hálózatokban rejlik, és szorosan összefügg a 
reciprocitás normáival. Iehát Stone (2001) azt mondja, hogy a hálózatok megváltoztatják tí- 
pusaikat, és a bizalom, reciprocitás normái szintén kedvünkre variálhatók. 

Cox (1995) állítja, hogy minél többet dolgozunk együtt másokkal egy együttműködésre 
bátorító környezetben, annál inkább növekedni fog a bizalom szintje, és az esetenkénti bizalmi 
deficitek kevésbé lesznek károsak. Az ilyen, együttműködésre bátorító környezetben történő 
munkavégzés esetén azt mondhatjuk, hogy a társadalmi tőkét fokozottabban használjuk. 

Putnam (2000) is megállapítja, hogy a képzettségi szint és a társadalmi tőke között szignifi- 
káns kapcsolat áll fent. Az ő érvelése szerint azok az egyének, akik magasabb szintű oktatásban 
részesültek, magasabb szintű bizalmat, toleranciát és magasabb szintű részvételt mutatnak az 
önkéntes és a formális együttműködésekben. Weiss (1996) is arra a következtetésre jut disz- 
szertációjában, hogy a kapcsolatok szerepe az emberi tőke fejlődésében (például az oktatáson 
keresztül) és a társadalmi tőke fejlődése esetében összekapcsoltságot mutat. Egyrészt az emberi 
tőke igényli a bátorítást és azt, hogy a forrásokhoz csak közösségen belül lehessen hozzáférni 
annak érdekében, hogy a gyarapodás sikeres legyen. Másrészt a társadalmi tőke az emberi tőké- 
ben bízik, mert a közösségeknek iskolázott individuumokra van szükségük, hogy támogassák és 
tanítsák másoknak azokat az értékeket (mint a bizalom), normákat, amik lényegesek a társadal- 
mi tőke megteremtése és fejlődése szempontjából. Ebben az összefüggésben a munkanélküliség 
és az anyagi források hiánya bizalmatlanságot szül. A médiában és a közintézményekben szer- 
zett tapasztalat szintén hatással van az egyéni bizalom szintjére, különösképp abban az esetben, 
ha egy demokratikus rendszer szociálpolitikai intézményei a civil társadalom és a közösségi élet 
önkormányzatának bázisai (Brehm-Rahn 1997). 

Freitag (2003) úgy gondolja, hogy a társadalmi-gazdasági státusz (ami a jövedelmen és az 
oktatáson alapszik) erősen összefügg a szociális bizalom szintjével, ezért a társadalmi tőkével is. 

A bizalom komponensei alapján is kategorizálható. Cox (1998) megkülönböztet "szociális" 
bizalmat (közelebb áll az egyénhez és az idegenekkel való kapcsolatához) és "állampolgári" 
bizalmat (ami jobban függ a normáktól és a formális intézményektől). Cox (1998) a bizalom 
mindkét típusáról úgy gondolkodik, amint az a társadalmi kapcsolatok, az emberek elégedett- 
sége és a társadalmi rendszer minőségét vizsgáló felmérések általános kiindulópontja. Szerinte 
a bizalom az emberek elvárásainak összege, és egyben az a jellemző, amelyben az emberek 
társadalmi kapcsolataik tapasztalatait összegzik. Szerinte a magasabb fokú bizalom elvezet az 
elkötelezettséghez és odaadáshoz, ezáltal a társadalmi kapcsolatok kialakulásához. 

Brehm és Rahn (1997), Stolle és Rochon (1998), valamint Utasi Ágnes (2002b) használják 
az "általánosított interperszonális bizalom" kifejezést, hogy leírják az ismerős kapcsolatokon túli 
bizalmat, ami megteremti a bizalmi körön kívüli emberekkel való együttműködés lehetőségét. 
Az általánosított interperszonális bizalom nagyban függ a társadalmi szabályok felé való elkötele- 
zettségtől és az ezek követéséből fakadó tapasztalatoktól, és nagy befolyása lehet a közös cselekvés 
kialakítására. Portes és Sensenbrenner (1993) az "érvényesíthető bizalom" terminusát használ- 
ják, ami az egyéni célok helyett a kollektív célok felé mutató egyéni motivációra vonatkozik. 

Az általánosított interperszonális bizalom mérésével kapcsolatban megszokott módszer kér- 
dőíves felmérésekben rákérdezni arra, hogy az emberek mennyire megbízhatóak, segítőkészek 
illetve érdeklődők a válaszadók véleménye szerint (Brehm-Rahn 1997). A bizalom növekedé- 
sével, illetve a közösségi ügyekhez és célokhoz való elkötelezettséggel kapcsolatban sok kutatás- 
ban felmerülnek azok a kérdések, hogy milyen gyakran találkoznak és keverednek az emberek 
és milyen célból. (Cox 1999) A részvétel kapcsolatban van a bizalommal: "minél inkább része- 
sei az állampolgárok a közösségüknek, annál inkább megtanulnak bízni a másikban, és minél 
inkább bíznak az állampolgárok egymásban, annál inkább lesznek résztvevők" (Brehm-Rahn 
1997, 1001—1002). A mai társadalomtudomány bizalommal kapcsolatos elméleteinek nagy 
része úgy tartja, hogy a bizalom fejlődhet azáltal, hogy lehetőségeket teremtünk a másokkal 
való pozitív kapcsolat megtapasztalására (ismerősökkel vagy idegenekkel). Éppen ezért lehet az 
interperszonális és az intézményi bizalom mérése hasznos eszköz ahhoz, hogy feltárjuk az em- 
berek meglátásait és attitűdjeit, például az életszínvonalról, illetve több más, külső társadalmi 
jelenségről (így a társadalmi tőkéről is, melynek csupán egy dimenziója a bizalom). 

A bizalom és a társadalmi tőke szintjére befolyással van a politikai környezet. A politikai 
rendszerbe, valamint az intézményekbe (és az általuk képviseltekbe) vetett bizalom szintje kap- 
csolatban van azzal az elgondolással, hogy a kormányzati rendszer problémamegoldó. Putnam 
és szerzőtársai (1993) rámutatnak arra, hogy a demokratikus társadalom állampolgárai hisznek 
abban, hogy joguk van megkérni az őket képviselő kormányt, hogy segítse egyéni és közös 
céljaik elérését. Az emberek elvárják a kormányoktól, hogy fogékonyak legyenek igényeikre, de 
legfőbbképp, hogy hatékonyan tegyenek az érdekükben, azaz értük. Putman azt állítja, hogy a 
társadalmi tőke elősegíti a hatékony közpolitika megvalósítását, mely részben a magas társadal- 
mi tőke szint következménye is. 

Eva Cox (1995) gondolatai alapján álltjuk, hogy a kormányba vetett bizalom, a közéleti 
részvétel és a közszolgálat kapcsolatban állnak a kollektív jóléttel és a általánosított társadalmi 
illetve intézményi bizalommal. A bűnözés, drogfüggőség és munkanélküliség éppúgy hatással 
lehet az interperszonális bizalmi szintre, ahogy a kormányba vagy más szociális intézményekbe 
vetett bizalomra is. 

Az emberek nagyon érzékenyek az egyenlő demokratikus jogok területén megjelenő egyen- 
lőtlenségekre. A kormánnyal, intézményekkel és/vagy politikai szereplőkkel szemben felmerülő 
bizalmatlanság és az egyenlőtlenség együtt hatnak a közösségi bizalom és jólét szintjeire, és 
szintén rombolhatják a társadalmi tőkét (Cox 1995, 1998). Az államnak nincs közvetlen kap- 
csolata állampolgáraival és azok problémáival. Ez az elválasztás hatással lehet a bürokráciába 
vetett bizalom szintjére, illetve arra a vélekedésre, hogy a bürokratikus rendszer sikeresen meg 
tud-e oldani feladatokat illetve képes-e fellazítani társadalmi konfliktusokat. A kormánnyal és 
a közintézményekkel kapcsolatos bizalomhiány közvetlen kapcsolatban az emberek közéleti 

aktivitásának és elkötelezettségének szintjével, illetve avval a hittel, hogy a szóban forgó közin- 
tézmények képesek lehetnek-e arra, hogy megoldják a problémáikat (Cox 1998). 

Az intézményekbe és a politikai vezetőkbe vetett bizalom mérése (együttes vizsgálata azok- 
nak az eseményeknek, amelyek hatottak az emberek kormányokkal, intézményekkel és közhi- 
vatalokkal szembeni bizalmára) nagyon érdekes a társadalmi tőke szempontjából. Stone (2000) 
ezzel szemben azt mondja, hogy bár az intézményes bizalom indikátorai hasznos információkat 
nyújtanak az állampolgárok közintézményekbe vetett bizalmával kapcsolatban, ám ezek az in- 
formációk nem lesznek kizárólagos magyarázó értékűek, és nem feltétlenül segítenek megérteni 
a társadalmi tőke fogalmát, hacsak nem találunk empirikusan igazolható kapcsolatot az állam- 
polgári vagy intézményes bizalom és az általánosított bizalom között. 

Hasonló véleményen van a bizalom tekintetében Bo Rotbhstein is, azt fejtegetve, hogy bár a 
skandináv államok polgárainak körében az 1980-as évek óta nagyot esett a politikusokba vetett 
bizalom, ez nem vonatkozik a szociáldemokrata vívmányként fennálló jóléti rendszerre, vala- 
mint a közigazgatás működésére, melyek iránt még a 2000-es években is magas bizalom tapasz- 
talható. A politikusok viselkedése, botrányai nem a mindennapi ember életterének eseményei, 
ám sokkal inkább ide tartoznak a közigazgatás, az iskoláztatás, a szociális ellátás szférájának 
működéséről szerzett tapasztalatok. Ha az ember érzi, hogy az általa befizetett összegekből 
működtetett rendszerek valóban hatékonyak, megmaradhat a beléjük vetett bizalma akkor is, 
ha a politikusok - vagyis a demokrácia emblematikus reprezentánsai - nyilatkozatai vagy cse- 
lekedetei iránt gyakran nemtetszését fejezi ki (Rothstein 2004). Uslaner és Badescu Rothstein 
írására reagálva ugyanakkor kifejtik, hogy bármilyen csábító is Rothstein optimizmusa, illetve 
hite abban, hogy az emberek egy demokráciában maguk alakítják ki a szervezeteket és ezen 
keresztül a közbizalmat - tehát nem a történelmi örökség vagy a , sors" által determinált dolog 
a bizalom léte vagy elenyésző mivolta - e vélemény mégiscsak a skandináv állapotok, a letisztul- 
tabb demokrácia talaján sarjad, így nem adaptálható univerzális módon akárhová. Romániában 
például, állítja a szerzőpáros empirikus adatok vizsgálata nyomán, a társadalmi tőke kialakulása 
vagy hanyatlása más mintázatot mutat. 51 országot vizsgálva arra találtak bizonyítékot, hogy 
a legkevésbé korruptak, vagyis bizalomrombolók a skandináv országok, míg a kelet-európai, 
az egykori szovjet érdekszférába tartozó országok a korrupcióval nagymértékben fertőzöttek 
közé tartoznak. A korrupciót - vélik a szerzők - nem a román emberek tartják életben, hanem 
arra kényszeríti őket a rendszer (a közigazgatásban, az igazságszolgáltatás terepén, az egészség- 
ügyben, stb.), hogy fenntartsák. A , fejétől bűzlik a hal"- elvet vallják, és ha elégedetlenek a 
kormányzattal és a politikusokkal, akkor és a célok törvénytelen eszközökkel való elérésének, 
mint egyetlen lehetőségnek a létével is elégedetlenek, mellyel ennek ellenére élni kénytelenek. 
A román lakosok elsősorban nem egymással szemben bizalmatlanok, hanem a közigazgatási 
és jóléti rendszerrel szemben azok, ezért ha biztosak akarnak lenni az ügyintézés sikerében, 
automatikusan nyúlnak olyan eszközökhöz, ami a skandináv polgároknak eszébe sem jutna, 
minthogy egy jól működő állam alacsony korrupciós szintű lakosai. Románia tekintetében 
tehát a politikum iránti antipátia nem párosul a közigazgatásba, az egészségügybe vagy az igaz- 
ságszolgáltatásba vetett bizalommal (Uslaner - Badescu 2004). 

Az intézményekbe és politikusokba vetett bizalom tekintetében inkább értek egyet Uslaner 
és Badescu empirikusan is alátámasztott elméletével, amely sokkal inkább elképezi a polgá- 
rok által magába a társadalomba vetett bizalom szintjét. Ha a társadalmi élet jól működik, és 

az általános bizalom szintje magas, az emberek bízni fognak a társadalmi intézményekben is. 
Ugyanez az állítás kijelenthető fordítva is: a magas mértékű általánosított bizalom magasabb 
mértékű bizalmat fog hozni az intézmények és politikusok számára egyaránt. A bizalom meg- 
léte kiemelt fontosságú a társadalmi élet minősége és a társadalmi integráció megteremtődése 
szempontjából (Utasi 2008). 

Osztom Stone elképzelését azzal kapcsolatban, hogy az intézményekbe vetett bizalom és az 
általánosított bizalom esetében meg kell vizsgálni, alkalmasak-e együttesen vagy külön-külön a 
társadalmi tőke szintjének jelzésére. Cox gondolataival is egyetértek, miszerint a bizalom típusai 
kapcsolatban vannak a kollektív jólét mértékével és ezáltal a társadalmi tőkével. Véleményem 
szerint az állampolgárok a társadalmi tőke környezetükben tapasztalható szintjéből, konkrétan 
például a társadalmi élet minőségéből indulnak ki akkor, amikor eldöntik, hogy megadják-e 
a bizalmat illetve megkérik-e a bizalmat a többi embertől illetve a társadalmi intézményektől. 

Az általánosított bizalom esetében ezt mindenképpen feltételezem, az intézményes bizalom 
esetében azonban csupán empirikus próbák elvégzése után tartom igazolhatónak. Szerintem a 
bizalom különböző típusai különböző társadalmi közegekben létezhetnek. 


Reciprocitás 


A reciprocitás társadalmi jelenségét elméleti rendszerébe először Polányi Károly építette be 
(1944/2004). A modern, önszabályozó piac születésével függ össze a reciprocitás kialakulása, és 
része annak a folyamatnak, amikor a piac irányításában a gazdaság szerepe felértékelődik, és a 
társadalom szabályozó szerepe lecsökken. Polányi szerint a 19. század előtt a társadalom volt a 
domináns szereplő a piac irányításában, ám ezt a szerepet később átvette tőle a gazdaság. 

Stone (2001) írásában a társadalmi tőke kiemelt fontosságú elemeként mutatja be és az 
alábbi módon jellemzi a reciprocitást: "...egy olyan átváltási folyamat a társadalmi kapcso- 
latokon belül, ahol a sárucikkek és szolgáltatásokc (azaz tágan értelmezve bármilyen átváltási 
folyamat) az egyik szereplő által visszafizettetnek egy másik szereplőnek, méghozzá annak a 
szereplőnek, amelyik az eredeti — sárucikkeket és szolgáltatásokat elfogadta. A kölcsönösségi 
kapcsolatokat normák irányítják, így azokat az érdekelt feleket is, akik megértik, hogy egyféle 
társadalmi szerződést részesei lettek." (36) 

Stone és Hughes (2002) három részre osztja a reciprocitás társadalmi intézményét: az infor- 
mális, általánosított és intézményi reciprocitásra. Az informális reciprocitás a családi és baráti 
kapcsolatok reciprocitása, amely erős kapcsolatokon alapul. Fontos jellemzője az egyén barátai- 
nak száma, a család nagysága és a fenntartott kapcsolatok intenzitása. Az általánosított recipro- 
citás kiterjed a szélesebb társadalomra, azaz minden emberre, akivel az egyén kapcsolatba kerül, 
és az általánosított bizalommal rokonítható. Az intézményi reciprocitást az intézményekbe ve- 
tett bizalom jelenségével köthető össze, és főleg a társadalom nyilvános alrendszereiben tekint- 
hető működőképesnek. 

Az egyéni kapcsolatok alapján a hálózatok típusai hatnak a kölcsönösség normáinak attri- 
bútumaira (Stone 2001). Putnam és szerzőtársai (1993) rámutatnak, hogy az általánosított köl- 
csönösség normái hatnak a közösség tagjaira, és a szociális hálózatoknak szerepük van a szoci- 
ális bizalom megteremtésében, ezért fontos komponensei a társadalmi tőkének. Megállapítják, 

hogy az emberek szívesebben köteleződnének el a kollektív tettek mellett, ha biztosítanák őket 
arról, hogy a közreműködésüknek valamiképp meglesz a jutalma. Selznick (1998) rámutat, 
hogy az egymásrautaltság és a kölcsönösség a közösség létezésének alapelemei, és mindkettő 
segít fejleszteni a közös célok, haszon és bizalom érdekében való önkéntes együttműködést. 
Bellah (1998) amellett érvel, hogy a demokratikus társadalmi körülmények között zajló élet 
szempontból a reciprocitás, a lojalitás és a közös haszon érdekében való együttműködés normá- 
ival rendelkező kapcsolatok az egyéni és a szociális jólét alapelemeinek tekinthetőek. 

A közös elvárások és célok azonosítása lényeges a kooperációt és a reciprocitást előidéző ér- 
zések kialakításában. A közös elvárások és célok sikeres azonosítása kihat a személyes szintre és 
a kollektív szintre egyaránt, illetve az ellenőrzés szintjére (a személyes vagy kollektív körülmé- 
nyek felett). Hat továbbá az ezekért a célokért való kollektív társadalmi cselekvési folyamatba 
vetett bizalomra (Cox 1998). 

A reciprocitás mérése a hálózaton belüli kölcsönös csere indikátorait foglalhatja magában, 
amik nagyban változhatnak a hálózat típusától függően, amiben fejlődtek. Egy másik — a köl- 
csönösség normáinak leírására irányuló — megközelítés szerint le kell mérnünk a nem-köl- 
csönös magatartást és pl. az adócsalás vagy a szállítási díj fizetésének elkerülése ellen hozott 
büntető szankciókat (Stone 2001). Ezek az indikátorok hasznos információkat adhatnak, ha a 
bizalmi indikátorokkal együtt elemezzük őket a hálózatokban. 


Szolidaritás — reciprocitás azonnali viszonzás nélkül 


A szolidaritás fogalma magába foglalja az Emile Durkheim (1893/1986) által mechanikus 
(tradicionális társadalmakra jellemző), illetve organikus (modern társadalomra jellemző) szoli- 
daritásnak nevezett koncepciókat. Utasi Ágnes a társadalmi integráció jelenségét vizsgálja a szo- 
lidaritás-elméletek segítségével. A modernitás keretei között a társadalmi integráltságot tekinti 
ideális állapotnak. A szolidaritást kiemelkedően fontosnak gondolja a társadalmi integráció 
megteremtődése szempontjából. Olvasatában a társadalmi integráció két módon képződhet. 
Létrejöhet például értékek hasonlósága alapján, mely esetben a szükséges társadalmi kohéziót 
az értékhasonlóság teremti meg. Másik lehetséges képződési helye a hatalmi — gazdasági — 
munkamegosztási viszonyokból származó érdek — ebben az esetben a kohéziót az érdekegyezés 
szolgáltatja. Álláspontja szerint a társadalmi integráció a gyakorlatban a szolidaritás-akciókon 
keresztül működik. Kéttípusú motivációt feltételez a szolidaritás mögött, melyek közül az egyik 
érték, a másik érdek alapú, azonban a konkrét cselekedetek mögötti motivációk általában a 
kettő keveredéséből tevődnek össze. A modern társadalmakban is fontosnak gondolja a családi 
kapcsolatok szerepét a társadalmi integráció megteremtésében (Utasi 2002a, 2002b). 

Véleményem szerint a szolidaritás elmélet hasonló szerepet tölt be, más fókuszpontokkal, 
mint a társadalmi tőke elmélet a társadalmi integráció, illetve a társadalmi hálózatok működésé- 
nek magyarázata szempontjából. A szolidaritás elemeinek tételezett bizalom, társadalmi kapcso- 
lathálózati kötések egyaránt megjelennek a társadalmi tőke elemei között. A szolidaritást ebben 
a tanulmánykötetben az azonnali viszonzás reménye nélküli reciprocitás kategóriájába sorolom 
be, követve ezzel Eva Cox (1995) elgondolását a társadalmi tőke elemeivel kapcsolatban. 

Tolerancia 


A tolerancia egy olyan attitűd, ami több ponton kapcsolódik az általánosított bizalomhoz, 
a kooperatív magatartáshoz, a reciprocitáshoz és a társadalmi tőkéhez (Cox 1995, 1998; Srolle— 
Rochon 1998). 

A nagyobb mértékű társadalmi tőkével rendelkező társadalmak nyitottak a diverzitásra és 
a különbségekre. A növekvő bizalmi szint megengedi az egyéneknek és a csoportoknak, hogy 
fejlesszék a toleranciájukat, mert szükség van a különbségek és az eltérő vélemények elfoga- 
dására (Cox 1995, 1998), valamint arra, hogy befogadjunk ismeretlen embereket egy már 
létező interakciós hálózatba (Stolle-Rochon 1998). Az emberek különböző nézőpontokkal 
rendelkeznhetek a közügyekről. A véleménykülönbségeket az erős társadalmi tőkével rendelke- 
ző társadalmak elfogadják, és az ellenkező véleményen lévő vagy máshogy gondolkodó embe- 
rekkel szemben toleranciát mutatnak (Putnam et al. 1993). 

Ennek ellentéteként azt mondhatjuk, hogy az emberek félhetnek a többi állampolgár tör- 
vényhez vagy közösségi szabályokhoz viszonyuló attitűdjétől és attól, hogy azok magatartása 
hathat rájuk. Ez a félelemérzet kárt okozhat a közösségi bizalom szintjén, ami tükröződhet a 
társadalmi részvétel alacsonyabb szintjében is (Cox 1995, 1998). A tolerancia erősítésével ez a 
negatív hatás leküzdhető. 


Társadalmi hálózatok 


A társadalmi hálózatok a társadalmi tőke keletkezési és egyúttal felhasználási helyei. A tár- 
sadalmi hálózatok, amelyeknek az egyén tagja adják a társadalmi tőkéjét, illetve a társadalmi 
hálózatok maguk is birtokolhatják a tőketípust. A társadalmi hálózatok nélkül nem képződ- 
ne társadalmi tőke. Stone (2001) szerint a társadalmi kapcsolat hálózatok a társadalmi tőke 
alapvető szerkezeti elemei, és a bizalom és a kölcsönösség normái jellemzik őket. A szociális 
hálózatok számos típusa létezik, s ezek méret, kapacitás, helyzet, struktúra és a magukban 
foglalt kapcsolatok természete szerint változhatnak. A hálózatok jellemzői hatnak az általuk 
megtermelt társadalmi tőke szintjére és típusaira (Srone-Hughes 2002.). 

Stone (2001), valamint Stone és Hughes (2002) a társadalmi hálózatok használatát ja- 
vasolják a társadalmi tőke mérésére, ahol az adott szociális hálózat normáit és jellemzőit is 
figyelembe kell venni. Ebben a megközelítésben a társadalmi hálózatok lehetnek informálisak 
(azok a hálózatok, amelyek családi, baráti és szomszédi kapcsolatokon alapulnak) és formáli- 
sak (azok a hálózatok, amelyek nem-csoport és csoportalapú kapcsolatokon, illetve önkéntes 
társaságokon és intézményeken alapulnak). A társadalmi kapcsolathálózati megközelítést alkal- 
mazza Csizmadia Zoltán (2008) is társadalmi tőkéről szóló átfogó tanulmányában a tőketípus 
alaposabb bemutatásához. A következő alpontokban a társadalmi hálózatok néhány típusát 
fogom bemutatni. 


Család és barátok 
Az első hálózat típus a családi és baráti kapcsolatok hálózata. Coleman (1988) azt mondja, 
hogy az egyének azért teremtenek társadalmi tőkét, mert azt hiszik, hogy a társadalmi csopor- 

tok és hálózatok létrehozásával megkönnyítik a kollektív cselekvést, és ezáltal maximalizálják 
egyéni potenciáljukat és lehetőségeiket. Ebben a kontextusban Coleman feltárja a társadalmi 
tőke szerepét, mint forrást a gyerekek családon és közösségen belüli oktatásához és képzéséhez. 
Vitatja, hogy a családon belül kifejlődött kapcsolatok alakítanák a család társadalmi tőkéjét. A 
háztartásban a szülők fizikai jelenléte, a gyermek, szülőktől kapott figyelmének mennyisége és 
minősége, valamint a gyermek és a szülők közti kapcsolat erőssége fogja meghatározni a társa- 
dalmi tőke természetét családi szinten. 

Stone és Hughes (2002) írja, hogy a társadalmi tőke egyik fontos megjelenési helye a csalá- 
don belül van. Stone (2001) leírja, hogy a gyerekek közti kapcsolat és a kapcsolatok különböző 
rendszere csak pótlólagos mérőeszközei lehetnek a családon belüli társadalmi tőkének akkor, 
amikor a szülők távol vannak a háztartástól. Azaz a család társadalmi tőkéje csak a szülők sze- 
mélyes társadalmi tőkéjével együtt értelmezhető, arra épül. 

Weiss (1996) állítja, hogy a családon belül létezhetnek különböző összekapcsoltságok, ame- 
lyek a személyek közötti társadalmi távolságot és az elérési utak számát határozzák meg. Ezek 
az összekapcsoltságok a szerkezettől (egyedül álló szülő vs. mindkét szülő), az erőtől (szoros vs. 
gyenge kapcsolat) és a családtagok polgári elkötelezettségétől függhetnek. Weiss nézőpontjából 
a családi kapcsolatok tradicionálisan segítik a bizalom magasabb szintű fejlődését és a társadal- 
mi tőke szélesebb körben való elterjedését. 

Azok a kapcsolatok, amelyek a családon belül jöttek létre és fejlődtek ki, meghatározó sze- 
repet játszanak a mások iránti bizalom, a reciprocitás és az átváltás normáinak kialakulásában 
és ezért a társadalmi tőke növelésében is (Utasi 2002b, 2008). 

A családon belül alakulnak ki az első ún. "erős kötések" (Granovetter 1973), amelyek az 
egyén közvetlen kapcsolataival kötődnek, így a családtagokkal és barátokkal. Az ilyen erős kö- 
téseken alapuló kapcsolatok fenntartása sok energiát emészt fel. Az ilyen típusú kapcsolatok 
fontosak és hasznosak, ám fenntartásuk költséges, míg a felszínesebb kapcsolatok gyenge köté- 
sei nem igényelnek nagy energia-befektetést a fenntartásukhoz, és szintén hasznosak lehetnek 
tulajdonosaik számára. Ezzel azonban nem szeretnék érvelni a család, mint kapcsolati színtér és 
társadalmi intézmény ellen. Csupán fel szeretném hívni a figyelmet arra, hogy a társadalmi tőke 
szintje akkor tekinthető jobbnak, ha egyaránt alapul erős és gyenge kapcsolatokat implikáló 
kapcsolathálózati tagságokon. 


Önkéntes szervezetek 

Az önkéntes szervezetek társadalomtudományi elméletének egyik megalapozója Max 
Weber (1910/1987). Az önkéntes szervezet Weber elgondolása szerint olyan szervezet, amely 
az önkéntes módon csatlakozott tagjai felett fennhatósággal rendelkezik, és általában egy szűk 
csoport irányítja. Minden esetben rendelkezik racionálisan meghatározott szabályokkal, ra- 
cionális módon épül fel. Működésének célja lehet a kollektív cselekvés elősegítése, egyaránt 
működhet célracionális és értékracionális módokon. Ezeken az alapokon tehát fontos színtere 
a társadalmi tőke képződésének. 

Az önkéntes szervezetekben való részvétel igen komoly szerepet játszik a társadalmi kap- 
csolatok alakulásában. Putnam (2000) elméletének formálódásában az önkéntes szervezetek 
tagságában történő amerikai visszaesés komoly szerepet játszott. A közösségi élet visszaesésének 
illusztrálására az önkéntes szervezeti szféra statisztikáit is felhasználta a szerző. 

Egy másik észak-amerikai szerző, Robert Bellah (1998) szerint az önkéntes szervezeti rész- 
vétel nem jog, hanem kötelesség a társadalom pozitív irányba történő fejlesztése érdekében. 
Az önkéntesség véleménye szerint része az amerikai életformának, és hozzájárul a társadalom 
egészségességéhez. Szerinte az önkéntes szervezeti részvételben komoly meghatározó a szociali- 
záció, és kiemelkedő a vallás szerepe. 

Eastis (1998) azt mondja, hogy az önkéntes szervezetek változatosak, ezért különböző jel- 
lemvonásokkal (úgymint a tagok háttere, célok, képességek stb.) és különböző struktúrákkal 
bírnak, melyek mindegyike kihat szociális interakciójukra és a társadalmi tőketermelésükre. 

Magyarországon az önkéntes szervezetekről elmondható, hogy a magánszemélyek által ala- 
pított egyesületek és alapítványok jelentős szerepet játszanak a társadalom életében. A rendszer- 
váltás után a szervezetek számának növekedése nagymértékű volt, napjainkra azonban beállt 
évi 3—4 százalékos szintre. Az önkéntesség fogalma a magyar civil társadalom esetében is a 
társadalmi tőke elmélettel hozható kapcsolatba (Bartal 2005). Tanulságként vonható le, hogy 
bármilyen önkéntes társuláshoz való tartozás alapeleme a társadalmi tőke fejlődésének. 


Közösség és társadalmi tőke 


Onyx és Bullen (2000) rámutatnak arra, hogy a társadalmi tőke létrejöttéhez és növeke- 
déséhez a közösség tagjainak részvételét igényli. Hangsúlyozzák, hogy a közösségi elméletek 
hatással vannak a társadalmi tőke fogalmi fejlődésére: 

A bizalom, a hálózatok, a normák és a reciprocitás együttes hatása erős közösséget teremt, ami 
együttesen, közvagyonként birtokolja a forrásokat. ... A közvagyon a közösségbe ruházott forrásként 
értelmezendő, amit senki nem birtokol, de mindenki használ." (Onyx-—Bullen 2000. 25) 


Weiss (1996) hangsúlyozza a közösség — ez alatt a családi, szomszédi, baráti kapcsolatot érti 
-, valamint közös értékeinek hatását a tagjai közötti szociális kölcsönhatásra és ezért a társadal- 
mi tőke megteremtésére. Úgy véli, hogy a társadalmi tőke szintjei nagymértékben változnak 
közösségről közösségre, az "összekapcsoltság" vagy a tagok szociális interakcióinak mennyisége 
és minősége alapján. 

Bellah (1998) támogatja a társadalmak olyan értelmezését, ami nem egyedül az indivi- 
duumok, de a közösségek alapján írja le a társadalmat, követve a "demokratikus közösségiség" 
elméletét. Ez az elmélet azt mondja ki, hogy az egyének a közösségtől függenek, aminek az ereje 
a közös értékekből és célokból ered, valamint a közjó kutatásának kihívásából. Elmélete ugyan- 
akkor markánsan épít az amerikai individualizmusra, amelyik az Egyesült Államok társadalmi 
tőkéjének egyik meghatározó eleme. 


A társadalmi tőke mérése 


A társadalmi tőke többdimenziós fogalom, amit széles körben használnak társadalmi, gaz- 
dasági és antropológiai kutatások alkalmával, csakúgy, mint a közérdek formálásakor és végre- 
hajtásakor. A fogalom definiálásakor különböző diszciplínák kerülhetnek elő, és ezért külön- 

böző komponensek alkotják a mértékek és szintek vizsgálatának sorát. Stone (2001) amellett 
érvel, hogy a társadalmi tőke lényegében olyan fogalom, ami, bár széles körben használt, rész- 
ben többértelmű és zavaró, mert nem tisztázott, hogy mi is az és hogyan is mérjük. Portela 
Maseda és Neira Gómez (2003) szintén azt mondják, hogy a társadalmi tőke többdimenziós 
fogalma megnehezíti, hogy egyetemes és állandó indikátort állapítsunk meg. 

Stone (2001) három kritériumot javasol a társadalmi tőke indikátorainak kijelöléséhez: 

". . először is fel kell ismernünk, hogy a társadalmi tőke többdimenziós fogalom, ami a társadal- 
mi hálózatokkal, a bizalom normáival és a reciprocitás normáival jellemezhető; másodszor meg kell 
értenünk, hogy a társadalmi tőke valójában a tettek forrása; és harmadszor tapasztalatok alapján 
különbséget kell tenni a társadalmi tőke és az eredményei között." (55) 

Grootaert (1998) szintén javasol néhány kritériumot a társadalmi tőke indikátorainak kije- 
löléséhez és alkalmazásához. Először is ezeknek ugyanabból a fogalmi és operációs szerkezetből 
kell származniuk. Másodszor a társadalmi tőke indikátorait világosan kell definiálni. Harmad- 
részt az indikátoroknak mérhetőknek kell lenniük az olyan társadalmi jelenségekben, mint 
a háztartási, közösségi és nemzeti szintek. Végül objektívnek kell lenniük. Grootaert (1998) 
rámutat arra, hogy alapvetően két ösvényt lehet követni a társadalmi tőke indikátorainak és 
eredményeinek kiválasztásánál. Az első út a különböző társadalmi kapcsolatok jellemzőitől és 
tényezőitől indul, és magában foglalja azok hatását és hatékonyságát. Ebben a perspektívában a 
helyi társulások és hálózatok típusa és mérete (tagság), a hálózat/társulás belső homogenitása, a 
bizalom (interperszonális és intézményi) és a normákhoz való hűség lehetnek a társadalmi tőke 
indikátorai. A második út magában foglalja azokat az eredményeket és hatásokat, amelyeket 
a társadalmi tőke kifejthet a különböző dimenziókra (pl. gazdasági növekedés). Az olyan in- 
dikátorok, mint a politikai stabilitás, a polgári szabadság, a politikai korrupció és a kormány 
szakszerűtlenségének szintjei, a szavazók sokasága, a diszkrimináció és a szociális széthullás a 
társadalmi tőke számos dimenzióra való hatására engednek következtetni. 

Amikor a társadalmi tőkét mérjük, emlékeznünk kell arra, hogy a társadalmi tőke felhal- 
mozott mértékei csak az adott populáció által képviselt összefüggésekre érvényesek, máshol 
ezek az indikátorok nem megbízhatóak. Ezért a társadalomkutatóknak nem szabad a társadal- 
mi tőke felhalmozott mértékeit a társadalmi források egyetemes mértékének tekinteni (Ed- 
wards-—Foley 1998). 

Számos szerző úgy tekinti az interperszonális bizalmat, a szociális hálózatokat és a kollektív 
cselekvéseket, mint a társadalmi tőke kulcskomponenseit. Jelen tanulmányban ezt a megkö- 
zelítést adaptáltam, mivel az elméleti és empirikus bizonyítékok alapján a kapcsolat a fenti 
dimenziók, a társadalmi tőke és a társadalmi integráció foka között közvetlennek és egyértel- 
műnek tűnik. A társadalmi tőke operacionalizálása azonban nem egyszerű feladat, és mivel 
maga az elmélet már lassan metaelméleti szintre emelkedett, ezért csupán egyes dimenzióinak 
az operacionalizálása lehetséges. A fentebb idézett szerzők véleményét kutatási eredményeim 
alapján osztva a társadalmi tőkét csupán indikátorok szintjén lehet mérésre vagy másodelem- 
zésre operacionalizálni, az elmélet teljességével kapcsolatban minden ilyen kísérlet hiábavaló- 
nak tetszik. 

A társadalmi tökét veszélyeztető tényezők 


A társadalmi tőke, a többi tőketípushoz hasonlóan felhalmozható, és el is veszthető. Ezt 
a tőketípust azonban, amennyiben a szintje csökken, sokkal nehezebben lehet újra növelni. 
Azt mondhatjuk, hogy a társadalmi tőke olyan vagyon, amit könnyű lecsökkenteni és ne- 
héz újjáépíteni (Grooaert— Van Bastelaer 2002). Egyik hétköznapi példaként hozható Putnam 
(1995) meglátása az amerikai társadalomból. Kutatásai bebizonyították, hogy a gyakori tévé- 
nézés fenyegetően hat az állampolgári elkötelezettség és a társadalmi bizalom megteremtésére 
és fejlesztésére, ezért a társadalmi tőkére is. Amíg az emberek tévét néznek, nem vesznek részt 
az otthonukon kívüli társadalmi tevékenységekben. Másként mondva a tévénézés kedvezőtlen 
lehet az önkéntes társaságokban való részvételre, így gátolhatja a szélesebb közösségben a tár- 
sadalmi tőke megteremtését. Putnam és Goss (2004) szintén azt mondják, hogy a technikai 
fejlődés — telefon, e-mail stb. — kettős hatással van a társadalmi tőkére: egyrészt segítheti az 
emberek közötti kapcsolatok számának növekedését, másrészt az ellenkezőjét is kiválthatják. 

Cox (1995) azt állítja, hogy az izoláció, a társadalmi kölcsönhatás hiánya és/vagy a bizalmi 
kapcsolatok fejlődésének nehézsége, valamint a szociális érintkezések idejének és terének a hiá- 
nya fenyegetően hatnak a társadalmi tőke kialakulására és fejlődésére. Nézőpontja szerint a csa- 
ládi és az intim szociális kapcsolatok önmagukban nem forrásai a társadalmi tőkének. Ellenben 
behatárolhatják az önkéntes és szabad kapcsolatokat másokkal (a közeli és privát szférájukon 
kívüliekkel), ezáltal pedig behatárolhatják az egyének szociális képességeinek fejlődését, így 
kockáztatják a társadalmi tőke szélesebb közösségben való megteremtését. 

Cox elméletében sajátos vonás a munkáról írt véleménye. Elgondolása szerint senkinek 
nem volna szabad napi nyolc óránál többet dolgoznia, hiszen ennél több időben valóban pro- 
duktív munkát végezni szinte elképzelhetetlen, és azok az emberek, akik mégis többet dolgoz- 
nak, mások elől veszik el a munkalehetőséget. A társadalmi tőkéhez köthető érvelése ugyan- 
ezzel a jelenséggel kapcsolatban azonban meggyőzőbb, mivel azt írja, hogy akik napi nyolc 
óránál többet fordítanak munkavégzésre, valójában saját társadalmi tőkéjüket rombolják le, 
és egyúttal kárt tesznek társadalmi kapcsolathálózatukban is. A túlmunka egyúttal stresszhez 
és egészségügyi problémákhoz is vezethet, amelyek szintén negatív következményekkel járnak 
(Cox 1995, 1998). 

Cox véleménye a túlmunkával kapcsolatban egybevág a Robert D. Putnam által vezetett 
"Better Together" ("Jobb Együtt") kampány egyik szlogenjével, amely arra hívta fel az amerika- 
iak figyelmét, hogy napi tíz perc ingázás milyen súlyos veszélyekkel járhat társadalmi tőkéjükre, 
életükre, és ezáltal kihathat akár az egészségükre is. 

A mobilitás különböző típusai is veszélyt jelenthetnek a társadalmi tőkére, különösen a 
falusiból a városi környezetbe költözés, mely csökkentheti a falusi helyi közösségek számát, 
veszélybe sodorva azok létét. A városi környezet pedig nem biztosítja a szükséges feltételeket 
ezen közösségek újjáteremtésére (Grootaert 1998). 

Hollis (1998) magát a bizalmat látja egy a hosszú távon potenciálisan fenyegetést jelen- 
tő intézményként a társadalmi tőkére. Rámutat arra a pozitív jelenségre, miszerint a bizalom 
magasabb szintjei a társadalomi tőkét, így a társadalmi integráció előrehaladását és fejlődését 
szintén magasabb szintre juttatják. Szerinte a haladás a felelős azért, hogy az emberek racio- 
nálisabbak, következetesebbek lettek, és a kapcsolataik sokkal művibb módon alakulnak ki és 

kerülnek ápolásra. A kapcsolatok művibb módon alakulását tekinti negatív, potenciálisan a 
bizalmat és ezáltal a társadalmi tőkét fenyegető fejleményként. A kapcsolatok művibb módon 
alakulása hosszú távon azt eredményezheti, hogy az emberek kevésbé fognak bízni egymásban, 
és talán kevésbé fognak megbízhatónak tűnni. 

Mivel a mai kor emberei sokkal gyorsabban és könnyebben léphetnek kapcsolatba egymás- 
sal, ezért a kapcsolatok értéke bizonyos szempontból devalválódott. Az ismeretségek típusai 
és mélysége fogja meghatározni a kapcsolatok minőségét. Amennyiben egy kapcsolat hosszú 
történetre nyúlik vissza, és valamilyen társadalmi szempontból elfogadott módon jött létre, 
értéke nagy lesz, és nem is lesz egy lapon említhető például azokkal a kapcsolatokkal, amelyek 
egy névjegykártya csere által jöttek létre. Mindkét kapcsolat hasznos azonban a társadalmi tőke 
szempontjából, de a második, nem organikus módon keletkezett kapcsolat egyben veszélyezte- 
teti is azt, mivel nagyobb mértékben benne van a meg nem adott bizalom veszélye. 


A társadalmi tőke negatív aspektusai 


Ahogy arra már rámutattunk, a társadalmi tőke nem egy, hanem többdimenziós jelenség. 
Ezek közül néhány dimenzió vitathatatlanul növelheti a társadalmi egyenlőtlenségeket. Portes 
(1998, 2) úgy fogalmaz: "...[a társadalmi tőke] fogalma a társas hajlam pozitív következmé- 
nyeire fókuszál, miközben félreteszi a kevésbé vonzó velejárókat". Amíg a kollektíván belüli 
normák és hálózatok erősíthetik a hasznot hozó tevékenységeket, addig korlátozzák is azokat, 
ezért káros hatásaik lehetnek (Coleman 1988; Grootaert 1998; Portes 1998). A bizalmatlan- 
ság és az előítéletek következményeként a diszkrimináció és a szegregáció a merev és szigorú 
szociális kötelékekből eredeztethetők, amelyek akadályozzák az integrációt, különösképp a ver- 
tikálisan strukturált közösségi hálózatokban. A normák és a szociális kapcsolatok (amelyek 
kooperációra jogosítják fel a tagokat, hogy hasznot hozzanak, illetve profitáljanak a tetteikkel) 
ugyanazok, amelyek kizárják a kívülállókat ebből a haszonból (Portes 1998; Portes-Landolt 
1996), erőltetik a potenciális produktív interakciókat, ezáltal komoly konfliktusukat okoznak 
(Grootaert—Van Bastealer 2002). Például a szervezett bűnözés és az utcai bandák esetében az 
erőszak és a bűnözői magatartás normaként és értékként jelenik meg, és a bűnszervezetek tag- 
jai, akik egymáshoz nagyon lojálisak, még jutalmazzák is ezen normák és értékek megtartását. 
Ez a fajta társadalmi tőke a társadalmi integráció szempontjából egyáltalán nem hasznos. A 
tőkének ez egy az össztársadalmi normáktól és értékektől eltérő normákra és értékekre épülő, 
negatív formája (Weiss 1996). 

Néhány esetben a közösségre jellemző apátia lehet a normája egy szűk csoportnak vagy há- 
lózatnak. Ez az apátia hozzájárulhat ahhoz, hogy csökkenjen a szolidaritás mértéke a közösség 
tagjai között, a viszonyokból pedig eltűnjön a reciprocitás és a tolerancia. Ekkor a társadalmi 
tőke egy dimenziója meggátolhatja egy vagy több másik dimenzió kialakulását (Weiss 1996). 
Ilyen jellegű hatásai lehetnek bizonyos közösségeknek vagy csoportoknak, amelyek a "normális" 
társadalmi rendet tekintik elvetendőnek, és attól próbálnak eltérően viselkedni. Példaként lehet 
felhozni a vallási közösségek közül a szociológiai értelemben vett szekták (Török 2004) esetét, 
amik sok esetben szélsőséges vallási tanításokat, normákat és értékeket terjesztenek tagjaik kö- 
rében. Előfordultak például olyan szekták, melyek tagjaikat kizsákmányolták, öngyilkosságra, 

vagy a fennálló társadalmi rend elleni támadásokra késztették. A szociológiai szempontból szek- 
tának kategorizálható közösségekben is létezik persze társadalmi tőke, ám annak keletkezése a 
társadalmi hálózat speciális normáitól, értékeitől és szabályaitól függ. A példa illusztrálni kíván- 
ta a társadalmi tőke egyik lehetséges árnyoldalár. Elmondható, hogy egy csoport vagy közösség 
antiszociális viselkedésre felhívó normáival szemben a társadalmi kötelékek közvetítő közeget 
biztosítanak a társadalmi kontrollnak (Portes 1998). Az is előfordulhat, hogy korlátozhatják az 
egyéni szabadságot addig a pontig, amíg egyenlőtlenséget teremtenek az egyéni szabadság és a 
kollektív tett között (Putnam et al. 1993). 

Példaként hozható fel még a negatív aspektusokra, hogy a társadalmi tőke-nyereség, amit 
az etnikai alapon szerveződő csoportok jelentenek egymásnak, könnyen átfordulhat negatí- 
vumba is. Amikor például egy városba érkező kisvállalkozót felkarol annak etnikai csoportja, 
s e csoportból kerülnek ki vevői, kuncsaftjai, az a vállalkozói karrier kezdetén nagy segítség, 
ha azonban huzamosabb idő után sem tudja bővíteni a vállalkozó a vevőkörét, úgy az üzlet 
bővítésére talán éppen az őt körülvevő etnikai csoport miatt nem lehet képes. Ez az eset is arra 
figyelmeztet, hogy az erős kötések túlsúlya a gyenge kötések hiányával párosulva nagymérték- 
ben alááshatja az egyén boldogulási esélyeit (Green-Haines 2016). Más esetekben a társadalmi 
tőke létrehoz ugyan prosperáló kapcsolatokat és csoportkohéziót, de nem feltétlenül vezet a 
"tőkeképzők" olyan magatartásához, amit társadalmilag kívánatosnak lehetne nevezni. A leg- 
különbözőbb helyzetekben kialakulhatnak ilyen negatívumok. A bennfentesek és a kívülállók 
eltérő kezelése óhatatlanul megjelenő tényező, ami ráadásul kitűnően mérhető is tudományos 
módszerekkel. Diákegyesületek tagjainál figyelték meg például, hogy a vetélytárs egyesületek, 
illetve azok tagjai kevésbé tehetségesnek, sokszínűnek tűnnek fel számukra. De amíg a diák- 
egyesületek tagjai a diplomaosztó után szétszéldnek, addig a társadalmi tőke negatívumainak 
más aspektusai generációkon át fennmaradhatnak: elég csak az Amerikai Egyesült Államok déli 
részén a XIX. század végétől az 1960-as évek közepéig fennálló "Jim Crow laws"-ra, vagyis a 
feketék és a fehérek magatartását meghatározó szegregációs mintákra utalni. A két rassz "elkü- 
lönítetten egyenlő" tagjainak életvitelét vezérlő normák a társadalmi tőke negatív lenyomatát 
viselik magukon (Durlauf 1999). 


Következtetések 


Nincs olyan konszenzusos módon kialakult egységes jelentéstartam és egységes definíció, 
mely általánosan használható lenne a társadalmi tőke tudományos vizsgálata során. Az elmé- 
let jelentős teoretikusai között sincs konszenzus azzal kapcsolatban, hogy pontosan hogyan is 
definiálható a társadalmi tőke, és pontosan melyek a részei. Pierre Bourdieu a társadalmi tőkét 
főként kapcsolati tőkeként kezelte vizsgálódásaiban, melyet a csoport birtokol, ám bizonyos 
esetekben átengedi azt az egyén számára. James S. Coleman a társadalmi tőkét főként kollek- 
tív erőforrásként értelmezte, amelyet nem egyének birtokolnak, hanem hálózatok. Robert D. 
Putnam a társadalmi tőke egyéni és kollektív aspektusait is integrálta elméletébe, ám vizsgáló- 
dásaiban elsősorban a formális hálózatok világára helyezte a hangsúlyt. Eva Cox elméletében 
szintén helyet kap az egyéni és kollektív megközelítés; Putnam elméletéhez viszonyítva pedig 
elmondható, hogy Cox nagy hangsúlyt fektetett az informális hálózatok kapcsolódásainak vizs- 

gálatára (Bourdieu 1979 és 1980; Coleman 1988; 1990; Putnam 1993; Cox 1995; Putnam 
1995; 2000). 

Az elmélet alapos körbejárásához természetesen meg kellett említenünk a társadalmi tőke 
negatív tulajdonságait is, illerve az elmélet gyűjtő jellege miatti hátrányokat, melyek az azt 
alkalmazó kutatókat sújtják. A társadalmi tőkéből elméletben mindenki részesülhet, de azok a 
személyek, aki nem vesznek részt a társas — társadalmi életben, természetesen el vannak zárva 
attól. Azok, aki nem rendelkeznek képességekkel, kompetenciákkal és lehetőségekkel ahhoz, 
hogy bizalomra méltónak mutatkozzanak, nem is nyerhetik el más emberek, illetve szerveződé- 
sek bizalmát. Saját kutatásaim is alátámasztják azt a szemlézett tudományos szakirodalmakból 
is kiolvasható véleményt, miszerint akik képtelenek megbízni másokban, a közintézményekben 
vagy a gazdasági szervezetekben, magukat rekeszthetik ki a kölcsönös előnyökből. 

Fontos megjegyezni, hogy a tőketípussal kapcsolatos pozitív állítások és az azonosított di- 
menziók természetesen kizárólag demokratikus berendezkedésű politikai rendszerekben állják 
meg a helyüket, illetve felelnek meg a leírtaknak. Alátámasztja ezt Eva Cox (1995, 1998, 2007) 
ausztrál kutató elmélete, amely szerint demokratikus környezetben a társadalmi tőke magas 
szintje bizalmat, kooperációt és általános szolidaritást növelő tényezőként működik, ám nem 
demokratikus politikai rendszerekben a versengést erősíti, és kizárhat embereket az alapvető 
társadalmi folyamatokból, mivel nem teremt kohéziót. Nem demokratikus közegben nem ter- 
melődik bizalom és polgári normarendszer sem. 

A TÁRSADALMI TŐKE ÉS A VALLÁS 


A vallás és társadalmi tőke kérdésének tudományos vizsgálatát Robert D. Putnam indította 
útjára "Bowling Alone" (2000) című művében, melyben azt az amerikai közösségi kapcsolatok 
és társadalmi tőke legfontosabb repozirótriumának nevezte. Putnam látásmódja szerint a vallási 
közösségek a kisközösségi élet azon színterei, amely meghatározó a mindennapi élet szem- 
pontjából. Az amerikai közsségek jó része vallásos alapokon szerveződik meg, ám aktivitásuk 
kiterjed az élet más dimenzióira is. 2012-es "American Grace" című munkájában Putnam és 
Campbell esettanulmányokon és empirikus adatokon keresztül mutatta be a vallás és vallá- 
sosság szerepét az amerikai társadalomban. Jelen tanulmányban az amerikai elméleti alapokra 
építve az európai helyzetre kívánok fókuszálni. 

Elgondolásom szerint sok országban, például az ortodox kelet és dél-európai országokban, 
illetve például a Katolikus Lengyelországban, Horvátországban és Írországban a vallás a társa- 
dalmi tőke egyik legfontosabb, meghatározó dimenziója Európában is. 

Magyarországon azonban a legfrissebb kutatások szerint is hanyatlóban van az intézményes 
vallásosság. A vallásosság főbb indikátorai, így a templomba járás mértéke és az imádkozás 
gyakorisága is csökkennek vagy stagnálnak. Jelenleg a hetente legalább egyszer templomba 
járók aránya 9 százalék körül van hazánkban (Iomka — Zulehner 2008). Ezért önálló, jelentős 
társadalmi tőke dimenzióként értelmezni a vallást Magyarországon jelen pillanatban — az in- 
tézményes vallásosság szempontjából nem indokolt. A dimenzió részletes bemutatása azonban 
— főként globális jelentősége, sok esetben elsődlegessége miatt — igen. 

A kortárs társadalomtudomány által alkalmazott társadalmi tőke elméletnek komoly di- 
menziója a vallási élet szférája. A társadalmi tőke elmélet főbb teoretikusai szinte kivétel nélkül 
hangsúlyozták a vallási hovatartozás, vallásosság és vallásgyakorlás fontosságát a társadalmi tőke 
megteremtődésében. Egyúttal egyféle módszertani újításként felvetem a vallási társadalmi tőke, 
mint tipologizálási faktor használatát a hagyományos vallási közösség tipológiákkal szemben 
illetve azok mellet. A hagyományos tipológiák absztrakt vallási-ideológiai faktorokat is tartal- 
maztak, és nem tértek ki az adott közösségek társadalmi szerepvállalására. Érvelésem szerint a 
vallási társadalmi tőke arra lenne kiválóan használható, hogy mérésre operacionalizált formá- 
ban egyfajta új indikátora lehetne a különböző vallási közösségek társadalmi realitásainak, és 
egyfajta új tipologizáló tényezőként lehet felhasználható. 

A vallási társadalmi tőkével kapcsolatban azt mutatom be, hogy főként az Egyesült Álla- 
mokban milyen elméleti megfontolások és kutatási eredmények születtek a témában, milyen 
volt az elmélet fogadtatása, illetve az elmélet esetleges magyar szempontú relevanciáját is illuszt- 
rálni szándékozom. Az amerikai példákból általánosítható elméleti és empirikus tapasztalatok, 
valamint a magyar elméleti és kutatási eredmények összevetése további kutatási irányok kijelö- 
lését teszi lehetővé. 


Vallási közösségek konfliktusai a pluralizmus koráig 


A vallási pluralizmus és sokféleség a modern korban a vallások békés együttélését jelenti. 
Nem csak azt a sokféleséget jelenti azonban a pluralizmus, ami napjainkban megtapasztalha- 
tunk a vallási közösségek elterjedtsége szempontjából, hanem azt is jelenti, hogy ezek a közös- 
ségek békésen egymás mellett, egy társadalomban léteznek (Hutchison 2003). Nem volt ez 

mindig így. A vallásszabadság kivívása, a vallási pluralizmus megteremtődésének lehetősége a 
modern kor első vívmányai közé helyezhetők. Hiszen emlékezzünk vissza: a kelet és a nyugati 
keresztény egyház véleménykülönbségei komoly konfliktusokhoz vezettek el. A "Filiogue" vita, 
ami a legfontosabb eltérés a kelet és a nyugati kereszténység elgondolásában előidézte az egy- 
házszakadást, amely Kr. u. 1054-ben történt meg. A nagy egyházszakadás csak az egyik azon 
emblematikus események közül, amelyek esetében az egyik vallási közösség a másik vallási 
közösséget valamilyen szempontból deviánsnak, valamilyen szempontból eltérőnek bélyegezte. 
Itt ugye nem eltérő vallási közösségekről, csupán eltérő felekezetekről és teológiai nézetekről 
volt szó. 

A következő időszak a XVI. századra tehető, amikor a kereszténységen belül ismét nagy 
változások zajlottak le. A reformáció keretében Luther Márton meghirdette azt, hogy a Római 
Katolikus Egyház deviáns, eltért a krisztusi tanítástól, túlzottan az anyagi javakra koncentrál. 
Szerinte az emberek nem értették az egyház üzenetét, és sok egyéb igen kemény üzenettel 
bélyegezte Luther deviánsnak a nyugati egyház papságát és a nyugati egyház tanítását. A refor- 
máció ezektől az elgondolásoktól megtisztulva kívánt működni, és ezektől az elgondolásoktól 
elszakadva, nemzeti nyelven próbált kommunikálni a hívekkel. Ez sok konfliktushoz vezetett 
el, igen véres konfliktusok bontakoztak ki. Az ellenreformáció mozgalmában a Római Katoli- 
kus Egyház próbált választ adni a reformáció kihívására, és megakadályozni azt, hogy a reform 
gondolatok széles körben elterjedjenek. Próbálták a már elterjedt gondolatokat visszaszorítani 
és az írmagját is elfojtani ennek a vallási nézetkülönbségnek. A felekezetek küzdelmük során 
nem voltak restek egymást deviánsnak bélyegezni, és a vallási tanítás szempontjából kiemel- 
kedő kérdésekben a racionális vagy tudományos alapon általában eldönthetetlen konfliktust 
fegyveres módon kezelni. 

A XVII. századtól a kivándorlás is nagymértékű volt Európából, például a reformáció egyes 
csoportjai egy az egyben átköltöztek az a mai Amerikai Egyesült Államok területére, ahol vallási 
elgondolásaikat szabadon gyakorolhatták. Érdekes válaszok születtek a többi világvallás eseté- 
ben is a vallási különbségek kérdésére. Ha nem kizárólag a keresztény felekezeteket nézzük, ak- 
kor láthatjuk, hogy például a zsidóság, a zsidó vallás követői sokszor áldozataivá váltak a vallási 
különbségnek és eltérésüknek a kereszténységtől, ám a vallási tolerancia, a vallási türelem ké- 
sőbb rájuk is kiterjedt. A felvilágosodás korszakában Gotthold Ephraim Lessing felvilágosodás 
kori filozófus "A Bölcs Nátán" című drámájában olyan gondolatokat fogalmazott meg, melyek 
szerint a különböző világvallások egyaránt a letéteményesei lehetnek a legfőbb jónak, egyaránt 
az Isten által kiválasztott helyes vallások lehetnek és a kötelességük, hogy az ítélet pillanatáig 
ezért folyamatosan küzdjenek és folyamatosan dolgozzanak. Tehát egy aktív tevékenységet fejt- 
senek ki a jóra törekedve, ne pedig egymás különbözőségeivel foglalkozzanak. 

Az európai vallásszabadság korszaka a Francia Forradalom után vált akadálymentesen le- 
hetségessé, mely aztán főként a kelet-európai országokban 1947 után ismét megbicsaklott, 
hiszen a szovjet típusú kommunista rendszer nem tette lehetővé a vallás szabad gyakorlását 
országainkban. 

A kortárs közép-európai vallásszabadság alapja például az 1990. évi IV.-es törvény a lelki- 
ismereti és vallásszabadságról Magyarországon, és hasonló törvények formájában került kodi- 
fikálásra a régió többi országában. A teljes vallásszabadság ismét előidézte azt, hogy vallási plu- 
ralizmus gyakorlatilag irányíthatatlanul tört rá ezekre az országokra, azaz nagyon-nagyon sok 


48 


A TÁRSADALMI TŐKE ÉS A VALLÁS 


olyan vallási közösség jelent meg azon a vallási palettán, ahol korábban gyakorlatilag elfojtva 
működhetett néhány vallási közösség. 


Vallási közösségek tudományos tipologizálása 


Ez az új vallási pluralizmus nagy társadalmi sokkhoz, morális pánikokhoz, és a vallási de- 
viancia elgondolás széles körű elterjedéséhez vezetett. Ezen hatások vizsgálata szempontjából 
tárjuk fel, hogy a szociológia tudomány hogyan kategorizálja a vallási közösségeket, milyen ka- 
tegóriában gondolkodik a vallási közösségek tipologizálásával kapcsolatban. Az egyik legismer- 
tebb tipológia egy kétdimenziós tipológiai tábla (21. Tábla), melynek egyik dimenziója a vallási 
közösség viszonya a társadalomhoz. Lényegében ez azt tartalmazza, hogy a vallási közösség tag- 
jai mennyire pozitívnak, vagy negatívnak látják a társadalmi szerepüket, a társadalom általi való 
megítélésüket, és hogy ők maguk hogyan viszonyulnak ennek a társadalomnak az értékeihez. 


1. Táblázat: Kategorizálás a csoport és a társadalom viszonya, valamint a csoport saját 


legitimációs képe alapján 



















Viszony a társadalomhoz 


szekta 


Legitimációs kép 








Exkluzív 
Pluralista 


egyház 











denomináció kultusz 


Forrás: McGuire 2001, Török 2004 


A vallási közösségek viszonya a társadalomhoz egy sokdimenziós elgondolás, amelyet igen 
sok szociológiai változóval lehet mérni, s ebben az elméleti absztrakciós táblában gyakorlatilag 
két kategóriára szűkítettük le a közösségek viszonyát a társadalomhoz, mely lehet pozitív illetve 
negatív. A másik dimenzió, melynek mentén a vallási közösségek kategorizálását elvégezzük az 
a vallási közösségeknek a legitimációs képe. Legitimációs kép alatt a közösségeknek a megvál- 
táshoz, a legfőbb szabaduláshoz, az üdvözüléshez kapcsolatos értékeit vizsgáljuk meg. Vannak 
közösségek, melyek kijelentik, hogy kizárólag a közösségen belül nyerhető el az üdvözülés, a 
vallási javak legfőbbike. Ezeket a közösségeket "exkluzív" legitimációs képű közösségeknek ne- 
vezzük. Más közösségek azonban azt mondják, hogy a közösségen belüli tevékenykedés, a kö- 
zösségen belüli tagság csak az egyik út az üdvösséghez, a végső vallási érték eléréséhez, és más 
utak is vezethetnek ugyanehhez a dologhoz. Ezeket a közösségeket "pluralista" legitimációs képű 
közösségeknek nevezzük. Hogyha a tipológiai tábla elemeit megnézzük, akkor láthatjuk, hogy a 
legitimációs kép szempontjából "exkluzív" és a társadalomhoz való viszony szempontjából "po- 
zitív" közösségek kerülnek az "egyház" kategóriába. A római katolikus egyház esetében például 
egyértelmű a tanítás: , Extra Ecclesiam nulla salus", azaz egyházon kívül nincs megváltás." 

A szintén exkluzív legitimációs képű, ám a társadalomhoz negatívan viszonyuló közösségek 
a szekták, melyek szintén nem tartják elképzelhetőnek a rajtuk kívül álló megváltást, azonban 
tagjaik általában a társadalomhoz negatívan viszonyulnak. Az ilyen közösségek a társadalom 
4 Nem ilyen egyértelmű azonban a katolikus hívek véleménye a megváltás elérhetőségével kapcsolatban egyházon 


kívül és más közösségek keretein belül. 

tagjaihoz általában negatívan viszonyulnak. A szekta szociológiai értelemben egy mérési kri- 
tériumrendszer alapján meghatározott kategória, nem pedig a tanítása alapján megbélyegzett 
közösség. A szekta kategóriába tartozik a például a Magyarországi Jehova Tanúi Egyház, mint 
vallási közösség. 

A legitimációs kép szempontjából pluralista és a társadalomhoz való viszonya alapján pozi- 
tív kategóriába eső közösségek a denominációk. A denomináció egy nagyon érdekes tipológiai 
elem. Ebbe a körbe beletartozik például a Magyarországi Baptista Egyház 2006-os felmérésünk 
eredményei alapján. Ennek a közösségnek a tagjai úgy vélik, hogy baptistának lenni csupán az 
egyik út az üdvözüléshez, s a többi keresztény felekezetben illetve más vallásokban és módokon 
is el lehet jutni az üdvösséghez. Viszonyuk a társadalomhoz alapvetően pozitív, és a társadalom 
is pozitívan viszonyul ennek a közösségnek a tagjaihoz. 

Végül azok a közösségek, amelyeknek a legitimációs képe pluralista és a társadalomhoz való 
viszonyuk viszont negatív kultusznak tekinthetők. Ezek a kultuszok általában nem feltétlen 
intézményesült formában működnek. Magyarországon is létezik néhány csoport, amely ebbe 
a kategóriába sorolható be. 

A legitimációs kép mint tipologizáló tényező véleményem szerint nem tudja megfelelően 
ellátni feladatát, mivel annak mérésre operacionalizálása minden közösség esetében érvényesen 
szinte lehetetlen. A koncepciót továbbá igen absztraktnak és vallási-ideológiai szempontból 
túlzottan értékterheltnek gondolom. Ezt egy meglévő kutatási adatbázissal illusztrálom. 


Szociológiai vizsgálat a tipologizálás alapjául 


A szociológiai szempontból denominációnak, illetve szektának tekinthető kategóriáknál 
megemlítettem két példát, a Magyarországi Baptista Egyházat és a Magyarországi Jehova Tanúi 
Egyházat. Ezeket a besorolásokat a tagok körében végzett kérdőíves felmérés eredményei alap- 
ján végeztük el. A tanúkkal 2003-ban készítettünk kérdőíves felmérést, a baptistákkal 2006- 
ban, a MABAVIT világtalálkozón?. Mind a két esetben kellően nagy az elemszám, a baptis- 
táknál közel 300 fős mintánk volt. A tanúk esetében 467 kérdőívünk eredményei alapján 
készítettük el statisztikai elemzésünket. A tipológiai rendszer alátámasztására három kérdést 
fogunk megvizsgálni, az egyik kérdés így hangzik: Érzése szerint Ön hazájában saját gyülekeze- 
tével milyen kapcsolatban van? (2. Táblázat) 


2. Táblázat: Érzése szerint Ön a hazájában saját gyülekezetével. . . 


Baptista 








Nagyon szoros kapcsolatban van 





Szoros kapcsolatban van 





Laza kapcsolatban van 
Összesen 295 100,0 467 100,0 














5 Mindkét felmérést a Szegedi ludományegyetem BIK Vallástudományi Tanszék munkatársai készítették. Kutatás- 
vezető: Dr. Máté-Tóth András. 

A baptisták esetében a három válaszlehetőség közül a nagyon szoros kapcsolatban van vá- 
laszlehetőséget választotta 50.8 százalék. A szoros kapcsolatban van választási lehetőséget vá- 
lasztotta 39.7 százalék, a laza kapcsolatban van választási lehetőséget választotta 9.5 százalék. 
A tanúk esetében a nagyon szoros kapcsolatban van válaszlehetőséget választotta 92.7 százalék, 
a szoros kapcsolatban van válaszlehetőséget választotta 6.6 százalék, laza kapcsolatban csupán 
0.6 százalék érzi magát közösségével. Ez az elemzés megmutatja a két közösség teljesen elté- 
rő jellegét. A baptisták között nincs meg az az igen nagy fegyelem, amit a tanúk mutatnak 
a közösségükkel való kapcsolatuk irányában. A baptistáknál is fontos a közösségisség, ámde 
nem egyetlen és kizárólagos mérce. Talán azt lehet mondani, hogy a baptista viszonyulás egy 
olyan társadalmi viszonyulás, amely teret hagy a közösség egyes elképzeléseivel, cselekedeteivel 
kapcsolatos kritikáknak. A tanúk esetében sokkal inkább a kritikátlanság veszélye vetődik fel, 
hiszen az erős kapcsolat azt mutatja a külső szemlélő számára, hogy a közösség vezetése nagyon- 
nagyon megköti a tagságot a csoport belső szerkezetéhez. 

Hogyha megvizsgáljuk azt, hogy a magyar társadalom a hívek véleménye szerint hogyan 
viszonyul az ő vallási közösségükhöz, a baptisták esetében igen érdekes képet fogunk kapni. 
Amennyiben a legnagyobb relatív többségű kategóriát keressük, akkor az "általában barátian" 
kategóriát választotta legtöbb hívő, 36 százalék mondta, hogy a magyar társadalom általában 
barátian viszonyul a baptista közösséghez. (3. Táblázat) 


3. Táblázat: A magyar társadalom hogyan viszonyul az Ön közösségéhez? 


N 
Általában ellenségesen 5 
Néha ellenségesen 50 

















Közömbösen 74 25,9 86 18,7 
Néha barátságosan 54 18,9 59 12,8 
Általában barátságosan 103 36,0 62 13,5 
I Összesen 286 100,0 460 100,0 





Azt, hogy a közösséghez általában ellenségesen viszonyul a magyar társadalom csupán 1,7 
százalék fejezte ki, azt, hogy néha ellenségesen 17,5 százalék mondta. Azt, hogy közömbösen 
25,9 százalék állította, és az, hogy néha barátian 18,9 százalék véleménye volt. Hogyha egy 
összegzést akarunk vonni, akkor láthatjuk, hogy 55 százalék azt mondja, hogy legalább néha 
barátian viszonyul a magyar társadalom az egyházához, és 25 96 szerint a társadalom általában 
közömbös a baptista közösséghez. Ez egy viszonylag pozitív kép a közösség részéről a társada- 
lommal kapcsolatban. 

A tanúk esetében a relatív többségbe a "néha ellenségesen" kategória került, amelyet 41,5 
százalék választott. Az "általában ellenségesen" kategóriát 13.5 százalék választotta, tehát a ta- 
núk esetében összesen 55 százalék szerint a magyar társadalom valamilyen mértékben ellenséges 
a közösségükkel. 18,7 százalék szerint közömbös, és összesen körülbelül 25960 százalék szerint 
viszonyul legalább néha barátian a magyar társadalom a Jehova Tanúi közösséghez. Ennek alap- 
ján látható, hogy a baptisták nyitottabbak, barátságosabbnak tételezik a társadalmat a közös- 

ségük iránt. A tanúk zártabbak, sokkal negatívabbnak tételezik a társadalmat az ő közösségük 
iránt. 

A tipológia másik fontos változója a megváltás, üdvözülés kérdése. Egyházon belüli vagy 
egyházon kívüli elérhetősége szempontjából igen eltérően nyilatkoztak a baptisták és a tanúk. 
(4. Táblázat) A baptisták képe a denominációs irányába mutat, hiszen csupán 8,9 százalék 
mondta azt, hogy a megváltás kizárólag saját egyházukban érhető el. Ellenben ezzel szemben 
46,8 százalék azt állította, hogy a megváltás elérhető bármely egyházban, s emellett további 
kontrasztként 43,9 százalék azt mondta, hogy a megváltás egyházakon kívül is elérhető az 
emberek számára. 


4. Táblázat: Az Ön véleménye szerint a megváltás elérhető. . . 

A megváltásképnek egy igen pluralista változatát találtuk a baptista hívők körében. A 
Jehova Tanúi esetében azoknak az aránya, akik azt mondják, hogy a megváltás csak a saját 

egyházukban érhető el 87,3 százalék. Ez igen jelentős többségnek tekinthető. A tanúk kon- 
zervatívan csak saját szervezetük keretein belül látják elérhetőnek a legfőbb vallási javat. 4,2 
százalékuk azt mondta, hogy a megváltás elérhető az egyházakon kívül, és 8,5 százalék azt 
mondta, hogy a megváltás egyáltalán nem létezik. A megváltás létezését tagadó elgondolás a 
Jehova Tanúi speciális teológiájához kapcsolódó elgondolás, melynek megjelenése a válaszok 
között alátámasztotta, hogy mintavételünk megfelelően képezte le a közösség teljes vélemény 
spektrumát. Egyetlen tanú sem állította, hogy az ő közösségükön kívül, más egyházban is 
elérhető a megváltás. Ha összevetjük a baptisták és a tanúk adatait, láthatjuk, hogy a baptisták 
nyitottak. Ők a megváltás többféle módját ismerik és elismerik, és pluralista képük van az üd- 
vözüléssel és megváltással kapcsolatban. A tanúknak ellenben egy egydimenziós megváltás él 
a fejében, amely azt mutatja, hogy vagy saját egyházukon belül nyerhető el az üdvösség, vagy 
pedig egyáltalán nem is létezik. Csupán néhányan tartják elképzelhetőnek, hogy egyházon 
kívül is lehet üdvözülni, de más egyházakban ezt senki sem látja lehetségesnek. A tipológia 
szempontjából tehát a baptisták egyértelműen a pluralista megváltásképet, a tanúk pedig az 
exkluzívista megváltásképet képviselik. Ezzel a tipologizálási módszerrel egy nagyon egyszerű, 
szociológiai kategóriáknak megfelelő besorolását tudtuk elvégezni a közösségeknek, tagságuk 
véleménye alapján. Azonban ez a besorolás megmarad az absztrakciók szintjén, amelyekből 
maga az elméleti modell felépül. 

Új utak a vallási közösségek tipologizálásában 


A fentebb bemutatott, kétdimenziós és négyelemű vallási közösség tipológiánál azonban 
természetesen lényegesen bonyolultabb, több dimenziós egy vallási közösség hozzá járulása a 
társadalomban, egy vallási közösség működése a társadalmunkban. Éppen ezért én ebben a 
kutatásban egy alternatív tipologizálási rendszerre teszek kísérletet. Alapvetően azt javaslom, 
hogy a vallási közösségeket társadalmi hozzájárulásaik és a társadalomban végzett tevékenysé- 
geik alapján kell tipologizálni. Ez az elgondolkodás nagyban összecseng Andrew Greely (1997) 
elgondolásával, aki szerint az önkéntesség terjesztése az egyik legfontosabb szerepe a vallási kö- 
zösségeknek a társadalomban. Az Egyesült Államokban mindenfajta önkéntességi kétharmada 
vallási alapon szerveződik, és ez a világi önkéntességre is igaz. Nagyon fontos szerepe lehet a 
vallási közösségeknek az elesettek, a hajléktalanok és a szenvedélybetegek segítésében, ameny- 
nyiben ezt nem kötik közvetlen vallási belépéshez, megtéréshez. Mindenképpen a társadalom 
számára pozitív a szociális feladatok megoldásában való szerepvállalás. A közösségek általában 
társadalmi szerepet is vállalnak, azaz kiállnak a számukra fontos célokért, nézetekért és elgon- 
dolásokért. Ez a társadalmi szerepvállalás kifejezetten fontos azért, hogy az értékek, amelyeket 
ezek a közösségek képviselnek, széles körben megismerhetően legyenek. Az esetleges értékvesz- 
tettség állapotában ezek az értékek iránymutatóként szolgálhatnak a társadalom tagjai számára, 
példaként tudnak szolgálni széles rétegek számára is. A közösségek tagjaik számára tudást és 
tapasztalatokat biztosítanak, a közösségeken belül szocializációs funkciót látnak el. A tagok 
konkrétan vallási tudást szereznek, és vallási információkra tesznek szert, a közösségen belül 
szocializálódnak, a közösségi részvétel normáit sajátítják el. Megtanulják a nyilvános szerep- 
lés, a nyilvános beszéd és a közéleti részvétel legalapvetőbb módozatait. A vallási közösségben 
elnyert szocializáció által ezek a hívek a társadalomban is sikeresen tudnak együtt élni, sikere- 
sen tudnak integrálódni. Sok közösség állami és önkormányzati funkciókat, feladatokat vállal 
át, például idősek otthonát működtet, oktatási intézményt és szociális szolgáltatást működtet, 
kórházakban szolgáltatásokat nyújt. Ezeknek a funkcióknak az ellátása a társadalom szempont- 
jából egy kétségtelenül hasznos dolog, és a legfontosabb alternatív tipologizálási változó pedig 
az, hogy a közösségben létrejövő kapcsolatok milyen jellegű kapcsolatok. Megkötő vagy pedig 
összekötő jellegűek. A gyakorlatban ez azt jelenti, hogy a közösségben felszedett kapcsolati tőke 
és kapcsolathálózati rendszer kizárólag a közösségen belül hasznos-e, vagy képes a közösségen 
kívül is hálózati előnyökhöz juttatni az azt birtokló közösségi tagot. 

Hogyha a vallási közösségek alternatív tipologizálásával összevetjük a vallási deviancia el- 
gondolását, akkor a legfontosabb kijelentés az, hogy a vallási deviancia a mai társadalomban 
eltérő formákban jeleik meg. Sok esetben a vallás közösségek értékhordozók, és a társada- 
lom értékvesztett. Vannak azonban olyan vallási közösségek, amelyek a társadalmi értékektől 
való jelentős eltéréseik alapján deviánsnak tekinthetőek. Éppen ezért ez a viszonyrendszer 
igen bonyolult, és szociológiai vizsgálódást igényel ahhoz, hogy pontosan meghatározható 
legyen. Ahhoz, hogy megállapítsuk, hogy egy vallási közösség értékhordozó-e vagy pedig 
deviáns, alapos kutatás és adatfeldolgozás szükséges, az előbbiekben ismertetett dimenzió- 
rendszerek mentén. Egy fontos elméleti koncepció az, ami segítséget nyújthat nekünk a társa- 
dalmi együttműködés illetve deviancia szintjének megállapításában. Ez az elméleti koncepció 
a vallási társadalmi tőke elméleti koncepciója. A vallási társadalmi tőke elmélet kimondja, 

hogy a közösségekben termelődő társadalmi tőke eltérő típusú és volumenű lehet. Kijelenti 
továbbá, hogy a közösség nem független társadalmi környezetétől. A vallási társadalmi tőke 
a személyek és a hálózatok szintjén is értelmezhető dolog. Hogyha meg kívánjuk vizsgálni a 
vallási társadalmi tőke dimenzióit, akkor például olyan részekre tudunk kitérni, mint a vallás 
hatása a politikai részvételre, a közösség erkölcsi utasításainak hatása az egyének viselkedésére 
és a társadalmi normarendszerre. Ilyen dimenzió a vallás hatása a bizalom szintjére, azaz, hogy 
az emberek mennyire rendelkeznek általánosított bizalommal a társadalomban és mennyire 
bíznak a társadalmi intézményekben. 

A vallási társadalmi tőke szintje és jellege befolyásolja a közösségek és a személyek szolidari- 
tás és karitász részvételét. A vallási társadalmi tőke mértéke meghatározza a vallásosság gerjesz- 
tette önkéntesség és részvétel mértékét, és meghatározza, hogy a gyülekezeti tagság hálózatai 
mennyire nyitottak vagy zártak, mennyire megkötő vagy összekötő társadalmi tőkét termelnek. 
Amennyiben a teljes vallási tőke társadalmi dimenziót tekintjük, akkor azt mondhatjuk, hogy 
ez egy igen fontos meghatározója a társadalmi integráció általában vett jelenségének. Ha ösz- 
szevetjük azt, hogy a vallási társadalmi tőke és a vallási közösségi részvétel hogyan viszonyul 
egymáshoz, akkor azt mondhatjuk, hogy a két jelenség erős összefüggésben áll egymással. Eva 
Cox (1998) és Robert D. Putnam (2000) kutatók a polgári erényeket tekintik a társadalmi tőke 
alapjának, és azt mondják, hogy a társadalmi tőkét fenyegető veszélyek a közjót is fenyegetik. A 
vallási közösségek társadalmi részvétele is a társadalmi integráció erősítéséhez vagy gyengítésé- 
hez tud hozzájárulni. Éppen ezért a vallási társadalmi tőke különböző dimenzióinak vizsgálata 
segítséget nyújthat nekünk abban, hogy megállapíthassuk, az egyes közösségek együttműkö- 
dőek vagy pedig elzárkózóak a társadalmi életben. A legtöbb vallási közösség együttműködő, 
és a legtöbb vallási közösség célja az, hogy együttműködjön a társadalomban. Ezen közösségek 
azonban különböző motivációkkal és különböző háttérrel, különböző vallási elgondolásokkal 
viszonyulnak a társadalom felé. Ezen elgondolások vizsgálata nem a szociológusok dolga, hi- 
szen ezek általában vallási beállítottságok. A szociológusok és a társadalomkutatók, valamint 
valláskutatók hivatottak azonban megvizsgálni az adott vallási közösség társadalmi részvételé- 
nek formáit és módját, a közösség társadalmi szerepét és vállalt faladatait, a tagság véleményét 
és ennek alapján egy kifinomultabb tipológiai rendszerben értelmezni, hogy az adott közösség 
együtt működő e vagy pedig bezárkózó a magyar társadalom életében. Ennek érdekében célsze- 
rű alaposabban feltárnunk és körbejárnunk a vallási társadalmi tőke elméleti alapjait. 


James S. Coleman a vallás és társadalmi tőke viszonyáról 


James S. Coleman A társadalmi tőke az emberi tőke termelésében" című, 1988-ban megje- 
lent korszakos jelentőségű cikkében több bemutatott példájában kiemelte a vallási hovatartozás 
és elkötelezettség szerepét és pozitív hatásait a társadalmi tőke megteremtődésére. Az egyik 
példában a New York-i gyémántpiac működésén keresztül mutatta be, hogyan befolyásolják a 
családi, etnikai és vallási szálak a kereskedelmet. Az említett gyémántpiacon sok ezer, néha sok 
százezer dollár értékű kövek cserélnek gazdát a kereskedők között, akik otthonuk nyugalmában 
tanulmányozhatják az átvett árut, mielőtt döntenének a vásárlásról. Ekkora érték esetében már 
felmerülhet, hogy egy kő kicserélésével is vagyonokra lehet szert tenni. Ezt azonban meggátolja, 

hogy a gyémántpiac szereplői egy helyen élnek Brooklynban, azonos vallásúak, gyakori közöt- 
tük a belterjes házasság, és nem ritkán ugyanabba a zsinagógába járnak vallásgyakorlás céljából. 
A bizalmat, a bizalomra méltóság intézményét az a fenyegetettség tartja fenn ebben az esetben, 
hogy az esetleges normasértő egyaránt elvesztené közösségi, családi és vallási kapcsolatait. Eb- 
ben a formában a társadalmi tőke — melynek egy része vallási alapon keletkezik — elősegíti, hogy 
a piac sikeresen és hatékonyan működjön (Coleman 1988, 98—99). 

Egy másik példájában Coleman a tanulók iskolai teljesítményét vizsgálja meg a családi 
háttér és több más tényező mellett a felekezeti hovatartozás és vallásgyakorlás adatai alapján. 
Vizsgálatában a rosszabb iskolai teljesítmény mérőszáma a nagyobb mértékű lemorzsolódás 
volt. Elmondható, hogy eredményei alapján a katolikus iskolák lényegesen alacsonyabb le- 
morzsolódási aránnyal rendelkeztek, mint az állami iskolák vagy más magániskolák. Ennek 
oka Coleman megállapítása szerint az, hogy a vallásos fiatalok a vallággyakorlásukon keresztül 
többgenerációs társadalmi kapcsolathálózat megbecsült tagjaivá válnak, és ezáltal magasabb 
társadalmi tőkével rendelkeznek, mint nem vallásos társaik. Az iskolák nem katolikus jellegük 
által biztosították a tanulók alacsonyabb lemorzsolódását, mivel az alacsonyabb adat csupán a 
vallásukat rendszeresen gyakorló tanulók esetében volt igaz. A vizsgálatot végrehajtotta a szerző 
nyolc nem katolikus iskola mintáján is, melyből három baptista, kettő zsidó és három más 
felekezeti fenntartású volt. A vallási tényező fontosságát a társadalmi tőke megteremtődésében 
igazolta az, hogy ezeknek az iskoláknak a lemorzsolódási arányszámai hasonlóan alacsonyak 
voltak, mint a katolikus iskolák vonatkozó számai (Coleman 1988, 114—115). 

Coleman eredményei alapján tehát egyértelműen megállapítható, hogy a vallási szervezeti 
tagság azon típusa, mely rendszeres részvételen keresztül valósul meg, egyféle védőhálóként 
működik a társadalmi élet több területén. További elemzéseket igénylő, tudományos kérdés 
azonban, hogy ezt a hálót pusztán a vallási részvétel szövi erőssé, avagy inkább kompakt, világos 
normarendszerrel rendelkező kapcsolathálózati tagság eredménye. 


Robert D. Putnam a vallásról és társadalmi tőkéről 


Robert D. Putnam, a társadalmi tőke elmélet egyik fő teoretikusa is kiemelt szerepet tulaj- 
donít a vallási közösségeknek a társadalmi tőketermelésben. "Bowling Alone" című könyvében 
teljes fejezetet szentel a vallási részvételnek és az ebből adódóan létrejövő "speciális" társadalmi 
tőkének. A könyvet alapvetően a társadalmi tőke "közjó" típusú felfogása jellemzi. Mondani- 
valója az, hogy Amerikában válságban van a közösségi részvétel és a demokrácia intézménye. 
A szerző állításait a társadalmi tőke különböző dimenzióinak vizsgálatával bizonyítja. A vallási 
dimenzión kívül szinte minden más dimenzióban rohamosan terjedő válságról és visszaesésről 
számol be (Putnam 2000, 65—79). 

A vallási dimenzióról írt fejezetből megtudhatjuk, hogy Putnam szerint az Egyesült Álla- 
mokban a hiten alapuló közösségek, melyeknek tagjai együtt járnak vallásgyakorlás céljából 
gyülekezeti alkalmakra, a legfontosabb társadalmi tőkét őrző intézmények részei. Leírja, hogy 
ha durván értelmezzük a számokat, az önkéntes szervezeti részvétel fele, az adakozások fele és 
az önkéntes munkavégzés fele vallási meggyőződésen alapul. Ezért elmondható, hogy a szemé- 
lyek vallási elköteleződése fontos meghatározója Amerika társadalmi tőkéjének. Ennek egyik 

lehetséges oka, hogy a vallási közösségek az Egyesült Államokban sokszor támogatnak olyan 
társadalmi célú, közhasznú tevékenységeket, amelyek nincsenek kapcsolatban a vallási élettel 
(Putnam 2000, 60). 

Putnam megjegyzi még, hogy a vallási részvétel hozzájárul a közéleti képességek és normák 
elsajátításához, a közösségi érdekek és közéleti szerepre toborzás folyamatának megismeréséhez 
is. A vallási szempontból aktív férfiak és nők megtanulnak nyilvánosan beszélni, üléseket le- 
vezetni, nyilvános vitákban részt venni és adminisztratív felelősséget vállalni. Munkájuk során 
megismerkednek és összebarátkoznak másokkal, akik meghívják őket más szervezetekbe, cso- 
portokba. Éppen a fentebb felsorolt tényezők miatt az aktív vallággyakorlók nagyobb eséllyel 
fognak részt venni valláshoz nem kötődő szervezetek munkájában, a politikai folyamatokban, 
a választáson, és mélyebb informális társadalmi kapcsolatokkal fognak rendelkezni, mint nem 
aktív vallásggyakorló társaik (Putnam 2000, 66—67). 


Robert Bellah és a vallás jelentősége az amerikai életformában 


Robert Bellah írja Habits of the Heart (Bellah-Madsen—Sullivan-Swidler—Tipton, 1996) 
című művében, hogy az amerikaiak legtöbbször vallásuk révén vonódnak be a helyi közösségi 
életbe. A társadalmi tőke ezekben a közösségekben alakul ki és őrződik meg. A szerző elő- 
ző állítását alátámasztandó megjegyzi, hogy az amerikaiak a vallási szervezetekben több pénzt 
adományoznak és több önkéntes munkát végeznek, mint a nem vallásos szervezetekben. Bellah 
ezt a magas, 40 százalék körüli hetenkénti templomba járási értékkel hozza összefüggésbe, 
amely kimagasló, összehasonlítva akár Nyugat Európával, akár Kanadával (Bellah-Madsen et 
al. 1996, 219). 

Bellah ír még az amerikai vallásosság más egyedi jegyeiről is, így az extrém individualiz- 
musról, ami az amerikai emberek vallásfelfogásában tapasztalható meg. A keresztény és zsidó 
hagyomány szerint az egyház elsőbbséget élvez az egyénnel szemben, amelynek ugyan az ember 
tagja, de maga az intézmény tagjai születése előtt is létezett, és a haláluk után is létezni fog. Az 
egyén viszonya Istennel teljesen személyes, de a kapcsolatot a közösségi élet mintái vezérlik. A 
közösség és a vallási tradíció ilyen típusú meghatározottsága Bellah szerint nehezen érthető az 
amerikai emberek számára. Nehéz számukra megemészteni azt, hogy azok nem egyéni választás 
kérdései. Felfogásuk sokkal közelebb áll ahhoz a kutatási eredményhez, mely kimondja, hogy 
1978-ban az amerikaiak nyolcvan százaléka egyetértett azzal az állítással, hogy az egyéneknek 
saját maguknak kell kialakítani vallási meggyőződésüket, függetlenül az egyházaktól (Bellah, 
Madsen et al. 1996, 227—228). 

A fentiek tükrében tehát egyértelmű, hogy a közösségi részvétel visszaesését és a társadalmi 
tőke erodálódását Bellah is kiemelt veszélynek tartja a speciális amerikai életformára. Bizo- 
nyította, hogy az amerikai közösségiség legfontosabb motorja a vallás, illetve, hogy a vallás az 
amerikai létforma elidegeníthetetlen része. Szerinte azonban ezt az életformát veszély fenyegeti, 
amitől szinte bármi áron meg kell azt menteni (Bellah, Madsen et al. 1996, xvi—xxi). 

Andrew Greeley kritikája — vissza a kompakt hálózatok 


elméletéhez 


Andrew Greeley (1997) cikkében bírálta azon szerzők munkásságát, akik a társadalmi 
tőkét olyan indikátornak tekintették, amely megmutatja egy társadalom fegészségességét . 
Kritikája kiterjed Robert D. Putnam és Robert Bellah munkáira is, akik szerinte kiforgat- 
ták James S. Coleman eredeti koncepcióját, és a koncepciót kizárólag saját népszerűségük 
növelése érdekében népszerűsítették, vészharangot kongatva az amerikai társadalom fölött. 
Greeley szerint a társadalmi tőke csökkenése nem feltétlen jelzi, hogy a társadalom "egész- 
ségtelen" változásokon megy keresztül, hiszen nem tudhatjuk, hogy mi is az egészséges ál- 
lapot. Egyértelmű ál-nosztalgiaként jellemzi a fentebb említett két tudós írásait, amelyek a 
Tocgueville korszakára jellemző közösségi részvételi arányokat sírják vissza (Greeley 1997, 
587). 

Kritikája alátámasztása érdekében Greeley az önkéntesség jelenségkörét vizsgálta meg az 
Egyesült Államokban. Eredményei szerint, melyet a World Value Studies 1981-es és 1990-es 
adatfelvételeire alapoz, az amerikaiak sokkal nagyobb eséllyel végeznek önkéntes munkát, mint 
bármely más ország lakói. Ehhez járul még az önkéntesek arányának nagymértékű növekedése 
1981-ről 1990-re. A szerző az önkéntesség becslésére minden országban (kivéve Írországot) a 
legjobb magyarázó változónak a vallási szervezeti tagságot és a templomba járást találta (Greeley 
1997, 590). 

Greeley a fent megnevezett adatbázisok alapján végez el egy összehasonlítást az NSZK és 
az USA esetében. Az amerikaiak negyvenhét százaléka dolgozik önkéntesként, míg a nyugat 
németeknek mindössze harminc százaléka. Ha figyelembe vesszük a két ország vallási szerveze- 
ti tagsági és templomba járási adatait, és az amerikai adatokat a nyugatnémet szintre transzfor- 
máljuk, azt tapasztalhatjuk, hogy az önkéntességben tapasztalható szignifikáns különbségek 
is eltűnnek. Ez az eredmény persze nem feltétlen azt bizonyítja, hogy a vallási szerveződések, 
szervezetek társadalmi tőkét generálnak, csupán azt támasztja alá, hogy a templomba járás és a 
szervezetekhez tartozás strukturált kapcsolatokat hoz létre, amelyek hozzájárulnak az önkén- 
tesség növekedéséhez. Greeley szerint egyáltalán nem lehet "visszaesésről" vagy recesszióról 
beszélni az amerikai társadalmi tőkében, amikor az adatok mást mutatnak (Greeley 1997, 


590—591). 


Fókuszban a vallási társadalmi tőke 


John A. Coleman kutatásai hasonló eredményekkel végződtek, mint Robert D. Putnam 
megállapításai. Eszerint az Egyesült Államokban a vallás intézménye több társadalmi tőkét 
generál, mint bármelyik másik amerikai intézmény. A vallási közösségek Amerikában Coleman 
véleménye szerint gyakran és egyértelműen elősegítik a civil társadalmi részvételt. A vallási 
szervezetek információt biztosítanak tagjaiknak, hogy hogyan és miként szolgálhatnak a szer- 
vezeten belül és kívül egyaránt. Biztosítják ehhez a szolgálathoz szükséges kapcsolatrendszert, 
találkozási helyet és szervezési képességet, összességében mindent, amire szükség van ahhoz, 
hogy a jó szándékból cselekvés lehessen (J. A. Coleman 2003). 

A vallási motivációból fakadóan önkéntes tevékenységet végzők inkább hajlamosak saját 
önkéntes részvételüket közösségi okokkal, a közös jó felismerésével magyarázni, míg a nem 
vallási okból önkéntesek individuális nyelvezetben számolnak be motivációikról. Több, a té- 
mában végzett kutatás kimutatta, hogy az emberek sokkal inkább hajlandóak pénzükből vagy 
idejükből adni akár a vallással össze nem függő, szekuláris célok elérése érdekében is, ha vallási 
közösségi tagok. A választási részvétel esélyét is szignifikánsan növeli, ha valaki tag (John A. 
Coleman 2003). 

John. A. Coleman felismerte, hogy a vallás szerepe a demokratikus értékrend kialakulá- 
sában nem merül ki a közösségi látásmód fejlesztésében. A korábban idézett szerzőkhöz ha- 
sonlóan Coleman is egyet ért azzal, hogy a vallási közösségekben a nyilvános szereplésekhez 
szükséges készségeket is elsajátíthatják azok, akik számára ez más körülmények között nem 
volna lehetséges. Cikkében megemlítette, hogy Verba, Schlozman és Brady nagyléptékű ta- 
nulmányban számolt be a politikai és civil önkéntesség helyzetéről az Egyesült Államokban, és 
arra a következtetésre jutottak, hogy a vallás nagymértékben hozzájárul az ország demokratikus 
potenciáljának fejlesztéséhez. A vallási közösségek lényegében abban jobbak a munkahelyek és 
a civil szféra intézményeinél, hogy olyanok számára is közszereplési képességeket tudnak taní- 
tani, akik nem rendelkeznek az azokba bekerüléshez szükséges feltételekkel — a középosztálybeli 
származással és magas képzettséggel. Lényegében tehát, míg a nem vallási alapú szerveződések 
azoknak adnak, akik már amúgy is rendelkeznek valamivel, a vallási alapúak elérhetővé teszik a 
szükséges képességeket és készségeket a hátrányosabb helyzetben lévők számára, és így járulnak 
hozzá az esélyegyenlőség megteremtéséhez. Ezzel a szerepvállalással bizonyos mértékig ellensú- 
lyozzák a közszerepléshez szükséges képességek és készségek piacán jelen lévő többi intézményt 
(John A. Coleman 2003). 

A téma egy másik jelentős szerzője, Robert Wuthnow írja, hogy a vallás szerepe a közéleti 
részvételre történő mobilizálásban többféleképpen értelmezhető. Fentebb már idézett empi- 
rikus bizonyítékok alapján, amelyek a Gallup felmérésén alapulnak, Wuthnow is megjegyzi, 
hogy a rendszeres vallásggyakorlók sokkal nagyobb eséllyel áldoznak pénzükből vagy idejükből 
az önkéntes szervezetek támogatására, mint a nem rendszeres vallásggyakorló emberek. Ez az 
állítás még akkor is igaz, ha a támogatandó szervezet semmilyen kapcsolatban sincsen a gyüle- 
kezetükkel, egyházukkal (Hodkingson et al. (1995) idézi: Wuthnow 1999, 333). 

Egyúttal fontos azt is elmondani, hogy a politikai mobilizációval kapcsolatos amerikai 
kutatások alapján a gyülekezetek azok között a nagyon fontos helyek között kapnak helyet, 
ahol az emberek megtanulják az átadható, közéleti részvételhez szükséges képességeket (Verba— 
Schlozman-Brady (1995), idézi: Wuthnow 1999, 333). 

Wuthnow (1991) további kutatási eredményei alapján elmondható, hogy az aktív temp- 
lomba járó emberek sokkal nagyobb eséllyel találkoznak olyan vallási tanításokkal, amelyek a 
szomszédok szeretetére és a felelős polgári életre biztatják őket. Sokkal valószínűbb, hogy ezek 
az emberek rendelkezni fognak társadalmi tőkével a gyülekezetükön belüli kapcsolódásaikon 
keresztül. Ezt a fajta társadalmi tőkét fel lehet használni a mobilizálásra, illetve birtokosai na- 
gyobb eséllyel lesznek tisztában a közösségükben létező szükségekkel és lehetőségekkel, hiszen 
azokat a gyülekezeti kapcsolataikon keresztül megismerhették (Wuthnow 1999, 334). 

A nem vallási önkéntes szervezeti tagság tekintetében Wuthnow kutatásai alapján elmond- 
ható, hogy a rendszeres templomba járás felekezettől függetlenül nagyban meghatározó ebben 

a dimenzióban. Az 1974-es és 1991-es GSS kérdőív adatainak feldolgozása megmutatta, hogy 
az Egyesült Államokban a rendszeres templomba járók húsz százalékkal nagyobb eséllyel vol- 
tak tagjai nem vallási önkéntes szervezetnek, mint a ritkábban megjelenők (Wuthnow 1999, 
341—343). 

Eric USlaner szerint a vallási értékeknél is fontosabb meghatározója az önkéntességnek a 
másokkal való közös kapocs felismerése. A bizalom egymásban és kifejezetten az idegenek- 
ben, akik különböznek tőlünk, megnöveli annak az esélyét, hogy időt szánjunk rájuk. Ez a 
fajta bizalom a másokban azon a morális alapálláson nyugszik, hogy mindannyian egy erkölcsi 
közösség tagjai vagyunk, elkötelezettségekkel egymás iránt. Ezek a mozgató indokok inkább 
származnak egy erkölcsi kódrendszerből, mint a reciprocitás iránti elvárásból. Az emberek, akik 
megbíznak egymásban, a világot jótékony helynek tartják, és elkötelezettséget éreznek, hogy 
jobbá tegyék azt. Vannak emberek, akiknek anyagi javakból kevesebb van, de ők ugyanannak 
az erkölcsi közösségnek a tagjai, mint akiknek több van. A bizakodók tehát erkölcsi köteles- 
ségnek érzik, hogy segítsék azokat az embereket, akiknek kevesebb jutott (Uslaner 2001, 106). 

A társadalmi összekapcsoltság is elősegíti a civil részvételt, de elmondható, hogy ez kevésbé 
központi mozgatórugó, mint az értékek, és erősen függ az egyének személyes értékrendjétől. 
A társadalmi kapcsolatok kötéseket hoznak létre az emberek között, feladatokat és jutalmakat 
adnak nekik közösségeikben. Házasnak lenni, háztulajdonosnak lenni és a közösség tagjának 
lenni szintén megerősítik a kötéseket a helyi közösség felé, és növelik a közéleti aktivizálódás 
esélyét (Uslaner 2001, 106). 

Egy közösség társadalmi élettere alapozza meg társadalmi tőkéjét. A szervezeti jegyek, 
normák, a kialakult hálózat és intézményesült bizalom teremtik meg a civil élet alapjait. 
Nancy Ammerman értelmezésében a társadalmi tőke részben bizalomból és kölcsönös fe- 
lelősségérzetből áll — egyrészt a közösséggel kapcsolatos információk formájában, másrészt 
olyan normák formájában melyek elősegítik a közösségi viselkedést, és visszaszorítják az an- 
tiszociális viselkedést. Az emberek, a jelentéstartalmak és a viszonyok az a három dolog a kö- 
zösségen belül, amelyek megteremtik a társadalmi tőkét. Ez a társadalmi termék megerősíti 
a közösséget, lehetővé teszi az "embernek maradást a farkasok között", az értékadást, vala- 
mint megteremtik a társadalmi interakciók lehetőségét (Ammerman, idézi: Eiesland-Warner 
1998, 73). 

Elmondható, hogy a társadalmi tőke nem mindig jelenik meg elégséges mennyiségben. 
Túl gyakran fordul elő, hogy szomszédok gyanakodnak egymásra, a gyülekezetekben sikkasztás 
történik, a politikusok a közjavakat herdálják. A nagyobb mennyiségű társadalmi tőke a kuta- 
tási eredmények szerint ellensúlyozhatja a fentebb felsorolt diszfunkciókat (Eiesland-Warner 


1998, 74). 


Társadalmi tőke és valláskutatás Magyarországon 


A vallás kérdése a magyar, társadalmi tőkéről szóló társadalomtudományi szakiroda- 
lomban igencsak marginálisnak tekinthető. Üdítő kivételként említhető meg, hogy Szántó 
Zoltán és Orbán Annamária általában a társadalmi tőkéről írt cikkükben kitérnek vallási 
vonatkozásokra. A szerzők utalnak arra, hogy léteznek olyan csoportok, például a vallási kö- 

zösségek, melyek eleve magas szintű társadalmi tőkével rendelkeznek (Orbán-—Szántó 2005, 
65). 

A társadalmi tőke növelésének lehetőségeivel kapcsolatban megjegyzik: 

A társadalmi tőke növelésének eszköze, illetve forrása lehet a vallás, mely Európa kivételével az 
egész világon erősen tartja magát, sót terjed, elsősorban a fejlődő latin-amerikai, afrikai és ázsiai 
országokban. A vallás azonban lehet káros hatással is egyes társadalmakra vagy akár az egész világra 
nézve, ha a különféle vallási szektákat és a terrorizmustól sem visszariadó fanatikusokat nézzük. 
Mindazonáltal a kultúra és a kulturális hagyományok átörökítésének máig egyik legfontosabb for- 
rása a vallás maradt. " (Orbán-—Szántó 2005, 67) 

A szerzők felfogásában a vallás tehát egyáltalán nem jelentős dimenzió a társadalmi tőke 
elmélet és kutatás európai hagyományában, azonban olyan tényező, melynek létét — főleg kul- 
turális okokból — nem szabad figyelmen kívül hagyni. A kérdés későbbi kutatásakor azonban 
figyelembe kell vennünk a szerzők megjegyzését, miszerint a vallás és vallásosság bizonyos ese- 
tekben káros hatásokat is előidézhet a társadalomban. 

Pusztai Gabriella volt a társadalmi tőke elmélet felekezeti oktatással, kutatással kapcsolatos 
felhasználásának a magyarországi úttörője, munkája ezzel a kérdéssel kapcsolatban iránymutató 
jellegű (Pusztai 2004). A szerző kutatást végzett a felekezeti iskolák mai társadalmi szerepéről és 
az általuk ellátott funkciókról. Emellett oktatásszociológiai szempontból vizsgálta a felekezeti 
iskolákba járó diákokat. Eredményei szerint Magyarországon is igaz, hogy a felekezeti iskolá- 
sok, akik hatékony normák által összetartott, stabil kapcsolathálózathoz tartoznak, kedvezőbb 
mértékben döntenek a továbbtanulás mellett, mint nem felekezeti iskolás társaik. Ez megfelel 
J. S. Coleman elgondolásának a zárt és effektív normákra épülő kapcsolatokkal kapcsolatban, 
amelyek szerinte a leghatékonyabb társadalmi tőkét generálják. A vizsgálat bizonyította to- 
vábbá, hogy a felekezeti iskolába járók toleránsabbak más etnikumok tagjaival szemben, és 
alacsonyabb mértékben próbálták ki a drogokat, mint nem felekezeti iskolába járó társaik. Ezen 
pozitív tényezők fő okaként Pusztai Gabriella a társadalmi tőkét és a személyes vallásosságot 
jelöli meg (Pusztai 2004, 299—300). 


Egy kísérlet a vallási társadalmi tőke modellezésére 


Az elméleti tapasztalatok illetve a szemlézett amerikai és európai szakirodalmak alapján 
megkíséreltem elkészíteni a vallási társadalmi tőke működésének grafikus modelljét, mely a 
32. ábrán látható. Illusztrálni próbáltam, hogy az egyes szerzők által felvetett szempontok 
hogyan járulnak hozzá a társadalmi tőke vallási dimenziójának alakulásához, illetve az ho- 
gyan hat vissza rájuk. Meg kívántam jeleníteni, hogy ez a társadalmi tőke dimenzió is képes 
pozitívan vagy negatívan befolyásolni a társadalmi integrációt. Elmondható, hogy a vallásnak 
illetve vallási közösségeknek komoly hatása lehet tagjainak életre és a társadalmi életre egy- 
aránt (vö. Máté-Tóth - Nagy 2008), melynek működési mechanizmusát ez a 2. ábra hivatott 
szemléltetni. 

2. ábra— A társadalmi tőke vallási dimenziójának elemei 





Forrás: saját szerkesztés 


Tanulságok 


A fejezetben a társadalmi tőke és vallás kapcsolatának bemutatására tettem kísérletet, ki- 
tértem a vallási társadalmi tőkére, mint olyan konceptuális és empirikus keretre, amely segítsé- 
günkre lehet a vallási közösségek tipologizálásában. A vallási társadalmi tőke elmélet legjelentő- 
sebb — főként amerikai — teoretikusainak munkáit tekintettem át, elsősorban olyan példákkal, 
melyek az Egyesült Államokból származnak. A munka célja a vallás dimenziójának markáns 
megjelenítése volt, mivel úgy gondolom, hogy bár Magyarországon az intézményes vallásosság 
társadalmi szinten nem meghatározó tényező, sok más országban az, ezért a társadalmi tőke 
elmélet szempontjából mindenképpen bemutatásra érdemes. Észak-Amerikában az intézmé- 
nyes vallásosság nagyobb jelentőséggel bír, mint Magyarországon, ezért az ott zajló elméleti 
vitákból és kutatási eredmények megismeréséből és összehasonlításából fontos tapasztalatokat 
szerezhettünk a társadalmi tőke és a vallás kapcsolatáról. Egyetértek és Magyarországon is iga- 
zolhatónak vélem James S. Coleman megállapítását, melyben a szerző a vallási hálózatok tagjait 
általában több társadalmi tőkével rendelkezőnek tételezi, mint nem vallásos társaikat. A magyar 
társadalmi tőke vizsgálatokban a vallás fontossága és szerepe tehát két tényezőtől függ: országos 
vagy regionális mintán zajlik-e a kutatás, mint jelen munka esetében. Ebben az esetben a val- 
lás jelentősége alacsony mértékű lesz. Azonban ha konkrét társadalmi hálózatok vizsgálatakor 
alkalmazzuk a koncepciót, a társadalmi tőke vallási dimenziója hazánkban is jelentőséghez 

juthat. Jó példa erre Pusztai Gabriella kutatása, illetve saját kutatásunk a Jehova Tanúi és a 
Baptisták körében. Középtávon véleményem szerint a vallási társadalmi tőke átveheti a koráb- 
bi tipologizálási módozatok helyét a kortárs társadalomtudományban, amennyiben a vallási 
közösségeket társadalmi hozzájárulásuk alapján kívánjuk kategorizálni, nem pedig absztrakt 
vallási-ideológiai dimenziók mentén. Erre utal Putnam és Campbell (2012) munkássága is, 
melyben a társadalmi tőkét az amerikai közösségi élet erős kapcsolatát elemzik. 

VALLÁS És TÁRSADALMI KAPCSOLATHÁLÓZAT ÉSZAK-ÁAMERIKÁBAN ÉS KÖZÉP-KELET- EURÓPÁBAN 


A társadalmi hálózatkutatás és a vallásszociológia 


A vallásszociológia rengeteget nyerhet a vallási társadalmi hálózatok kutatásának alkalmazá- 
sával. A vallásos hitek és vallási csoportok társadalomkutatása általában empirikus vizsgálaton 
és az eredmények elemzésén és értelmezésén alapul. A vallásszociológia széleskörű perspektí- 
vával rendelkezik a vallásos élet kutatásában, de a vallási társadalmi hálók általában más-más 
jegyeit tükrözik a vizsgált vallási mozgalmaknak és jelenségeknek, így képezve érdekes tárgyát 
a kutatásnak. A hálózattudomány, amely a hálózatelméleten alapszik, eléggé új és innovatív 
terület, megközelítései pedig sok szempontból úttörőek. A hálózatkutatási módszerek és el- 
vek társadalomtudományos alkalmazása a hálózattudomány eredményein alapszanak. Tehát a 
vallási hálózatok társadalmi közösség alapú kutatása a hálózatkutatás módszertani eszközein és 
feltételezésein nyugszik, de főleg a társadalmi hálózatkutatáson, mivel ez a terület rohamosan 
fejlődött az elmúlt években. A kutatás tárgyai ebben a megközelítésben egyaránt lehetnek a 
vallási közösségek tagjai vagy maguk a közösségek. A vallási társadalmi hálózatok feltérképezése 
empirikus tapasztalatok alapján kell, hogy történjen, és a feltérképezés eredményeit objektíven 
kell tudni értelmezni. A társadalmi hálózatkutatás grafikus végeredménye — vagy egyszerűen 
szólva: gráfja — a különféle tényezők helyét jelöli csomópontokkal, a csomópontok közötti kü- 
lönféle kapcsolatokat pedig vonalakkal. A gráfok értelmezését a kutatók végzik, az ábrázolások 
és a statisztikai mérőeszközök segítségével. A végeredmények meghatározása a társadalmi hálók 
jegyeinek vizsgálatán és statisztikai mérésén alapszik. Ha a kutató részletesebben akar egy adott 
jelenséget vizsgálni, vannak speciális mérőeszközök — melyeket hálózatkutatók fejlesztettek ki — 
arra, hogy empirikusan is teszteljék a különféle feltevéseiket egy adott hálózattal kapcsolatban. 
Ez az új módszer a lehetőségek széles skáláját kínálja, hogy részletesebben lehessen kutatni a 
vallási hálózatokat, jóllehet, a módszer elterjedése nagyon lassú a valláskutatók körében. 


Elméleti és módszertani újítások a vallásszociológiában 


Ha a szociológiában felmerülő új elméletek, módszerek fejlődésének kérdését vizsgáljuk, 
láthatjuk, hogy a vallásszociológia új elméletek és módszerek katalizátora volt a szociológia 
alapító atyáinak korában. 

Amennyiben a klasszikusok elméleteit vizsgáljuk, mint Max Weber vallásosság-, vallá- 
sos értékek és a kapitalista értékrendszer kapcsolatának elméletét (Weber 1958), vagy Emile 
Durkheim különféle vallások más-más társadalmakban betöltött azonos funkciójáról szóló 
elméletét (Durkheim 2012) és persze Ernst Iroeltsch elméletét, amely Weber egyház-feleke- 
zet tipológiai munkáján alapszik (Iroeltsch 1992), akkor nyugodtan állíthatjuk, hogy a val- 
lásszociológia egy újító ág (diszciplína) volt a szociológián belül, és jelentősen hozzájárult e 
tudományterület általános fejlődéséhez. A legelső elgondolás, hogy a társadalom szerkezetét 
ábrákkal és gráfokkal képzeljük el, 1930-ban jelent meg a szociológusok körében. Ez nagyon 
közeli kapcsolatban állt Georg Simmel "formális szociológiájával" és más német szociológusok 
elképzeléseivel. Itt először ábrázolták vonalak, pontok és alakzatok a társadalom szerkezetét, a 
kapcsolatok pedig fontos elemmé váltak a társadalmi viszonyok grafikus ábrázolása kapcsán 
(Scott g Carrington 2011). 

Moreno volt az, akit igazán foglalkoztatott a társadalmi hálózattal. A saját módszertani meg- 
közelítését "szociometria" néven emlegette, és megalkotta a "szociogramot". A "szociogram" a 
szociális hálók képi megjelenítése volt vonalak és pontok használatával. A módszer és alkalma- 
zásai előtérbe kerültek a neveléstudományban, és továbbfejlődtek az USA-ban és Európában 
(Scott éz Carrington 2011). A társadalmi hálózatkutatás alkalmazása mint kutatási módszer és 
elméleti keret, széles körben elterjedt a szociológiában az 1960-as évek elejétől. Az első alkal- 
mazások Moreno és kollégái pszichológiai munkájáig vezethetők vissza, valamint Kurt Lewin 
szociológiai munkásságáig. 

A társadalmi hálózatok kutatási területe hozzájárult számos kutatási központ megalakításá- 
hoz az 1970-es évekre. A fejlődés egyaránt jelent volt az USA-ban és Európában, és a módszer 
fejlesztése mindkét régió kutatóinak közös vállalkozása volt. A módszertani újítások folyamato- 
sak ezen a területen még napjainkban is (Freeman, 2004). A társadalmi hálózatkutatás legelső 
alkalmazása vallási területen Sampson munkájáig vezethető vissza, aki a hálózatkutatást 18 
monostorban élő szerzetesen végezte (Sampson, 1969; idézi Herman 1984, 60-74). 

Más szociológusok is alkalmazták a hagyományos szociometrikus megközelítést vallási cso- 
portokra az 1960-as, 1970-es években, például klikk-keresésre és egyének csoportba szervező- 
désének vizsgálatára. A társadalmi hálózatok mintáit ezekben az időkben még nem vizsgálták 
(Herman 1984). Egy másik nagyon fontos áttörés az SNA (Social Network Analyses, társadal- 
mi kapcsolatháló elemzés) módszerben akkor történt, amikor a társadalomkutatók rájöttek, 
hogy a helyi közösségek társadalmi hálózat paraméterei kulcsfontosságúak lehetnek egy cso- 
port fejlődésekor. A társadalmi kapcsolatok fejlődtek a helyi vallási csoportban — a gyülekezeti 
felépítés létfontosságú volt a csoport fennmaradásakor. Hoge és Roozen (1979-ben) arra is 
rájöttek kutatásuk során, hogy a társadalmi tényezők — mint a kapcsolatok egy vallási cso- 
portban — normál esetben akár fontosabbak is lehetnek, mint a teológiai alapvetések. Az ilyen 
eredmények hozzájárultak a szociális háló alapú megközelítések és az SNA módszer széleskörű 
elterjedéséhez az amerikai vallásszociológiában. Freeman (2004) koncepcióját követem, amikor 
olyan munkákról beszélek, amelyek SNA módszerrel dolgoznak. Az ő felvetése szerint a mun- 
kák négy kategóriába esnek attól függően, az SNA alkalmazása mennyire mély, és átfogó. A 
négy kategória: a tudományos munka részben vagy teljesen (1) magába foglalja a megközelítést, 
amely szerint a társadalmi szereplők kapcsolatai fontosak. (2) A szereplők közötti társadalmi 
kapcsolatokról meglevő adatok gyűjtésén és elemzésén alapszik. (3) Nagymértékben alkalmaz 
grafikus ábrázolást, hogy feltárja, és megjelenítse azon kapcsolatok mintáit. És (4) matematikai 
és számítási modelleket használ, hogy leírja, és megmagyarázza azokat a mintákat. (Freeman 
2004). 

A négy kategória általában vegyítve van jelen a kortárs SNA cikkekben. Ebben a munká- 
ban áttekintettem az amerikai és a közép- valamint kelet-európai vallásszociológusok munkáit, 
hogy lássam, milyen mértékben használnak SNA-t a cikkeikben. 

Az áttekintés maga nem teljes; akadémiai munkák és könyvek átfogó vizsgálatán alapszik, 
melynek során olyan cikkeket kerestem, amelyek társadalmi hálózatkutatással és vallással, vagy 
vallási csoportok társadalmi hálózati hatásaival foglalkoznak. Előfordulhatnak jelentősebb 
akadémiai munkák, amelyeket kihagytam, de igyekeztem alaposan feltérképezni a terepet. Az 
észak-amerikai vallásszociológia esetében igyekeztem olyan cikkekhez ragaszkodni, amelyek 


2, 


erősen társadalmi hálózat alapúak, kizárva olyan cikkeket, amelyek társadalmi tőkéről és val- 

lásról szólnak. A társadalmi tőkét és a szociális hálókat mint társadalmi tőke alapköveit fontos 
elméletnek tartom, de olyan cikkeket kellett válasszak, amelyek magukra a hálózatokra fóku- 
szálnak, és nem a társadalmi tőkére. Közép- és Kelet-Európa esetében már választottam olyan 
cikkeket is, amelyek vallással és a társadalmi tőkével foglalkoznak, amennyiben valamilyen 
mértékben szerepeltek benne hivatkozások a társadalmi hálózatokra. Freeman kategóriarend- 
szerén alapuló találataimat a két áttekintés legvégén, táblázatos formában bemutatom. 


Társadalmi hálózatkutatás az észak-amerikai 
vallásszociológiában 


A SNA népszerű lett Észak-Amerikában, mivel az emberi kapcsolatok és interakciók, va- 
lamint azok hálózatai a szociológia figyelmének középpontjába és kutatási tárgyába kerültek. 
A módszerek fejlődtek, és a hálózatelméletekből új kapcsolat-ábrázolási módszerek és összetett 
hálózati mérőmódszerek születtek. Számos cikk áll rendelkezésünkre társadalmi hálózattal kap- 
csolatos módszerekről a valláskutatásban amelyeket felosztottam a különböző alfejezetekre a 
témaköreik alapján. 


Egy felekezet társadalmi kapcsolathálózati kutatása 


Nancy J. Herman (1984) társadalmi kapcsolathálózat kutatása egy anglikán felekezetről jól 
példázza a módszertan alkalmazását. Herman a kutatását egy 40 fős kanadai anglikán gyüle- 
kezetben végezte, White és Breiger továbbfejlesztett módszertani eszközeit felhasználva (White 
- Berger 1975; Herman 1984). A kutató maga is a közösség tagja volt, 25 társával interjút 
készített, akiknek egyben egy szociális társadalmi kérdőívet is ki kellett tölteniük. A közösség- 
nek 250 tagja volt 1975 előtt, egy új lelkipásztor érkezéséig. Az új lelkipásztor modernizálni 
akarta a gyülekezetet, aminek következtében a létszám jelentősen megcsappant: 40 tag maradt 
a gyülekezetben. A csoportkeresési módszer 4 különböző csoportot talált a gyülekezeten belül: 
(1) a reformerek, (2) a konzervatívok, (3) a követők és (4) az elszigetelt egyéni tagok. A refor- 
merek erős csoportot képeztek, akik nagyra becsülték egymást, és nem szívlelték a konzervatí- 
vokat. Ebben a csapatban volt a lelkész is. A konzervatívok szintén erős blokkot képeztek, de 
a követőkkel valamennyire kijöttek, ha megbecsülésről volt szó. A konzervatívok alacsonyabb 
státusszal bírtak, mint a reformerek. A követők voltak a leggyengébb csoport, erős kötelékeik 
voltak ugyan a csoporton belül, de rengeteg nem kölcsönös kötelékük volt a reformerekkel és 
néhány konzervatívval. A tanulmány a társadalmi hálózatkutatás módszerét alkalmazta, ki- 
emelten egy blokkmodell-elemzést, hogy megértse egy vallásos felekezet társadalmi viselkedését 
és szerveződését. A körülhatárolt blokkok nemcsak közös hitelvekben osztoztak a tanulmány 
szerint, hanem életkorban, foglalkozásokban, és persze a gyülekezetben eltöltött időben is. A 
blokkmodell-megközelítés, ami egyébként klasszikus módszer a társadalmi hálózatkutatásban, 
kiváló kutatási eszköznek bizonyult (Herman 1984). 

Személyek közötti kapcsolatok és a társadalmi hálók szerepe a 
vallási közösségi életben 


Stark és Bainbridge (1980) arra jutottak, hogy a személyek közötti kapcsolatok a feleke- 
zeti tagok és az új lehetséges tagok között létfontosságúak voltak abból a szempontból, hogy 
mennyire sikeres a tagbővítés az amerikai Moonie-k számára. Ha ilyen személyek közötti kap- 
csolatok nem léteztek, vagy nem alakultak ki a felvétel során, az egész térítési szándék általá- 
ban sikertelen volt. A szerzők példákkal is szemléltették, hogy bizonyos emberek azért lettek 
Moonie tagok, mert erős személyes kapcsolataik voltak olyasvalakikkel, akik már tagjai voltak 
az egyháznak. A teljes taggá válás a tagok és az "újoncok" közti napi interakciók során valósult 
meg, és nagyban függött a köztük levő személyes kapcsolatoktól. Tehát arra jutottak a kutatók, 
hogy a felekezeti tagság nem azért valósult meg, mert vonzotta az újakat az ideológia, hanem 
azért fogadták el az ideológiát, mert volt valaki, akihez kötődtek. 

Azt is fontos megjegyezni, hogy a felekezet első tagjai az USA-ban az első megtértek köz- 
vetlen társadalmi hálózatából érkeztek. Levonható tehát az a következtetés, hogy a társadalmi 
kapcsolatok és hálózatok lényeges szereppel bírnak az új tagok felekezeti toborzásakor (Stark 
- Bainbridge 1980, 1379. o.). 

Samuel Stroope (2011) úgy találta, hogy a társadalmi hálózatok közvetlenül vagy közvetet- 
ten meghatározzák az egyén vallásos részvételének formáját a Hindu berendezkedésben. Egy 
felekezeti típusú hitéleti modell vonzereje tehát annak a tagok számára nyújtott társadalmi 
hálózati előnyeiben rejlik. 


Társadalmi hálózatok és vallásosság 


Cavendish, Welch és Leege (1998) már úgy írt a társadalmi hálózatban megjelenő adatok- 
ról, mint a vallásosság előrejelzéseiről az USA-ban élő színes bőrű katolikusok között. Ők arra 
tettek kísérletet, hogy kutatási adatok alapján megkeressék a különbségeket a hitéletben és a 
spiritualitásban a fehér és fekete katolikusok között. A társadalmi hálózat elméletének általános 
felfogása alapján azt állítják, hogy a társadalmi hálózaton belüli kapcsolatok megtérülése súly- 
ponti előrejelzője lehet a vallásosságnak. 

Mclntosh, Sykes és Kubena (2002) az idősek társadalmi hálózatait kutatta. Arra jutottak, 
hogy az idősek társadalmi hálózatának legfontosabb jegye a vallási azonosság. A vallásosság 
egy sokkal prominensebb tényező, mint az etnicitás, barátság, közösen végzett önkéntes te- 
vékenységek, lakóhelyi közelség vagy a közös munkatapasztalat. A cikk azt is állítja, hogy az 
erősebb rokoni vagy baráti kapcsolatok növelik a gyülekezetlátogatás valószínűségét, viszont az 
etnikailag homogén kötelékek, szomszédsági hálózati kapcsolatok nem. A hálózat kiterjedtsége 
szintén növeli a vallásos részvételi gyakoriságot. A szomszédságon alapuló hálózatok nincsenek 
ilyen pozitív hatással az idősek vallásos részvételére és megjelenésére. 

Az egyén egészsége és az elégedett életvitel 


Krause és Wulft (2005) megvizsgálta az egyház által nyújtott társadalmi szolgáltatás és a sze- 
mélyes egészséggel való elégedettség közti kapcsolatot. Kihangsúlyozták, hogy a társadalmi kap- 
csolatok a szociológusok szerint általában jelentős szerepet játszanak a hatékony és jó életvitelben. 
Megvizsgálták az egyházi környezetben nyújtott szociális támogatási rendszereket és azok hatását 
az egészségre — az US Congregational Life Survey (US Felekezeti Élet Vizsgálat) adatait használták 
fel empirikus elemzésük során. Adataik azt mutatták, hogy azok, akik régóta a felekezet tagjai, 
nagyobb eséllyel látogatják rendszeresen a szolgáltatásokat. Akik pedig rendszeresen látogatják, 
nagyobb eséllyel kapnak érzelmi támogatást más felekezeti tagoktól. Azokat, akik érzelmi támo- 
gatást kapnak a felekezettől, erősebb hovatartozás jellemzi, erősen kötődnek a felekezethez. Végül 
pedig, aki jobban érzi, hogy tartozik valahová, elégedettebb az egészségével. A hovatartozás erő- 
sebb átélése jobb egészséget biztosít, bár lehetnek más magyarázatok is erre (Krause - Wulff 2005). 

Brashears (2010) egy kísérletet folytatott Durkheim/Berger elméletéről, miszerint akik kap- 
csolatban állnak egymással egy vallási felekezeten belül, azok védve vannak az anómiás hatástól a 
"sacred canopy" elven. Az elsajátított társadalmi világuk egy "szentélyként" fogható fel, és amíg 
az sértetlen, addig stabil társadalmi szerkezetet biztosít. A kutatás maga megpróbálta azonosítani 
azt az elemet, ami az anómiától véd: a "szentély" maga vagy a mögötte lévő szociális háló? A fel- 
használt adatok az 1985-ös és 2004-es GSS hullámból származtak, és az eredmények támogatták 
Durkheim és Berger alapfelvetéseit. A vallási követők valóban védettek voltak a "szentély" által 
az anómia és a deviáns formák magasabb szintjeitől. A "szentély" védő ereje függött egy adott 
ember hitének fokától és a hívőtársaival való viszonyától, de nem függött a vallási részvétel gya- 
koriságától. Úgy tűnik a védelmet az a közvetlen szociális háló nyújtja, amit az azonos hitelveket 
valló emberek alkotnak. Azok a hívők, akik erős, vallási alapú társadalmi hálózat tagjai, tehát 
védve vannak az anómiától, kevésbé voltak boldogtalanok vagy normaszegők (Brashears 2010). 

Lim és Putnam (2010) a vallás és az elégedett élet kapcsolatát kutatta a társadalmi hálózat 
megközelítéssel. Ők a "Faith Matters" kutatási adatait használták 2006 és 2007 között, ami a 
vallás és a társadalmi tőke közötti viszonyt vizsgálta Amerikában. Rájöttek, hogy az elégedett élet 
és a felekezeti barátok létszáma között nagyon erős kapcsolat van. Ebből arra következtettek, hogy 
a felekezeten belüli barári hálózatok közvetítették a részvétel pozitív hatásait az adott egyén életé- 
ben. Szerintük a felekezeti barátságok jelentőséggel bírnak, mivel egy sajátos társadalmi szituációba 
ágyazottak. A felekezetek hálózatai hatékony csatornák lehetnek a társadalmi támogatásban, mivel 
a felekezeti barátok értékesebb támogatást nyújtanak, mint a más hálózatokból származó barátok. 
A tanulmány azt is állítja, hogy a társadalmi hálózat hatása az egyénre nem vezethető le pusztán a 
kötelékek számából és azok súlyából, mert a közös hálózati identitástudat és a környezet, ahol az fo- 
gan, szintén számít. A szerzők szerint nehezen elképzelhető, hogy az USA kontextusában egy nem 
vallási alapú társadalmi hálózat ugyanilyen hatással legyen az egyén életére (Lim - Putnam 2010). 


Vallásos társadalmi hálózatok és szolidaritás 


McPherson -— Smith-Lovin és Cook (2001) azt állította, hogy az azonos vallású tagok kö- 
zötti kötelékek gyakorta szorosabbak. Ezen erős kötelékek miatt valószínűbb, hogy más feleke- 

zeti tagoknak inkább nyújtanak azonnali segítséget, ha kell, mintsem más szociális csoportnak, 
legyen szó közös hobbi kötelékéről vagy munkatársi kötelékről. 

Stroope (2011b) megvizsgálta a személyes felekezeti részvétel hatásait és az egyén vallá- 
sos társadalmi hálózatair. A felekezeti tagok közötti kapcsolatokat, azok társadalmi beágya- 
zottságát, a felekezeten belüli barátok számának arányához képest vizsgálta, a 2007-es Baylor 
Religion kutatási hullám 2 alapján. A kutatási eredmények azt mutatják, hogy a társadalmi 
beágyazottság jelentős hatással van az egyén vallási tevékenységének mértékére. Minél nagyobb 
a barátok arányának száma egy adott vallási közeg létszámához viszonyítva, az egyén annál ak- 
tívabban vesz részt az adott közösség életében. Továbbá a felekezeti beágyazottság kevésbé erős, 
de azért jelentős hatással bír az egyén vallásosságára. 


Vallási társadalmi hálózatok és polgári tevékenység 


Lewis, MacGregor és Putnam (2013) a vallásosság és a polgári tevékenység pozitív kapcso- 
latának hátterét vizsgálta, hipotézisük az volt, hogy vannak-e társadalmi hálózatok a jelenség 
hátterében. Felvetették, hogy a kiterjedt társadalmi hálózatok általában magasabb fokú részvé- 
telhez járulnak hozzá, és azt, hogy a vallásos amerikaiak a civil társadalmi életben gyakrabban 
vesznek részt, mint kevésbé vallásos kortársaik. Megvizsgálták a vallásosság különféle aspektu- 
sait, mint például a személyes vallási élmény hatását. Különböző nézetekkel álltak elő annak 
hátteréről, hogy a személyes vallási élmény hogyan alakította az egyén tetteit: némelyik szerző a 
vallási tanítás üzenetére és annak az egyénre gyakorolt hatására fókuszál. Mások kognitív kere- 
tek mechanizmusairól beszélnek, ami szerint a vallásosság növelheti az ember szimpátiáját más 
egyének iránt, ezáltal magyarázva a társadalmi életben való viselkedésüket. 

Lewis, MacGregor és Putnam (2013) nézetei szerint a vallásos élet a felekezeti berendezke- 
désben történik, és a vallásos emberek így tanulhatják és gyakorolhatják civil társadalmi érzé- 
kenységüket. Néhány magyarázat talán fellelhető, ha a lelkészek tetteire és szerepére, valamint 
a különböző vallási csoportok társadalmi felelősségvállalási arányaira fókuszálunk. A részvétel 
azért magasabb a vallásos közegben, mert azon keresztül az emberek új kapcsolatokat alakít- 
hatnak ki, és növelhetik a társadalmi hálózataikat. Az új barátok miatt az emberek még inkább 
be lesznek vonva a gyülekezeten belüli felelősségvállalásba, felelősséget éreznek a csoport többi 
tagja iránt (Lewis - MacGregor - Putnam 2013). 

A szerzők azt állítják, a vallási hálózatok jobb társadalmi támogatást, több társadalmi 
erőforrást nyújtanak, így jobban hozzájárulhatnak a társadalmi felelősségvállaláshoz, mint 
más társadalmi hálózatok. A vallási hálózatok továbbá gyakran szorgalmazzák a társadalmi 
támogatás és segítségnyújtás normáit, amivel a tagok aktívabbá is válnak. Ezek a társadal- 
mi hálózatok ugyanakkor toborzó hálózatként is működnek az önkéntes munkához, mivel 
az emberek helyénvalóbbnak tartják, hogy ilyen hálózatból való barátokhoz forduljanak, 
mint más hálózatokból való barátokhoz, például a munkahelyi hálózatból valókhoz. És a 
végső érv, hogy a vallási csoportokban rengeteg szociális és politikai ügyekbe bevont ember 
van, akik ösztönözhetnek, vagy akár be is vonhatnak másokat a különféle ügyekbe. Ezek 
az emberek lehetnek akármilyen társadalmi hálózat tagjai — például kereskedelmi szövetség 
vagy Rotary Club -, tehát a hálózat működése mögött álló okok nem feltétlenül a vallási 

homogenizmusból fakadnak, hanem annak különleges mivoltából (Lewis - MacGregor - 
Putnam 2013, 333-335). 

Ha összegezni akarnánk a kutatási eredményeket, azt mondhatjuk: az erős vallási társadal- 
mi hálózatok a társadalmi felelősségvállalás és a szomszédos tevékenységek pontos előrejelzései 
lehetnek (Lewis - MacGregor - Putnam 2013, 344), és a kutatási eredmények alapján arra 
következtethetnénk, hogy a társadalmi hálózat lényegesebb, mint a hitrendszer típusa, vagy a 
közösségbeli részvételek aránya. 


Az észak-amerikai cikkek 


Ha Freeman (2004) négyes kategóriarendszerét nézzük az alábbi vizsgált tanulmányok 
esetében, megállapíthatjuk, hogy többségük alkalmazott társadalmi hálózat elméletet, de csak 
egyikük alkalmazta magát a grafikus SNA módszert. Herman egy blokkmodell-elemzést készí- 
tett egy anglikán gyülekezetről, melyet Freeman harmadik kategóriájába lehetne sorolni. 


5. Táblázat: Eszak-amerikai társadalmi hálózat és vallás cikkeinek kategorizálása 





1. Kategória ]2. Kategória ] 3. Kategória ] 4. Kategória 


(összetett sta- 


Szerző(k) és évszám 


(észleli a tár- 


(adatot gyűjt 


(grafikus áb- 























sadalmi sze-]a  társadal-! rázolást hasz- ! tisztikát alkal- 
replők  köztil mi szereplők ] nál a minták ] maz a minták 
kapcsolat fon- ! közti kapcso- ] megtalálásá- ! elemzéséhez) 

Herman 1984 X 
Stark és Bainbridge 
1980 
Cavendish, Welch és 
Leege 1998 
McIntosh, "Sykes és 
Kubena 2002 
Krause és Wulff 2005 X 
Brashears 2010 X 
Lim és Putnam 2010 X 
McPherson — — Smith-ÍX X 
Lovin és Cook (2001 
Stroope 2011 X X 
Stroope 2012 X X 
Lewis - MacGregor -]X X 


Putnam 2013 








Forrás: Saját szerkesztés, Freeman alapján 2004 

A többi munka addig a szinting jutott, hogy felismerte a társadalmi hálózatok fontossá- 
gát vallási csoportokra nézve, és empirikus adatokat gyűjtött róluk, de nem használt grafikus 
ábrázolást, hogy bemutassa azokat, sem az SNA-val kapcsolatos statisztikákat, hogy elemezze 
azokat. Ez az eredmény azt sugallja, hogy a társadalmi hálózatkutatási megközelítés jelen van 
ugyan az észak-amerikai szociológusok munkáiban, de nem használják a társadalmi hálózat- 
kutatás módszerét, hogy grafikusan jelenítsék meg a vizsgálat tárgyai közötti kapcsolatokat. 
Sokkal inkább használják a társadalmi tőke koncepcióját, melyet Robert D. Putnam épített ki. 
Putnam a társadalmi tőke modelljét nagyban a vallásos részvételre alapozta, és Campbell-lel egy 
egész kötetet szánt arra, hogy tanulmányozza a vallásosság hatásait az egyén szociális életére és 
társadalmi tőkéjére Amerikában (Putnam - Campbell 2012). 


Társadalmi tőke újraértelmezése: a társadalmi hálózati normák 
kötőanyaga 


Elméleti szempontból a társadalmi hálózat elmélete és a társadalmi tőke elmélete szorosan 
összefügg. Mindkettő a társadalomnak egyazon tudományos értelmezéséből fakad, és fejlődé- 
sük nagyjából párhuzamosan történt. A módszerek közti látható kapcsolatok szorosan összekö- 
tik a kettőt, mivel a társadalmi tőke a társadalmi hálózatok kötőanyaga, és építőköve. A legna- 
gyobb különbség nem az elméleti rész, hanem a módszertani rész között van: az SNA-nak jól 
alkalmazható arculata van. A társadalmi tőke csak elméleti szinten létezik, ezért gyakorlati al- 
kalmazása nincs. Ha meg szeretnénk érteni a vallási társadalmi hálózatokat, fel kell ismernünk, 
hogy ezek normák és értékek összetett rendszerei, és összefüggnek a vallási csoport normájával 
és értékrendszerével. A hálózatok működése a különféle vallási közösségek hitelvein és hitvallá- 
sán alapulnak, és keveredve annak értékrendszerével egy követendő normarendszert alkotnak a 
csoport tagjai számára. Ezek a normák és értékek irányítják a csoport tagjai közti kapcsolatokat, 
és a tagok kapcsolatait magával a társadalommal. Ezekre a bonyolultan összefonódó normákra, 
értékekre és hálózatokra a társadalmi tőke koncepciója tűnik a leginkább használható elméleti 
megközelítésnek. Az USA-ban a vallási intézmény több társadalmi tőkét termel, mint bármi- 
lyen más intézmény. J. A. Coleman véleménye szerint az amerikai vallási közösségek gyakran és 
láthatóan támogatják a civil társadalomban való részvételt. A vallási csoportok utat mutatnak 
tagjaik számára abban, hogy hogyan segíthetnek mind a csoporton belül, mind a csoporton 
kívül. Emellett a szükséges hálózatot, találkozási pontokat és szervezőkészséget is biztosítják 
mindehhez, így gyakorlatilag mindent, ami szükséges ahhoz, hogy a jó szándékot tettekre vált- 
sák (J.A. Coleman 2003). 

Robert Wuthnow írása szerint a vallás és a vallási hálózatok szerepe a közéletben való részvétel 
mozgósítására többféleképpen értelmezhető. A fentebb idézett empirikus adatokra alapozva, me- 
lyek a Gallup kutatásán alapulnak, Wuthnow azt is megjegyzi, hogy akik aktív vallásgyakorlók, 
azok gyakrabban szánnak pénzt vagy akár időt is önkéntes szervezetek támogatására, mint azok, 
akik nem gyakorolják vallásukat. Ez az állítás még akkor is igaz, ha a támogatott szervezetek 
semmilyen módon nem kapcsolódnak az egyházukhoz vagy a felekezetükhöz (Wuthnow 1999). 

A közösség élettere körülhatárolja annak társadalmi tőkéjét. A szervezeti jegyek, iránymu- 
tatások, a meglévő hálózatok és az intézményi bizalom fekteti le a közélet alapjait. Nancy 

Ammerman értelmezése szerint a társadalmi tőke részben bizalom, részben kölcsönös felelős- 
ség — egyrészt a közösséggel kapcsolatos információ formájában, másrészt útmutatók formá- 
jában, melyek ápolják a közösségi viselkedést, és kiszorítják a társadalomellenes viselkedést. 
Az emberek, a célok és a kapcsolatok, amik jelen vannak egy közösségben, hozzák létre a tár- 
sadalmi tőkét. Ez a társadalmi séma erősíti a közösséget, és lehetővé teszi a társas interakciót 
(Ammermann, cited by Eiesland - Warner 1998). 


A társadalmi hálózati megközelítés Közép-Kelet-Európában: 
a rendszerváltás korabeli kutatások 


Nagyon jelentős történelmi különbségek vannak e régió társadalmainak fejlődésében a vi- 
lág más régióihoz képest, de a közép-kelet-európai régió országai között rengeteg párhuzamos 
vonást fedezhetünk fel. Paul Zulehner, Tomka Miklós és Máté-Tóth András elméletei alapján 
majdnem teljes bizonyossággal állíthatjuk, hogy Közép- és Kelet-Európa sajátos vallási jegyek- 
kel bír, ami a vallási hitet és hovatartozást illeti, a történelmi és társadalmi viszonyok, vala- 
mint közös értékek és identitás jegyek egy közös szocialista múltban gyökereznek. (Máté- Tóth, 
Mikluscák, Zulehner, Tomka, - To$, 2000; Miklos Tomka - Zulehner, 1999; Miklós Tomka 
- Zulehner, 2000). 

A legfontosabb tényező, ami összeköti a közép-kelet-európai régiót, nem más, mint a közös 
múlt, amin az itteni országok osztoznak, és a közös élmények az 1989-1991 közötti rendszer- 
váltásról. 

Ezek az országok ugyanis a Szovjet Keleti Blokkba tartoztak, és a domináns nagyhatalom 
átszőtte a társadalmi és vallásos élet egészét, politikai érdekeit és társadalmi értékrendszerét 
rákényszerítve minden fennhatósága alatti országra. A szovjet "birodalom" nem volt új a ré- 
gió lakói számára, mivel történelmükben már láttak más birodalmakat is, mint a Habsburg 
vagy az Ottomán Birodalom, amelyek fennhatóságuk alá vonták őket korábban. Tehát ismert 
a távoli központi irányítás jelensége korlátolt autonómiával. A rendszerváltás óriási áttörést 
hozott a szabadság és autonómia ígéretével a régió országai számára, de nagyban hozzájárult az 
erősödő nacionalizmushoz is, melyet az említett térség egészében tapasztalni lehetett (Máté- 
Tóth 2010). A rendszerváltás jelentős esemény volt, ígéretet hozva az egész térség lakossága 
számára, és rengeteg illúziót, általános elvárásokat a gyors társadalmi és gazdasági változások 
felé. A térség civil társadalmaiból hiányoztak azok a közösségek, melyek az "egészséges" társa- 
dalmakban általában jelen vannak. Hankiss Elemér (1982) "negatív modernizáció" elmélete 
a közösségi viselkedés általános leépüléséről, széleskörű társadalmi szétbomlásról és a közélet 
leépüléséről is beszél. A legtöbb közösségi tevékenységet maga az állam irányította még a 
rendszerváltás előtt, majd a jelentős változás után a társadalmaknak nem volt alapjuk, hogy 
egészséges civil társadalommá szerveződjenek, míg az egyházak már jelentős független társa- 
dalmi tevékenységet folytattak. Például Magyarországon a Katolikus Egyház már "földalatti" 
fiatal kiszözösségi mozgalommal rendelkezdett, ráadásul a hivatalos egyházi szerkezet mellett, 
a kisebb neoprotestáns egyházak megalkották a Szabadegyházak Tanácsát (Szigeti and Rajki 
2012), ezen kívül számos másik vallási tevékenységről is beszélhetnénk. Azt is mondhatnánk, 
hogy a rendszerváltást egy vallási megújulás előzte meg, és követte, vagy legalábbis magas szin- 

tű vallási közösségi tevékenység, melyek végül meghatározták annak az időnek az arculatát. 
A vallási elkötelezettségen alapuló társadalmi hálózatoknak óriási szerepe volt a kommunista 
múlt felszámolásában, egyrészt azzal, hogy aktívan segítettek kigyomlálni az állami szocialista 
rendszert, másrészt azzal, hogy segítettek kiépíteni azokat a demokratikus erőket, amelyek 
átvették az irányítást a rendszerváltás után. A vallási társadalmi hálózatok kialakulásának ezen 
jelenségeit elsőként teológusok, valláskutatók és vallásszociológusok tanulmányozták. A val- 
lási közösségszervezés a kései kilencvenes évek végére megcsappant, és elvesztette a társadalmi 
kohéziót nyújtó jelentőségét. 


Közép-Kelet-Európa vallásos mozgalmai a rendszerváltás 
időszakában: Movimenti és mások 


A társadalmi integrációt és az új társadalmi kohéziót nagyrészt a vallásos alapokon nyug- 
vó közösségi szellem határozta meg a közép-kelet-európai társadalmak ezen átmeneti politi- 
kai időszakában. Számos vallási mozgalom - legtöbbjük egyben társadalmi mozgalomként is 
jelen volt — képezi kutatás tárgyát mind Magyarországon, mind más közép-kelet-európai or- 
szágban. A "Movimenti" általános elképzelése az 1990-es évek Római Katolikus Egyházának 
mintájára alakult ki, de emellett a Második Vatikáni Ianács közösségépítő eredményeire is 
utalhat. Az elmélet célja az volt, hogy különbséget tegyen mozgalmak és közösségek között, 
és a laikus emberek valamilyen formában megjelenő közösségi életére utal. A "Movimenti" 
tagok a különböző országokból 1984-ben kezdtek rendszeresen találkozni a Fiatalok Világ- 
napján. Amennyiben megkíséreljük áttekinteni a Movimentihez köthető alapvető magyar 
szakirodalmat, meg kell említenünk Kamarás István (1994) Bensőséges bázisok című mun- 
káját, mely a rendszerváltás idejében létező katolikus kisközösségekről szól. Dobszay János 
írt fontos könyvet a katolikus társadalmi mozgalmak történelméről "Regnum Marianum" 
Magyarországon címmel (Dobszay 1991). Máté-Ióth András összeállított egy tanulmányt 
a korszak másik nagyhatású társadalmi megmozdulásáról, az úgy nevezett "Bokorról?, me- 
lyet Bulányi György, egy katolikus szerzetes pap vezetett (Máté-Ióth 1996). Ezek az írá- 
sok rendszerint példákkal szolgálnak ezen csoportok társadalmi struktúrájáról és közösségi 
hálózatáról, s ez az aspektus elkerülhetetlenül részét képezi a különböző elemzéseknek, de 
nyilvánvalóan annak nem fő eleme. 

A korszak egy elemző jellegű tanulmányában Máté-Tóth (2011) a második világháborút 
követő, körülbelül negyven évig tartó titkos katolikus megmozdulások üldöztetéséről ír. Véle- 
ménye szerint a megmozdulások a katolikus hit megújítását és továbbadását tűzték ki célul, a 
kis közösségek tagjai papok, különböző egyházközségek tagjai és laikusok voltak. Máté- Tóth 
ezeket az embereket cselekedeteik alapján a hit hőseinek nevezi tanulmányában. Természetesen 
a közösségek ezen vezetőinek meghatározó szerepe volt a csoportnormák és értékek alakításá- 
ban, és ezeken a fontos jellemzőkön keresztül a kis vallásos csoportosulások társadalmi háló- 
zatának formálásában. 

A katolikus kisközösségek kutatása 


Kamarás István "Bensőséges Bázisok" (1994) című könyvében írt az 1945 utáni magyaror- 
szági kis katolikus közösségekről. Ezek a közösségek jelenítik meg, és képviselik a változatlan, 
eredeti ötleteket és gyakorlatokat, melyek az Egyházhoz tartoznak, valamint a vallási csoportok 
folyamatos megújulását. Fellelhetők bizonyos meghatározó szellemi megmozdulások az Egy- 
házon belül, és ezen megmozdulások vezető erőit jellemzően a kisközösségek jelentik. Kamarás 
ezen közösségek létszámát 2-3000 körülire becsülte, a tagok összlétszáma így körülbelül 30- 
40.000 fő, a csoportok átlaglétszáma 8-tól 15 főig terjed. A tagok többsége katolikus volt. 
Kamarás ezen csoportokat különböző szempontok alapján kutatta: megvizsgálta a különböző 
csoportokban zajló vallási gyakorlatok típusait, a csoportban zajló különféle tevékenységeket és 
a kis közösségek különböző típusait. Négy különféle mozgalmat emelt ki: a több mint 80 éves 
Regnum Marianum mozgalmat, mely főleg a serdülőkor előtt álló fiúk nevelésével foglalkozott, 
de idővel egyre szélesebb teret hódító szervezési feladatokat is ellátott. Bulányi György, a Schola 
Piae szerzetes pap által alapított Bokor mozgalmat, mely az erőszakmentességet, a szegénysé- 
get és a Jézusi példakép szigorú követését hirdette. A Fokoláré nemzetközi mozgalmat, mely 
szintén népszerűvé vált Magyarországon, s amely a Krisztus szeretetén alapuló mindennapi élet 
fontosságát tanította — alapítója Chiara Lubich volt —, illetve a Karizmatikus mozgalmat, mely 
a Szent Léleknek az emberek mindennapi életébe való közvetlen bevezetését tanította. 

Kamarás a kisközösségek különböző kapcsolati jellegzetességeit vizsgálta, részben a négy 
korábban bemutatott fő csoporthoz kötődően. A kutatás kérdései a csoportok vezetési mo- 
delljeihez kapcsolódtak, továbbá a csoporttagság és vezetőség legitimitását és integrációját, a 
különböző csoportok nyitottságát és egymáshoz való közelségét és a különböző csoporttagok 
jellegzetességeit is magában foglalják. Kamarás fontos felfedezése a társadalmi hálózatokra vo- 
natkozóan az volt, hogy a katolikus kisközösségek általában egy szerzetes vagy egy karizmatikus 
laikus köré szerveződtek. Kamarás rájött, hogy a kisközösségek a csoport jellegzetességeitől 
függően különféle életciklussal rendelkeznek. Megvizsgálta a csoportdinamikát, a csoportkonf- 
liktusokat és ezek hatásait a csoport működésére. Amikor a kisközösségek csoporton kívüli 
kapcsolatait vizsgálta, megemlítette, hogy ezen kapcsolatok száma "alacsony még a kilencvenes 
évek elején is" (Kamarás 1994, 108). 

A közösségeknek ritkán volt bármiféle kapcsolata a saját templomuk vezetőségével, vezető- 
iket az állami rendőrség és a kommunista titkosügynökök is üldözték. A kisközösségek felének 
egyáltalán nem volt kapcsolata semmilyen vallásos szervezettel. Ez betudható egyrészt a szán- 
dékos elhatárolódásnak is (Id. Bokor). Kamarás emellett vizsgálta egyénileg a csoporttagokat és 
azok szociológiai jellegzetességeit. 

Összegzésképpen megállapíthatjuk, hogy egy társadalmi közösségelemzést készített el anél- 
kül, hogy szociometrikus elemzést alkalmazott, vagy társadalmi kapcsolati-hálózat térképet 
rajzolt volna. Kutatása felbecsülhetetlen értékű a vallásszociológia számára, mint hogy a leg- 
több kis közösség a későbbiekben eltűnt, és Kamarás felfedezései fontos tényezőt képeznek a 
rendszerváltozás-kori vallásosság megértésében Magyarországon. A kutatás emellett jelentős a 
vallásos témájú társadalmi kapcsolati rendszerek kutatása szempontjából is. Kamarás kutatási 
témájának természetéből eredően bevezette a társadalmi közösség vizsgálatának koncepcióját, 
illetve néhány újszerű módszert is. 

A Regnum Marianum kutatása 


A Regnum Marianum egy magyar eredetű katolikus szellemi mozgalom. A világméretű 
katolikus szellemi mozgalmak folyamának peremén lévő magyar papok alapították. 

Létrejötte 1896-ra datálható, de törvényes alapítása 1903-ban történt. Kilenc, az egyház- 
községektől függetlenül dolgozó katolikus pap alapította. Kiindulási ötlete az volt, hogy egy 
olyan világméretű papi közösséget hozzanak létre, melynek tagjai eskü letétele nélkül tudnak 
tevékenykedni. Eredeti célja az volt, hogy ösztönözze a fiatal fiúkat, hogy ne az utcán, haszon- 
talan tevékenységek végzésével töltsék el szabadidejüket (Dobszay 1991). A szervezet erőszakos 
feloszlatásra került az állami szocialista rendszerben 1951-ben, vezetőit bebörtönözték. A moz- 
galom egy titkos, földalatti mozgalommá vált, és keményen harcolt a kommunista elnyomással 
szemben különböző tevékenységek végzése és fenntartása, kis közösségek alapítása és a hitszel- 
lem terjesztése révén. A közösségi szemléletű megközelítés ritkán szerepel Dobszay munkájá- 
ban, mivel áttekintése elsősorban történeti jellegű, de következtethetünk arra, hogy a Regnum 
Marianum csoportok szoros társadalmi hálózata a 70-es, 80-as és a korai 90-es években aktív 
volt. Ezek a csoportok rejtőzködésre és titkos tevékenykedésre voltak kényszerülve, de vallásos 
hálózati-kapcsolati rendszerként is működtek, s a mozgalmak fenntartását szolgálták. 


A Bokor mozgalom 


A Bokor mozgalom különleges módon működött, s olyan módon alapították, ahogyan 
Jézus alakított ki saját közösségét a bibliai időkben (Máté-Tóth 1996; Zsumbera 1998). A 
szervezet tevékenysége a csoporttagok intenzív és hatékony együttműködésén és kapcso- 
latain alapult, akik körülbelül 12-15 fős kis csoportokba, közösségekbe szerveződtek. A 
kisközösségek egy nagy, vallási alapú kapcsolati hálózatba tartoztak, a bizalom mint össze- 
tartó erő jelent meg ezekben az erős emberi kötelékeken alapuló szociális mozgalmakban, 
ami képessé tette őket arra, hogy szembeszálljanak a kommunista titkosrendőrséggel, mely 
a csoportok felszámolására törekedett. A fő törekvés a közösség bővítésére irányult: célul 
tűzték ki, hogy a tagok maguktól csatlakozzanak a Bokorhoz, szellemileg gazdagodjanak 
a közösségben való részvétel által, és ők maguk is alapítsanak új kis közösségeket saját ve- 
zetésükkel. Ezzel a hozzáállással a társadalmi közösségi hálónak egy bokor módjára kell 
növekednie — mely végül nem történt meg ez egyes csoporttagok személyes készségeinek és 
motivációjának hiánya miatt. A közösségeket a szervezők tartották egyben, és ők voltak fe- 
lelősek a találkozók megszervezéséért, felügyeletéért. A közösségek ágazatokba tömörültek, 
és ezek vezetőit választották ki a horizontális kommunikáció erősítésére a közösségen belül. 
A közösségek és az ágazatok függetlenek voltak, és különböző témákat illetően rendszeres 
találkozókat tartottak. A tagok az élet különböző területein tevékenykedő nők és férfiak 
voltak, akik minden második-harmadik héten, valamint nyaranta egy nagy találkozó kere- 
tében összegyűltek, hogy a hit, az élet és a társadalom fontos kérdéseit megvitassák. A Bokor 
mozgalom a társadalmi közösségi hálózat alkalmazásának kitűnő példája, és az ezt elemző 
tudományos munkák elsőként alkalmazzák ezt a rendszerszemléletet a kelet-közép-európai 
vallásos közösségek vizsgálata során. 

A Bokor vezetője nagy hatást gyakorolt a szervezetre, és Máté- Tóth (Máté- Tóth 2011) a Bo- 
kor Mozgalom vezetőjének, Bulányi György atyának életén és munkásságán keresztül mutatta 
be a mindennapi hősök fogalmát. Véleménye szerint ezek a hősök — Bulányit is beleértve — jel- 
képes alakok voltak mind a vallás, mind a társadalom területén. Máté- Tóth a kommunista kor- 
szakot két szakaszra osztotta fel, az első 1945 és 1974, a második 1975 és 1990 között zajlott. 
Ezen tanulmányban elsősorban a másodikra fektetek hangsúlyt, melyet Máté- Tóth "Babiloni 
Fogság" analógiájában is megnevez. Ez a második szakasz egy sokkal kevésbé erőszakos korszak, 
kevesebb akadállyal a vallásos szervezetek számára, de az állami rendőrség és a titkosügynökök 
zaklatása ekkor még nem ért véget (Máté- Tóth, 2011). 


Vallásos társadalmi közösségek az átmeneti korszak előtti Ma- 
gyarországon 


Kamarás, Dobszay és Máté- Tóth munkái alapján arra következtethetünk, hogy a társadalmi 
közösségelemzés koncepciója széles körben került alkalmazásra az átmeneti korszak előtti ma- 
gyarországi Movimenti csoportok kutatása során. 

Ezek a csoportok nem tevékenykedhettek szabadon a magyar társadalomban, a rendőrség 
és a titkosszolgálat szigorú ellenőrzés alatt tartotta őket. Kétségtelenül erőszakos eszközök- 
kel kísérelték meg szabályozni és korlátozni ezeknek a csoportoknak a tevékenységét. Ez a 
külső nyomás kényszerítette rá ezeket a csoportokat arra, hogy egy sajátos, védekező módon 
szerveződjenek, és ezáltal megakadályozzák a titkosügynökök és más lehetséges megszállók 
beszivárgását. 


Az átmeneti időszak utáni korszak társadalomhálózati 
megközelítése a közép-kelet-európai országok 
vallásszociológiájában 


Pusztai Gabriella felhasználta a társadalmi tőke és a társadalmi közösségi szempontokat a 
Magyarországon lévő felekezeti iskolákról szóló munkájában (2004). Alkalmazta és tesztelte 
Pierre Bourdieu és James Samuel Coleman koncepcióját a kulturális tőke és a vallásos társadal- 
mi közösségek erejéről egy kutatási felmérés alkalmazásával a magyar felekezeti iskolákba járó 
gimnazista diákok körében. 

Megemlíti, hogy a magyar felekezeti iskolák alapítása a hívő szülők szoros társadalmi háló- 
zatára épül. Továbbá az iskoláknak egymással nagyon erős és szoros kapcsolata van, elsősorban 
az egyes évfolyamok között, ami a diákokat a tanulásra és a jobb teljesítményre ösztönzi a más 
tanulmányi berkekhez tartozó iskolák tanulóihoz képest. Ez a fajta előny nincs jelen az állami 
vagy nem egyházi magán iskolákban, mert nem rendelkeznek ezzel az erős társadalmi hálózati 
közösséggel a háttérben. A kutatás eredménye alapján a felekezeti iskolák azon diákjai, akik 
vallásos családi közegből érkeznek, jobban teljesítenek az olyan gyerekeknél, akik nem rendel- 
keznek vallásos háttérrel. 

Coleman koncepciója tehát a normák által irányított, zárt társadalmi közösségekből érkező 
diákok jobb teljesítményéről igazolásra került Magyarországon (Pusztai 2004). 

Bahovec, Potocnik és Zrinscak (2007) írtak a társadalmi tőkéről és a vallásról. Cikkeik 
Közép-Kelet-Európában elsőként vizsgálják az adott problémár. Kutatásuk középpontjába a 
társadalmi tőkét állították, és másodlagos elemzést készítettek az elérhető EVS kutatások adata- 
inak felhasználásával, hogy megvizsgálják az adott helyzetet a különböző európai országokban. 

A társadalmi közösségekről is szót ejtenek, de a közösség vizsgálatának semmilyen közvetlen 
formáját nem alkalmazzák. A magyarországi Új Vallási Mozgalmakról szóló kutatásukban Má- 
té- Tóth, Török és Nagy (2008) alkalmazta a társadalmi beágyazottság koncepcióját a kutatott 
vallási csoportokban és a társadalmi közösségi koncepciót, hogy meggyőződjenek a különböző 
NRM rendszerek működéséről. 

Rájöttek, hogy a magasabb szintű társadalmi beágyazottság és a belső tartalomra irányuló 
társadalmi közösség szoros kapcsolatban áll a vallásosság magas szintjével és a Jehova Tanúi- 
nak vallási jelenlétével. A Tanúknak nagyon erősen befelé orientált társadalmi hálózata volt, az 
egyének barátainak többsége is a csoportból származott, alig volt néhány munkahelyi kolléga a 
társadalmi hálózatban. A tagokat gyengébb társadalmi kötelékek fűzték azokhoz a kollégákhoz, 
akik nem tartoztak a Tanúk közé. Házasságkötések is szinte kizárólagosan csak tagok között 
köttettek. A befelé irányuló, zárt társadalmi hálózat az üdvözülés, mint a legfőbb vallásos jó 
kizárólagos szemléletén alapult, mely az általános társadalomnak a tagok felé irányuló ellen- 
szenves hozzáállásával társult (Máté-ITóth et al. 2008). 

A kutatást Máté- Tóth és Nagy (2011) a szcientológia követőire is kiterjesztette. A vizsgálati 
kutatást több mint 400 magyar szcientológus részvételével végezték egy kérdőív kitöltésével, 
ami különös hangsúlyt fektetett a társadalmi közösség és a társadalmi tőke szempontjaira. Az 
eredmények markáns, csoporton belüli szolidaritásról tettek tanúbizonyságot, melyek egy kü- 
lönleges közösségi normacsoport által irányítottak, ami a vallásos csoporttagok erős szociális 
közösségén alapszik. 

A társadalmi hálózat egy biztonsági hálóként funkcionál a szcientológusok körében, mely 
üzleti- és munkalehetőségeket is jelentett a csoporttagok számára. A vallási csoport társadalmi 
hálózata különböző és homogén is, és képes arra, hogy segítse az egyéneket, mint hogy a válasz- 
adók magas százaléka kapott/ nyújtott segítséget más szcientológusoktól/nak. 

A segítségnyújtás legfontosabb formájának a baráti tanács bizonyult, de a résztvevők magas 
aránya adott kölcsön pénzt a csoport más tagjai számára, és a csoporttagok a társadalmi kap- 
csolati hálójukat használták fel arra, hogy — egyfajta szívességkérés keretében — segítsék a cso- 
porttagokat a munkaszerzésben vagy egy szerződés megkötésében (Máté-Tóth - Nagy, 2011). 

Nagy (2010) egy cikket publikált a társadalmi tőke és vallásosság kapcsolatáról és a vallásos 
társadalmi hálózat szerepéről a társadalmi tőke kialakulásának folyamatában. A cikk bemutatja 
a társadalmi tőke területének fő koncepcióját, és áttekintést végez a közép-kelet-európai kutatá- 
sok eredményeire vonatkozóan. Kijelenthetjük, hogy a társadalmi tőke koncepciója meglehető- 
sen nagy hatású, mely a vallásos területeken nyilvánvalóan alkalmazásra került, de a társadalmi 
hálózat nem került közvetlen elemzés alá. A társadalmi közösségi hálózat a legtöbb kutató által 
a vallásos társadalmi tőkének csupán egy dimenziójaként lett értékelve. 

Sinziana Preda (2011) a román és cseh baptisták identitását és társadalmi hálózatát vizsgál- 
ta. A Cseh Köztársaságba bevándorló baptista romániai imigránsok esetét a társadalmi hálózat 

koncepciójának felhasználásával magyarázták. A romániai baptista bevándorlók a gazdasági 
nehézségek elől menekülve cseh földre költöztek. A vallásos társadalmi hálózatuk védelmet 
nyújtott számukra, amíg nem találtak maguknak munkát, továbbá képesek voltak biztosítani 
helyüket a cseh társadalomban is. A fő társadalmi hálózatuk vallásos tartozékokból épült fel, 
a baptista gyülekezet fontos szerepet játszott a bevándorlók társadalmi integrációjában az új 
társadalmi kereteik között. A bevándorlás folyamatának szociális és gazdasági része könnyeb- 
ben zajlott le, így az ezzel járó trauma jelentősen kisebb volt a vallásos társadalmi közösségnek 
köszönhetően. 


A közép - kelet európai cikkek 


A közép — kelet-európai cikkek elemzési eredményeit a 6. Táblázat mutatja. Észre kell ven- 
nünk, hogy sok cikk a vallásszociológia területén kutatott, és elmélkedett a különböző szociális 
szereplők közti összefüggés fontosságával kapcsolatban. 


6. Táblázat: A közép-kelet európai társadalmi hálózat és vallás cikkeinek kategorizálása 





Szerző(k) és évszám 


5. Kategória 
(észleli a tár- 
sadalmi  sze- 
replők — közti 
kapcsolat fon- 


6. Kategória 
(adatot gyűjt 
a  — társadal- 
mi szereplők 
közti kapcso- 


7. Kategória 
(grafikus áb- 
rázolást hasz- 
nál a minták 
megtalálásá- 


8. Kategória 
(összetett sta- 
tisztikát alkal- 
maz a minták 
elemzéséhez) 


tosságát) latról) hoz) 
Dobszay 1991 
Kamarás 1994 
Máté-Tóth 1996 


Zsumbera 1998 





Pusztai 2004 

Bahovec -—  Potocnik —-]1X 
Zrinscak 2007 

Máté-Tóth — Török - Nagy [ X 
2008 


Nagy 2010 

Máté-Tóth — Nagy 2011 
Preda 2011 

Máté-Tóth 2011 








Forrás: Saját szerkesztés, Freeman alapján 2004 
Nagy hangsúlyt fektettek a közösségi hálózati aspektusú tanulmányokra a különböző vallási 


csoportok körében, de a kutatások többsége nem gyűjtött specifikus adatokat a társadalmi sze- 
replők közti összefüggésekről. Ha összehasonlítjuk a 6. Táblázat (Közép-Kelet-Európa) és az 5. 

Táblázat (Észak-Amerika) eredményeit, észre kell vennünk, hogy a társadalmi hálózati elemzé- 
sek módszereinek elemzése és az elmélkedések gyakoribbak, és szélesebb körben kiterjesztettek 
az észak-amerikai 5. Táblázat — Közép — Kelet Európai Társadalmi Hálózat és Vallás Cikkeinek 
Kategorizálása rendszerekben. A társadalmi hálózatok elmélete nagyon fontos a közép-kelet- 
európai kutatásokban, de a módszerek nem kerültek széles körű alkalmazásra. 

Különösen érdekes megállapítani, hogy grafikus ábrázolás egyáltalán nem lelhető fel a 
közép-kelet-európai kutatásokban, hogy szemléltessék a vallásos társadalmi közösséget. Ezen 
módszerek alkalmazása jelenti a következő lépést a társadalmi hálózatanalízis alkalmazásában. 
A még alaposabb hálózatanalízis módszerek iránti igény tehát reálisnak tűnik, mint hogy sok- 
féle tanulmány megjelent már a társadalmi közösség elmélet terén. 


Összegzés 


A fejezet a társadalmi kapcsolathálózat elemzés és a vallás kapcsolatát volt hivatott elemezni 
Észak-Amerika és Közép-Kelet Európa területein készült kutatásokkal összhangban. Az adott 
földrajzi területen publikált cikkek átfogó szemle alá kerültek. A cél az volt, hogy a társadalmi 
közösségelemzés alkalmazásához kötődő elméletekre és módszerekre különböző példákat talál- 
janak a valláskutatók számára. A szóban forgó cikkek az 1. és 2. ábrában kerültek bemutatásra, 
a koncepciót, melyet Freeman (2004) dolgozott ki, arra használtuk, hogy kategorizálják az 
átvizsgált tanulmányokat. 

Az egyes tanulmányok a társadalmi kapcsolati hálózat módszereinek alkalmazása, a társa- 
dalmi hálózatelmélet és a vallási területek különböző aspektusainak kutatása alapján kerültek 
kiválasztásra. Megpróbáltuk kizárni a társadalmi tőke és vallás témáját, és csak azokra a cikkek- 
re koncentrálni, melyek egyértelműen kötődtek a társadalmi közösség témájához. Megpróbál- 
tuk tisztázni a társadalmi tőke és közösség közti kapcsolat fogalmát, hogy igazoljuk az átvizsgált 
cikkek körét az egymást részben fedő halmazok közül. Az eredmények azokra az elemzésekre 
alapultak, melyek kimutatták, hogy a társadalmi szereplők kapcsolata a cikkekben elméleti be- 
mutatásra került, és különféle intézkedések kerültek bevezetésre, hogy feltérképezzék ezeket a 
kapcsolódásokat. A legtöbb vizsgált cikk empirikus módszerekre épült, a különböző felméréses 
kutatások különböző társadalmi közösségi jellegzetességekre vonatkoztak. 

Csupán egyetlen cikk, Herman (1984) munkája volt az, ami napjaink társadalmi kapcso- 
lathálózati elemzés módszerének elődjét — a blokkmodell elemzést — felhasználta. A társadalmi 
közösségek hálózatainak grafikus ábrázolása teljesen hiányzik a vizsgált cikkekből. 

A társadalmi kapcsolatháló elemzés grafikáihoz és mintáihoz kötődő statisztika teljes mér- 
tékben hiányzik az elemzésekből, a sablonszerű regressziós statisztikát főképp csak arra hasz- 
nálták, hogy elemezzék a különböző cikkekben megjelenő társadalom-közösséghez köthető 
változókat. 

Kijelenthetjük, hogy a társadalmi kapcsolathálózati elemzés elméleteihez és gyakorlataihoz 
köthető valódi előnyök a két vizsgált földrajzi terület egyikén sem kerültek felhasználásra. 10- 
vábbá azt is biztosan állíthatjuk, hogy a társadalomi hálózati megközelítések Észak-Amerikára 
vonatkozólag szélesebb körben kerültek felhasználásra, nem csak elméleti síkon, hanem az em- 
pirikus kutatásokhoz kötődő adatgyűjtés szintjén is. 

Még mindig sok lehetőség rejlik az SNA módszerek és elméletek alkalmazásában mindkét 
földrajzi terület esetében. 

A különböző vallási csoportok társadalmi hálózatának feltérképezése a jelen vizsgálat alatt 
bemutatott kutatások által felvetett kérdésekben is jobb megértést eredményezne. Például a 
más társadalmi hálózatú közösségekkel összehasonlított vallási közösségek sajátosságaira vonat- 
kozó válaszok is fellelhetőek lennének, ha a közösség szintjén valódi SNA kutatások zajlaná- 
nak le. Szükséges lenne egy többdimenziós társadalomhálózati térkép rajzolására, a különböző 
közösségek grafikus megjelenítésére további elemzések céljából, ezzel teremtve lehetőséget a 
társadalomhálózati statisztikák felhasználására. A módszer előnyeit az egyébként nehezen meg- 
válaszolható kutatási kérdések megfelelésére lehetne felhasználni, illetve arra, hogy kiépítsük az 
útját az új eredményeknek és a vallásos közösségek megértését segítő új módszereknek. 

illetve kutatói személyi támogatást biztosító rendszer kidolgozása és működtetése konvergencia program című 


kiemelt projekt keretében zajlott. A projekt az Európai Unió támogatásával, az Európai Szociális Alap társfinan- 


szék j 5 
szírozásával valósul meg. 


Jim JONES ÉS A IÁRSADALMI IŐKE NEGATÍV ÁSPEKTUSAI AZ UJ VALLÁSI MOZGALMAKBAN 


Jim Jones prédikátor és a Peoples Temple csoport 1978 november 18-án, Guayana-ban 
lejátszódó destruktív tettei jelentős nyomokat hagytak a modern társadalmak új vallásokról 
való gondolkodásában. A lejátszódó események a világsajtó címoldalaira, a hírek ftókuszpont- 
jába kerültek a szabad médiával rendelkező országokban. Jim Jones, a közösség vezető lelkésze 
parancsot adott egy amerikai kongresszusi képviselő és kísérete megtámadására, majd több 
mint 900 követőjével együtt tömeges öngyilkosságot követett el. Az események fémjelzik a 
szektáktól való félelem első korszakának kezdetét, a destruktív szektákról való gondolkodás és 
az azokra adott markáns társadalmi reakciók megjelenését. 

Egy dolgot azonban mind a szakértők, mind a szaksajtó kevéssé hangsúlyozott: a Joncs által 
vezetett csoport nem egy klasszikus szekta vagy kultusz volt, amelyet egy karizmatikus vezető 
mindenfajt külső ellenőrzés nélkül sajátos totális irányítása alá vont, hanem egy nagy, a mérsé- 
kelt protestánsokhoz (mainline protestant) tartozó amerikai keresztény denomináció, a Disciples 
of Christ? tagja. A Peoples Temple-t a társadalmi státusza a teljesen elfogadott gyülekezetek 
köré sorolta. Jones maga, bár igen ellentmondásos figura, egy képzett lelkipásztor volt, jelentős 
egyházvezetési tapasztalattal és kifejezetten jó politikai kapcsolatokkal. 

Mi vezette a Peoples Temple tagjait a tömeges öngyilkossághoz, és Jones parancsainak 
megkérdőjelezés nélküli betartásához, illetve a gyilkosságokhoz? Ez az eset nem egy társa- 
dalomtól elszakadt destruktív szekta magányos tette, amely a társadalmi kontextusától füg- 
getlenül valósult meg. Az események eredője nem választható el az amerikai társadalomban 
lezajlódó reálfolyamatoktól. Jim Jones személyes elmezavara — amely a források szerint az 
évek alatt egyre inkább elhatalmasodott rajta — csak a magyarázat egyik része. A másik részt 
az általa kialakított irányítási struktúra és irányított társadalmi környezet tudja hozzátenni 
az események megértéséhez. Az irányítási struktúra lényege Jones vezető szerepének megkér- 
dőjelezhetetlen elfogadása, és a külvilág maradéktalan kizárása volt. E struktúra kialakítása 
érdekében költöztette Jones többször a gyülekezetet egyik amerikai városból a másikba, vé- 
gül pedig a dél-amerikai Guayana-ban lévő Jonestown-ba, amelyet saját magáról nevezett 
el. Jones és csoportja teljes önellátásra és a világtól való elzárkózásra törekedett. Jones meg 
kívánta szüntetni a tagok külső kapcsolatait. Valószínűleg ezért váltott ki olyan erős el- 
lenreakciót a mentális betegségekben szenvedő vezetőnél Leo Ryan kaliforniai kongresszusi 
képviselő és tényfeltáró bizottságának megjelenése csoportja központjánál, hogy kiadta a 
parancsot a modern történelem egyik legvéresebb, valláshoz köthető erőszakos eseményének 
végrehajtására. 

A fejezetben az események források alapján történő bemutatására, valamint a negatív társa- 
dalmi tőke mint az események értelmezéséhez használható elméleti keret bemutatására teszek 
kísérletet. A totális társadalmi kontroll jelen esetének modellezése érdekes tanulságokkal szol- 
gálhat a szociológusok és valláskutatók számára. 


Vallási társadalmi tőke Amerikában 


Jelen kötet Társadalmi tőke és vallás fejeztében részletesen írtunk a jelenség elméleti hát- 
teréről és néhány empirikus vizsgálatra tett kísérletről. Jim Jones jelenségének megértéséhez 





8 "Krisztus Tanítványai", amerikai mérsékelt protestáns gyülekezetcsoport 

azonban szükséges néminemű áttekintés a társadalmi tőke amerikai társadalomban való kap- 
csolódásairól a vallás jelenségkörével. 

Robert Bellah írja Habits of the Heart (Bellah-Madsen—Sullivan—Swidler— Tipton, 1996) 
című művében, hogy az amerikaiak legtöbbször vallásuk révén vonódnak be a helyi közösségi 
életbe. A társadalmi tőke ezekben a közösségekben alakul ki és őrződik meg. A szerző előző állí- 
tását alátámasztandó megjegyzi, hogy az amerikaiak a vallási szervezetekben több pénzt adomá- 
nyoznak és több önkéntes munkát végeznek, mint a nem vallásos szervezetekben. Bellah ezt a 
magas, 40 százalék körüli hetenkénti templomba járási értékkel hozza összefüggésbe, amely kima- 
gasló, összehasonlítva akár Nyugat Európával, akár Kanadával (Bellah-Madsen et al. 1996, 219). 

Bellah ír még az amerikai vallásosság más egyedi jegyeiről is, így az extrém individualiz- 
musról, ami az amerikai emberek vallásfelfogásában tapasztalható meg. A keresztény és zsidó 
hagyomány szerint az egyház elsőbbséget élvez az egyénnel szemben, amelynek ugyan az ember 
tagja, de maga az intézmény tagjai születése előtt is létezett, és a haláluk után is létezni fog. Az 
egyén viszonya Istennel teljesen személyes, de a kapcsolatot a közösségi élet mintái vezérlik. A 
közösség és a vallási tradíció ilyen típusú meghatározottsága Bellah szerint nehezen érthető az 
amerikai emberek számára. Nehéz számukra megemészteni azt, hogy azok nem egyéni választás 
kérdései. Felfogásuk sokkal közelebb áll ahhoz a kutatási eredményhez, mely kimondja, hogy 
1978-ban az amerikaiak nyolcvan százaléka egyetértett azzal az állítással, hogy az egyéneknek 
saját maguknak kell kialakítani vallási meggyőződésüket, függetlenül az egyházaktól (Bellah, 
Madtsen et al. 1996, 227—228). 

Putnam szerint a hiten alapuló közösségek, melyeknek tagjai összejárnak vallásgyakorlás 
céljából gyülekezeti alkalmakra, a legfontosabb társadalmi tőkét őrző intézmények részei az 
Egyesült Államokban. Leírja, hogy ha durván értelmezzük a számokat, az önkéntes szervezeti 
részvétel fele, az adakozások fele és az önkéntes munkavégzés fele vallási meggyőződésen alapul. 
Ezért elmondható, hogy a személyek vallási elköteleződése fontos meghatározója Amerika tár- 
sadalmi tőkéjének. Ennek egyik lehetséges oka, hogy a vallási közösségek az Egyesült Államok- 
ban sokszor támogatnak olyan társadalmi célú, közhasznú tevékenységeket, amelyek nincsenek 
kapcsolatban a vallási élettel (Putnam 2000, 66). 

Andrew Greeley (1997) cikkében bírálta azon szerzők munkásságát, akik a társadalmi tőkét 
olyan indikátornak tekintették, amely megmutatja egy társadalom fegészségességét". Kritikája 
kiterjed Robert D. Putnam és Robert Bellah munkáira is, akik szerinte kiforgatták James S. 
Coleman eredeti koncepcióját, és a koncepciót kizárólag saját népszerűségük növelése érde- 
kében népszerűsítették, vészharangot kongatva az amerikai társadalom fölött. Greeley szerint a 
társadalmi tőke csökkenése nem feltétlen jelzi, hogy a társadalom fegészségtelen" változásokon 
megy keresztül, hiszen nem tudhatjuk, hogy mi is az egészséges állapot. Egyértelmű ál-nosztal- 
giaként jellemzi a fentebb említett két tudós írásait, amelyek a Tocgueville korszakára jellemző 
közösségi részvételi arányokat sírják vissza (Greeley 1997, 587). 


Negatív társadalmi tőke 


A Peoples Temple struktúrájának és tetteinek megértéséhez jó alapot szolgáltathat a társa- 
dalmi tőke elmélet. Ezen elméletnek leginkább a negatív társadalmi tőkével kapcsolatos gondo- 

latai. Hiszen a társadalmi tőke nem egy, hanem többdimenziós jelenség. A pozitív, kooperációt 
erősítő és társadalmi integrációt erősítő dimenziók mellett néhány dimenzió vitathatatlanul 
növelheti a társadalmi egyenlőtlenségeket. Portes (1998, 2) úgy fogalmaz: "...la társadalmi 
tőke) fogalma a társas hajlam pozitív következményeire fókuszál, miközben félreteszi a kevésbé 
vonzó velejárókat". Amíg a kollektíván belüli normák és hálózatok erősíthetik a hasznot hozó 
tevékenységeket, addig korlátozzák is azokat, ezért káros hatásaik lehetnek (Coleman 1989; 
Grootaert 1999; Portes 1998). A bizalmatlanság és az előítéletek következményeként a diszk- 
rimináció és a szegregáció a merev és szigorú szociális kötelékekből eredeztethetők, amelyek 
akadályozzák az integrációt, különösképp a vertikálisan strukturált közösségi hálózatokban. A 
normák és a szociális kapcsolatok (amelyek kooperációra jogosítják fel a tagokat, hogy hasznot 
hozzanak, illetve profitáljanak a tetteikkel) ugyanazok, amelyek kizárják a kívülállókat ebből a 
haszonból (Portes 1998; Portes-Landolt 19906), erőltetik a potenciális produktív interakciókat, 
ezáltal komoly konfliktusukat okoznak (Grootaert-Van Bastealer 2001). Például a szervezett 
bűnözés és az utcai bandák esetében az erőszak és a bűnözői magatartás normaként és értékként 
jelenik meg, és a bűnszervezetek tagjai, akik egymáshoz nagyon lojálisak, még jutalmazzák is 
ezen normák és értékek megtartását. Ez a fajta társadalmi tőke a társadalmi integráció szem- 
pontjából egyáltalán nem hasznos. A tőkének ez egy az össztársadalmi normáktól és értékektől 
eltérő normákra és értékekre épülő, negatív formája (Weiss 1996). 

Néhány esetben a közösségre jellemző apátia lehet a normája egy szűk csoportnak vagy há- 
lózatnak. Ez az apátia hozzájárulhat ahhoz, hogy csökkenjen a szolidaritás mértéke a közösség 
tagjai között, a viszonyokból pedig eltűnjön a reciprocitás és a tolerancia. Ekkor a társadalmi 
tőke egy dimenziója meggátolhatja egy vagy több másik dimenzió kialakulását (Weiss 1996). 
Ilyen jellegű hatásai lehetnek bizonyos közösségeknek vagy csoportoknak, amelyek a "normális" 
társadalmi rendet tekintik elvetendőnek, és attól próbálnak eltérően viselkedni. Példaként lehet 
felhozni a vallási közösségek közül a szociológiai értelemben vett szekták (Török 2004) esetét, 
amik sok esetben szélsőséges vallási tanításokat, normákat és értékeket terjesztenek tagjaik kö- 
rében. Előfordultak például olyan szekták, melyek tagjaikat kizsákmányolták, öngyilkosságra, 
vagy a fennálló társadalmi rend elleni támadásokra késztették. A szociológiai szempontból szek- 
tának kategorizálható közösségekben is létezik persze társadalmi tőke, ám annak keletkezése a 
társadalmi hálózat speciális normáitól, értékeitől és szabályaitól függ. A példa illusztrálni kíván- 
ta a társadalmi tőke egyik lehetséges árnyoldalát. Elmondható, hogy egy csoport vagy közösség 
antiszociális viselkedésre felhívó normáival szemben a társadalmi kötelékek közvetítő közeget 
biztosítanak a társadalmi kontrollnak (Portes 1998). Az is előfordulhat, hogy korlátozhatják az 
egyéni szabadságot addig a pontig, amíg egyenlőtlenséget teremtenek az egyéni szabadság és a 
kollektív tett között (Putnam et al. 1994). 

A társadalmi tőke árnyoldala tehát igen komoly potenciális veszélyeket hordoz. Nem me- 
hetünk el szó nélkül a társadalmi tőke negatív aspektusai mellett: nem demokratikus politikai 
rendszerekben a vertikális társadalmi tőke alkalmazható a hatalom megszilárdítására, a minél 
teljesebb közhatalmi kontroll gyakorlására. A Peoples Temple esetében ez a veszély manifesztá- 
lódott, a lejátszódó események ennek már csak a következményei voltak. A Jones által vezetett, 
vertikálisan rendezett hierarchia nem tűrt ellentmondást parancsainak végrehajtásában, és a 
tagokra nehezedő társadalmi nyomás mértéke hozzájárult azok végrehajtásához. 


91 


JIM JONES ÉS A IÁRSADALMI IŐKE NEGATÍV ASPEKTUSAI AZ UJ VALLÁSI MOZGALMAKBAN 


Vallási közösségek tudományos tipologizálása 


A Peoples Temple esete nagyon nagy társadalmi sokkokhoz, morális pánikokhoz, és a val- 
lási deviancia elgondolás széles körű elterjedéséhez vezetett. Ezen hatások vizsgálata szempont- 
jából a második fejezetben már feltártuk, hogy a szociológia tudomány hogyan kategorizálja 
a vallási közösségeket, milyen kategóriában gondolkodik a vallási közösségek tipologizálásával 
kapcsolatban, illetve hivatkozásra került az egyik legismertebb tipológia is, amely a vallási kö- 
zösség társadalomhoz való viszonyát, valamint a vallási közösségek legitimációs képét értelmezi. 
Ezt a kategóriarendszert használjuk fel ebben a tanulmányban a Jim Jones által vezetett csoport 
kategorizálására, az elérhető információk alapján. 


Jim Jones és a Peoples Temple története 


James Warren Jones 1931. május 13-án született egyetlen gyermekeként Lynetta és James 
Thurman Jones családjába, Indiana állam rurális térségében, Crete-ben. Jones szegény családba 
született, és ebből következően "a harag erős érzésével nőtt fel azok felé az emberek felé, akiknek 
vagyonuk, státuszuk és privilégiumuk volt. (Walliss 2004) 

Jones erős negatív önképpel rendelkezett. Egy személy, aki ismerte őt gyerekként, úgy hívta, 
hogy Jim, a város "Dennis, a komisza". Tanárai feldühítették, apja felbosszantotta, a rasszisták 
felháborították őt. A fiatalságát állandó haragban töltötte (Moore, 1985,148). 

Gyerekként Jones részt vett számos protestáns gyülekezetben. A legvonzóbb számára 
a Pünkösdista irányzat volt, amelyet Ő maga később így írt le "az érzelmek és a szabadság 
színhelye". Jones későbbi visszaemlékezésében mondta: "az én vallásos örökségem a pünkösd- 
izmusban van (idézi Chidester, 1988, 2). 1945-ben Jones szülei elváltak, ő és az édesanyja 
Rochmond-ba költözött, Indiana-ba. Itt találkozott Marceline Baldwinnal, akivel négy évvel 
később összeházasodott. Nem sokkal a házasság után Jones-ék elköltöztek Indianapolisba, ahol 
Jones részt vett számos helyi kommunista pártgyűlésen. Bevonódott számos gyülekezet életébe 
is, elfogadta a lelkésztanulói pozíciót 1952-ben a Sommerset-i metodista templomban és utána 
1954-ben a segédpásztori kinevezést a Lauren utcai imaházban, az Assembly of God (Isten 
Gyülekezete) pünkösdi keresztény közösségnél. Itt Jonesnak komoly nézeteltérései adódtak, 
amikor ragaszkodott ahhoz, hogy a faji szegregáció nem fogadható el egy keresztény gyüleke- 
zetben. Jones ekkor a faji szegregáció ellen fellépve ezt mondta: "Bármely templom, ahol én 
lelkészkedek, nyitva lesz minden ember számára" (Marceline Jones-t idézi Moore, 1985, 152). 

Ezután Jones kibérelt egy épületet Indianapolisban, ahol megalapította a saját közösségét, 
amelyet később ő nevezett el "Peoples Temple Full Gospel Church" névre. Itt Jones felépítette 
a gyógyító lelkészségét. Elterjesztette magáról azt az állítólagos képességét, hogy meggyógyítja 
az embereket minden rossztól! (Hall, 1989, 21). 

Jones számára fontos volt, hogy vonzza az embereket a templomba, és növelje a saját ka- 
rizmatikus tekintélyét. Fontos célja volt továbbá, hogy a prédikálja a társadalmi evangéliumot. 
Jones marxitsa nézeteit hirdette, azon az alapon, hogy az embereket meg kell szabadítani a 
babonáiktól. Használta a politikai nyelvezetet a pünkösdizmus nyelvének a keretében, hogy 





9 Szabad fordításban: "Nép Temploma Teljes Evangéliumi Egyház" 

érintsen számos szociálpolitikai témát, elsősorban az osztály és faji egyenlőtlenségek kérdé- 
sét. Jones nem csak prédikálta a társadalmi tanítást, hanem a Peoples Temple szinte szociális 
szervezetként működött. Jones és felesége az első fehér pár volt Indiana államban, akik örökbe 
fogadtak egy fekete gyermeket. 

1960-ban a Peoples Temple tagként belépett a Disciples of Christ mérsékelt protestáns gyü- 
lekezeti szövetségben, ami nagyban hozzájárult az intézmény presztízsének megnövekedéséhez 
és a kormányzati figyelem kivívásához. A következő évben Jones-t kijelölték az Indianapolis-i 
Emberi Jogok Bizottságának ügyvezető igazgatójává. Ebben a pozícióban az etnikai kisebbsé- 
gekkel dolgozott a munkája során, amely őt és a családját a rasszisták célpontjává tette. Jonest 
és családját sok rasszista támadás érte ebben az időszakban: Egy alkalommal dinamitot talál- 
tak az automatikus szén kemencéjükben, a templom pincéjében. Horogkereszteket festettek a 
templom ajtajára, és rálőttek Jones otthonára. Habár Jones keményen ellenállt, 1961 végén a 
stressz hatásai elkezdtek megmutatkozni rajta. Októberben kórházban ápolták fekéllyel, és két 
hónappal később lemondott a pozíciójáról az Emberi Jogok Bizottságánál a romló egészségi 
állapotára hivatkozva. 

Új lehetőségek után kutatva 1962 elején Jones és családja Hawaiira repült, mielőtt végleg 
letelepedett volna Belo Horizonte-ban, Brazíliában. A helyszínt Jones az Esguire magazinból 
választotta ki, mivel egyike volt annak a kilenc helynek a földön, amely biztonságosnak volt 
tekinthető nukleáris holokauszt esetén is (Chidester, 1988, 109-110). Itt számos árvaházban 
dolgozott, és tanítással is töltött némi időt; mindezen idő alatt tovább kutatott egy hely után, 
ahol kolóniát tervezett építeni. 

1963 decemberében, Amerikába való visszatérésekor Jones elkezdte az előkészületeket a 
gyülekezetének az elköltöztetéséhez egy új helyre, Észak Kaliforniába. A helyszínválasztást Jo- 
nes nukleáris támadásoktól való félelme és az elfogadóbb kaliforniai környezet iránti reménye 
motiválta. 1965 júliusában Jones és a gyülekezetének 150 tagja, elutaztak Észak- Kaliforniába, 
letelepedtek Redwood Valley-ban, tíz mérföldnyire Ukiah-tól. 

Itt a felnőttekkel együtt a csoport több mint a triplájára nőtt 1966 és 1969 között, közel 
háromszázas nagyságú lett. A belépők főleg fehérek, középosztálybeli diplomás szakemberek 
voltak. Az 1970-es évek elejére a Peoples Temple terjeszkedett a Redwood Valley-beli bázisá- 
tól, fióktemplomokat nyitva San Francisco-ban és Los Angeles-ben is. Megvásárolt egy flottát 
tizenegy busszal, amelyek a tagokat szállították a szolgálatokra három helyszínre is, illetve or- 
szágos térítő utakat tettek a nyári hónapokban. 

A csoport Kaliforniában is folytatta a szociális misszióját. Kilenc helyi idősek otthonát tá- 
mogattak, hat gyermekotthont a különleges szükségletű gyermekek számára, és negyven hektá- 
ron gazdálkodó farmot működtetek. Támogatást gyűjtöttek és adományoztak több ezer dollárt 
különböző humanitárius és politikai célokra. Támogatták a Chilei menekültek megsegítését, a 
sajtószabadság ügyét, a melegek jogainak ügyét és a faji megkülönböztetések elleni küzdelem 
ügyét. 

Következésképpen, amikor Jones arról beszélt, hogy a betegeket segíti, az emberek tudták, 
hogy az temploma orvosi központként is működik, amely például ingyen tesztet ajánl fel a 
sarlósejtes vérszegénység szűrésére. Amikor arról beszélt, hogy segíti a szegényeket, az emberek 
tudták, hogy a templom több népkonyhával és napközi központtal rendelkezik San Francisco- 
ban, egy szegény, főként feketék által lakott gettós környezetben. Az egyház tagjai, fehérek 

és feketék éltek ezen a környéken, ugyanolyan lakásban, mint mindenki más. Még Jones is a 
gettóban élt. Amikor rabokról beszélt, az emberek tudták, hogy segítette a férfiakat és a nőket 
a börtöntől távol maradni és támogatta azokat, akik börtönbe jutottak. 

Jones jó kapcsolatokat alakított ki a helyi politikával is: megnyert politikusokat is szövet- 
ségeseknek, részlegesen bevonódott a helyi politikába San Francisco-ban. 1975-ben például 
Jones és a Peoples Temple politikai szervezői szerepet is vállalt a helyi választás kapcsán. 

Jones-t kinevezték a Housing Authority Comission"-be, miután kezdetben visszautasított 
az Emberi Jogok Egyesületénél egy kinevezést. Jones szintén számos elismerést és díjat kapott, 
a "Religion in Life" magazint beválasztotta a nemzet száz kiemelkedő lelkésze közé. 1976-ban 
megkapta a Los Angeles Herald Humanitarian of the Year" díját, a Freedom of the Press Award 
díjat a National Newspaper Publishers Organisation szervezettől 1977-ben. Kapott még egy 
Martin Luther King, Jr., Humanitarian of the Year" díjat még ugyanabban az évben (Chidester, 
1988; Hall, 1989). 

Jones látványos tevékenysége ellenére Moore (1985) véleménye szerint a Peoples Temple-en 
belül kettőség uralkodott, hitéleti és gyülekezeti értelemben egyaránt. Volt egy közintézmény, 
amely kollektíven, az emberiség jólétéért működött. És volt egy privát klub, amely az egyének 
félelmeit és reményeit kutatta (Moore, 1985, 125). 

A Temple sötét oldalának tagjai (Moore, 1985, 126) információkat gyűjtöttek például a 
nyilvános gyónásokból, és nem rettentek vissza a nyomásgyakorlástól a pszichológiai és fizi- 
kai erőszak alkalmazásán keresztül sem. Nyomást gyakoroltak a tagokra, hogy magukra nézve 
hamis, de megbélyegző tanúvallomásokat írjanak alá, és kényszerítették őket, hogy fedjék fel 
minden titkukat Jones és belső emberei előtt. Az aláírt tanúvallomásokkal később zsarolták a 
szervezet tagjait. A hamis tanúvallomásokra az új belépőknek minden bűnüket fel kellett sorol- 
niuk, amelyekkel később fenyegetni tudták őket. 

A Peoples Temple politikai pozíciója az 1970-es évekre széles körben ismert lett, a baloldali 
nézeteket vallottak, ám maga Jones ennél az alapállásnál méginkább radikális nézeteket követett. 
Ő kifejezte a hitét akommunizmusban, melyet az evangéliumi léttel azonosított. Jones a hagyo- 
mányos kereszténység nézeteit elutasította, nem csupán kommunista volt, de jelentősen radikális 
is. Nézetei szerint az "Apostoli Szocializmus" volt a követendő példa, teológiája erre épült, és a 
"Divine Socialism" — "Isteni Szocializmus" megteremtésén munkálkodott. Jones sokszor vádol- 
ta Istent, hogy nem képes megszüntetni az emberek valóságos szenvedését. Véleménye szerint: 
"Akárhol az Ég Istene imádva van, a szabadság fénye kialszik." (idézi Chidester, 1988, 55). 

Jones különösen dühös volt a Bibliára, arra mint az elnyomás eszközére tekintett. Szerinte 
a Biblia nem volt más, mintegy hazugságokkal teletöltött szöveg, amelyet arra terveztek, hogy 
megerősítse a feketéket, a nőket és a szegényeket elnyomó rendszert. Jones többször mondta a 
gyülekezetének: "a Biblia a ti ellenségetek". 

A kereszténység Istene mellé, akit "Ismeretlen Istennek" nevezett, Jones elhelyezte az igaz 
Istent, aki azt állítja, hogy ő a kinyilatkoztatás Istene; akit "Divine Principle — Isteni Elv" vagy 
"Divine Socialism — Isteni Szocializmus" néven nevezett.. Ez, állítja Jones az az Isten volt, aki 
az "Ég Istenével ellentétben valós és gyakorlati következmény az emberiség javára 

Jones a "Divine Socialism — Isteni Szocializmus? alatt azt az állapotot értette, amikor a sze- 
retet vált a társadalom központi szerevező erejévé. "Amikor Isten a Szocializmus, Isten a szere- 





10 Szabad fordításban: "Lakhatásos Hatósági Bizottság" 

tet" - vallotta. A Szocializmus szerinte azt jelentette, hogy az összes termelési eszköz, amelyet az 
ember magának tulajdonít, ugyanazon ember tulajdona, az ember családjáé, a család Istenéé. A 
tulajdonjognak csak egy forrása van- a szeretet. Senki sem birtokolhatja privát módon a földet. 
Senki sem birtokolja privát módon a levegőt. Az közös kell, hogy legyen. Szóval ez a szeretet, 
ez Isten, a Szocializmus." (Chidester, 1988, 57). 

Jones azt állította, rajta keresztül szól Isten, mivel magát mint Isten megszemélyesítőjét 
állította be. Azt mondta a követőinek, hogy amikor rá néznek, Ők nem Jim Jones-ra néznek, 
hanem Istenre néznek fel. (Jones, 1974). Jones azt hangsúlyozta, hogy rendelkezik számos 
természetfeletti képességgel, mint az ESB a vízen járás képessége, a víz borrá változtatásának 
képessége, és a falakon átjárás képessége. Szintén állította azt is, hogy képes meggyógyítani 
embereket, és halottakat is feltámasztani, úgy, hogy mindez az ő erejéből származik. Egy szent- 
beszéd alkalmával Jones azt állította, hogy ha a követői szimpatizálnának a Szocializmussal és 
megtanulnák az ő tanítását, azt is megtaníthatná nekik, hogyan uralkodjanak a halálon (idézi 
Chidester, 1988, 58-9). 

Jones látásmódja szerint a világ a végső csata felé tartott feltartóztathatatlanul, az Anti- 
krisztus (a kapitalizmus) és Krisztus, (a Szocializmus) között. A csata eredményeként alakult 
volna ki az Isteni Szocializmus, mint győztes, és az új világ örököse. A végső összeütközést 
Jones atomháborúnak vizionálta, azt mondta: "az elemek meg fognak olvadni a heves hőtől és 
a városok egész Amerikában le fognak égni és porrá fognak olvadni" (Jones, 1974). Egy totális 
nukleáris holokausztot vizionált, amelytől saját híveit meg akarta menteni. 

Jones azt állította, hogy a szocialista népeket meg kell védeni hatalmas földalatti "ólom-grá- 
nit" menhelyekkel, amely szállást adnak milliónyi embernek lent a földfelszín alatt, és ezekben 
lesznek kórházak, doktorok, boltok, hotelek, minden a föld alatt (Jones, 1974). Jones végső 
tanítása az volt, hogy miután a kapitalista nemzetek lerombolódtak, a kommunisták megala- 
kulnak majd a menhelyekből előjövő emberekből, és meg fogják alapítani a szocialista Meny- 
nyet a földön. (Chidester, 1988). 

A Jonestown-i agrárprojekt is ennek a víziónak a beteljesítését szolgálta, távol a potenciális 
atomháborútól, függetlenül a világgazdaságtól, önellátásra képesen. Jones ide már csak azokat 
a híveit hozta magával, akik nem kérdőjelezték meg az elképzeléseit, és kérdés nélkül hajtották 
végre utasításait. Totális kontrollt vezetett be, megkérdőjelezhetetlen világképpel, a többségi 
társadalomtól elszakadva, teljes izolációban. A tömeges erőszakot végül Jones elmebaja és a 
külvilág ráhatása tette elkerülhetetlenné. A szekta tökéletes gépezetként hajtotta végre elme- 
háborodott vezetője képtelen és kegyetlen utasításait a gyilkosságra, az erőszakra és az erősza- 
kos öngyilkosságokra. A negatív társadalmi tőke által dominált hálózat tökéletesen kizárta az 
össztársadalmi normákat, a józanságot és Jones döntéseinek megkérdőjelezési lehetőségét az 
áldozatai számára. 


Összegző gondolatok 


A Peoples Temple tragédiájára kiemelt hatással volt vezetője, Jim Jones, aki előidézte azt. 
Jones totális struktúrát épített fel a gyülekezeten belül. Félelme a nukleáris apokalipszistől be- 
folyásolta tetteit, és gondolkodását. Józan ítélőképességét hamar elvesztette. A dominanciáját a 

társadalmi hálózat izolálásával, és a negatív társadalmi tőke kiterjesztésével tudta teljessé tenni 
követői felett. A szociológiai tipológia alapján szektaként működő Peoples Temple tagjainak 
esélye sem volt Jones utasításainak megkérdőjelezésére, hiszen folyamatosan irányította gon- 
dolataikat, nézeteiket és tetteiket. Olyan irányítási struktúrát épített ki a gyülekezeten belül, 
amely képes volt a tagok sakkban tartására. Tanításainak hamisságát a belső körös emberek nem 
voltak képesek maguktól belátni, hiszen a rendszer jól felépítve kizárólag a tömeges megtévesz- 
tésük eszköze volt. 

A Peoples Temple tragédiája jól illusztrálja a társadalmi tőke árnyoldalát, a negatív társa- 
dalmi tőkét. Az emberi hálózatok az együttműködésen, a bizalmon és társadalmi normákon 
alapulnak, ezeken keresztül dolgoznak együtt. Ha ezt valaki szándékoltan úgy építi fel, hogy 
egy torz valóságot szolgáljanak, és kifordított értékrenddel működjenek, a hálózatok akkor 
is erős kapcsolatként fognak működni. A szekta tagságának folyamatos és tudatos izolálása a 
társadalomtól Jim Jones próbálkozásain is tökéletesen megfigyelhető: egy alternatív valóságot 
volt képes felépíteni, amelyben az általa meghatározott értékek és normák voltak a dominán- 
sak, ahol az általa bevezetett kontroll gyakorolt nyomást az emberekre. Jones kísérlete sajná- 
latos módon kiválóan példázta a társadalmi struktúra és társadalmi hálózatok sérülékenységét 
a negatív társadalmi tőke részéről. Éppen ezért a tanulság az esetből mindenképpen az, hogy 
a demokratikus norma és értékrendszer elvetését propagáló vallási csoportok — hosszas épít- 
kezéssel — képesek lehetnek az uralkodó társadalmi norma és értékrendszerrel szemben álló 
cselekvésekre rávenni a tagjaikat, akár saját akaratuktól függetlenül is. 

11 A tanulmány alapja eredetileg megjelent: Máté-Ióth András — Nagy Gábor Dániel (2011) Szcientológia — Alter- 


natív Vallás. LHarmattan, Budapest. 


SZCIENTOLÓGIA ÉS TÁRSADALMI TŐKE 


Az alábbi fejezet alapját egy olyan korábbi kutatás-sorozat egyik része képezi, amelyet a Sze- 
gedi Tudományegyetem Vallástudományi Tanszékén végeztünk el a Magyarországi Szcientoló- 
gia Egyház társadalmi jelenlétéről, tanításairól, tagságának jellegzetességeiről, diskurzusairól. A 
több éves adatfelvételt és elemzésének eredményeit az Alternatív vallás — Szcientológia Magyar- 
országon című könyvben rögzítettük (2011). A szcientológusokkal kapcsolatos kutatásokat 
Máté-Tóth Andrással közösen folytattuk (Máté- Tóth, Nagy 2016, 2017), ám a társadalmi tőke 
empirikus vizsgálatát e kötet szerzője önállóan végezte el. Az ezzel kapcsolatos eredmények a 
segítségnyújtásról szóló részben, illetve az összegzésben találhatóak meg. 

A tanulmány első része a szcientológus egyháztagok általános bemutatását célozza meg, 
majd kitér a szcientológia tagok társadalmi kapcsolathálózatára és társadalmi tőkéjére. Ander- 
sen és Wellendorf (2009) írnak a közösségiségről a szcientológia követői esetében, és kitekintést 
adnak a társadalmi tőkéjükkel kapcsolatban. Elgondolásuk szerint a szcientológia szervezeti 
felépítése jobban hasonlít egy néppárt felépítésére, mint egy hagyományos vallási közösségére a 
társadalmi tőke szempontjából. Elgondolásukkal nem maradéktalanul értünk egyet, és adata- 
ink is más elgondoláshoz vezettek minket. 

A munkával jól körülhatárolható magyarországi kutatási hagyományba illeszkedtünk, 
amely az új vallási jelenségekkel és közösségekkel társadalomtudományos megközelítéssel 
foglalkozik. Fazekas Csaba történészként a Horthy-korszakban vizsgálta a szekták helyzetét 
(Fazekas 1996); Horváth Zsuzsa a 80-as évek neoprotestáns budapesti közösségeit kutatta a 
résztvevői megfigyelés módszerével (Horváth 1995); Szigeti Jenő és Török Péter a vallási kö- 
zösségek sokaságának feltérképezésével és kategorizálásával foglalkozott (Szigeti 1981; Török 
2004; 2007); Kamarás István katolikus megújulási mozgalmakat és új vallási mozgalmakat 
kutatott (Kamarás 1992; 1994; 1998; 2010). A fiatalabb valláskutató, antropológus és szoci- 
ológus nemzedék pedig különösen is érdeklődik az alternatív vallásosság iránt. (Farkas 1998; 
Szilágyi és Szilárdi 2007, Szilárdi, 2013) 

A több évig tartó vizsgálatban vallástudományi szempontok szerint többek közt feldolgoz- 
tuk a Szcientológia Egyház szervezeti struktúráját, tanításait, nemzetközi és hazai helyzetét, 
konfliktusait, történetét. A kutatásban elsődlegesen a módszertani megalapozás, valamint a 
kvantitatív adatok vizsgálata volt a feladatom, így ennek megfelelően kitértem a demográfiai 
alapadatokra, vallási háttérre, tagsági időre, a vallásgyakorlás sajátosságaira. Emellett azonban 
olyan adatokat is fölvettünk, amelyek a későbbiekben a Szcientológia és társadalmi tőke kap- 
csolatát világítják meg. Jelen tanulmány a kvantitatív eredményeken túl ezeket az új összefüg- 
géseket is tartalmazza. 


Módszertan 


A Magyarországi Szcientológia Egyház tagságának bemutatásához internetes kérdőívünk 
eredményeit vesszük alapul. A kérdőív az egyház vezetésével együttműködésben került fel- 
vételre. A mintavételi kört és a vizsgálat kereteit a lehető legszélesebb körű reprezentáció 
elérése érdekében az egyház illetékeseivel közösen határoztuk meg. Közös döntésünk alapján 
teljes körű mintavételt alkalmaztunk a magyar szcientológus populáció legjobb elérése ér- 


dekében. 

Felkértük az egyház képviselőit, hogy a kérdőív internetes elérhetőségét jutassák el minden 
érintett számára. A kérdőív "link"-jét az egyház illetékesei szétküldték levelezőlistáikon, illetve 
egyéb kommunikációs csatornáikon. Mintánkba olyan személyek kerültek, akik a szcientológia 
egyházzal kapcsolatban állnak vagy álltak korábban. 

A kiküldés előrehaladását az egyház vezetőinek beszámolói, alternatív forrásaink elmondása 
alapján kontrolláltuk. A válaszok beérkezésének folyamatos monitorozásával kísértük végig a 
felmérés előrehaladását. A kapott adatbázist fizikailag és logikailag is tisztítottuk, a duplikált, 
illetve többszörös válaszokat kizártuk, pl. az azonos IP cím, azonos válaszok, logikailag nem 
elképzelhető válaszok, illetve ezek kombinációi alapján. 

A kérdőívet a "Lime Survey" nevű elektronikus kérdőívkezelő szoftverben készítettük el és 
rögzítettük, mely technikailag lehetővé teszi a válaszolók számára a névtelenség biztosítását. A 
kérdőív kitöltése 30-50 percet vett igénybe. 

A teljes populációt, akik számára a kérdőív kiküldték, kb. 2000 főben határozhatjuk meg. 
A kérdőív tartalmát az Európai Társadalmak Összehasonlító Elemzése kutatás kérdőíve alapján 
állítottuk össze, illetve nagyban támaszkodtunk a Szegedi Tudományegyetem Vallástudományi 
Tanszéke által 2003—2006 között végzett "Kultúra és Vallás Kutatás" szcientológus megkérde- 
zettek körében felvett kérdőívére. (Máté-Tóth és Nagy, 2008) Összesen 1054 választ kaptunk, 
melyekből adattisztítással és statisztikai leválogatással előállítottuk az érvényes választ adó, ma- 
gukat a szcientológia egyházhoz tartozónak valló válaszadók listáját. Ebben a fejezetben kizáró- 
lag ennek az 570 személynek a válaszait dolgoztuk fel. 


Demográfiai alapadatok 


Nem és életkor szerinti megoszlás 

Válaszadóink közül 45,590k a nők és 54,590 a férfiak aránya. Ez a megoszlás meglepő- 
nek mondható, mivel eddigi tapasztalataink szerint a szcientológusok között többségben 
voltak a hölgyek. A 2008-ban publikált és 2004-ben gyűjtött, tagokra vonatkozó adataink 
szerint 42,990 volt a férfiak és 57,190 volt a nők aránya a közösség megkérdezett tagjai kö- 
zött. (Mátré-Tóth és Nagy, 2008) A különbség oka a mintavétel esetleges hibájával, illetve az 
internetes kérdőív sajátosságaival is magyarázható. A kutatás során azonban találtunk más hi- 
hető magyarázatot is. Mint a tagságról szóló fejezet interjús részében olvasható, beszélgettünk 
szcientológusokkal, akik közül többen az egyház meghatározó személyiségei voltak. Közöttük 
is többségben voltak a férfiak. Több személyes, tagok által nyújtott beszámoló és az egyházról 
szóló kutatási szakcikk is alátámasztotta, hogy a "dianetika" módszere racionális és empiri- 
kusan igazolható módszerként tűnik fel követői szemében. Nem voltak ritkák a mérnöki és 
természettudományos módszerekhez történő hasonlítások, mely tudományok követői számára 
a szcientológia egyház tanítása épp ezért vonzó lehet, és ezekben a szakmákban eleve magasabb 
a férfiak aránya. Fogadjuk el ezt alternatív magyarázatnak az erősebb nem magasabb arányára 
a megkérdezett tagság körében. 

Életkor tekintetében elmondható, hogy az átlagos megkérdezett 39,4 éves, a legidősebb 
válaszadó 70 éves, míg a legfiatalabb 15. A nők átlagosan 39,1 évesek, míg a férfiak 39,6, mind- 
két nem szórása (átlagtól való eltérés átlaga) 0,5 körüli érték. Ennek alapján elmondhatjuk, 

hogy viszonylag fiatal, kiegyensúlyozott kormegoszlást tapasztalhatunk a szcientológus meg- 
kérdezettek körében, még akkor is, ha nemenként vizsgáljuk az átlagéletkorokat. A 30—39 éves 
megkérdezettek aránya 4190, a 40-49 éveseké 3090, az 50—59 éveseké 1099 és a 60 év felettieké 
csupán 390. Ezek az adatok egybevágnak a 2008-as cikkünkben publikált, 2004-es adatfelvé- 
telünkből nyert adatokkal, miszerint a szcientológus korfa fiatalabbnak tekinthető, mint más 
vallási közösségek korfája, és a 30—50 évesek túlsúlya tapasztalható a körükben. A válaszadók 
között kevés a 60 év feletti, és a 30-50 éves korcsoportban található a megkérdezettek 71 száza- 
léka. Az idő múlása azonban érezhető a megkérdezetteken: a fiatalok aránya csökkent 2004-hez 
képest, az 50 évesnél idősebbeké pedig nőtt. A 2005-ös Mikrocenzus adataival összevetve is arra 
a konklúzióra jutunk, hogy az egyház tagjai között arányaiban lényegesen kevesebb az idősebb, 
60 év feletti személy, mint a teljes társadalomban. 


Gyermekszám és családi állapot, háztartásméret 

A megkérdezetteknek összesen 609 gyermekük van, fejenként ez 1,09 gyermek átlagosan 
(szórás: 1,15). Korábbi adatfelvételünk tapasztalatai alapján a szcientológus válaszadóknak 
átlagosan egy főre számítva 0,67 gyermeke jutott. Ez az érték jelentősen nőtt a 2010-es adat- 
felvételre, illetve az egyház tagsági korösszetételének emelkedésével is magyarázható. Egybevág 
továbbá a családi állapot adatok változásával. 2004-ben a házasok aránya a megkérdezettek 
körében 34 százalék volt, 2010-ben az arány 45 százalékra emelkedett. Mivel több a házas az 
egyház tagjai között, így nyilvánvalóan több a gyermekek száma is. Az átlagos gyermekszám 
átlagnál magasabb szórása is alátámasztja azt, hogy akik házasságban élnek, általában két gyer- 
meket nevelnek, míg akik még egyedülállóak, általában nem nevelnek gyermeket. Ez a szigo- 
rú, házassághoz kötött gyermekvállalást támogató családmodell egybevág több szcientológus 
interjúalany szavaival, akik a házassági hűtlenséget elfogadhatatlan dolognak tartották. Az 
elváltak aránya 2290 2004-ben és 2010-ben is, az özvegyeké pedig 1,290. A nőtlenek aránya 
2004-ben 4299 volt, ez 2010-re 3090-ra csökkent. A nőtlenek arányának csökkenése a házasok 
arányának növekedését hozta magával, nem pedig más családi állapot kategóriák arányának 
növekedését. 

A háztartásméret szempontjából elmondhatjuk, hogy az átlagos méret 2,71 fős, a szórás 1,1 


fő. A családok fele három fős vagy nagyobb, míg a fele kisebb. 


Iskolai végzettség és nettó jövedelem 

A 2008-ban publikált 2004-es kutatásunk egyik legfontosabb eredménye a más vallási 
közösségek tagságánál átlagosnál lényegesen fiatalabb, magasabban képzett és jobban kereső 
szcientológus réteg azonosítása volt. A felsőfokú végzettségűek aránya 2004-ben 25,1596 volt, 
amely lényegesen magasabb érték, mint az össztársadalmi átlag a 18 év feletti népességben (kb. 
1699). A felsőfokú végzettségű egyháztagok aránya 2010-es felvételünkben tovább nőtt: 37,790 
mondta a válaszadók közül, hogy felsőfokú végzettség birtokában van. Legfrissebb adataink 
szerint 5090 rendelkezik érettségivel, ez az arány 2004-ben 5490 volt. Az alapfokú végzettségű- 
ek, illetve a középiskolát be nem fejezők aránya csökkent 2010-re, míg a felsőfokú végzettsé- 
gűeké egyértelműen nőtt. 

Az egy főre jutó nettó jövedelem szempontjából elmondható, hogy az átlagérték 148.365 
Ft, a szórás 140.877. Ezek a számok beszédesek: arra utalnak, hogy az átlagos szcientológus 

családban az egy főre jutó nettó jövedelem igen magas. Azonban a magas szórás megmutatja, 
hogy az átlagot a kiugró értékek igen nagymértékben befolyásolják: vannak igen jómódúak, 
akik akár az átlagnál jóval többet is kereshetnek, míg a kevésbé jómódúak annál sokkal keveseb- 
bet is. Jó mérőszámnak tarthatjuk a mértani közepet, mely megmutatja, hogy a szcientológus 
családok felében 101.000 Ft alatti az egy főre jutó nettó jövedelem, a másik ötven százalékban 
pedig ennél az összegnél magasabb. 


Foglalkozási szektor szerinti megoszlás, foglalkoztatási helyzet 

Válaszadóink iskolai végzettségük alapján egy magasan képzett, jövedelmük alapján jól fi- 
zetett társadalmi réteghez tartozó csoport képét mutatják. Ha az adatok "mélyére megyünk", 
és megvizsgáljuk, hogy a válaszadók iskolai végzettsége milyen jellegű munkakör betöltésére ad 
lehetőséget, érdekes eredményekre jutunk. A válaszadók tizedének "általános" végzettsége van, 
azaz például középiskolai érettségi specializáció nélkül. 

2599 bír műszaki vagy mérnöki végzettséggel. Ez az arány igen magasnak tekinthető, és 
alátámasztja elgondolásunkat a tagság főként műszaki — reál beállítottságával kapcsolatban. 
Természettudományos, matematikai vagy informatikai végzettséggel 890 rendelkezik, amely 
a reál értelmiségiek csoportját gazdagítja. Kereskedelmi, gazdaság, üzleti vagy könyvelési 
végzettséggel 2296 rendelkezik. Orvostudományi, egészségügyi, ápolási végzettséggel 4,490 
bír. 

A kifejezetten humán beállítottságúak közül 4,390 a bölcsészek aránya, 3,999 művészeti 
végzettséggel bír, 3,590 társadalomtudományival. A megkérdezettek között összesen 4 fő ren- 
delkezik jogi végzettséggel. 

Az oktatás és nevelés területén rendelkezik végzettséggel a megkérdezettek 990-a, amely ka- 
tegória vegyesen tartalmazhat reál és humán beállítottságú megkérdezetteket. Vegyes területnek 
tekinthető még a személyi szolgáltatások területe, mellyel kapcsolatos végzettsége a megkérde- 
zettek 5,490-ának van. 

Az egyház tanítása, melyet kifejezetten racionálisan, a természettudományi követelmények- 
nek megfelelően rendszerezetten tálal L. Ron Hubbard "Dianetika" című műve, igen magas 
arányban vonzott olyan gyakorlati végzettségű embereket, akik alapvetően reál beállítottsá- 
gúak — azaz mérnöki, természettudományos, számítástudományi vagy gazdasági végzettséggel 
rendelkeznek. 

Foglalkoztatás szempontjából elmondható, hogy sok tag kifejezetten műszaki jellegű mun- 
kát végez, illetve saját vállalkozásában dolgozik. A megkérdezettek közül adataink tanúsága 
szerint többen végeznek főállású egyházi tevékenységet, az egyháznál vagy valamelyik szerveze- 
ténél dolgoznak. A pontos számot azonban nem ismerjük, mivel az egyházi munkáltató csak 
a szöveges kérdésekre adott narratív válaszokból derül ki. Jellemző még a felsoroltak mellett a 
kereskedelmi és értékesítési tevékenység végzése. 

Csupán néhány válaszadó jelölte, hogy munkanélküli jelenleg. Ebből arra következtethe- 
tünk, hogy a magas aktivitási arány (2004-ben 9099 feletti) megmaradt 2010-re is. A korössze- 
tétel változása miatt a tagság körében megjelent továbbá néhány nyugdíjas, ám saját bevallásuk 
szerint közülük többen a nyugdíj mellett vállalkoznak vagy dolgoznak. A gazdasági szempont- 
ból inaktívak közül jelentős csoport még a tagok körében a tanulóké. 


104 


SZCIENTOLÓGIA ÉS TÁRSADALMI TŐKE 


Településtípus szerinti megoszlás 

2004-es kutatásunk és a nemzetközi szakirodalom eredményei szerint a szcientológus 
populáció kifejezetten városias jellegű. Ezt alátámasztják adataink, miszerint a tagok közül 
52,390 nagyvárosban, 14,990 valamilyen nagyváros elővárosában él. Látható tehát, hogy a 
megkérdezettek bő kétharmada nagyvárosi létformához kötődik, ebben a környezetben él. 
Más városban, illetve kisebb városokban a tagság 25,590-a él. A városi jellegű településeken 
élő egyháztagok aránya tehát 929 feletti. Az urbánus háttér a legstabilabban azonosítható jel- 
lemzője a Magyar Szcientológia Egyház tagságának. A válaszadók csupán 6,790-a él községben 
és 0,590-a tanyán. 


Vallási háttér 


A megkérdezettek kérdőívünkre adott válaszaikban egyaránt a szcientológia egyház tagjai- 
nak vallották magukat. Érdemes azonban feltárni a felekezeti hátterüket, azaz, hogy gyermek- 
korukban szüleik mely felekezetbe vagy vallásba keresztelték meg vagy jegyezték be őket. A 
vallásszociológia klasszikusai óta tudvalevő, hogy a vallási szocializáció egyik legfontosabb szín- 
tere a család. A gyermek valláshoz való viszonyát felnőttkorában nagyban meg fogja határozni 
szülei viszonya a hithez és a vallásossághoz. Bögre Zsuzsa (Bögre, 2005) életútinterjúi is rávi- 
lágítottak, hogy milyen jelentős is az ember életében a család vallási szocializációs szerepe: egy 
mintaadó családtag befolyása a gyermekkori keresztségen keresztül befolyással lehet az egyén 
teljes vallási életére. Az egyéni döntésnek a kezdeti vallásválasztásnál még nincsen szerepe, ezért 
ez a kérdés a családról árul el több információt. 

Kifejezetten magasnak tekinthető megkérdezetteink között azok aránya, akiket gyermekko- 
rukban nem kereszteltek meg vagy jegyeztek be egyetlen egyházhoz sem — ez 24,290. A római 
katolikus egyházba lett megkeresztelve 54,490, a görög katolikusba 0,990, mely megfelel a 
nevezett egyházakhoz tartozók társadalmi arányának. A református egyházból jön a jelenlegi 
szcientológusok 1690-a, az evangélikus egyházból 2,590. Figyelemreméltó, hogy a gyermekkori 
keresztséget vagy bejegyzést firtató kérdésre a válaszadók 1,490-a szimplán a "keresztény" meg- 
jelöléssel válaszolt, nem említve a konkrét egyházat. 

2004-es adatfelvételünkben az akkor megkérdezettek 6490-a jött a katolikus egyházból, 
1790 a református egyházból. Gyermekkorában nem volt megkeresztelve 14,590. 


7. Táblázat: Magukat szcientológusnak vallók gyermekkori felekezetek megoszlása (90) 

































Katolikus Református Evangélikus Nem egyháztag 
2004 64 17 3.8 145 
2010 553 16 1.5 1242 















Forrás: Máté- Tóth — Török — Nagy 2008; saját szerkesztés 


A szcientológia egyház tagságának változásáról elmondható, hogy 2010-re magasabb lett 
a gyermekkorukban semmilyen vallási szocializációban nem részesülők aránya, ami kis híján 
elérte az összes válaszadó egynegyedét. Ezen adat tanúsága szerint a szcientológia egyház magas 
arányban képes tanait gyermekkori vallási szocializációt nélkülöző megkérdezetteknek eljuttat- 


105 


SZCIENTOLÓGIA ÉS TÁRSADALMI TŐKE 


ni, őket megszólítani. A többi felekezet megoszlása a rekrutáció szempontjából megfelel azok 
össztársadalmi jelenlétének. 


A szülők eredeti vallása 

A szülők vallása szempontjából először az anya vallását tekintettük át (8. Táblázat): a 
megkérdezettek emlékei szerint az édesanyák nagy többsége meg van keresztelve, illetve be 
van jegyezve valamilyen egyházba, mivel válaszaik szerint a nem megkeresztelt édesanyák 
aránya csupán 3,990. A nagy többség a 2010-es felmérés tanulsága szerint az anyák közül 
is katolikus: 6290-ukat keresztelte meg gyermekkorában a római katolikus egyház, és 290 
volt görög katolikus. A református egyházban kereszteltek aránya 23,590, az evangélikus 
egyházban keresztelteké 2,990. A szimpla "keresztény" megjelölést édesanyja keresztségé- 
vel, illetve bejegyzésével kapcsolatban a megkérdezettek 2,890-a használta. A vallási háttér 
az édesanyák esetében tehát hasonlóképpen emlékeztet a teljes magyar társadalom vallási 
megoszlásaira, sőt, a valamilyen egyházba be nem jegyzettek aránya viszonylag alacsonynak 
tekinthető. Feltűnő továbbá a női mintákra általában jellemző, magasabb fokú egyházi kö- 
tődésű jelleg. 


8. Táblázat: Anya eredeti vallása (90) 


Római Kato- ] Görög Ka- ! Református ] Evangélikus ] "Keresztény" ] Nincs meg- 


likus tolikus keresztelve 





2,8 4,2 








Forrás: Máté- Tóth — Török — Nagy 2008; saját szerkesztés 


" A 2004-es felmérés esetében a Római és Görög Katolikusok egybe vannak számítva. 
"A megjelölést kizárólag a 2010-es felmérés válaszadói alkalmazták. 


2004-es adatfelvételünkben az édesanyák 7290-a volt bejegyezve a katolikus egyházba, 
2,890 volt evangélikus és 2090 református. Felekezeten kívüli, azaz meg nem keresztelt vagy be 


nem jegyzett 4,290 volt. (Vö. Máté- Tóth, Nagy és Török, 2008) 


9. Táblázat: Apa eredeti vallása (90) 





Római Kato- ] Görög Ka- ! Református ! Evangélikus ] "Keresztény" ! Nincs meg- ] Egyéb 


likus tolikus keresztelve 





lsz ge ds 


2010 1,4 234 3,2 8,2 1,8 





Forrás: Máté- Tóth — Török — Nagy TTTE saját szerkesztés 


" A 2004-es felmérés esetében a Római és Görög Katolikusok egybe vannak számítva. 
"A megjelölést kizárólag a 2010-es felmérés válaszadói alkalmazták 

2010-es felmérésünkben az édesapák közül római katolikus volt 5990, görög katolikus 
1,490, református 23,4 és evangélikus 3,290. Az apák között 8,290 a semmilyen felekezethez 
nem tartozók aránya, és közel 390 esetében a válaszadók a "keresztény" megjelölést alkalmazták 
apjukra. 2004-ben az apák 73,590-a volt katolikus, 5,890-a evangélikus és 1690-a református. A 
meg nem keresztelt apák aránya 3,296 volt. A feltűnő különbség itt is a katolikusok arányának 
csökkenésében és a lényegesen több meg nem keresztelt apában ragadható meg a két adatfel- 
vétel között. 


A szülők jelenlegi vallása 

Az édesanyák jelenlegi vallásával kapcsolatban elmondható, hogy az érvényest választ adó 
válaszadók élő női felmenő közül 1490 tartozik a Magyarországi Szcientológia Egyházhoz. A 
római katolikus egyházhoz tartozik 3590, görög katolikus 1, 190. Református 12,490 és evangé- 
likus 1,390. Az édesanyák jelenlegi vallása esetében tapasztalható heterogenitásra nézve kiváló 
bizonyíték, hogy 13 különféle vallási közösséghez tartoznak. További érdekes adatnak tekinthe- 
tő az egyik egyházhoz sem tartozó anyák magas, 32,790-os aránya. A "keresztény" megjelölést 
bővebb magyarázat nélkül a válaszadók 1,890-a alkalmazta édesanyja vallásának jellemzésére. 

Az édesapák jelenleg 12 különféle vallási közösségnek a tagjai. Adataik szempontjából a 
legmeghatározóbb, hogy 46,490-uk nem tartozik semmilyen egyházhoz sem. A római katolikus 
egyházhoz tartozik 26,990, a református egyházhoz 10,290. A szcientológia egyházhoz tartozó 
édesapák aránya 11,190. Néhány evangélikus édesapával találkozhatunk még (299 alatt). 

Az édesapák és az édesanyák jelenlegi vallásának összehasonlításából kitűnik, hogy a vallási 
mezőben a mintánkba került szcientológusok szülei esetében aktívabbak a nők. A vallási szem- 
pontból kevésbé aktív férfiak feltételezése az egyetlen felekezethez sem tartozók nagy számával 
igazolható. Jól látható továbbá, hogy a nőknél lényegesen magasabb a katolikusok aránya, mint 
a férfiaknál, a gyermekkori arányoknál (jelenlegi: nők: 3590, férfiak: 26,990; gyermekkori: nők 
6299, férfiak 5990) lényegesen nagyobb különbséggel. Hasonlóság található a szülői nemek 
aránya között a szcientológus csoporthoz tartozás tekintetében: a női nem enyhén magasabb 
(1490) értékével a férfiak értéke (1190) nem mutat nagy különbséget. Mivel gyermekkorában 
senki nem volt bejegyezve a szülők közül szcientológusnak, ezek az arányok vallásváltás követ- 


keztében alakultak így. 


Tagsági idő 


Az átlagos egyháztag 10,5 éve van kapcsolatban a Magyarországi Szcientológia Egyházzal, 
az adathoz tartozó szórás 5,2 év. Ennek alapján azt mondhatjuk, 1991-től évente 1,990-tól 
7,199-ig csatlakoztak, a legtöbben 2004-ben, 7,190. 

A tagsággal kapcsolatban elmondható továbbá, hogy a 2000-es évek környékén egyenletes 
volt a tagság rekrutálódása, mely 2005-től azonban csökkeni kezdett. A tendenciákat vonaldi- 
agramon ábrázoltuk, az eredmények az 1. diagramon láthatóak. 

1. diagram — a minta csatlakozási év szerinti bontásban 

Forrás: Szcientológusok 2010 


A diagramon tehát a jelenleg választ adók csatlakozási időpontjai láthatóak. Néhányan csat- 
lakoztak 1990-ig, aztán a tagság növekedése 1991-ben indul el, 1992-ben tovább folytatódik, 
és aztán 2005-ig stabilizálódni látszik, majd folyamatosan csökken. Mivel adataink nem az ösz- 
szes egyháztagra vonatkoznak, ezért a felvázolt tendenciák csupán következtetések a tagságban 
lezajló potenciális trendekkel kapcsolatban. A belépések megoszlása azonban eléggé egyenletes, 
ezért feltételezhetjük, hogy az jól képezi le a tagságban végbemenő folyamatokat. Elemzésünk 
elkészítését nehezítette, hogy jelenleg csak az aktív egyháztagokról vettünk fel adatokat, a kilé- 
pettek körében nem volt lehetőségünk adatfelvételre. 


A társadalom szcientológia egyházhoz való viszonya a tagok 
szerint 


Az egyháztagoktól megkérdeztük, mit gondolnak, a magyar társadalom hogyan viszonyul 
egyházukhoz. Az eredményeket a 10. táblázatban jelenítettük meg. A tagok társadalomképe, 
illetve a társadalom közösségükhöz való viszonyát tudakoló kérdésre adott válasza jó indikátora 
egy közösség zártságának, illetve nyitottságának. A kérdésre adott válaszok a közösség vallásszo- 
ciológiai szempontú tipizálásához szolgáltatnak továbbá fontos adalékokat a tagok véleménye 
alapján. 


108 


SZCIENTOLÓGIA ÉS TÁRSADALMI TŐKE 


10. Táblázat: A magyar társadalom hogyan viszonyul az egyházához 





1 Említés Érvényes százalék 





1 Általában ellenségesen. 95 17,1 


2 Néha ellenségesen. 


3 Közömbösen. 





4 Néha barátian. 





5 Általában barátian. 








Total 557 100,0 
Forrás: 





A leolvasható adatok megalapozott első vélekedésként támasztják alá azt a gondolatun- 
kat, miszerint a szcientológusok jelentős többségének véleménye szerint a magyar társadalom 
ellenségesen viszonyul az egyházhoz. 17,190 mondta, hogy a magyar társadalom általában el- 
lenségesen viszonyul az egyházhoz. Közel 5096 szerint a többségi társadalom néha ellenséges az 
egyházzal. A magyar társadalmat az egyházzal, illetve céljaival csupán a megkérdezettek 12,990- 
a tartja barátságosnak. 

Ezeknek a vélekedéseknek az okait alapvetően vallásszociológiai elméletekben és kutatások- 
ban érdemes keresni. Mivel az egyház tanítása igen specifikus és exkluzív jellegű a szabadsághoz 
elvezető úttal kapcsolatban, így óhatatlanul konfliktusba kerül más vallási és világnézetekkel. 
Az egyház társadalomjobbító szándékát a sajtóbeli bizonyítékok szerint sem értik vagy tartják 
hitelesnek más vallási, illetve közéleti és állami szereplők. A hitelvek kétkedő társadalmi felfogá- 
sa miatt a csoportkohézió megőrzése és megnövelése, illetve a plauzibilitási struktúrák érintet- 
lenül tartása fontos célként merül fel. A vallásszociológiában alapvető kérdés, hogy az egyének 
milyen okok alapján gondolják hitüket valósnak és igaznak. A pszichológia tudomány a plau- 
zibilitás kérdését teljes mértékben egyéni beállítódásoktól függőnek tételezi, ám a társadalom- 
tudományok egyes képviselői a jelentési rendszerek vizsgálatát kibővítették az azokat körülvevő 
széles szociokulturális kontextus vizsgálatával. Ezekben a szociokulturális kontextusokban a 
jelentéseknek értelmük van vagy hihetőek. Az egyének bármilyen hitét a szociokulturális intéz- 
mények és folyamatok tartják fenn. A vallásos hitelvek transzcendenshez köthető jellegük miatt 
plauzibilitás szempontjából meglehetősen problémásak. A hívek társadalmi támogatást várnak, 
általában a vallási közösségüktől vagy a gyülekezetüktől, hogy azok hitelesítsék és erősítsék 
meg vallott hitüket. A plauzibilitási struktúrák kialakítása és a vallási tartalmak hihetőségének 
kérdésével való megismerkedés az egyén vallási szocializációjának része. A szociológusok "plau- 
zibilitási struktúrákról" beszélnek akkor, amikor a hitrendszerek szociokulturális bemutatására 
tesznek kísérletet. Az Új Vallási Mozgalmak kutatásában kiemelt figyelmet kapott az, hogy 
egyes közösségek mennyire képesek a plauzibilitási struktúrák érintetlenül tartására, mivel a 
siker ezen a téren a közösség egybetartásának képességét is jelenti. (Karlenzig, 1998) 

Hasonló helyzetben lévő vallási közösségek tagsága esetében általában megfigyelhető a kül- 
ső társadalom ellenségesnek tételezése a plauzibilitási struktúrák megerősítése végett. 

A vallásgyakorlás mérőszámai 


Kutatásunkban megvizsgáltuk a vallásgyakorlás több formájának a gyakoriságát. Kérdő- 
ívünkben a válaszadók bejelölhették, hogy (1) milyen gyakran vesznek igénye szolgáltatásokat a 
Szcientológia Egyháztól; (2) milyen gyakran imádkoznak; (3) milyen gyakran meditálnak; (4) 
milyen gyakran járnak a helyi missziójukba; (4) milyen gyakran járnak az orgjukba. A misszi- 
óba és orgba járást tudakoló kérdéseket a templomba járás gyakoriságát firtató kérdés helyett 
tettük fel, ismerve a szcientológus vallásgyakorlás hagyományos keresztény vallásgyakorlástól 
eltérő jellegét. Az imádkozás és a meditáció gyakorisága véleményünk szerint értékes adatokkal 
szolgálhat, főleg az összehasonlítás szempontjából. A szcientológus vallággyakorlás központjá- 
ban egyértelműen az egyháztól igénybe vett szolgáltatások gyakorisága helyezkedik el, hiszen az 
egyén saját tökéletesedését az egyház segítségével tudja elérni. Ez a változó ezért a szcientológus 
vallási tevékenység fő indikátorának tekinthető. Az eredmények az 11. táblázatból olvashatók le. 


11. Táblázat: a vallásgyakorlás formái a szcientológia egyházban 





Egyházi szolgáltatások ] Imádkozni ! Meditálni ] Helyi misszió- ] Orgba járni 


igénybevétele ba járni 


Naponta (egyszer 
vagy többször) 


Hetente többször 


Minden héten egy- 


szer 


Havonta egyszer 


Evente néhányszor 





Ritkábban, — mint 


évente 





Soha I, 


1 
Összesen 100,0 100,0 100,0 


Látható, hogy a naponta végzett vallási tevékenységek közül kiemelkedik az egyházi szolgál- 

















tatások igénybevétele (1590). Az egyház szolgáltatásait hetente többször ezen felül 38,190 veszi 
igénybe, minden héten egyszer 16,590, havonta pedig 8,690. Összesítve tehát legalább havonta 
a szcientológusok 78,290-a veszi igénybe az egyház szolgáltatásait. 

Az orgba és a helyi misszióba járás követi a szolgáltatások igénybevételét a vallásgyakorlási 
palettán. A megkérdezett válaszadók 9,290-a jár naponta, 28,690-a hetente többször, 13,990-a 
hetente és 15,390 havonta egyszer az orgba. Összesen tehát az orgba legalább havonta ellátogat 
a megkérdezettek 6790-a. A helyi missziókba járás akár együtt is elképzelhető az orgba járással, 
mivel az org is hasonló szolgáltatásokat kínál, mint a misszió, csak magasabb szinten, illetve 
magasabb jogosítvánnyal. A helyi misszióba naponta jár 7,790, hetente többször 1790, hetente 
14,599 és havonta 9,990. Legalább havonta a helyi misszióba a megkérdezettek 49,190-a jár. 

Vizsgálatunk tanulsága szerint, a 2008-ban publikált adatainkkal összhangban az imádko- 
zás és a meditáció nem jellemző vallásgyakorlási formák a magukat szcientológusnak vallók kö- 
rében. Soha nem imádkozik a megkérdezettek 79,490-a, és soha nem meditál a megkérdezettek 
86,190-a. Az általunk kiválasztott öt vallásgyakorlást vizsgáló kérdés közül tehát jelen minta 
esetében a legfontosabb az egyház szolgáltatásainak igénybevétele, jelentőség szempontjából 
azt követi az orgba járás és azt a helyi misszióba járás. Az imádkozás és meditáció ritkán végzett 
tevékenységek a szcientológusok körében. 


A szcientológusok társadalmi tőkéje 


A vizsgálódásaink keretében alkalmunk adódott bepillantást nyerni a hazai szcientológusok 
demográfiai és szociológiai változók mentén alkotott megoszlásaiba, véleményeibe, valamint 
érdeklődésünk egy fontos pontja a társadalmi tőke vizsgálata volt. Elgondolásunk volt, misze- 
rint egy hagyományos vallási közösség tagjai egymással hálózatot alkotnak, összekapcsolódnak, 
és folyamatos interakcióba lépnek. Az elméleti alapként Andersen és Wellendorf (2009) ta- 
nulmányát használtuk fel, melyben a szerzők a szcientológia felépítését és a tagságon belüli kö- 
zösségiséget inkább hasonlították egy nagyobb néppárthoz, mint egy hagyományos értelemben 
vett vallási közösséghez. A közösségen belüli extrém szintű individualizmus — amely a tagság 
szintjén jelenik meg — egyértelműen kihat véleményük szerint a csoport szintű működésre. 
Elemzésükben a szerzők Putnam megkötő és áthidaló társadalmi tőke koncepcióját használták 
fel. Mi tanulmányunkban a segítségnyújtás — szolidaritás koncepciója szempontjából közelí- 
tünk a kérdéshez. Kíváncsiak voltunk arra, hogy a segítségnyújtás határai meddig terjednek a 
szcientológus közösség határain belül. A kapott segítségadás jellemzőbben jelenik-e meg, mint 
az adott. 


Szolidaritás 

Egy vallási közösség belső kohéziójával kapcsolatban igen fontos információkkal szolgálhat 
az a kérdésünk, melyben azt tudakoltuk, hogy a megkérdezettek az élet mely területein nyújtot- 
tak segítséget szcientológus társaiknak, illetve hogy szcientológus társaik az élet mely területén 
nyújtottak nekik segítséget. Az eredmények a 12. táblázatból olvashatók le. 


12. Táblázat: A segítségnyújtás és segítségkapás átlaga a szcientológusok körében 





Segítség kapás / nyújtás átlag 





Közbenjárás Baráti Munkahelyszerzés ] Egészségügyi 


Forrás: Szcientológusok 2010. Válaszok átlaga 0-4. 








A táblázatban szereplő számok átlagértékek, melyek 0 és 4 közöttiek lehetnek. Minél köze- 
lebb van az érték a 0-hoz, annál ritkább a segítségnyújtás, és minél közelebb a négyhez, annál 
rendszeresebb. Láthatjuk, hogy a megkérdezettek más szcientológusoktól leggyakrabban baráti 

(3,55) és lelki (3,22) segítséget kaptak. Ezeket követi az egészségügyi segítség (2,07), illetve, 
hogy szóltak a személy érdekében (1,38). A legritkábban a személy anyagi segítséget (0,84) és 
munkahelyszerzési segítséget (1,22) kapott más hasonló vallású személyektől. 

Segítségnyújtás szempontjából elmondható, hogy a megkérdezettek leggyakrabban más 
szcientológusoknak baráti segítséget (3,46) és lelki segítséget (3,01) nyújtottak. Ezeket követte 
az egészségügyi segítség (2,13) és a más személyek érdekében szót emelés (1,66) segítsége. Az 
utolsó két helyet ebben az esetben is a munkahely szerzésében nyújtott segítség (1,39) és az 
anyagi formában nyújtott segítség (1,32) adta. 

Mivel a szcientológia célja a mentális egészség elérése, ezért nem meglepő a segítségnyújtás 
ezen formájának dominanciája. Gyakori még a baráti és egészségügyi segítségnyújtás, melyek 
szintén kapcsolódnak a közösség tanításának alapgondolataihoz. Nem túl gyakori, de előfor- 
dul, hogy a szcientológusok szólnak egymás érdekében, illetve segítenek egymásnak munkát 
szerezni, álláshoz jutni. Az anyagi természetű segítség ritkább, az adományokat a tagok nem 
egymás, hanem az egyház számára fizetik be. 

A társadalmi tőke szempontjából igen lényeges, hogy Roy Wallis (1977) tipológiát alkotott 
a vallási közösségek tipologizálására, melyben a tagok világhoz való viszonyát határozta meg 
szelekciós szempontnak. Három különböző csoportba osztotta be a különböző közösségeket: 
(1) világot elutasító mozgalmak, (2) a világhoz alkalmazkodó mozgalmak és a (3) világot he- 
lyeslő mozgalmak. A szcientológusokat Wallis tipológiája szerint a harmadik csoportba sorol- 
hatjuk be, hiszen ezek a mozgalmak sokszor nem rendelkeznek a hagyományos vallási mozgal- 
mak rituális bázisával, illetve az emberi lehetőségek kibontakoztatását tűzik ki célul. 

Kérdőívünkben Wallis tipológiája alapján feltettünk három kérdést, amely alapján a tagság 
véleményére voltunk kíváncsiak. Az eredmények az 13. Táblázatban láthatóak. 


13. Táblázat: Roy Wallis vallási közösség tipológiája alapján a világhoz való viszony 





1-5 skála Romlott világban / Világunkban éppolyan Í Világunk tele van nagyszerű 


élünk sok a jó, mint a rossz lehetőségekkel 


Szórás 





Teljesen egyetért (90) 








Egyáltalán nem ért] 8,9 12,58 252 
egyet (90) 














Azzal az állítással, hogy romlott világban élünk, a szcientológusok 25,4490-a teljesen egyet- 
ért. Ha a két leginkább helyeslő válaszkategória válaszait összevonjuk, akkor azt mondhatjuk, 
hogy a szcientológusok 47 százaléka romlottnak gondolja világunkat. Ha az egyet nem értést 
jelentő két kategóriát összesítjük, láthatjuk hogy közel 2490-a a megkérdezetteknek nem ért 
egyet a világ romlottságát kijelentő állítással. 

Azzal az állítással, miszerint a "Világunkban éppolyan sok a jó, mint a rossz" 30,32 száza- 
lék ért teljesen egyet, és ha összevonjuk a két egyetértő kategóriát, közel 4990-os eredményt 
kapunk. A két elutasító kategóriát összevonva közel 2996 választotta. Ez a kérdés már megmu- 
tatja, hogy a válaszadók képesek meglátni a jót a világban. 

Harmadik állításunk így szólt: "Világunk tele van nagyszerű lehetőségekkel". Ebben az 
esetben a válaszadók 67 százaléka választotta a teljes egyetértést. A két egyetértést jelentő kate- 
gória összevonásával 8790-os értéket kapunk, míg a két elutasító kategória összesen majdnem 
5 százalékot tesz ki. Ez megmutatja, hogy a válaszadóink igencsak jó lehetőségek helyszínének 
gondolják ezt a világot, ahol saját maguknak helyet találnak. 

Amennyiben a társadalmi tőke elmélet szempontjából oldaláról közelítjük meg a világ rom- 
lottságát, a világban a jó meglátását, illetve a lehetőségek felismerését, azt mondhatjuk, hogy a 
válaszadók úgy gondolják, van romlottság ebben a világban, de van jó is, és vannak lehetőségek 
is, így meg tudják találni a saját helyüket abban. 


Bizalom az emberekben 

Az emberekbe vetett bizalmat egy hármas kérdéscsoporttal vizsgáltuk, amelynek állításai 
arra vonatkoztak, hogy a legtöbb ember megbízható-e, illetve óvatosnak kell lenni a megkér- 
dezettek szerint a többi emberrel. Kérdeztük még az állításokkal válaszadóinkat a többi ember 
tisztességességéről, illetve segítőkészségéről. Az adatok az 14. Táblázatban olvashatóak. 


14. Táblázat: Bizalom az emberekben 





Pozitív viszonyulás — 10 Átlag Szórás 
Negatív viszonyulás -1 


A legtöbb emberben meg lehet bízni, vagy inkább azt, hogy nem lehe- 





tünk elég óvatosak az emberi kapcsolatokban? 





Gondolja, hogy a legtöbb ember, megpróbálná kihasználni Önt, ha 7.89 2.05 
alkalma nyílna rá, vagy igyekeznének tisztességesek lenni? 

Ön szerint az emberek inkább csak magukkal törődnek, vagy általában 7.51 225 
segítőkészek? 





Elmondható, hogy a tízes skálán a szcientológusok 7,22-es átlaggal afelé hajlanak, hogy 
a legtöbb emberben meg lehet bízni, 7,89-es átlaggal arra utalnak, hogy a legtöbb ember 
tisztességesen viselkedne, ha alkalma nyílna rá, illetve 7,51-es átlaggal az emberek segítőké- 
szek, nem csak magukkal törődnek. E kérdések feldolgozása alapján elmondhatjuk, hogy a 
szcientológusok általában véve pozitív attitűdökkel fordulnak a többi ember felé, ám vannak 
közöttük, akik ezt a kérdést negatívabban szemlélik. 


Kapcsolatok fontossága 

A társadalmi tőke az emberek közötti kapcsolatok szempontjából is értelmezhető és értel- 
mezendő. Kikkel tartanak fent kapcsolatok a válaszadók, kik a legfontosabb kapcsolataik, az 
a közösségen kívülre vagy belülre irányul? A kapcsolatok fontosságát öt fokú skálán kérdeztük 
válaszadóinktól. Az eredmények az 15. Táblázatban láthatóak. 

15. Táblázat: Kapcsolatok fontossága 





Mennyire fontosak az Ön életében az alábbi kapcsolatok? ! Átlag Szórás 


6 — nagyon fontos, 1 — Egyáltalán nem fontos) 





Közvetlen rokonság (szülők, nagyszülők, vérszerinti testvérek 4,74 0,61 





Iskolatársak (mostaniak vagy régebbiek) 3,47 1,12 
Munkahelyi kollégák 
Sporttársak 


Szcientológusokkal való kapcsolatok 











Nem szcientológusokkal való kapcsolatok 





Elmondható, hogy amennyiben az átlagokat vesszük figyelembe, a szcientológusok szá- 
mára a legfontosabb kapcsolatok a közvetlen rokonság (4,74-es átlag) ezt azonban kis le- 
maradással követik a szcientológusokkal való kapcsolatok (4,29). A harmadik legfontosabb 
kapcsolatot válaszadóink számára a munkahelyi kollégák (4,19) jelentik. Őket követik a nem 
szcientológusokkal való kapcsolatok (4,07), majd a sporttársakkal fenntartott viszonyok (3,67) 
és az iskolatársakkal való kapcsolatok (3,47). Az utóbbi két kategória — az iskolatársak és sport- 
társak esetében az átlagértékhez tartozó magasabb szórás azt jelzi, hogy amennyiben a meg- 
kérdezettnek vannak iskolatársai, illetve aktívan sportol, akkor ezek a kapcsolatok a minta 
átlagánál fontosabbak számukra. 

Összességében elmondható, hogy a megkérdezettek a szűk család utáni második helyre a 
vallási közösségen belüli, szcientológus kapcsolatokat rangsorolták, megelőzve minden másik 
kategóriát. A kapcsolati hálózat esetében tehát arra következtethetünk, hogy a válaszadóink 
szűk családjuk mellett szcientológus társaikkal tartanak leginkább kapcsolatokat. Ezt a kate- 
góriát a munkahelyi kapcsolatok követik, s mivel a minta nagy többségében aktív korú sze- 
mélyekből áll, ezen kapcsolatok fontossága érthető. A szcientológián kívüli egyéb kapcsolatok 
csupán a negyedik helyre rangsorolódtak. 

Társadalmi tőke szempontjából elmondható, hogy a közösségiség belsőséges jellege figyel- 
hető meg a segítség adása és kapása szempontjából. Míg az anyagi dimenzió is megjelenik, 
mégis a lelki-vallási jellegű dimenzióban jelentősebb a segítségadás és kapás mértéke. Egyút- 
tal feltűnik, hogy az adott segítség szempontjából magasabb az átlaga az anyagi, közbenjárás, 
munkahelyszerzés és egészségügyi dimenzióknak, mint a kapott segítségek dimenziójában. A 
kapott segítségek esetében magasabb a baráti és a lelki segítség átlaga, mint az adott segítségek 
esetében. Ez arra utal, hogy az egyes szcientológusok úgy érezték, az anyagi — dologi dimen- 
zió mentén tudtak több segítséget nyújtani társaiknak, míg a lelki — baráti dimenzió mentén 
kaptak nagyobb segítséget a közösség többi tagjától, mint adtak. Ez a lelki fókusz arra utal, 
hogy a Putnam féle társadalmi tőke elméletnek több dimenziója is megjelenik a szcientológus 
közösség tagjainak esetében. 


114 


SZCIENTOLÓGIA ÉS TÁRSADALMI TŐKE 


Összegzés 


Legújabb adatgyűjtésünk eredményeképpen láthattuk, hogy a szcientológia egyház tagsá- 
gának összetétele komoly változásokon ment keresztül az utóbbi években. Ez nem meglepő, 
ugyanis a hasonló, vallásszociológiai megjelöléssel új vallási közösségként nevezhető csoportok 
esetében előfordul, hogy a tagság fele öt évenként a fluktuáció miatt teljesen kicserélődik. (Tö- 
rök, 2007) Jelen esetben azonban adataink mást mutatnak: a 2004-es helyzethez képest olybá 
tűnik, hogy néhány strukturális változás mellett a szcientológus közösség nem esett át lényegi 
változáson, csupán a tagság öregedett meg néhány évvel, sokan családot alapítottak és gyerme- 
ket vállaltak közülük. 

Láthattuk, hogy a vizsgálatban a szcientológusok között többségben voltak a hölgyek. Élet- 
kor tekintetében elmondtuk, hogy az átlagos megkérdezett 40 év körüli, a legidősebb válasz- 
adó 70 éves, míg a legfiatalabb 15 volt. A megkérdezetteknek fejenként 1,09 gyermekük van 
átlagosan. A felsőfokú végzettségű egyháztagok aránya 37,790, 5090 rendelkezik érettségivel. 
A válaszadók tizedének "általános" végzettsége van, 2590 bírt műszaki vagy mérnöki végzett- 
séggel, természettudományos, matematikai vagy informatikai végzettséggel 890, kereskedelmi, 
gazdaság, üzleti vagy könyvelési végzettséggel 2290, orvostudományi vagy ápolási végzettséggel 
4,490, humán beállítottságú végzettséggel pedig 4,390 rendelkezett. Az egy főre jutó jövedelem 
átlagértéke 148.365 Ft volt. Sok tag kifejezetten műszaki jellegű munkát végzett, illetve saját 
vállalkozásában dolgozott. A szcientológus populáció kifejezetten városias jellegű. A megkér- 
dezettek kérdőívünkre adott válaszaikban egyaránt a szcientológia egyház tagjainak vallották 
magukat. 

A vallási rekrutációs bázis szempontjából elmondható, hogy nőtt a korábban egyházhoz 
nem kötődők aránya a mai szcientológusok körében. A mai válaszadók szüleinek generációjá- 
nál még sokkal inkább megfigyelhető volt a valamilyen tradicionális keresztény egyházhoz való 
kötődés. Feltételezhető, hogy a ma magát szcientológusnak valló megkérdezett többsége ha 
meg is vallotta gyermekkori megkeresztelt vagy bejegyzett vallását, akkor is legfeljebb csupán 
"laza" vagy egyáltalán semmilyen vallási szocializációban nem részesült. Jól mutatja ezt a puszta 
"keresztény" egyházmegnevezés előfordulásának relatív gyakorisága. 

Az átlagos egyháztag tíz éve van kapcsolatban az egyházzal, és sokan közülük úgy gondol- 
ják, hogy a magyar társadalom gyanakvással szemléli egyházukat. Vallásgyakorlás szempontjá- 
ból a leggyakoribb forma az egyház szolgáltatásainak igénybe vétele, azt követi az orgba, illetve 
misszióba járás gyakoriság szempontjából. Az imádkozás és a meditáció a szcientológusok kö- 
rében egyáltalán nem elterjedt tevékenységek. 

Segítségnyújtás szempontjából egyértelműen előtérbe kerül — segítség adás és segítség kapás 
szempontjából egyaránt — a lelki és a baráti segítségnyújtás formája, azokat követi az egészség- 
ügyi. Ez az eredmény összhangban áll a szcientológia egyház céljával, hiszen az egyén spirituális 
fejlődése és gondoktól való megszabadulása áll a hitrendszer középpontjában, mely elvezet pél- 
dául az egészséges kapcsolatokhoz és a jó egészséghez is. 

Sikeres és önmagát reprodukálni képes közösség benyomását keltik a szcientológusok, azon- 
ban intő jelek is mutatkoznak. Egyfelől az egyház tagságának növekedése adataink alapján stag- 
nálni látszik. Másfelől az egyház tagjai kissé "paranoiásak" a teljes társadalom egyházukkal kap- 
csolatos beállítódásával kapcsolatban, mely magánéletükben is veszélyforrásként jelentkezhet. 

Jelen fejezet első látásra az eddigiektől eltérő témának tűnhet, ám az első oldalakon kísér- 
letet teszek kapcsolódásának indoklására. A bemutatás célja a magyar egyházi szakpolitika által 
teremtett gazdálkodási és menedzsment mozgásterének elemzése, illetve a vallási tevékenységet 
végző szervezetek és a bevett egyházak gazdálkodási lehetőségeinek bemutatása. A magyar hely- 
zetet Európai Uniós példákkal vetem össze, illetve az amerikai helyzetről is szót ejtek, illetve 
igyekszem képet adni az egyházi gazdálkodás és menedzsment hazai lehetőségeiről, és arról a 
kivételezett helyzetről, amelyet a szakpolitika határoz meg. 

Kutatásaimból kiviláglik, hogy a jelenlegi magyar szakpolitika egy a jelentősebbnek te- 
kintett keresztény egyházakat favorizáló, azokat különleges helyzetbe hozó modellt alkalmaz. 
Igaz ez az egyházi státusz megszerzése, és az azzal járó előnyök meghatározása szempontjából 
egyaránt. Láthatóvá válik, hogy a rendszerváltozás óta eltelt negyed évszázad és az Európai 
Uniós tagság ellenére még mindig a poszt-szocialista korszak társadalmának és politikusainak 
attitűdjei határozzák meg az egyházak körét, helyzetét és lehetőségét jelenleg hazánkban. 


Az egyházak finanszírozás és menedzsmentje a társadalmi tőke 
vonatkozásában 


A társadalmi tőke makroközösségi szinten megjelenő, szocietális vonatkozásaival függ össze 
leginkább az egyházfinanszírozás és menedzsment kérdésköre. Jelen kötet szempontjából érde- 
mes megvizsgálni, hogy az egyes társadalmakban megjelenő egyházfinanszírozási és menedzs- 
ment modellek hogyan függnek össze az adott társadalmakban létező egyházak társadalmi tőke 
szintjével, társadalmi elfogadottságával. Ebből a szempontból Magyarország kérdése egyedi, 
hiszen itt a megszakított társadalmi fejlődés — a kommunista diktatúrák közel 50 éves időszaka 
arbitrált fejlődési irányba vezette a vallási közösségek és az állam kapcsolatát. Nem túlzás azt 
állítani, hogy az államszocialista Magyarországon a vallási tevékenység, és általában véve az egy- 
házak üldöztetés áldozatai voltak (Bögre 2005). Ezért Tomka Miklós (é.n., 2011) munkássága 
alapján úgy tekinthettünk a szocialista társadalomra, mint ami olyan zárványokat tartalmazott, 
amelyek között nem volt átjárás. Ezáltal a társadalom valláshoz és vallási közösségekhez köthe- 
tő része elkülönült a vallástalan rétegektől, közöttük kommunikáció és átjárás csupán ritkább 
esetben volt tapasztalható. A vallási tevékenység és közösségek negatív társadalmi megítélése 
védekezésre késztette azokat, így azok kénytelenek voltak bezárkózni, a bizalmi szintjük a társa- 
dalmi működés szempontjából meghatározóan alacsony volt. A rendszerváltozás óta eltelt idő 
csak nehezen tudta felülírni az államszocialista múlt negatív tapasztalatait. A vallási közösségek 
megpróbáltak nyitni az össztársadalom felé, ám új kihívójuk akadt —a neoliberális eszmerend- 
szer, amely bár már nem üldözte az egyházakat, azokat nem tartotta napjaink szempontjából 
releváns véleményformáló intézményeknek. Így az egyházak társadalmi tőkéje nagymértékben 
befelé irányult, a hálózatok csak ritka esetben, a bizalom magasabb szintjének kialakulása ese- 
tén kapcsolódtak össze. Ez rányomta bélyegét az egyházak társadalmi szerepvállalására, illetve 
azokra a menedzsment és pénzügyi módszerekre, amelyekkel ezeket az intézményeket vezetik. 
A bizalom hiánya miatt az egyházak 21. századi menedzsment és finanszírozási módszerbeli 
modernizációját lassíthatta hazánkban. A vallási közösségek menedzsment pozíciót elfoglaló 
vezetői esetében ma még talán fontosabb faktor a bizalom és a hálózati tagság, mint a világi 


119 


ÁZ EGYHÁZAK GAZDÁLKODÁSA ÉS MENEDZSMENTJE MAGYARORSZÁGON ÉS 
NEMZETKÖZI ÖSSZEHASONLÍTÁSBAN — ZÁRTSÁG ÉS NYITOTTSÁG 


intézmények menedzserei esetében. Az egyházfinanszírozás kérdéskörében is tapasztalhatóak 
olyan vonások, amelyek a kommunizmusbeli egyházi helyzetekkel, az akkori konfliktusos vi- 
szonyokból vezethetők le. A nemzetközi kitekintés, illetve a téma vizsgálata ezért is indokolt, 
és érdemes körbejárni az egyházfinanszírozás és menedzsment kérdéseit is — illetve relációjukat 
a társadalmi tőke szempontjából. 


Az egyházak finanszírozása nemzetközi összehasonlításban 


Az Európai Unióban megfigyelhető az államok és az egyházak egymásra utaltsága, az egy- 
házak közvetlen vagy közvetett állami támogatása. E kapcsolat kezelése, megítélése, a politiká- 
ban illetve a közbeszédben történő kommunikálása eltér az egyes nemzetállamok társadalmi 
jellegzetességei, karaktere, történelmi múltja alapján, de a végeredmény általában — kimondva 
vagy kimondatlanul — egyfajta kooperáció, mely szerződéses viszonyrendszerben kerül rögzí- 
tésre. Az egyházak és az államok kapcsolatának mintája Nyugat-Európában egyfajta egyensúlyi 
állapotnak minősíthető, "a maguk módján mindannyian egyensúlyt képeznek az állam és az 
egyház, illetve az állam és a jog között" (van Bijsterveld 2000, 990), és ezt a mintát követik 
azok a tagállamok is, akik 1990-ben nyerték vissza függetlenségüket, s léptek a demokratikus 
államok útjára. 

Az államok és az egyházak egymásra utaltsága főként arra vezethető vissza, hogy az egyházak 
történelmi szerepvállalásába mindig beletartoztak a közfeladatok, melyek tekintetében oly nagy 
gyakorlatra tettek szert, hogy a modern, demokratikus, szekularizált európai államszerkezetek- 
ben sem nélkülözhető szakmai tudásuk és hitből fakadó alázatuk: az egyházak privát szférába 
való átirányítása, száműzése már csak ezért sem kivitelezhető (van Bijsterveld 2000, 992). A 
modern kor szekularizációs eseményei az államok és az egyházak viszonyát ugyanakkor gyö- 
keresen átalakították, két külön szférát teremtve, mely elkülönülésben az egyházak gazdasági 
önállósága sokat vesztett korábbi súlyából. Az egyházak megfelelő működéséhez a hívek támo- 
gatása, illetve saját gazdasági működésük általában már nem elégséges, rászorulnak tehát azokra 
a forrásokra, melyek a jövedelmek állami újraelosztása során a legkülönbözőbb szabályozási 
rendszerek segíségével keletkeznek. Az állami támogatásért cserébe az egyházak olyan közja- 
vakat szolgáltatnak, melyek a modern államok békés, prosperáló társadalmi reprodukciájához 
elengedhetetlenül szükségesek, és a világi állam általában nem képes őket maradéktalanul fenn- 
tartani. Ezáltal az államok és az egyházak szerződéses és/vagy történelmi hagyományokon ala- 
puló, egymást támogató működése jól kivitelezheő, ésszerű megoldást kínál (Torfs 2007, 33). 

Az egyház-finanszírozás több tekintetben eltérő képet mutathat az egyes államokban, a 
jogszabályok kívánalmai és a valóság nem minden esetben illeszkednek konzekvensen egymás- 
hoz, az féles szélek", melyeket némely ország alkotmánya megkíván az egyházi és a világi szfé- 
rák szétválasztásakor, a jogalkalmazás alsóbb szintjein gyakran "lekerekednek" (van Bijsterveld 
2000, 989). A képet tovább árnyalják a posztkommunista országok viszonylag új demokratikus 
berendezkedésében működő egyház-támogatási rendszerek, valamint a nyugati demokráciák 
keretei között kialakult gyakorlatok eltérése is. Az Amerikai Egyesült Államokban kialakult 
egyháztámogatási gyakorlat ismét csak árnyalja a képet, melyet a nyugati kultúrkör e kérdésben 
produkált. 

Az állam és az egyházak gazdasági együttműködését leíró 
modellek 


Az állam és az egyházak együttműködése európai viszonylatban alapvetően öt modell körül 
vázolható. 

1. Az államegyházi rendszerekben valamely keresztény egyháznak olyan alapvető alkotmá- 
nyos pozíciója van, amely különleges előnyökkel, ugyanakkor többletterhekkel is felruházza 
az adott vallási közösséget. E modell minden európai országban mély történelmi örökséggel 
bír, így kiindulópontja minden olyan hagyománynak, ami az államot és az egyházakat ösz- 
szekötötte a modernitás által generált változások előtt. Az állam és az egyház messzemenően 
összefonódik, az egyházi élet területén, szervezésében erőteljes állami szabályozás valósul meg. 
Erre példa Görögország illetve az Egyesült Királyság, de Finnország és Dánia is. Az észak-euró- 
pai államok világnézeti semlegessége garanciát jelent arra, hogy az individuális vallásszabadság 
kiterjedhessen a kisebbségi felekezetek tevékenységére is amellett, hogy az államegyház kivált- 
ságos helyzete nyilvánvaló. Ilyen például Finnország, ahol a kisebbségi ortodox egyház szinte 
második államegyháznk számít. E toleráns hozzáállás alól kivételt képez Görögország esete, 
ahol például nem taníthat állami iskolában olyan személy, aki nem ortodox vallású, továbbá az 
ortodox keresztény vallástól eltérő felekezetek bármiféle istentiszteleti hely létesítésekor a csakis 
helyi ortodox püspöki hozzájárulás birtokában kezdhetnek el tevékenykedni. Az államegyházi 
modell a hosszú, szerves történelmi fejlődést szekularizáció által kevéssé megbolygatott orszá- 
gokra jellemző. Görögországban és Norvégiában gyakorlatilag teljes mértékben a költségvetés 
finanszírozza az államegyházat, ez tehát egy teljes, közvetlen finanszírozási rendszert jelent. A 
többi skandináv országban az állam a jövedelemadóhoz, illetve a jövedelmekhez kapcsolja az 
állami segítséggel behajtott egyházi adót, mely gazdasági alapként funkcionál az egyházak szá- 
mára (Schanda 2003, 260-261). 

Az anglikán államegyház saját vállalkozói vagyonát használja leginkább gazdasági műkö- 
désének mozgásban tartására, melyhez az állam nem fér hozzá. (Cranmer et al. 2006, 33). Az 
anglikán egyház az iskolai vallásoktatás illetve az állami felsőoktatásban végzett hittudományi 
képzés tekintetében az állami rendszer részének tekinthető, azzal összefonódva működik, így 
nem bírnak nagy jelentőséggel az egyházi oktatási intézmények. Az egyházi méltóságok kineve- 
zése, az egyházi állások betöltése ugyanakkor a világi politika részéről nagymértékben motivált, 
ellenőrzött (Cranmer 2011, 41). 

Noha Svédországban 2000 óta formálisan megszűnt az államegyháziság, az evangélikus 
egyház jogállása ma is sajátos. Az egyházi adót az államegyház, illetve az egyéb kisegyházak az 
állam által történt begyűjtés után kapják kézhez (Jareborg 2010, 16). Fontos bevétel a temet- 
kezési adó az evangélikus egyház számára, mely egyház ezen felül jelentős állami támogatásokat 
kap a tulajdonában lévő kulturális értékek védelmére, kezelésére is (Jareborg 2010, 19, 20). 

2. Az állam és az egyház radikális elválasztása esetén az állami és az egyházi szervezeti forma 
alkotmányos szinten erőteljesen elkülönül, egymás ügyeibe nem avatkoznak bele, ugyanakkor a 
vallásszabadság érvényesülése garantált, mint a polgárok háborítatlan magánügye. Az egyházak 
pénzügyi támogatása e berendezkedés mellett nem megengedett, noha a gyakorlat nem ritkán 
mást mutat. Tipikusan ilyen berendezkedéssel rendelkezik Franciaország, amely 1905-ben az 
állam és az egyház radikális elkülönítésével megtiltott az egyházak részére mindenféle közfinan- 

szírozást, az állami költségvetésből eltávolítva minden hitéletre vonatkozó előirányzatot (Prélot 
2015, 75). Az intézkedéssel az állam célja a közélet teljes mértékig világivá tétele volt, különös 
tekintettel az oktatásra, melynek egyházi befolyásoltságát és általában az egyház magánszfé- 
rába szorítását kívánta elérni a hatalom. A de Gaulle korszak óta azonban ez a lendület alább 
hagyott, az állam ismét támogatja az egyházi oktatást, mely tendencia a vallásos lakosság nagy 
egyetértésével találkozik (Schanda 2003, 263). Franciaországban így egy világi, teljesen semle- 
ges közoktatás, illetve mellette egy átfogó egyházi iskolahálózat épült ki és áll fenn a mai napig. 
A francia államfelfogás szervesen, mintegy a nemzeti identitás szintjén kötődik a világi államon 
belül szigorúan magánügyként tekintett vallás koncepciójához, és ha arra lehetősége adódik, 
harcol az új egyházi mozgalmak és szekták terjedése ellen is (Messner 2007, 67). 

3. A kapcsolódó modell a közép-európai német nyelvű államokban — Németország, Auszt- 
ria, Svájc német nyelvű kantonjai — alakult ki, átmenetet képezve az államegyház illetve a 
radikális elválasztás között. A hangsúly ezen országok esetében az együttműködésen van az 
állam és az egyházak között. Az állam nem közömbös a vallási felekezetek irányában, hanem 
pozitív semlegességet gyakorol, és a bevett népegyházakkal való együttműködésre koncentrál. 
"Az államegyház alkotmányi tilalmából csak az intézményes összefonódás tilalma következik" 
(Schanda 2003, 265). Az állam a közjogi jogállást birtokló népegyházakkal számos területen 
együttműködik, kulturális felelőssége tudatában nyújtva anyagi támogatást és kellő szabadságot 
a múltban kiépített egyházi intézményrendszer működtetéséhez, tiszteletben tartva a polgárok 
vallási igényeit (Iorfs 2007, 32). 

4. Az állam és az egyház együttműködő elválasztása során az állam és az egyház alkotmá- 
nyos szinten elválik egymástól, nincs szigorú állami egyházfelügyelet. A hitélet itt is a polgárok 
magánügye, az állam és az egyház ugyanakkor a közösségi szükségletek kielégítése terén köl- 
csönösen számít egymásra, így különböző jogi és gazdasági vonatkozásokban létrehozott meg- 
állapodások garantálják a közjóléti feladatok folyamatos és sikeres, közös véghezvitelét. Ilyen a 
spanyol, a portugál, az olasz berendezkedés, mely országok korábban államegyházi megoldáso- 
kat alkalmaztak, ám a 20. századra, a II. Vatikáni Zsinat eredményeinek hatására ezen állapotok 
felszámolása mellett döntöttek, létrehozva a világi államot támogató, de az összefonódástól 
és ennek konfliktuslehetőségeitől mentes egymásmellettiséget. Az állam számít e modellben 
a katolikus egyház súlyára, tekintélyére, a felek kölcsönösen elismerik egymás autonómiáját, 
és e kölcsönös tiszteletre alapozott szerződéses viszonyt alakítanak ki. E viszony garantálja a 
vallásoktatás és a lelkipásztori szolgálat zavartalanságát, az épített egyházi-és kulturális öröksé- 
gek védelmét, továbbá érintetlenül hagyja az iskolai hitoktatást, az egyházi házsságkötés állami 
elismertségét, továbbá a felek egyetértésével oldja meg az egyházfinanszírozási kérdéseket is. 
(Varga 2014, 221). 

5. Léteznek vegyes, avagy konvergáló tendenciákkal rendelkező modellek is. Egyes modellek 
országonként eltérő mértékben valósulnak meg, de részleteikben megfeleltethetők a négy fenti 
típus valamelyikének. Az európai államok döntően kooperációpártiak a területükön működő 
egyházi közösségekkel a közszolgáltatások tekintetében, ugyanakkor megállapítható az is, hogy 
e kooperációpártiság az egész Európai Unióra jellemző (Szilágyi 2014, 50). 

Az 1989 utáni politikai változásokat követően főként a kelet-közép-európai államokban 
jöttek létre olyan vegyes modellek, melyek ötvözték az állam és az egyház egymás mellett élésé- 
nek különböző módozatait. A szovjet érdekszférából való szabadulás, a korábban központilag 

érvényesített ateista ideológia, mely az egyházakat megtűrte ugyan, ám a vallásos hit megélését 
nem nézte jó szemmel a rendszerváltoztatásokkal véget ért, a térség útkereső országai pedig 
lehetőséget kaptak arra, hogy kialakítsák saját állami és egyházi berendezkedésüket. A kelet- 
közép-európai államok az együttműködő elválasztás modelljében találták meg a közös nevezőt 
a forma tekintetében, de ennek megvlósítása jelentős eltéréseket mutat a megalkotott szabályo- 
zás, illetve az ahhoz viszonyuló gyakorlat tekintetében. Az állam és az egyházak közötti kapcso- 
lat bizonyos országok között szorosabb (például Horvátország, Lengyelország, Szlovákia) és ez 
a jogszabályokon is nyomon követhető. A térségben ugyanakkor nem alakult ki a német típusú 
egyházi adórendszer, de bekerült az oktatási rendszerbe a hitoktatás (néhol kötelező, néhol 
fakultatív jelleggel). A kommuista berendezkedés alól felszabaduló országok közös gazdasági 
problémája és egyben lehetősége a mai napig az egyházak gazdasági alapjának megteremtése és 
megerősítése, ennek részeként pedig az egyházi ingatlanok tulajdonrendezése, illetve az egyház 
vagyonvesztésének egyéb módokon való kárpótlása (Varga 2014, 221). 


Az egyház-finanszírozás gyakorlati példái az Európai Unió 
országaiban 


Az egyházak finanszírozása közvetlen költségvetési támogatások; az egyházi adó; az adóát- 
irányítás; az ingatlanok tulajdonrendezése; az adománygyűjtés; az indirekt állami támogatások; 
valamint az egyházak saját gazdasági tevékenysége által valósul meg, azaz egy többcsatornás 
rendszert képez, melynek elemei közös trendekként megjelennek a legtöbb európai országban. 

Az egyházi adó begyűjtésének megvalósítási módjai eltérhetnek az egyes európai uniós or- 
szágokban. Ebben az esetben az állam felruházza az egyházakat az adóztatási joggal, és bizonyos 
esetekben az állampolgár kötelessége ezen adónem megfizetése, de működnek önkéntes, becsü- 
letkasszán alapuló rendszerek is. 

Németországban az egyház-finanszírozás alapelve az, hogy az egyházi tevékenységek költsé- 
gét az egyháztagok fizetik, miáltal az államháztartás jelentős tehermentesítése megy végbe a 19. 
század óta a hitéleti célú támogatások vonatkozásában. Az adó Németországban a jövedelem- 
adó részeként, az állam általi beszedés révén jut el az egyházakhoz, az állam pedig szankcionál- 
hatja is ezen adónem befizetésének elmulasztását, ugyanis az adóhatóságoknak végrehajtási joga 
van az adót megtagadó hívek felé. A nem fizető egyháztagok irányába az egyházak is szankcióval 
éhetlnek, a felekezetből való kiléptetés jogának gyakorlásával (Potz — Wieshaider 2007, 35). 
Az egyházak az állam számára Németországban az adószedés és a végrehajtás tevékenységéért 
költségtérítést fizetnek, mely az egyházi adó bevételének 3-590-ára rúg. Az egyházi adó mérté- 
ke Németországban tartományonkérnt eltér, általában a jövedelemadó 8-990-a, melynek össze- 
gyűjtését az is segíti, hogy a munkáltatóknak ezen adónemre vonatkozóan adólevonási joguk is 
van alkalmazottaik felé (Szilágyi 2014, 71). 

Az egyházi adó intézményére Ausztriában az jellemző, hogy azt nem az állam szedi be, 
így nem válhat behajtható köztartozássá, de mint magánjogi kötelem az állami szervek előtt 
érvényesíthető. Az állam által elismert egyházak számára minden nagykorú egyháztag köte- 
les befizetni az egyházi adót tekintet nélkül arra, hogy igénybe vesz-e egyházi szolgáltatásokat 
(McClendon- Hackett 2014, 1303). 

Finnországban az egyházi adót az evangélikus-luteránus, illetve az ortodox hívek jövede- 
lemadójának részeként szedi be az állam, az állami rendszeren keresztül futtatott összegek keze- 
lési költségét azonban az egyházak megtérítik az állam számára. Ezen adónem megfizetésére a 
jogi személyeknek is kötelessége (Cranmer 2011, 10). Dániában az egyházi adó teszi ki a nép- 
egyház gazdasági forrásainak mintegy háromnegyedét, ugyanakkor ez a világ leginkább állami 
és parlamenti kontroll alatt működő államegyháza (Cranmer 2011, 8). 

Az egyházi adó intézménye Lengyelországban is létezik, ám ezt a felekezeti normák szerint 
teljesítik a katolikus egyháztagok, önkéntesen, állami vagy egyházi retorzió nélkül. Az egyházi 
személyek az év minden karácsonyának elmúltával, jobbára év elején végiglátogatják a híveket, 
és az így befizetetett összegek (az intézmény neve lengyelül koleda, ami magyarul "karácsonyi 
éneket" jelent) képezik az egyházi adó alapját. E látogatások célja kettős: személyes találkozás 
a hívekkel, mely lehetőséget ad a szemtől szembeni kommunikációra, illetve az adományozás, 
melynek során "hagyomány, hogy a pap némi pénzt kap borítékban, és néhány szerző azt fel- 
tételezi, hogy a koleda képezi a klérus éves bevételének mintegy 2590-át" (Rynkowski 2006, 
279). 

Az adóátirányítás esetében nem az egyházak rendelkeznek adóztatási joggal, hanem az egyé- 
nek, mint adóalanyok akarata a főszereplő: élhetnek azzal a jogukkal, hogy adójuk egy részét 
átirányítják az általuk támogatni kívánt vallási felekezethez vagy más, értékesnek tartott kezde- 
ményezéseket végrehajtó szervezetekhez. 

Az egyház támogatásának ez a rendszere olaszországban alakult ki, de számos más európai 
ország is átvette és alkalmazza finanszírozási formaként. Az adóalanyok tehát szabadon választ- 
hatják meg, hogy milyen célra kívánják felajánlani jövedelemadójuk egy részét. Olaszországban 
ezt három fő célkitűzés mentén tehetik meg az adózók: a katolikus egyház finanszírozására; 
egyéb, az állam által elismert felekezetek támogatására; illetve egy rendkívüli helyzetekre, hu- 
manitárius szükséghelyzetekre felhalmozott állami alap számára irányíthatnak át bizonyos ösz- 
szeget. Olaszországban az összes személyi jövedelemadó bevétel 0,890-át érheti el az e célokra 
felajánlható források összege (Cranmer 2011, 20). Spanyolországban a katolikus egyház gaz- 
dálkodásának szintén az egyik eleme az adóátirányítás intézménye, mely a személyi jövedelem- 
adó-bevételek több mint 0,5 96-át teszi ki (Cranmer 2011, 36). 

Az adóátirányításos megoldások a kelet-közép-európai országok többségében is működnek, 
így Szlovákiában, Szlovéniában, Csehországban, Romániában és Magyarországon is, általában 
az adóalanyok jövedelemadójának 290-a ajánlható fel egyházak és/vagy a közszolgáltatásokat el- 
látó szervezetek számára (Szilágyi 2014, 73). 2005 óta Lengyelországban is él az adóátirányítás 
lehetősége, de nem lehet külön egyházak és civil szervezetek számára utalni a jövedelemadóból 
felajánljató összegeket, mert ehhez csak közhasznú szervezetek juthatnak hozzá, közöttük azon- 
ban szerepelhetnek egyházak által alapított szervezetek is, ezért ezt a lehetőséget "kvázi-egyházi 
adónak is nevezik" (Rynkowski 2006, 278). 

Az ingatlanok tulajdonrendezése több európai államban a történelmi múlt kényszerű örök- 
sége. Az egyházak politikai okokból történő vagyonvesztése a volt szovjet érdekszféra minden 
országát érinti, míg Németországban és Ausztriában a tulajdonrendezés a nemzetiszocialista 
rendszer által elkövetett visszélések orvoslását is maga után vonja. A nemzetiszocialista rend- 
szerek károkozásáért a német kormány a Központi Zsidó Tanácsnak évente jelentős összegeket 
fizet, továbbá az egyes tartományok is kompenzálják ilyen címen a zsidó közösségeket (Robbers 

2006, 169). Ausztriában a nemzetiszocialista éra ténykedése okán vallási és kulurális értékeiket 
ért sérelmek és vagyonvesztés miatt szintén kompenzációban részesülnek a protestáns, kato- 
likus, ókatolikus és zsidó vallási felekezetek (Kalb 2006, 89). A volt egyházi tulajdon kom- 
penzációja megjelenik Szlovákiában az 1948-1949 során kártalanítás nélkül elkobzott egyházi 
ingatlanok visszaadásaként, az egyházak gazdasági függetlenségének visszaállítását célzó törvény 
formájában, mely az eredeti állapot visszállítását tűzi ki célul az ingatlanvagyon tekintetében. 
Az egyházi élet korlátozása Csehszlovákiában olyan mértéket ért el, hogy a rendszerváltozás, 
valamint az állam 1993-ban a független Cseh- és Szlovák Köztársaságra történő szétválása után 
az egyházak teljes mértékben állami függésbe kerültek gazdasági téren. Szlovákiában a katoli- 
kus egyház ingatlanvagyonának mintegy 5090-át sikerült rendezni napjainkig. Sok probléma 
adódott a tulajdonrendezés kapcsán abból is, hogy a leromlott állapotban az egyházakhoz visz- 
szakerülő épületek helyrehozatala, esetenként a benne üzemelő szervezetek kiköltöztetése sem 
volt megfelelően megszervezve (Martinková 2006, 295-296). Csehországban szintén 1948- 
ban vette kezdetét az egyházak elleni kommunista fellépés. A katolikus egyház tulajdonában 
lévő termőföldek és erdők elkobzása, majd az egyházi jövedelmek befagyasztása, a kolostorok, 
egyházi iskolák és egyetemek államosítása következett, a templomok azonban rendszerint az 
egyházak kezelésében maradhattak. Az 1989-es "bársonyos" forradalom vetett véget e kor- 
szaknak, és megkezdődött az elkobzott egyházi épületek visszaszolgáltatása, a termőföld és az 
erdő-vagyon azonban állami kézen maradt (Horák-Iretera 2006, 122). Szlovénia is azt a célt 
tűzte ki, hogy amennyiben arra lehetőség mutatkozik, az eredeti, kommunista hatalomátvétel 
előtti állapotok jellemezzék az egyházak ingatlanvagyonát, e lehetőség híján ugyanakkor cse- 
reingatlant vagy pénzbeli kompenzációt köteles felajánlani az állam a korábbi vagyonvesztés 
enyhítéseként. Az egykor volt egyházi ingatlanok rendezését Románia is törvénybe iktatta az 
1940-1989 közötti ingatlanelkobzásokra vonatkozóan. Az ingatlanok tulajdonrendezése és az 
ingatlanokért kapott kárpótlás folyósítása a legtöbb érintett országban nem mentes a vitáktól, 
perektől és konfliktusoktól (Szilágyi 2014, 75). 

Az Európai Unióban az egyházak közvetlen finanszírozása leginkább attól függ, hogy mi- 
lyen szerepet töltenek be a társadalomban, valamint, hogy a politika hogyan viszonyul az 
egyháztámogatási kérdésekhez. A történelmi múltra visszatekintő vallási épületek és létesítmé- 
nyek költségvetését, a különböző egyházi missziókat, az egyházi személyek díjazását, az egyhá- 
zak közszolgáltatásokban való részvételét általában jelentős mértékű közvetlen állami támogatás 
illeti. A szektorsemlegességtől való eltérés, a felekezetek megkülönböztetése, aránytalan támo- 
gatása ugyanakkor számos országra jellemző, ilyen például Románia esete, mely az egyházk 
támogatását a közvéleménykutatási adatokból vezeti le, melynek alapján az egyháztámogatásra 
szánt közpénzek zöme (8690-a) jut az ortodox egyházhoz. (Szilágyi 2014, 77). 

Az egyházak a humán szolgáltatások terén igen aktívak a legtöbb EU tagállamban, és az 
ehhez szükséges anyagiakat az államok központi finanszírozásából nyerik. Németországban jel- 
lemző, hogy a kórházak jelentős része (több mint 3090-a) egyházi fenntartóval bír, finanszírozá- 
suk az egészségbiztosítási rendszeren keresztül történik az ágyszámok alapján, de egyéb közcélú 
tevékenységeket is támogat a német központi költségvetés a szektorsemlegesség betartásával, 
például iskolák, óvodák fenntartását (Robbers 2006, 171). Az iskolai oktatás mintegy 7090-át 
végzik az egyházak Belgiumban, az állami intézményekkel egyenlő arányú támogatást élvezve, 
ugyanakkor az állam azt a jogot is fenntartja magának, hogy bizonyos vallási szervezeteket 

elismer partnerként, másokat pedig nem, ami kihat a humán szolgáltatások terén kialakított 
partneri viszonyokra is. (Szilágyi 2014, 77). 

Az egyházi személyek díjazása bizonyos EU-tagállamokban a költségvetés részét képezi, 
esetenként ugyanakkor elzárkóznak e gyakorlattól. Az elzárkózók között találhatjuk Francia- 
országot és Hollandiát, de még ezen országokban is költségvetési tétel a börtönökben, kórhá- 
zakban és a fegyveres erőknél szolgálatot teljesítő egyházi személyek díjazása (Messner 2007, 
60). Az Egyesült Királyság sem részesíti díjazásban az egyházi személyeket, de a kórházakban, 
börtönökben és a tábori lelkészi feladatkörökben szolgálatot teljesítők ez alól itt szintén kivé- 
telek (Hill 2006, 332), Belgiumban ugyanakkor az állam fedezi az egyházi vezetők fizetését, 
továbbá az egyházi személyek lakhatását az az önkormányzat köteles megoldani, ahol az adott 
felekezet plébániája áll. Luxemburg, Svédország és Görögország szintén államilag téríti a vallási 
személyek fizetését és nyugdíját (Szilágyi 2014, 78). 

Az egyházi épületek felújítása és karban tartása az Európai Unió államainak kiemelt köz- 
ponti költségvetési tétele, mert ezen épületek a kulturális örökség fontos részét képezik. Sok or- 
szágban a közgyűjtemények, levéltárak és könyvtárak is élvezik e támogatásokat. Az egyházakat 
minimálisan támogató Egyesült Királyságban ez a finanszírozási forma rendkívüli jelentőségű, 
mint az angol és skót örökséghez (English Heritage, Historic Scotland) tartozó templomok és 
katedrálisok megóvása (Hill 2006, 329). Hollandiában az egyházi ingatlanok felújítása, karban 
tartása az egyéb műemlékvédelmi feladatokat megelőzve élvez költségvetési támogatásokat, de 
nemcsak a központi költségvetésből, hanem az önkormányzatok és a tartományok büdzséjéből 
is érkeznek e célra összegek, az egyházaknak ugyanakkor önészt is biztosítaniuk kell e támogatá- 
sok megszerzéséhez. Romániában egy olyan közvetett támogatási forma valósul meg az egyházi 
ingatlanok megóvása, karban tartása kapcsán, mely az ilyen munkálatok adómentességét bizto- 
sítja. Szlovéniában az egyházak direkt támogatását 30-5090-ban ezen állagmegóvó munkálatok 
költségvetési fedezése teszi ki. (Szilágyi 2014, 79). 

A hitoktatás támogatása is direkt forrásokból táplálkozik az Európai Unió számos országá- 
ban. Van, ahol az iskolai oktatás keretein belül, kötelező jelleggel, állami finanszírozással megy 
végbe a hitoktatás — döntően az államegyházi berendezkedésű országokban, Dániában, Finnor- 
szágban vagy az Egyesült Királyságban. Máshol szintén a közoktatáson belül, kötelező jelleggel 
zajlik a hitoktatás, a kormányzattal megállapodást kötött egyházak szervezésében, ilyen Görög- 
ország, Ciprus, Málta, Ausztria, Németország és Belgium. Eltérő, hogy mely felekezetek tart- 
hatnak hitoktatást, illetve az is, hogy a hitoktatás kötelező-e. A hitoktatás kötelezővé tétele nem 
jellemző Olaszországra, Spanyolországra, Portugáliára és a kelet-közép-európai államok nagy 
részére sem. Ezekben az államokban a hitoktatás elérhető, válsztható ismeretszerzési forma. Az 
állam és az egyház szigorú szétválasztásának elvét követő Franciaországban, valamint az együtt- 
működő modellt követő Szlovéniában láthatjuk, hogy az állami intézményekben a hitoktatás 
teljes hiánya a jellemző, a tanórán kívüli hitoktatást azonban ezen országok is biztosítják, illetve 
lehetővé teszik. A francia és a szlovén rendszerben a hitoktatás finanszírozása kizárólag az azt 
igénybe vevők feladata (Szilágyi 2014, 80). 

Az egyházak indirekt támogatása az Európai Unióban az adókedvezmények és az adómentes- 
ség formájában jelenik meg. Általános megoldásként láthatjuk az egyházak adókedvezményét, 
különleges adójogi helyzetét a jövedelemszerzés, a vagyonosodás, a fogyasztás, a helyi adók, va- 
lamint az illetékek tekintetében. E kedvezmények vagy az egyházi státusznak, vagy az egyház 

által végzett tevékenységnek köszönhetően érvényesülnek, de vonatkozhatnak azokra is, akik 
adományokkal segítik az egyház — állam által is elismert, hasznosnak tekintett — céljait, a közcélú 
tevékenységeket. Ezen túlmenően számos országban bizonyos kritériumok szerint tehetnek szert 
az egyházak indirekt támogatásokra, Romániában például csak azon vallási közösségek adómen- 
tessége biztosított, amelyek gazdasági tevékenységük nyereségét visszaforgatják karitatív vagy 
szociális tevékenységeik fedezésébe. (Szilágyi 2014, 81). Az Egyesült Királyságban az egyházak 
részesülnek ugyan indirekt támogatásokban, de csak olyanokban, amelyeket a világi jótékonysá- 
gi szervezetek is megkaphatnak (Hill 2006, 329). Speciális adójogi státusz jellemzi az egyházakat 
Lengyelországban is. Amennyiben az egyházak gazdasági tevékenységükből származó hasznukat 
saját alaptevékenységükbe fektetik az adott, vagy az azt követő adóévben, adómentessé válnak, 
de az adóalanyok adományozási kedvét is serkentik a jogszabályok. A magánszemélyek adójából 
a jövedelmek 690-a, míg jogi személyeknél 1096 a leírható hányad az egyházak vagy a közhasznú 
szervezetek felé történő adományozás esetén. (Rynkowski 2006, 284). 


Egyház-finanszírozás az Amerikai Egyesült Államokban 


Az Amerikai Egyesült Államok polgárainak többsége a keresztény vallási hagyományhoz 
kötődik, s e keresztény tradició megszüntetve megőrzi magát: folyamatosan adaptálódik az 
USA, mint befogadó állam változó összetételű populációjához. "Körülbelül az amerikaiak 
9090-a nyilvánítja ki hitét Istenben és a vallás átható befolyása rányomja blyegét az amerikai 
kultúrára, politikára, valamint a közérdekre is" (Boisi Center Papers 2007, 1). Az Amerikai 
Egyesült Államok ennek ellenére ódzkodik attól, hogy az államot és az egyházat ne külön en- 
titásokként kezelje, mitöbb 1791-ben az egyik első dolga az volt az alapító atyáknak, hogy az 
állam és az egyház elválasztását kinyilvánítsák. Az Amerikai Egyesült Államok alkotmányának 
első kiegészítése szigorúan eltiltotta a mindenkori szövetségi kormányt attól, hogy támogassa 
bármely egyház működését vagy térnyerését. 

Az Amerikai Egyesült Államok megalapításának 1776-1791 közötti szakaszában a polgá- 
rok szellemi vezetői, a puritánok az óhazában az anglikán egyház szakadárjai voltak, és mint 
az amerikai kontinens első telepesei hallani sem akartak arról, hogy új hazájukban is egy ál- 
lamegyházi rendszer kezdje meg működését, kitermelve mindazon problémákat melyek elől 
távozni kényszerültek. A puritánok a kálvini tanok örököseként abban hittek, hogy mind az 
állam, mind az egyház létrejötte Isten akarata, e két formáció működése azonban különböző 
célokat szolgál: mindkettő működése az Istennek tetsző életmód kivitelezéséhez járul hozzá, de 
csak akkor, ha egyik sem nyomja el a másikat. A puritánok ennek érdekében amellett érveltek, 
hogy épüljön ki szigorú intézményi elkülönültség az egyházi és az állami ügyvitel kapcsán, így 
megtiltották a politikai vezetőknek a vallási funkciók viselését és az erre való törekvést, illetve 
viszont, a vallási életben funkciót betöltők politikai ambícióit sem engedték kibontakozni. 
Ennek kapcsán az alkotmány első kiegészítése kinyilvánította az állam és az egyház radikális el- 
választását, mely döntés a teljes vallásszabadságot volt hivatott biztosítani (Boisi Center Papers 
2007, 6). Az elválasztás protestáns hívei a vallás szabadságát a tudat szabadságaként is értelmez- 
ték, rendkívül fontos tényezőnek tartva azt, hogy alkotmányos korlátozás ne jelenhessen meg 
a vallás gyakorlásának szempontjából az újonnan alapított államalakulat működési mechaniz- 

musában (Hamburger 2002, 95). Az állam és az egyház radikális szétválasztása az alkotmány 
1868-ban kihirdetett 14. kiegészítésével vált minden államra kötelező érvényű alapelvvé, addig 
mindössze egy alkotmányi tétel maradt, mely kötelező érvénnyel csak a szövetségi törvényho- 
zóra bírt (Hamburger 2002, 435). 

Az állam és az egyház elválasztott egymás mellett élése az Amerikai Egyesült Államokban 
tehát több évszázados múltra tekint vissza. Azon túl, hogy az európaihoz képest eltérő civilizá- 
ciós-kulturális hatások alakították a két kontinens egyház-finanszírozási gyakorlatát, észrevehe- 
tők közöttük párhuzamok. Az Egyesült Államokban, akárcsak Európában — a megfogalmazott 
alkotmányos követelmények kívánalmait felülírják az egyéb, tagállami szinten megfogalmazott 
elvek illetve gyakorlatok. Az egyház és az állam markáns elkülönülését megkerülő sajátosságo- 
kat találhatunk az alábbi területeken: vallási szolgáltatások állami segítése a közintézmények- 
ben; ad-hoc és direk formában megnyilvánuló állami segytségnyújtás; egyházak jelenléte vagy 
részvétele az iskolarendszerben; egyházi érdekeltségű történelmi építményeket, illetve a kultúra 
más, egyházi vonatkozású megtestesítőit érintő állami támogatások; az egyházak közcélú tevé- 
kenységének állami támogatása (van Bijsterveld 2000, 995). 

Az Amerikai Egyesült Államokbn az állam és az egyház együttműködését illetve szigorú 
elkülönítését a politikát is meghatározó két nagy tábor, a konzervatívok illetve a liberálisok 
eltérő elgondolásai mentén lehet felvázolni. E véleménykülönbségek valamilyen szinten ma- 
gukban foglalják a felekezeti különbségeket is, de nem vezethetők maradéktalanul vissza ezekre. 
E helyett a választóvonal leginkább a különböző vallásértelmezéseken nyugszik, "a két, világos 
politikai peferenciákkal rendelkező csoportot egyrészről az evangélikusok alkotják, akik több- 
nyire konzervatívok, valamint a növekvő számú felekezeti hovatartozás nélküli polgár, akiknek 
döntő többsége a liberálisokat támogatja" (Kuru 2009, 53). Az e két csoport közötti egyet nem 
értés origójában a szekularizmus áll: míg a konzervatívok támogatják az állam és az egyház 
egymás felé tett gesztusait, addig a liberálisok mindent megtesznek a két szféra elkülönítésének 
megvédéséért. Mindkét tábornak megvannak a maga kisszámú, de hangos szélsőségesei, így 
konzervatív oldalon a legelszántabbak (Christian Right) azért harcolnak, hogy a kereszténység 
kulturális dominanciája az egész Egyesült Államokat átitassa, a liberális oldalon pedig olyan 
szigorú szeparációpártiak találhatók, akik ha tehetnék, a vallást még a közéletből is száműznék 
(Kuru 2009, 54). 

A tapasztalati tények azt mutatják, hogy az állam és az egyház között felépített fal a XXI. 
századra viszonylag nagy áteresztőképességgel bír, ami a konzervatívok és a liberálisok közötti 
vita viszonylatában inkább a konzervatívok érdekévényesítő képessége felé mutat. Az 1990-es 
évek közepén feltérképezett állapotok azt mutatták, hogy az egyházi közjóléti intézmények 
bőkezű állami támogatásokhoz jutottak. Így például a katolikus jótékonysági szervezetek bevé- 
telének 6590-a; a zsidó család-és gyermeksegélyező szervezetek bevételének 7590-a, a luteránus 
segélyszervezetek bevételének pedig 5590-a érkezett állami forrásból (Kuru 2009, 61). További 
példa a (burkolt) állami segítségnyújtásra, hogy a konzervatív gazdasági és politikai elit annak 
tudatában, hogy a templomi szertartásokon aktív választók 6090-a a 2000-es választásokon a 
konzervatív jelöltre szavazott (Kuru 2009, 53), támogatja az iskolai költségtérítések (School 
Vouchers) rendszerét, (mely a rászoruló szülőknek juttat 2500-5000 dolláros segítséget gyer- 
mekük közoktatásban való költségeinek enyhítésére), abból az elgondolásból, hogy az egyházi 
oktatási intézményekhez vándorol ezek tetemes hányada (Kuru 2009, 68). 

Az Amerikai Egyesült Államokban a bíróságok a XX. század közepe óta balanszíroznak a 
közpénzek egyházi intézményekhez történő vándorlása nyomán keletkezett perek végkime- 
netele tekintetében. E csatatéren gyakran a közoktatás részét képező felekezeti üzemeltetésű 
iskolák szerepelnek, akikhez ilyen vagy olyan módon közpénz vánorolt, ellenfeleik pedig az 
állam és az egyház elválasztásának harcos hívei (Laycock 2006, 519). Egy emblematikus ügy a 
legfelsőbb bíróságra is eljutott 1947-ben: az Emerson vs. Board of Education-ügyben a problé- 
ma abból pattant ki, hogy egy katolikus középiskolában állami támogatást kapott az iskolabusz 
járat. A legfelsőbb bíróság úgy határozott, hogy az állami támogatás e tevékenység tekintetében 
járjon továbbra is az intézménynek. A hasonló ügyekben kirobbant perek ugyan e precedenst 
teremtő ítélet után is kétesélyesek maradtak, de legalább megtört az egyház-támogatás totális 
tiltását igenlők egyeduralma. Az egyház-támogatás hívei azzal érvelnek, hogy a kormányzat 
nem zárhatja ki világnézetük alapján az egyes állampolgárokat a közjavakhoz való hozzájutás 
jelentős köréből. Az utóbbi évtizedek e tárgykörhöz kapcsolódó pereskedései abból adódnak, 
hogy az állam által támogatott szolgáltatók — általában oktatási intézmények, egészségügyi, 
gyámügyi vagy egyéb szociális szolgáltatók — között vannak vallási háttérrel rendelkezők is. 
A bíróságoknak ilyenkor arról kell dönteni, hogy az adófizetők pénzéből támogatott egyházi 
hátterű intézmények közönsége a támogatás nélkül életképtelenné váló intézményekből rázú- 
dul-e a konkurens világi szolgáltatókra, nagyban megnehezítve a szolgáltatás üzemeltetését, 
vagy az elválasztáspártiak győzelme nyomán előálló szituáció kezelhető következményekkel jár 
(Laycock 2006, 520). Az elmúlt évtizedekben, főként a George W. Bush adminisztráció óta 
egyre gyakoribb az Egyesült Államokban a vallási hátterű szervezetek direkt és indirekt támoga- 
tása, például adókedvezmények formájában, de a jogi helyzet korántsem egyértelmű (Schanda 
2003, 262). Kitűnő illusztrációt jelenthet ehhez az állapothoz egy 2007-ben megjelent hír a 
Christian Science Monitor című újságban, mely arról számolt be, hogy egy bíró engedélyezte 
Detroit városának, hogy három templom felújításához közpénzt is felhasználhasson. A hírt az 
újság kisebb diadalként közölte, ami azt mutatja, hogy az állami egyház-támogatás mennyire 
nem magától értetődő az Egyesült Államokban (Lapman 2007). 


Az egyházi státusz jogi és gazdasági változásai Magyarországon 
a rendszerváltozástól napj ainkig 


Magyarországon az egyházak gazdálkodási lehetőségeit két fő jogi tényező befolyásolja: az 
egyes egyházakra vonatkozó belső szabályrendszer, azaz a felekezeti egyházjog, valamint az ez- 
zel szoros összefüggésben működő állami egyházjog. Állami egyházjogon jogágak olyan szoros 
együttműködését, metszetét érthetjük (Schanda 2003, 3), mely az egyházak és a vallási közös- 
ségek egymáshoz, híveikhez, illetve az államhoz fűződő viszonyát tárgyalja, továbbá szabályoz- 
za e közösségek működését, a vallásszabadság gyakorlását. A felekezeti egyházjog égisze alatt 
összefoglalható, a gazdálkodás mikéntjét erősen befolyásoló viszonyrendszer ugyanakkor az 
autonóm vallási közösségek sajátja, melyet az adott egyház illetékes szervei adnak ki és érvénye- 
sítenek. A felekezeti egyházjog szabályozza az adott egyház szervezetét, felépítését, működését, 
célját, valamint tevékenységét. A felekezeti egyházjog tehát "az egyházak belső, saját joga azaz 
az egyházi jogalkotó által alkotott jog" (Schanda 2003, 5). 

Az egyházak gazdasági tevékenysége két fő forrásra támaszkodhat: az egyházak saját be- 
vételeire (a hitéleti tevékenységre, továbbá vállalkozási tevékenységükre); valamint az állami 
támogatásból finanszírozott tevékenységekre. Alapvető cél lenne a magyarországi egyházak te- 
kintetében, hogy bevételeik főként az államháztartáson kívülről származzanak, a gyakorlat ezt 
a kívánalmat ugyanakkor nem igazolja. (Szilágyi 2014, 85). 

Az állam és az egyházak közös társadalmi célok mentén, egymást lehetőség szerint teher- 
mentesítve igyekeznek együttműködni. Az egyházak — a nonprofit szervezetek egyik megje- 
lenési formájaként (Bocz 2009, 46) — nagymértékben vállalnak át az államtól közfeladatokat 
(így például nevelési-oktatási, kuturális, szociális, egészségügyi szolgáltatásokat, vagyis főként a 
humán szolgáltatások terén tevékenykednek), melynek végrehajtásához az állam jelentős mér- 
tékben anyagilag hozzájárul. 

Az állam az egyházak által végrehajtott közszolgáltatási feladat-együttest számos módon 
finanszírozza, illetve az egyházak gazdálkodását többféle kedvezménnyel igyekszik megkönnyí- 
teni. Ezáltal az egyházak állami forrásoktól független, saját gazdasági forrásai nagymértékben 
kiegészülnek, elősegítve úgy a hitéleti tevékenység, mint a közfeladatok ellátásának gördülé- 
kenységét, sikerességét. Az egyházak tehát motiváltak mind a saját források megszerzésére, azaz 
a jól működő, autonóm gazdasági tevékenységre, mind a közfeladatok ellátásához szükséges 
költségvetési transzferek megszerzésére. Az egyházak megfelelően menedzselt gazdasági auto- 
nómiája, eredményes bevételszerzése kulcskérdés az állami támogatások odaítéléséhez, meg- 
szerzéséhez is (Szilágyi 2014, 20). 


Az egyházi státusz változásai a rendszerváltástól napjainkig 


Magyarország (2012 előtti) Alkotmánya értekezik a gondolati, lelkiismereti és vallási sza- 
badságról. Ennek alapján bárki szabadon megválaszthatja vallását, lelkiismereti meggyőződését, 
illetve a vallási cselekmények, szertartások egyéni vagy csoportos, magánkörben vagy nyilváno- 
san végzett gyakorlását. Az Alkotmány kinyilvánítja az állam és az egyház elválasztását, egymás- 
tól különálló működését (1949. évi XX. törvény, 60. §). 

Az Alkotmányban lefektetett, hitéletre vonatkozó alapelveket az 1990. évi IV. törvény (a 
továbbiakban: Lvt.) részletezi. E törvény alapján Magyarországon egyházat alapítani illetve 
nyilvántartásba vétetni igen egyszerű folyamat volt. A törvény 2. fejezete alapján az egyházat a 
székhelye szerint illetékes megyei, illetve a Fővárosi Bíróság akkor veheti nyilvántartásba, ha azt 
legalább száz természetes szemény megalapította; rendelkezik általuk elfogadott alapszabállyal 
valamint ügyintézési és képviseleti szervekkel, így vallággyakorlás szempontjából önkormány- 
zattal rendelkező szervezetnek minősül (Lvt., 9. § (1)). Mindez 1990-ben az egyházi státusz te- 
kintetében egy rendkívül liberális konstrukciót eredményezett, ami egy hirtelen támadt vallási 
sokszínűséget hozott létre a rendszerváltást követő években (EKINT 2014, 3). Ennek ellenére a 
bejegyzett egyházak egyenlősége nem valósult meg, ugyanakkor az egyházi státuszt elért szerve- 
zetek számára a törvény számos kedvezményt, gazdasági könnyítést nyújtott. E működést, adó- 
zást, gazdálkodási lehetőségeket megkönnyítő feltételeket az egyházak ki is használták, és már 
az Antall kormány idején felmerült e gyakorlattal kapcsolatban a törvény adta lehetőségekkel 
"bizniszegyházként" visszaélő felekezeteket ért kritika. Valóban előfordultak visszaélések, illetve 

az is gyakorlattá vált, hogy bizonyos szervezetek úgy igyekeztek kedvezőbb gazdasági helyzetbe 
kerülni, hogy az egyházzá válás útjára léptek és "kényszerűségből is bevállalták az egyházi szer- 
vezeti formát" (Szilágyi 2014, 22). 

A liberális és egyházak között különbséget nem tevő szabályozás dacára az egyházak meg- 
ítélése, egyenlőként való kezelése nem valósult meg a rendszerváltozást követő években. Ennek 
oka elsősorban nem az Lvt. egyházak számára gazdasági előnyszerzésre lehetőséget adó passzu- 
sai voltak, hanem az első szabadon választott kormány viszonya az 1948 előtti állapotokhoz, 
azaz a történelmi keresztény egyházak iránt érzett szimpátiája. A választásokon nyertes Magyar 
Demokrata Fórum olyan esernyőpártnak minősült, amelybe a jobboldal legkülönbözőbb színe- 
zetű politikusai tömörültek — és később szét is váltak a mérsékelt konzervativizmustól a szélső- 
jobboldali tradíciókat képviselő irányzatokig. E politikusok közös nevezőjének volt tekinthető 
a történelmi-keresztény pártok iránti elkötelezettség. Az MDF kormány koalíciós partnerei — a 
Kereszténydemokrata Néppárt és a Független Kisgazdapárt egyaránt erős szálakkal kötődtek a 
szocialista rendszert megelőző időszak egyházi berendezkedéséhez (Nagy 2003, 29). E szimpá- 
tia ugyanakkor nem csak a döntéshozókra volt jellemző, a lakosság döntő része is egyetértett az- 
zal, hogy a hitéletet háttérbe szorító szocialista rendszer leváltásával új lehetőségeket kell (vissza) 
kapnia a történelmi keresztény egyházaknak. Eme egyházaknak való kedvezés további indoka 
volt az az elvárás is, hogy a nagymértékű változás, a politikai krízishelyzet (a tervgazdálkodásról 
a piacgazdaságra való áttérés) kezelésében a történelmi egyházak pasztorációs gyakorlata felbe- 
csülhetetlenül hasznos szerepet fog betölteni. Ez az elképzelés nem volt alaptalan, az 1990-es 
évek vallásosságra koncentráló szociológiai vizsgálódásai a rendszerváltást megelőző, illetve kö- 
vető években jelentős mértékű vallásosság-növekedést mértek a megkérdezettek között, és ez a 
trend nem csak Magyarországon, de a szovjet érdekszférából kilépő többi kelet-közép-európai 
országban is jellemző volt (Török 2000, 183). 

E nyilvánvaló szimpátia megléte mellett léteztek Magyarországon a bevett és elismert egy- 
házi szervezetek, melyek finanszírozását, gazdálkodási lehetőségeit inkább támogatta az állam, 
valamint az olyan felekezetek, melyek hitéleti és közcélú tevékenysége nem kaphatott kellő 
mértékű támogatást. Az államra tehát jellemző volt (mint ahogy ma is az), hogy számított az 
egyházak erkölcsi, nevelő, kulturális, oktatási és szociális tevékenységére (Fedor 2008, 411), 
ugyanakkor az is, hogy értékelméleti alapon megválogatta e téren azon partnereit, akiknek 
markáns szerepet szánt e szolgáltatások nyújtása során. 

A jogszabályi háttér megfelelő alakításával hamar létrejött az a rendszer, amely privilegizált 
történelmi egyházakra, illetve a közcélú tevékenységekbe kevéssé bevont kisegyházakra osztotta 
a törvény által eredetileg egyenlőnek deklarált felekezeteket. Az egyházak között kialakult köz- 
jogi hierarchia csúcsán a magyar katolikus egyház állt (és áll a mai napig), majd következtek 
a kormánnyal megállapodást kötött egyházak, a piramis alján pedig az ilyen megállapodással 
nem rendelkező egyházak álltak (Szilágyi 2014, 23). 

Ezen állapotok ellen az Alkotmánybíróság sem emelt kifogást 4/1993. (II.12.) AB határo- 
zatában, mondván, az egyházak egyenlőként való kezelése nem zárja ki azt, hogy a nekik nyúj- 
tandó gazdasági előnyök kapcsán tényleges társadalmi szerepüket figyelembe vegyék (ilyen 
például a történelmi beágyazottság, a kulturális szerep vagy jelenkori tényleges működés). A 
történelmi egyházak kiváltságos helyzetbe hozása, a közfeladatok ellátásába való nagymér- 
vű bevonása tehát a rendszerváltást követő első évektől kezdve kormányzati gyakorlattá vált 

Magyarországon, de a rendszerváltást követő évek, évtizedek kitermelték az egyházak státu- 
szának újraszabályozásáról szóló érveket is. A társadalomra gazdasági, vagy éppen sokak által 
morális értelemben veszélyt jelentőnek vélt kisegyházak és szekták egyházkénti elismertségét, 
indokolatlan anyagi támogatását taglaló híradásokkal és értékelésekkel főként a sajtóban le- 
hetett találkozni, de a kormányzati retorika is gyakran benntartotta e témát a közbeszédben 
(Freedom Report 2011, 4). A 2012-ben hatályba lépett Alaptörvény 7. cikkének 3. bekezdé- 
sében nóvumként arra ad lehetőséget, hogy sarkalatos törvényben kerüljenek szabályozásra az 
egyházakra vonatkozó törvényi előírások, melynek folyományaként elindult egy, az egyházak 
státusát újraszabályozó törvényalkotási folyamat. Az Lvt. újraszabályozását elvégző sarkalatos 
törvény eredetileg a 2011. évi C. törvény képében öltött volna testet. E törvény az egyházakat 
két kategóriába sorolta: automatikusan elismert tizennégy egyházat, míg a többi vallási közös- 
ségnek lehetőséget biztosított volna arra, hogy egyházként elismertesse magát, egyfajta poli- 
tikai-szakértői procedúra véghezvitele által. Mindez jelentős mértékben szigorítani kívánta az 
egyházként történő nyilvántartásba vételt, minthogy legalább húsz éves magyarországi műkö- 
dést, valamint ezer természetes, magyarországi lakhelyű hívő jelenlétét is megkívánta, majd 
a végleges döntést az országgyűlési képviselők 2/3-ának igenlő szavazatához kötötte. A szigo- 
rítások a kormányzati kommunikáció részéről — megszokott módon -— a bizniszegyházak fel- 
számolását célozták (Schweitzer 2011, 1), és számos egyházként elismert szervezet státusának 
megszűnéséhez vezettek volna, egyesületté való visszaminősítésük révén. Ezáltal sérült volna 
az állam és az egyház elválasztásának elve, az állam ugyanis életviteli és hitéleti kérdésekbe 
szólt volna bele ezek minősítésével, továbbá a felekezetek egyenlőségének elve is felszámolásra 
került volna a törvény életbe lépését követően. A felekezetek és hívek szubjektív minősítése, 
valamint az egyházak korábban szerzett jogainak felszámolása, de leginkább az a tény, hogy 
a törvény zárószavazás előtti módosító javaslatát a házszabállyal ellentétes módon nyújtotta 
be a kormányzat, az Alkotmánybíróság 164/2011. (XII. 20.) AB határozatát eredményezte, 
amely megsemmisítette a törvénytervezetet. A törvény végül 2011. december 21-én önálló 
képviselői indítványként került benyújtásra, melyet 2012. január 1-i hatályba lépéssel, mint 
a lelkiismereti és vallásszabadság jogáról, valamint az egyházak, vallásfelekezetek és vallási 
közösségek jogállásáról szóló 2011. évi CCVI. törvényként fogadott el az Országgyűlés. A 
törvény továbbra is tizennégy egyházat ismert el, ám lényeges módosulások mentek végbe 
az egyházak elismerésének és nyilvántartásba vételének szabályai tekintetében. A vallási tevé- 
kenységet végző egyesület egyházként való elismeréséhez legalább Magyarország lakosságának 
0,1 százalékát elérő egyháztag aláírása vált szükségessé, és húsz évi magyarországi működés 
mellett 100 éves nemzetközi működést is előír a törvény (2011. évi CCVI. törvény, 14.§). 
A Parlament 2012 március 1-től további tizenhárom egyházat ismert el (2011. évi CCVI. 
törvény, Módosító rendelkezések, (13)), 66 vallási közösség kérelmét ugyanakkor elutasította, 
s az elutasítások után egy év várakozási idő leteltével engedélyezte csak az újbóli regisztrációs 
kérelmek benyújtását. 

Az egyházak státuszára vonatkozó további szigorítások miatt a 2011. évi CCVI. törvény 
megsemmisítését kérte több indítvány az Alkotmánybíróságtól, azzal az indokkal, hogy az egy- 
házi státuszról szóló törvény politikai karaktere egyértelműen alkotmányellenes azáltal, hogy az 
Országgyűlés dönti el, hogy melyik szervezet minősülhet egyháznak. Az Alkotmánybíróság a 
törvény egyes rendelkezéseit megsemmisítette, majd ezt követően a jelenleg hatályos 2013. évi 

CXXXIII. törvény szabályozta a lelkiismereti és vallásszabadság jogának gyakorlását szolgáló 
intézmények továbbra is eltérő jogait, különböző működési szabályokkal ruházva fel őket. 

2013 augusztus 1-től három kategóriába sorolhatók ezen intézmények: egy gyűjtő kategó- 
riát állapít meg a törvény vallási közösségek elnevezéssel, melynek két fajtáját alkotják a vallási 
tevékenységet végző szervezetek, illetve a bevett egyházak (2013. évi CXXXIII. törvény, 4.§.). E 
két szervezettípus jogaik és működési feltételeik tekintetében különbözik. Az egyházak elisme- 
rése továbbra is az Országgyűlés feladta, és vagy legalább százéves nemzetközi működést, vagy 
húsz éves magyarországi működést kell igazolniuk a regisztráció érdekében — ez utóbbi esetben 
azonban taglétszámuk továbbra is el kell, hogy érje a magyarországi lakosság 0,190-át. A val- 
lási tevékenységet végző szervezetek speciális egyesületnek minősülnek, melyeket kizárólag a 
Fővárosi Bíróság veheti nyilvántartásba, és az állami támogatások igénybevétele tekintetében is 
hátrányban vannak a bevett egyházakkal szemben. Az egyházak a közfeladatok ellátása során az 
állami közfeladat-ellátókkal egyenlő finanszírozásra tarthatnak igényt, adókedvezményekben 
részesülhetnek, hitoktatást szervezhetnek állami költségen, míg a vallási tevékenységet végző 
szervezetek esetében e lehetőségek nem állnak fenn. Egyértelmű tehát a bevett egyházak több- 
letjogosultságainak, anyagi kedvezményeinek megléte (Szilágyi 2014, 31). 

2014 áprilisában tizenhét magyarországi, korábban egyházi státust birtokló szervezet for- 
dult az Emberi Jogok Európai Bíróságához azt panaszolva, hogy korábbi státuszuk elvesztése 
miatt komoly gazdasági hátrányokat szenvedtek el. Az Emberi Jogok Európai Bírósága meg- 
állapította, hogy a magyar egyháztörvény valóban sérti az Európai Emberi Jogi Egyezmény 
9. cikkében biztosított vallásszabadsághoz való jogot, valamint az egyesülési jogot, amit a 11. 
cikk garantál. A bíróság álláspontja szerint a 2013. évi CXXIII. törvény azon célkitűzése, hogy 
az állami támogatással visszaélő egyházakat kiszűrje, nem kellett volna, hogy a fentebb vázolt 
radikális változtatásokhoz vezessen, így jogsértést állapított meg a hozzá folyamodó egyházak 
keresete alapján. Közülük öt számára a jogsértés megállapításának ténye elégséges fejleménynek 
tekinthető a bíróság szerint, amely a többi tizenkét egyház esetében ugyanakkor vagyoni jellegű 
kártérítést is megítélt (EKINT 2014, 7). 

Magyarországon tehát 1990-től 2012-ig, az Alaptörvény hatályba lépéséig az állam és az 
egyház alkotmányosan garantált különválasztása, valamint az egyházak egyenlőként való keze- 
lése, illetve a hátrányos megkülönböztetés tilalma az Alkotmányban garantált feltételként jelent 
meg, a gyakorlat azonban a történelmi keresztény egyházak tényleges társadalmi szerepének 
figyelembe vételével érezhetően alámosta az írott jogot, azaz egyfajta szűkre szabott kooperá- 
ciós modell irányába mutatott. Az Alaptörvény életbe lépésétől e téren paradigmaváltás volt 
megfigyelhető, az állam és az egyház radikális elválasztása helyett egy "értékválasztó és együtt- 
működő" modell megvalósulása vette kezdetét. "Az alaptörvény egy monolit ideológiát teremt 
meg, azaz polgárai egy részének világnézetét, vallását, családmodelljét helyesnek fogadja el. 
Állást foglal abban a kérdésben, hogy melyik életfelfogás és világnézet értékes, ezáltal azonban 
alacsonyabbrendűnek tüntet fel más világnézeteket" (Szilágyi 2014, 51). Az alaptörvény azzal, 
ahogy a kereszténység nemzetmegtartó szerepéről vall; hogy az együttélés legfontosabb kereté- 
nek a családot és a nemzetet jelöli meg; hogy az összetartozás alapvető értékeiként a hűséget, a 
hitet és a szeretetet emeli ki, a vallási pluralizmust 2012-ig sok tekintetben tartalmazó hozzáál- 
lást alapvetően megváltoztatja. 

Az egyház-finanszírozás alakulása a rendszerváltozástól 
napjainkig 

Az 1990-es évek elején az egyházak bevételei két fő forrásból érkezhettek: egyrészt az egy- 
házak saját bevételei, másrészt az állam által nyújtott támogatások irányából. Az egyházak saját 
bevételeit részint az adott egyház gazdasági-vállalkozási tevékenységéből származó bevételek 
adták, másrészt az alaptevékenységből származó bevételek (adományok és hozzájárulások, egy- 
házi szolgáltatásokért fizetett díjak). Az állam által nyújtott támogatások egyrészt a normatív 
támogatásokat, másrészt az egyedi céltámogatásokat, harmadrészt a volt egyházi ingatlanok 
tulajdoni rendezésére elkülönített támogatásokat jelentették (Szilágyi 2014, 88). 

Az egyházak finanszírozásának struktúrájában az 1997-es év jelentett számottevő változást, 
mely új alapokra helyezte az egyházak felé áramló támogatásokat. A változtatás iránti igények 
részint abból adódtak, hogy az egykori egyházi ingatlanok tulajdoni rendezésére kiszabott 
tíz éves határidő már 1995-ben is tarthatatlannak tűnt, így az egyházak kezdeményezték a 
határidő 2011-ig történő kitolását, de ezzel együtt felvetették az egyház-finanszírozás költ- 
ségvetési igényeinek racionalizálását is (Fedor 2008, 418). E racionalizálási szándék részeként 
az állam 1996-tól lehetővé tette az állampolgárok számára, hogy személyi jövedelemadójuk 
bizonyos százalékát különböző szervezetek — így egyházak — számára átcsoportosíthassák, ami 
az egyház-finanszírozási lehetőségeket újabb elemmel bővítette. Az eme adóátcsoportosításra 
lehetőséget biztosító 1996. évi CXXVI. törvény ellen azonban kifogást emeltek az egyhá- 
zak, és a nonprofit szervezetek is. Az egyházak azzal az indokkal tiltakoztak, hogy a civil 
szervezeteket és az egyházakat a jogalkotó versenyeztetni kívánja a személyi jövedelemadóból 
származó összegekért (Szilágyi 2014, 89), ami kiszámíthatatlanságokat eredményezne, hiszen 
a versenyben az egyházak alul is maradhatnának. A civil szervezetek számára nem annyira az 
egyházak vetélytárs-jellege volt a félelem alapja, mint inkább az, hogy az adózók szándékai- 
nak érvényesülése a redisztribúció során eltérhet a szokásos állami finanszírozási gyakorlattól, 
ami ugyancsak váratlanul érinthetné az állami támogatásokat létfontosságúnak tartó civileket 
(Vajda-Kuti 2000, 29). A vitás kérdéseket az állam és az egyházak a következő években ren- 
dezték, főként a Vatikáni megállapodás folyományaként, mely kihat napjaink egyház-finan- 
szírozási gyakorlatára is. 


A Vatikáni megállapodás és az egyházak hitéleti és közcélú 
tevékenységének anyagi feltételeiről szóló 1997. évi CXXIV. 
törvény 

1997 június 20-án a Magyar Köztársaság és az Apostoli Szentszék között a Katolikus Egy- 
ház hitéleti és közcélú tevékenységének anyagi feltételeiről szóló megállapodás született, majd 
röviddel ezután kihirdetésre került az az egyházak hitéleti és közcélú tevékenységének anya- 
gi feltételeiről szóló 1997. évi CXXIV. törvény, melynek nyomán több, egyház-finanszírozást 


érintő törvénymódosítás is készült (Schanda 2003, 9). A Vatikáni megállapodást törvényként 
az Országgyűlés 1999. június 15-én fogadta el, 1999. évi LXX. törvény elnevezéssel. 

Az Apostoli Szentszékkel a Magyar Köztársaság már 1990 február 9-én megállapodást kö- 
tött, részint a diplomáciai kapcsolatok helyreállítása céljából, részint azzal a tartalommal, hogy 
a közös érdeklődésre számot tartó kérdéseket a jövőben az ezekre vonatkozó konkrét megálla- 
podások formájában igyekeznek a felek megoldani és kezelni. Ezt követően 1994 január 10-én 
a Honvédségnél és a Határőrségnél létesítendő lelkipásztori szolgálat tárgyában egyezett meg 
a Vatikán és a Magyar Köztársaság, mely cél érdekében a kormány számos más felekezettel is 
felvette a kapcsolatot (Schanda 2003, 8). 

Az Apostoli Szentszékkel kötött 1997. júniusi megállapodás nemzetközi szerződésnek mi- 
nősül, minthogy nemzetközi jogalanyiságú aláírók kötötték, egy a felek közötti kapcsolatok tág 
körét átfogóan szabályozó ünnepélyes dokumentum (konkordátum) keretei között. A meg- 
állapodás kifejezetten az egyház-finanszírozás kérdéseit rendezi, magába foglalva az egyházak 
részére a közfeladatok ellátása érdekében nyújtott állami támogatások szabályait, a kulturális 
tevékenységhez rendelhető állami forrásokat, az egykori egyházi ingatlanok tulajdoni rende- 
zésének pénzügyi vonulatát, illetve az állampolgárok személyi jövedelemadójának egyházak 
számára felajánlható hányada összegyűjtésének és rendeltetésszerű szétosztásának technikai 
megvalósítását. 

A Vatikáni megállapodás az egyházi ingatlanok tulajdoni rendezése kapcsán a 2011-ig 
kérvényezett határidő-hosszabbítást a katolikus egyház vonatkozásában jóváhagyja, valamint 
rögzíti mindazon ingatlanokat melyek átadására a katolikus egyház igényt tart. Amely ingatla- 
nokról azonban lemond az egyház, azok értékét a megállapodás járadék formájában évi 1890 
millió forint bázisösszeggel állapítja meg. A katolikus egyház lemondott 42 milliárd forintnyi 
ingatlanigényéről, ez kerül a megállapodás értelmében évente járadék formájában folyósításra 
számára (1999. évi LXX. törvény, 2. cikk (3)). 

A vatikáni megállapodás a bevezetett újítások mellett az Lvt.-ben szereplő egyedi támoga- 
tások lehetőségét továbbra is meghagyja a Katolikus Egyház számára, olyan, pontosan meg- 
határozott célok tekintetében, melyeket a Magyar Katolikus Püspöki Kar jelöl ki, továbbá 
arról, hogy e rendelkezéseket csakis a Katolikus Egyház beleegyezésével lehessen módosítani. 
Ezáltal a katolikus egyház a Vatikáni megállapodással elérte, hogy anyagi természetű kérdéseit 
nemzetközi szerződés rögzíti, így az egyház pénzügyeire vonatkozó későbbi rendelkezéseknél 
csakis a megállapodással összhangban tehessen a mindenkori kormányzat lépéseket (Szilágyi 
2014, 89-93). 

A Vatikáni megállapodás az egyház-finanszírozás további alakulását alapvetően befolyá- 
solta: a Magyarországi Református Egyházzal 1998. december 8-án, a Magyarországi Evan- 
gélikus Egyházzal 1998. december 7-én, valamint a Magyarországi Zsidó Hitközségek Szö- 
vetségével 1998. október 1-én kormányhatározatban kihirdetett megállapodások születtek, 
később a kormány megállapodott a Budai Szerb Ortodox Egyházmegyével 1998. december 
7-én, valamint a Magyarországi Baptista Egyházzal is 1998. december 10-én (Schanda 2003, 
9). Fontos megjegyezni, hogy ezen megállapodások jogi jellege határozati formájú kihirdeté- 
sük miatt eltér a Vatikáni megállapodástól, egyedi és nem normatív jellegű dokumentumok, 
minthogy "a magyar jog nem rendelkezik olyan kategóriával, melybe a más, nemzetközi 
jogalanyisággal nem rendelkező egyházakkal kötött megállapodásokat el tudná helyezni" 
(Schanda 2003, 13-14). 

Különbséget fedezhetünk fel a megállapodásokban abban a tekintetben is, hogy a Vatikáni 
megállapodás többnyire a finanszírozási elemekre fókuszál, míg a többi egyházzal kötött doku- 
mentumok ennél szélesebb kört tárgyalnak, kitérve az állam és az egyház együttműködésére, és 
a közfeladatok ellátásában betöltött szerepeket is részletesebben taglalják. Az állam és az egyház 
együttműködése e dokumentumokban felelősségteljes partneri kooperációként nyilvánul meg, 
és bővebben körbejárják a közoktatási és felsőoktatási feladatellátásra, a kulturális szerepre, az 
ingatlanjáradék kiindulópontjául szolgáló ingatlanértékre, az állampolgárok jövedelemadójá- 
ból származó támogatásokra és az egyházi személyek adókedvezményeire vonatkozó részleteket 
is. Ezen utóbbi mentességek és kedvezmények megváltoztatása csakis a kormány és az adott 
egyház párbeszédeként mehet végbe a megállapodások szerint. 2010 után a magyar jogrendszer 
jelentős átalakítása miatt a vatikáni megállapodást több helyen korrigálni kellett. E változtatás 
jogi alapja a 127/2013 (X.8.) ME határozat, mely kitér a hitoktatás, a kulturális örökséggel 
összefüggő feladatok és a felsőoktatás kérdéseire, valamint a személyi jövedelemadó Katolikus 
Egyházaknak juttatható 190-ára, továbbá az ingatlanjáradékra vonatkozó szabályozásra (Szil- 
ágyi 2014, 103). 


Az egyház-finanszírozási törvény 


Az 1997. évi CXXIV. törvény az egyházak hitéleti és közcélú tevékenységének anyagi feltét- 
eleiről sok tekintetben épít a vatikáni megállapodásra. Alapvető sajátossága, hogy elismeri azt, 
hogy az egyházak saját bevételre tehetnek szert, s erről állami szervek nem kérhetnek adatokat, 
illetve erről a tevékenységről nyilvántartást nem vezethetnek (1997. évi CXXIV. törvény 2.§), 
A törvény bevezet számos új állami támogatási formát, így például lehetőséget teremt arra, 
hogy az addig rendezetlen egyházi ingatlanokra vonatkozó igényt forintosítva a felek közös 
megegyezéssel mint járadékot építsék be az egyház-támogatásba. Ezen felül az egyház-támoga- 
tás adóátirányításos módszerét is rögzíti a jogalkotó, vagyis az állampolgárok azon lehetőségét, 
hogy személyi jövedelemadójuk egy százalékáról valamely egyház javára rendelkezhessenek. 

Napjainkban az egyházakra vonatkozó finanszírozási szabályokat továbbra is az 1997. évi 
CXXIV. törvény, valamint az egyházakkal kötött megállapodások szabályozzák, míg a a pénz- 
ügyi források mértékét minden évben a költségvetési törvény állapítja meg. A finanszírozási ele- 
mek részleteit pedig az ágazati törvények, az adó jogszabályok, valamint a 295/2013 (IIV. 29.) 
kormányrendelet (mely az egyházi jogi személyek jogállásának és működésének sajátosságairól 
szól) részletezik. Az egyház-támogatás továbbra is egy többcsatornás rendszerben történik, mely 
az egyházak alaptevékenységét, gazdasági és vállalkozási tevékenységét, a gazdasági és vállalko- 
zási tevékenységnek nem minősülő tevékenységét, valamint az állami költségvetésből juttatott 
támogatásokat öleli fel. Az egyházak Európai Uniós forrásokból, nemzetközi megállapodás 
alapján finanszírozott programokból, pályázati forrásokból vagy pályázati rendszeren kívüli 
egyedi döntés alpján nekik juttatott támogatásokban is részesülhetnek (2013. évi CXXXIII. 
törvény 19/A§ (3)). 

Az egyházak közszolgáltatásokkal kapcsolatos gazdasági 


működése 


A közszolgáltatások társadalmi közös szükségletek kielégítésére vonatkozó, közösségi szer- 
vezést igénylő feladatok (Horváth 2005, 281). A közszolgáltatások rendkívül sokféle tevékeny- 
séget ölelnek fel. Ide tartoznak a közüzemi szolgáltatások (mint a közvilágítás, a közműves 
ivóvízellátás, a szennyvízcsatorna rendszer üzemeltetése, az energiaellátás vagy a közútkezelés); 
a kommunális szolgáltatások (például a köztemetők üzemeltetése, a hulladékkezelés, a közte- 
rületek tisztán tartása); a lakásgazdálkodás (szociális bérlakások fenntartása, lakástámogatás); a 
humán szolgáltatások (ilyen a bölcsődei-óvodai ellátás, az alapfokú és középfokú iskoláztatás 
valamint kollégiumi ellátás, az orvosi rendelés, járóbeteg szakrendelés, kórházi ellátás, idősel- 
látás, könyvtári, múzeumi, levéltári szolgáltatások), valamint a helyi rendészeti szolgáltatások 
(tűzvédelem, polgári védelem, illetve közegészségügy). A közszolgáltatásokat az állam egyrészt 
közvetlenül maga nyújtja, működteti, részint költségvetési keret alapján, vagy elkülönített, vál- 
lalati formában valósul meg. Az állam korlátozott piaci szerkezetben, vagy a piaci folyamatok 
kizárásával is nyújthat közszolgáltatásokat, de működtetheti a közszolgáltatásokat ingyenesen 
vagy nonprofit módon is. Az is előfordulhat, hogy az állam ellenértéket, díjfizetést, piaci árak 
megfizetését igényli a közszolgáltatások nyújtása kapcsán. Amennyiben az állam a közszolgálta- 
tásokat nem maga nyújtja, úgy a piaci folyamatokra vagy magánszervezetekre bízza ezek teljesí- 
tését, de él azzal a jogával, hogy szigorú, közjogi alapú gazdasági korlátok mentén szabályozza a 
végrehajtást, vagy a szolgáltatások mechanizmusát (Simon-Tóth 2015, 14-15). 


A magyarországi egyházak által ellátott humán szolgáltatások 


Az egyházak közszolgáltatásokba való bevonása a legjellemzőbb esetekben a humán szol- 
gáltatások terén történik. Noha Magyarország 2012-ig érvényben lévő alkotmánya az egyázak 
közszolgáltatásokban való részvételét nem nevesítette, a 2012 óta hatályos Alaptörvény, illetve 
ennek negyedik módosítása kitér arra, hogy a kellő feltételeket teljesíteni képes vallási közös- 
ségek sajátos jogállással és jogosultságokkal bírnak a közösségi célok megvalósítása érdekében 
az állam partnereként. Ilyen partnerségre rendszerint bevett egyház képes, ami nagymértékben 
csökkenti a közszolgáltatások terén tevékenykedésre jogosult egyázak körét. Az Alaptörvény 
negyedik módosításának szövegében a 7. cikk (2) bekezdése a következőképpen hangzik: "(2) 
Az Országgyűlés sarkalatos törvényben egyházként ismerhet el egyes vallási tevékenységet végző 
szervezeteket, amelyekkel az állam közösségi célok érdekében együttműködik" (Negyedik mó- 
dosítás 2013, 4). A változtatás magyarázatában a dokumentum kitér arra, hogy ily módon az a 
cél vezérli a jogalkotót, hogy "e szervezetek a közösségi célok elérése érdekében hatékonyabban 
fejthessék ki tevékenységüket, ezt az állam az egyházi jogállással rendelkezőkre vonatkozó sza- 
bályozással elősegíthesse". (Negyedik módosítás 2013), 20). 

Az Lvt. széleskörű jogokkal ruházta fel az egyházakat a közösségi feladatokban való részvétel 
tekintetében. Ennek alapján nyilvánvaló volt, hogy amennyiben egy feladat nincs kizárólago- 
san állami szerv számára fenntartva, akkor az egyházak minden más nevelési, oktatási kulturális 
vagy szociális, egészségügyi, sport illetve gyermek- és ifjúságvédelmi tevékenység elvégzésére 

jogosultak voltak, azaz a humán szolgáltatások területén képességeik és lehetőségeik függvé- 
nyében bekapcsolódhattak a feladatellátásba. Az egyes feladatok ellátásának részletes szabályait 
az ágazati szabályozás tartalmazta, mint például a szociális igazgatásról és szociális ellátásról 
szóló 1993. évi III. törvény, vagy a közoktatásról szóló 1993. évi LXXIX. törvény. Az egyházak, 
de főként a történelmi egyházak a közösségi célú tevékenységek tekintetében viszonylag ru- 
galmasan hozzáférhettek a feladatellátáshoz szükséges anyagi és infrastrukturális feltételekhez, 
amelyet az állam által visszaszolgáltatott egyházi ingatlanok használatba vétele nagymértékben 
elősegített (Szilágyi 2014, 42). 

Az államszocialista berendezkedés fellazulása, majd megszűnése következtében a közfel- 
adatok ellátása során jelentős átrendeződések mentek végbe az 1990 utáni években, az állam 
szerepe rendkívül gyors ütemben csökkent, az egyéb közösségi szerveződéseké pedig megnöve- 
kedett. A korábban államinak számító feladatkörök, az ellátandó funkciók egykori stabilitása 
megszűnt és létrejöttek a kormányzati szektoron kívüli megoldási formák (Horváth 2005, 77). 
Szilágyi Bernadett a folyamatok ezen újraértékelődését, új végrehajtóra találását a magánosítás 
fogalmával írja le (Szilágyi 2014, 43). E magánosítás párhuzamosan zajlott a privatizációval, az 
állampárt által 1948. január 1-ét követően egyoldalúan állami kézbe vett javak köztulajdonból 
való visszaszolgáltatásával. Bár e két folyamat elkülönülten zajlott, a történelmi egyházak ese- 
tében a korábban az állam által végzett közszolgáltatási feladatok részbeni átvállalása, illetve az 
egyházi ingatanok állam általi visszaszolgáltatása és közszolgáltatások ellátására való használata 
összefonódott. 

A közszolgáltatások közül az egyházak által leginkább felvállalt humán szolgáltatások te- 
rén a rendszerváltozást követően tehát lezajlott a feladatellátás többszektorúvá válása, melynek 
során létrejöntt egy szerződéses viszonyrendszer. Ez megjelöli a feladatellátás felelősét, olyan 
közszektori szereplőkkel mint az önkormányzat vagy az állam, akik e szolgáltatást más, szek- 
torbeli szereplőktől is megrendelhetik, így jelennek meg a szolgáltatói oldalon a magán szektor, 
a civil szektor illetve az egyházak. A közszektor feladata e többszereplős szolgáltatásnyújtásnál 
a versenyfeltételek megteremtése, miáltal a fogyasztók eldönthetik, hogy az iskoláztatás vagy 
egyéb szolgáltatás terén mely szereplőt választják (Horváth 2005 79-82). 

Az Lvt. nyújtotta lehetőségek eredményeképpen az egyházak közszolgáltató tevékenysége 
a humán szolgáltatások terén — az egyházak számának növekedésével párhuzamosan — folya- 
matosan növekedett. Az Lvt. 19. § (1) bekezdése rendelkezett azon elkülönített pénzeszközök 
elköltéséről, amelyek az egyházi jogi személyek nevelési-oktatási, szociális, egészségügyi, sport, 
gyermek- és ifjúságvédelmi közszolgálati tevékenységét hivatottak támogatni. E normatív tá- 
mogatások mértéke a törvény szerint a hasonló profilú állami intézményekkel azonos mértékű 
kellett, hogy legyen. A 19. § (2) bekezdése ugyanakkor — melyet az egyházak egyre növekvő 
mértékben ki is használtak — kevésbé egyértelmű, és olyan egyéb tevékenységek támogatására vo- 
natkozik, melyet az Országgyűlés egyházanként és konkrét célonként állapít meg az adott egyház 
magyarországi legfelsőbb szerve által a művelődési miniszterhez benyújtott kérelmek alapján. 
Az egyházak leleményességét bizonyítja, hogy amíg 1991-ben az Lvt. 19. § (2) bekezdésére 
vonatkozó nyolc darab jogcím alapján adott a költségvetés támogatásokat, addig 1997-re már 
negyvenhat jogcím alapján igyekeztek az egyházak támogatásokat szerezni. Ezen előirányzatok 
gyakran valamilyen intézmény felépítéséhez, illetve meglévő építmények állagrekonstrukciójá- 
hoz kapcsolódtak. Az egyházak által ellátott közfeladatok, a hitéleti tevékenység és a működésre 

irányuló támogatások céljára adott költségvetési pénzeszközök folyamatos növekedést mutattak 
úgy az összegszerűség, mint az előirányzatok száma alapján (Szilágyi 2014, 86). 

Röviddel a rendszerváltozást követően az 1991. évi XXXII. törvényben új elemként jelent 
meg az egykori egyházi ingatlanok tulajdoni rendezésére fordított államháztartás által bizto- 
sított összegek elkülönítése. E kérdés heves politikai vitákat váltott ki, mert az 1948 előtti 
állapotok teljes visszaállítása nyilvánvalóan nem volt kivitelezhető az 1990 utáni időszakban. 
Az állam által az egyházaktól elvárt közfeladatok végrehajtása ugyanakkor nem volt lehetséges a 
megfelelő számú illetve állapotú ingatlanállomány és az ezzel összefüggő infrastruktúra nélkül. 
A jogalkotó ezért amellett döntött, hogy a funkcionalitás elve mentén megvalósított ingatlan- 
rendezés segítségével teszi képessé az egyházakat arra, hogy elláthassák vállalt közfeladataikat 
(Rixer 2012, 13). 

Általánosságban elmondható, hogy — a növekvő állami ráfordítások dacára — az 1990-ben 
kialakított rendszer nem teremtette, és a rendelkezésre álló rövid idő alatt nem is teremthette 
meg az egyházak stabil pénzügyi forrásait, így egy többcsatornás egyház-finanszírozási rendszer 
alapjait volt kénytelen kiépíteni, amely ráadásul az egyedi elbírálás által nyújtható támogatások 
megszerzését messzemenően alárendelte az aktuális politikai alkuknak és a "közösségi dönté- 
sekben rejlő veszélyeknek, ezáltal kevésbé nyújtott a társadalom számára is igazolható megoldá- 
sokat, így adott esetben az egyházak is veszthettek hitelességükből" (Szilágyi 2014, 87). 


Az egyházak közfeladat-ellátását biztosító normatív, és az ezt 
kiegészítő állami támogatások 


Az egyházak közszolgáltatási tevékenységéhez nyújtott normatív támogatások jellemzően 
a közoktatási feladatokban, a személyes jellegű szociális ellátásokban, valamint a felsőoktatás- 
ban érvényesülnek (Schanda 2006, 196). A közoktatás és a szociális szolgáltatások esetében az 
egyházak a normatív támogatások mellett kiegészítő támogatásra is jogosultak, míg a felsőok- 
tatás terén a hallgatói létszám határozza meg e támogatások mértékét. A közfeladat-ellátásához 
kapcsolódó normatív támogatások jogi alapját időrendben az Lvt., a Vatikáni megállapodás, a 
többi egyházzal megkötött kormánymegállapodások, az egyház-finanszírozási törvény, az egy- 
házügyi törvény, illetve a közszolgáltatásokat szabályozó ágazati törvények adják. Az egyházat 
érintő, közszolgáltatások ellátását lehetővé tevő normatív támogatások pontos összegét a költ- 
ségvetés évente meghatározza, majd ezt a végrehajtásról szóló törvény szükség esetén korrigálja 
(Rixer 2012, 06). 

A közoktatás területén 2005 és 2012 között több mint kétszeresére növekedett az egyhá- 
zak intézményfenntartói tevékenysége, amivel együtt járt a megyei önkormányzatok jelentősen 
visszaeső fenntartói szerepe. Ugyanezen időszakban alig létesültek új intézmények, illetve szá- 
mos esetben az intézmények fenntartói (döntően települési önkormányzatok) kiléptek a szek- 
torból, az intézményfenntartó tevékenységet pedig valamely egyház vette át, így e növekedés az 
arányok eltolódásának is köszönhető volt (Szilágyi 2014, 44). Domináns szerepet mutatnak az 
egyházak a felsőoktatási intézmények fenntartóiként is. A 2012-es adatok szerint a felsőoktatási 
intézmények fenntartói között 42,4290 központi költségvetési szerv, 37,8890 egyház, 19,790 
pedig alapítvány volt. (Szilágyi 2014, 44). 

A szociális ellátások terén az egyházak jelentős mértékben részt vállalnak úgy a szociális 
alapszolgáltatásokból, mint a szakosított ellátásokból. 2006 és 2012 között vizsgálva e szektort 
megállapítható, hogy amíg a szociális intézmények száma mindössze 6,890-kal növekedett e 
periódusban, az egyházak feladatellárása 9190-kal bővült, és ezzel párhuzamosan a települési 
önkormányzatok fenntartásában lévő intézmények száma 5690-kal esett vissza. A szektorok kö- 
zötti átrendeződés tehát azt mutatja, hogy fő trendként a települési önkormányzatoktól az egy- 
házak felé áramlott az intézményfenntartói hatáskör. 2012-től jelentős változás állt be ebben 
a tekintetben, ugyanis a megyei önkormányzatok fenntartásában lévő intézmények a megyei 
intézményfenntartó központokhoz kerültek, a legfőbb fenntartóvá így az állam vált. Ekkortól 
az állam 27,6590-ban, az egyházak 18,4890-ban, míg a települési önkormányzatok 13,5590- 
ban szerepeltek a szociális intézmények fenntartóiként (Szilágyi 2014, 47). 

A 2011. évi CCVI. törvény 20. § (2) bekezdése kimondja, hogy a közfeladatot ellátó jogi 
személynél az e feladathoz kapcsolódóan alkalmazásban álló munkavállalók munkaviszonyá- 
nak tartalma, munkaidejük és pihenőidejük vonatkozásában a közalkalmazotti jogviszonyhoz 
igazodik. E személyekre az állami vagy helyi önkormányzati intézmények foglalkoztatottaira 
vonatkozó bérezés terjed ki, azonos feltételekkel (Rixer 2012, 7). A törvény kiköti azt is, hogy a 
hitéleti oktatás tárgyi feltételeit, más iskolai foglalkozással nem ütköző időpontban az oktatás- 
nak teret adó intézmény vagy felsőoktatási intézmény biztosítja, míg a hitéleti oktatást végző 
személyzet biztosítása az adott felekezet feladata. A hitéleti oktatás költségeit a törvényben, 
illetve a bevett egyházakkal kötött megállapodásokban előírtak alapján az állam biztosítja. Az 
egyházak közfeladat-ellátása kapcsán végzett tevékenységére az ágazati (közoktatás, szociális 
szolgáltatás, egészségügy) szabályok is vonatkoznak, de egyaránt befolyásolja az egyházakra 
vonatkozó szabályozás is. A normatív finanszírozás körülményei a fentiekre való tekintettel 
(ágazati törvények változásai) az egyházak tekintetében is módosulhatnak (Szilágyi 2014, 42). 


A normatív támogatásokhoz kapcsolódó kiegészítő 
támogatások 


Az 1997. évi CXXIV. törvény 6. § (1) bekezdése alapján a normatív támogatáson túl ki- 
egészítő támogatásra is jogosultak az egyházak a közszolgáltatások nyújtása során, melynek 
meghatározása évente, a költségvetésről szóló törvény megalkotásakor történik, a tervezéskor 
ismert adatok alapján, figyelembe véve a közoktatási illetve a szociális szolgáltatások aktuális 
igénybevételét. A kiegészítő támogatások alapvető szabályait először a Vatikáni megállapodás 
rögzítette, majd az egyház-finanszírozási törvény is átvette e metódust, vagyis az minden, az 
államtól közfeladatot átvállaló egyház tekintetében érvényesül. 

A kiegészítő támogatás részletes szabályozását olyan ágazati törvények tartalmazzák, mint a 
nemzeti köznevelésről szóló 2011. évi CXC. törvény, illetve a szociális igazgatásról és szociális 
ellátásokról szóló 1993. évi III. törvény, mértékét pedig a költségvetési törvény állapítja meg. 
A Vatikáni megállapodás alapján a normatív támogatás aránya azáltal határozható meg, ha 
egy önkormányzat összes kiadásából levonják az intézményi saját bevételeket. (1999. évi LXX. 
törvény, kiegészítés a III. fejezethez (1)). Az intézmény-fenntartási kiadásokat az önkormányzat 
több csatornán keresztül finanszírozza, így a saját bevételek, a központi költségvetési hozzá- 

járulás, valamint az átengedett központi adó tartozhat ide. A normatív támogatás arányának 
kiszámítása, valamint a helyi sajátosságok figyelembe vételével a kiegészítő támogatás összege 
is meghatározható a közszolgáltatások tekintetében (Rixer 2012, 7). A Vatikáni megállapodás 
kiegészítő támogatásokra vonatkozó számítási módját veszi át lényegében az egyház-finanszíro- 
zási törvény, melybe beépítésre került, hogy 2013 január 1-től már nemcsak a közoktatás és a 
szociális szolgáltatások, de az egészségügyi szolgáltatások esetében is megkaphatják az egyházak 
e támogatási formát (Szilágyi 2014, 140). 


Az egykori egyházi ingatlanok tulajdoni helyzetének rendezése 


Az egybázi kézben lévő ingatlanok állami tulajdonba vétele (1945-1948) 

A magyarországi egyházak kezében 1948 január 1-ig hatalmas ingatlanvagyon volt, mely 
egyaránt jelentett termőföldet, erdőket és épületeket. Az 1920-as években az ország földbirtok- 
állományának mintegy 2490-a egyházi (döntően katolikus) tulajdonban volt. E birtokrendszer 
megnyirbálását először az Ideiglenes Nemzeti Kormány 1945 tavaszán végrehajtott, a földmí- 
ves nép földhöz juttatásáról szóló 600/1945. N.E. rendelete alapján történt, mely kimondta, 
hogy a népnek igénybe kell venni az 1000 kat. holdat meghaladó földbirtokokat, illetve a társas 
vállalatok, nyugdíjpénztárak, vagy társadalombiztosító intézetek tulajdonában lévő földbirto- 
kokat. Mindez igen érzékenyen érintette a 862704 kat. hold termőfölddel rendelkező katolikus 
egyházat, minthogy 765684 kat. hold kisajátítására került sor az intézkedés nyomán. A 102000 
kat. hold termőfölddel rendelkező református egyház ugyanakkor e döntéssel nem veszítette el 
birtokainak ilyen jelentős részét, mert 60000 kat. holdat a rendelet meghagyott a tulajdonában. 
A következő lépésben a nem állami tulajdonú iskolák fenntartásának megszüntetése és állam 
álltali átvétele volt az 1948. évi XXXIII. törvény értelmében. Ekkor iskolák, tanulóotthonok és 
óvodák kerültek állami kézbe, az intézmények dolgozói pedig állami alkalmazásba. 1950 után 
az egyházi fenntartású középiskolák száma nem érte el a tíz darabot sem, és ez a helyzet a rend- 
szerváltozásig fennállt (Nagy 2003, 27). Az ingatlanvagyon természetesen szintén állami kézbe 
került, így az egyházak elvesztették az oktatási intézmények épületeit a hozzájuk tartozó tel- 
kekkel, kiszolgáló egységekkel együtt — a kizárólag egyházi célokat szolgáló tanintézetek, mint 
a hittudományi főiskolák, diakónus és diakonisszaképző intézetek — kivételével. Az oktatási 
intézmények államosítását meglehetősen pragmatikus módon azzal indokolták, hogy az ingat- 
lanvagyonuktól megfosztott egyházak gazdaságilag immár nem olyan erősek, hogy az oktatási 
intézményeiket megfelelőképpen működtethessék. Állami tulajdonba kerültek a szerzetesren- 
dek ingatlanjai is, a rendeket pedig feloszlatták — ez a lépés ismét a katolikus egyházat érintette 
érzékenyen. Az egyházak kezében maradhattak a templomok és az ezekhez tartozó kiszolgáló 
épületek (Szilágyi 2014, 152). 


Privatizáció és reprivatizáció 

A rendszerváltozás meghozta az államosított egyházi ingatlanok tulajdoni helyzetének ren- 
dezési lehetőségét. A Magyar Katolikus Püspöki Kar azonnal lépett is az ügyben és 1990 au- 
gusztus 20-án nyilatkozatot tett közzé, ragaszkodva "az ingatlanok fokozatos visszaadásához 
— az ország gazdasági erejének szem előtt tartásával —, vagypedig a megfelelő kártérítéshez" 

(Schanda 2003, 211). A rendszerváltozás egyik fő kérdésévé vált Magyarországon, hogy a létre- 
hozni kívánt piacgazdaság alapját nyújtó magántulajdont privatizáció vagy reprivatizáció alkal- 
mazásával teremtsék meg. Az állam hosszas politikai viták után végül az állampolgárok részére 
a privatizációs eljárást választotta, az egyházak azonban reprivatizáció révén kaphatták vissza 
elkobzott és államosított ingatlanjavaik egy részét. "Míg az állampolgárok kárpótlási jegyeket 
kaptak, melyet a privatizáció során használhattak föl, különböző jogi személyek működéséhez 
az állam tulajdont adott át. Így tulajdonul épületeket kaptak a politikai pártok, a szakszerveze- 
tek és különböző egyéb civil szervezetek is. Bár látszólag az egyházak visszakaptak épületeket, 
tulajdonképpen esetükben sem reprivatizációról van szó: sajátos, és a civil szféra egyéb szerep- 
lőire nem jellemző állandóságukra tekintettel, a funkcionalitás elvén olyan épületeket kaptak, 
melyek (nyilván nem mellesleg) korábban tulajdonukban álltak (Schanda 2003, 212). 

A volt egyházi ingatlanok tulajdoni helyzetének rendezéséről szóló 1991. évi XXXII. tör- 
vény (Eitv.) alapján az egyházak visszaigényelhették mindazon beépített ingatlanaikat melyek 
1948. január 1. után kártalanítás nélkül kerültek állami tulajdonba, és a törvényben megha- 
tározott hitéleti, illetve közszolgálati célt láttak el, továbbá 1991. június 30-án még mindig az 
állam vagy valamely önkormányzat tulajdonában álltak. A törvény kihangsúlyozta a funkcio- 
nalitás elvét a tulajdoni helyzet rendezésének szándéka kapcsán, minthogy nyilvánvaló volt, 
hogy az egyházak közcélú funkcióikat, feladataikat képtelenek lennének a visszaszolgáltatott 
épületek, ingatlanok nélkül elvégezni, vagyis csakis így tudnak megfelelni a hívek és az államtól 
átvállalt közfeladatok által megkívánt igényeknek. A törvény ezáltal tehát nem a tulajdonjog- 
ban végbement sérelmek kezelésére vállalkozik, hanem arra koncentrál, hogy a szabad val- 
lásgyakorlás mint alkotmányos jog helyreállhasson az államszocialista berendezkedés évtizedei 
után, s így az egyházak — miként tették ezt a szocialista rendszer előtt — ismét jelentékeny részt 
vállalhassanak a köz szolgálatából. A funkcionalitás mellett a törvény a fokozatosságot is alapve- 
tő célnak tekintette, ami azt jelentette, hogy az egyházak által elvégzett tényleges tevékenységek 
szerint szükséges időben és mértékben jussanak hozzá az igényelt ingatlanokhoz. Vagyis a re- 
privatizáció végbemenetele nem veszélyeztethette az állami illetve az önkormányzati feladatok 
végrehajtását (Schanda 2003, 213). 

Az Eitv. tehát nem minden egyházi ingatlan visszaadásáról rendelkezett, az 1945-1948 kö- 
zött államosított nem épület-jellegű egyházi ingatlanok, földterületek, erdők többnyire nem 
fértek és a kialakult állapotoknak, a földhasználat több évtizedes átalakulásának kapcsán nem is 
férhettek bele a reprivatizáció tárgyköébe. A funkcionalitás elve alapján a törvény célkitűzései 
szerint átadásra kerülhettek a hitéleti célú; az oktatási-nevelési célú; az egészségügyi- szociális — 
gyermekvédelmi és ifjúsági célú; illetve a kulturális célú ingatlanok (1991. évi XXXII. törvény, 
2.§ (2) a-e). A törvénybe bekerült egy részleges kárpótlási megoldás is, mely arra vonatkozott, 
hogy a jogalkotó tudatában van annak, hogy a teljes egyházi vagyon visszaadására nincs le- 
hetőség, ugyanakkor az egyházak teljes anyagi autonómiája csak akkor valósulhatna meg, ha 
visszakaphatnák ezen ingatlanokat. A kormány és az ingatlanrendezésben érdekelt egyházak így 
megállapodtak abban, hogy az állam részletes kárpótlást ad a törvény által átadásra nem kerülő 
ingatlanokért, így ingatlanvagyon helyett a költségvetési törvényekben évente meghatározott 
összeggel kártalanítja az erre jogosult egyházakat (1991. évi XXXII. törvény, 2.§ (4) a-b). A 
törvény hatályba lépése után 90 nap állt az egyházak rendelkezésére, hogy megalapítsák egyez- 
tető bizottságaikat, összeállítsák az ingatlanrendezés alá eső ingatlanok jegyzékét és jelezzék 

szándékaikat az illetékes miniszternek. Az így összeállított alapjegyzéken túl még tíz évük volt 
az egyházaknak újabb igények bejelentésére 2001-ig, később ez a határidő meghosszabbításra 
került a 2011. év végéig (Szilágyi 2014, 155). 

Az ingatlanrendezés még a 2011 december 31-ig kitolt határidővel is viszonylag lassan va- 
lósult meg, így a kormány 2005-ben az egyházaknak járó kártalanítások felgyorsításáról hozott 
határozatot (1096/2005 (IX. 22.) Korm. határozat), mely szerint valamennyi rendezésre váró 
ingatlanügyet 2006 március 31-ig a kormány elé kell terjeszteni, a 2007-2011 közötti idő- 
szakra vonatkozó kártalanítási összegek költségvetésbe való beütemezésével. A cél érdekében a 
kormány a tárgyban megállapodást kötött a Magyarországi Katolikus Egyházzal, a Budai Szerb 
Egyházmegyével, és a Magyarországi Zsidó Hitközségek Szövetségével is. A Magyarországi Re- 
formátus Egyház, illetve a Magyarországi Evangélikus Egyház ugyanakkor nem kívánt részt 
venni ebben a folyamatban. A funkcionalitás elve alapján az Eitv. arra is lehetőséget biztosít, 
hogy az eredetileg egyházi ingatlanok visszaadása helyett az érintett egyház olyan állami vagy 
önkormányzati ingatlanhoz jusson hozzá, amely korábban nem volt a tulajdonában, de vállalt 
közszolgálati céljainak megfelelően képes azt felhasználni (Szilágyi 2014, 158). 

Az államosítást megelőzően a magyar állam igen nagymértékben számított az egyházak köz- 
feladat-ellátási tevékenységére, akik a településekkel, a karitatív személyekkel és az önsegélyező 
egyletekkel karöltve sok olyan szociális problémát orvosoltak, melyek megoldására hatékony 
állami rendszer nem létezett (Bocz 2009, 122). Az oktatási intézmények közel 5390-a egyházi 
fenntartású volt 1948-ban, az államosítás tehát nagymértékben átrajzolta a feladatellátás és 
intézményfenntartás tekintetében az ország oktatási rendszerét. Az egyházak által visszaigényelt 
ingatlanok funkció szerinti kimutatásából látható, hogy a visszakért ingatlanok használata dön- 
tően a hitéleti célra koncentrál, míg a közfeladatok ellátására igényelt ingatlanok többségében 
az egyházak az oktatási funkciót igyekeztek érvényre juttatni. Sok esetben tapasztalható volt, 
hogy az eredetileg bejelentett funkció helyett az egyház más célra használta a visszaszolgáltatott 
ingatlant, ezt azonban állami szankció nem követte. Amellett, hogy az egyházak számára a 
rendszerváltozás meghozta ingatlanjaik érdemi visszaszerzésének lehetőségét, az ismét birtokuk- 
ba került ingatlanvagyon hatalmas teherként is rájuk nehezedett, minhogy az államszocialista 
időszak anyagi javak nélküli, pangó időszaka után igen csekély bevételi forrásokkal kellett bele- 
kezdeniük megnövekedett közszolgáltatási tevékenységükbe (Szilágyi 2014, 167). 


Az ingatlanjáradék és a kiegészítő járadék 


Az egyházaknak átadásra kerülő ingatlanok kapcsán több vonatkozásban felmerül a 
pénzbeni kártalanítás kérdése, melynek fedezetét a központi költségvetésről szóló törvények 
írják elő. E kártalanítási összegek egy része az egyházakat illeti, például ingatlanjáradék formá- 
jában, egy másik része pedig a rendszerváltozás előtti tulajdonost, épületfenntartót, minthogy 
az egyházaknak visszaszolgáltatott ingatlan használójának megfelelő elhelyezését is biztosítani 
kellett. Az ingatlanok tulajdonosai, kezelői és használói funkcióváltás illetve értéknövelő beru- 
házás jogcímen igényelhettek állami kártalanítást. Az ingatlanátadás tizenkét egyházat érintett, 
közülük a legtöbb ingatlant a Magyar Katolikus Egyház, illetve a Magyarországi Református 
Egyház kapta vissza. 1992-2010 között több mint nyolcezer ingatlanigényt terjesztettek elő az 

egyházak, az ingatlanrendezések darabszámát tekintve a katolikus Egyház több mint 5090-ban 
képviseltette magát, ami az ingatlanok értékének 6790-át fedte le (Rixer 2012, 12). 

Az ingatlanjáradékban érintett egyházakról elmondható, hogy az ingatlanok kevesebb, 
mint 5090-ában éltek ezzel a lehetőséggel, kivételt ez alól a MAZSIHISZ képviselt, amely 
74,799-ban választotta a kárpótlásnak ezt a formáját (Szilágyi 2014, 159). Az ingatlanjáradé- 
kot az egyházaknak nem volt kötelező célhoz kötötten felhasználni, választhattak, hogy az így 
hozzájuk került pénzösszegekből hitéleti vagy közcélú tevékenységeiket finanszírozzák, noha a 
Vatikáni megállapodás a katolikus egyház számára csak hitéleti célokat jelölt meg e tekintet- 
ben (1999. évi LXX. törvény, 2. cikk (1)). A járadék a 2000. évi CXXXIII. törvény alapján az 
abban részesülő egyház jogutód nélküli megszűnéséig folyósítható, vagyis örökjáradékként kell 
tekinteni rá. A járadékalap összege a költségvetésben tervezett éves átlagos fogyasztói árindex 
változásához igazodik, de technikai okok miatt a KSH által közzétett előző évi átlagos fogyasz- 
tói árindex alapján kerül kiszámításra, ilymódon az egyházak számára egy előre kalkulálható, 
rendszeres bevételt jelent. A járadék alapjául szolgáló összeg a vatikáni megállapodás, illetve a 
bevett egyházakkal 1998-2001 folyamán kötött kormányhatározatok alapján kerül kiszámítás- 
ra. A járadék alapjául szolgáló összeg a Magyar Katolikus Egyház esetében 42 milliárd forint, a 
Magyarországi Református egyház esetében 6,656 milliárd forint. Az egyházi ingatlanok ren- 
dezésében érdekelt egyházak összesen 67,4062 milliárd forintnyi ingatlanigényükről mondtak 
le a pénzbeni járadékért cserébe (Rixer 2012, 12). 

Az egyházak a járadékon túl járadék-kiegészítésre is jogosultakká váltak a Magyar Köztár- 
saság 1999. évi költségvetéséről szóló 1998. évi XC. törvény alapján, amennyiben hitéleti és 
közcélú tevékenységük ezt indokolttá tette. E törvényi változtatás a történelmi protestáns egy- 
házak azon kifogása alapján született, amely szerint egykori ingatlan vagyonuk speciális, alulról 
felfelé építkező egyházközségeken alapuló szervezete miatt nem tudták maradéktalanul kihasz- 
nálni a járadékigénylés lehetőségeit. Ezen egyházak ugyanis működésük során közszolgáltatási, 
oktatási tevékenységeiket az egyházi ingatlanok tulajdoni rendezéséről szóló törvény hatálya 
alá nem eső bérházak bevételeiből fedezték, ezek tehát nem voltak a törvény által elfogadott 
funkciójú ingatlanok. A kormány a kérés jogosságát elismerve négy egyházzal (Magyarországi 
Református Egyház, Magyarországi Evangélikus Egyház, Budai Szerb Ortodox Egyházmegye, 
Magyarországi Baptista Egyház) járadék-kiegészítésre vonatkozó megállapodást kötött, részint 
a kiegészítés mértékének, részint a kiegészítéssel megnövelt járadék összegének meghatározá- 
sával, melyre az érintett egyházak 1999 január 1-től lettek jogosultak (Szilágyi 2014, 165). 
Járadék-kiegészítésre a Vatikáni megállapodás módosítása is módot ad a Magyar Katolikus Egy- 
ház részére, melynek induló összege 2011-ben a 5363,2 millió Forint volt (2013. évi CCIX. 
törvény, 6. cikk (1-2)). 


Az egyházak saját bevételei 


Az egyházak saját bevételeit — amint arról már fentebb szót ejtettünk — egyrészt megha- 
tározza az állami egyházjog, másrészt a felekezeti egyházjog, vagyis az egyházak egyéni, belső 
szabályrendszere, normarendszere. Magyarországon a legnagyobb társadalmi szereppel a Ma- 
gyar Katolikus Egyház, illetve a Magyarországi református egyház bír, így a saját bevételek jelen 

elemzésekor e két egyházat vesszük szemügyre. Az egyházak saját bevételeire vonatkozó állami 
egyházjogi normákat az Lvt., az 1997. évi CXXIV. törvény, illetve a 2011. évi CCVI. törvény 
tartalmazza, az állami jogforrások azonban az egyházak saját bevételi forrásairól nem állítanak 
fel egységes tipizálást, így leginkább a példálózó felsorolás jellemző rájuk, továbbá az, hogy az 
állami ellenőrzéstől való elválasztásra vonatkozó alapelveket rögzítenek e saját egyházi bevételek 
tekintetében (Szilágyi 2014, 110). 

Az Lvr. által rögzítésre került, hogy az egyházi jogi személyek vagyona főként természetes 
illetve jogi személyek, vagy jogi személyiség nélküli szervezetek adományaiból és egyéb hozzá- 
járulásaiból, valamint az egyházi szolgáltatásokért magánszemélyek által fizetett díjakból szár- 
mazik (Lvt. 18.§. 1. pont). A fő bevételi forrás — ideális esetben — tehát az államháztartáson 
kívülről érkezik ezen elképzelés szerint, a valóság azonban gyökeresen mást mutat, minthogy 
az egyházak anyagi forrásainak döntő része állami támogatásnak nevezhető. Ezáltal az egyházak 
államtól való függetlensége, az egyház és az állam valóságos elválasztása csak elviekben létezik. 

Az egyházak gazdasági-vállalkozási tevékenységet is végezhetnek, melynek kivitelezéséhez 
vállalatot vagy gazdasági társaságot is létrehozhatnak, illetve ilyenekben részt vehetnek. Az 
egyházak által működtetve nem minősül gazdasági-vállalkozási tevékenységnek a kulturális, 
nevelési, oktatási, szociális, valamint az egészségügyi, gyermek- és ifjúságvédelmi intézmények 
működtetése, továbbá a hitélethez szükséges kiadványok és kegytárgyak előállítása és értékesí- 
tése, az egyházi célra használt épületek részleges hasznosítása, illetve a temetők fenntartása (Uvt. 
18.§. 2. pont). 

Az egyház-finanszírozási törvény az állam és az egyház elválasztásának elvét igyekszik 
érvényesíteni azáltal, hogy kimondja, hogy az egyház a maga belső szabályai szerint gyűj- 
tött egyházfenntartói járulékról és adományokról nem köteles állami, önkormányzati vagy 
közigazgatási szervek számára adatokat szolgáltatni, illetve ez utóbbiak nem is kérhetnek az 
egyházakról e bevételek tekintetében információkat. Az egyházak tehát saját pénzügyeikről 
nem kötelezhetők adatszolgáltatásra, az állam pedig nem jogosult ilyen adatokat nyilvántar- 
tani (1997. évi CXXIV. törvény, 2.§). Az egyház-finanszírozási törvény 2000. évi CXXXIII. 
törvénnyel történt módosításakor szabályozásra került az egyházak saját bevételei mellett 
a gazdasági-vállalkozási tevékenységük kategóriája is, valamint az is, hogy az egyházaknak 
saját bevételeiket elkülönített nyilvántartásban kell számon tartani. Szabályozásra kerültek 
továbbá az adományokhoz és a közcélú adományokhoz kapcsolódó adókedvezmények is. E 
módosítások hatására bővült azon tevékenységek köre, amelyek nem minősülnek gazdasági- 
vállalkozási tevékenységnek: a hitélethez, illetve az egyházi alaptevékenységekhez kapcsolódó 
tevékenységek tartoznak ide, melyek az állam szemében nem minősülnek profitszerzési cél 
által motivált tevékenységeknek. Mindez az egyházak gazdálkodása során a rájuk vonatkozó 
adózási szabályoknál nyer értelmet, minthogy a társasági adó tárgyát nem képezi az a faj- 
ta gazdasági tevékenység, amely nem irányul jövedelemszerzésre és vagyongyarapításra, vagy 
ilyet nem eredményez. A jogszabály alapján az egyházak több, általuk végzett tevékenység 
közül kiválaszthatják, hogy mit minősítenek nem gazdasági-vállalkozási tevékenységnek. Az 
így kiválasztott tevékenységek bevételeként tehát az egyház kérheti a szolgáltatás ellenértékét, 
térítését, kártérítést, bánatpénzt, bírságot vagy adóvisszatérítést, noha az ilyen bevételekhez 
kapcsolódó hozamok és kamatok már nem minősülnek nem gazdasági-vállalkozási tevékeny- 
ségből származó bevételnek. (Szilágyi 2014, 112). 

Az új egyháztörvény (2011. évi CCVI. törvény) az egyházak saját bevételeivel kapcsolatban 
új elemet nem tartalmazott, ám E törvény módosítása felállította a vallási közösségek illetve a 
vallási tevékenységet végző szervezetek kategóriáit (2013. évi CXXXIII. törvény, 9/A. § (1)), és 
az új kategóriákra 2013 augusztus 1-től az a szabály vonatkozott, hogy a vallási tevékenységet 
végző szervezetek és a bevett egyházak közül csak az utóbbiak építhettek a nem gazdasági-vállal- 
kozási tevékenységre vonatkozó szabályanyag tartalmára. A vallási tevékenységet végző szerve- 
zetek ugyanakkor jogosulttá váltak adománygyűjtésre és az államháztartás alrendszereiből való 
támogatás elnyerésére. Elmondható tehát, hogy az állami egyházjogi szabályok differenciáltan 
kezelik a vallási tevékenységeket végző szervezeteket, előnyben részesítve a bevett egyházakat. 
A bevett egyházak sokkal szélesebb körű bevételszerző tevékenységre jogosultak, melyek egy 
részére komoly adókedvezményeket is kapnak (Szilágyi 2014, 110-113). 

Látható, hogy a jogalkotó megteremti azokat a körülményeket és feltételeket melyek alap- 
ján az egyházak számos formában szert tehetnek saját bevételre. Az egyházi szolgáltatásokért 
szedhetnek díjakat, vállalkozhatnak, illetve saját vagyontárgyaik, ingatlanjaik bevételeit is élvez- 
hetik. Az egyházakat a hívek lelkiismeretükhöz mérten támogatják, a hívektől származó forrá- 
sok, adományok ugyanakkor nem bírnak előre meghatározható mennyiséggel, elmaradásukért 
nem jár szankció. 

Az egyházak számos bevételi forrása ellenére sem valósul meg az az elképzelés, miszerint az 
egyházak gazdálkodási önállóságát, államtól való függetlenségét meg lehet teremteni, ugyanis 
a saját bevételek — noha az egyházak e téren több lábon állnak — bizonytalanok, így az állami 
segítség megléte, mi több, túlsúlya az egyházak számára létkérdés Magyarországon. A nehezen 
kalkulálhatóság azért megváltoztathatatlan az egyházak saját jövedelemszerző tevékenységei 
kapcsán, mert a "termékek", melyekkel előállnak közjavak (intézmények, infrastruktúra, hitéle- 
ti szolgáltatások), ezért ezek "fogyasztása" eltér az egyéb "termékek" előre kalkulálható eladási és 
megtérülési tulajdonságaitól. Az egyház által produkált közjavakat sok, ráadásul kiszűrhetetlen 
potyautas is igénybe veszi, s epotyautasokban a lelkiismeret hangja nem szólal meg "fogyasztás" 
közben. Bizonyos egyházi szolgáltatásoknál e potyautas-probléma elkerülhető (például esküvők 
és temetések díjtételei, mint az élet elkerülhetetlen velejárói), így kalkulálható, de nem elégsé- 
ges bevételhez juttatják az egyházakat. Az egyház-finanszírozás markánsabb terheit ugyanakkor 
elkerülhetetlenül az állam kell, hogy magára vállalja (Szilágyi 2014, 119-120). 


A Magyar Katolikus Egyház saját bevételekre vonatkozó belső 
szabályai 


A katolikus egyház saját bevételeiről az 1983. évi Codex Iuris Canonici, (magyarul Egyházi 
Törvénykönyv, a továbbiakban ET.) rendelkezik, mely kimondja, hogy katolikus egyháznak 
"született joga, hogy a világi hatalomtól függetlenül anyagi javakat szerezzen, birtokoljon, igaz- 
gasson és elidegenítsen sajátos céljai szolgálatára" (ET 1254. kánon, 1.§), azaz, hogy meg- 
valósíthassa küldetését. A katolikus egyház a lelki javakra koncentrál, de az ehhez vezető út 
eszközeit és feltételeit jelentik az olyan anyagi javak mint például a szentségek kiszolgáltatása, 
az igehirdetés vagy az oktatási és szociális tevékenység hátterét biztosító tárgyak, ingatlanok és 
pénzeszközök. A katolikus egyház a kánonjog szerint különböző módokon tehet szert a számá- 

ra szükséges anyagi javakra: adók, illetékek, adományok, gyűjtések, hozzájárulások, illetve az 
állami jogszabályok által meghatározott kifizetések által. (Szilágyi 2014, 113). 

Az egyház "anyagi javakat szerezhet minden olyan akár a természetjog, akár a tételes jog 
alapján jogos módon, ahogyan mások szerezhetnek" (ET 1259. kánon), ám  elsődlegeden 
a hívek hozzájárulásaira számít, mert "született joga, hogy a krisztushívőktől megkívánja azt, 
ami sajátos céljaihoz szükséges" (ET 1260. kánon). A hívek belátásuk szerint bármilyen célra 
adhatnak az egyháznak adományt, melyet az egyház csak abban az esetben utasít vissza, ha 
az adományozó az egyház céljaival összeegyeztethetetlen elképzeléseket támaszt adománya fel- 
használásáról, vagy nyíltan olyan felfogást képvisel, melyet az egyház morálisan elutasít. Egyéb 
esetben az adományozó meghatározhatja a célt, amire a felajánlást szánja. Ekkor az egyház 
tiszteletben tartja az adakozó kívánalmait, és kötött felhasználású pénzeszköznek tekinti az 
összeget. Az adomány a katolikus egyház felekezeti egyházjoga szerint mindig a jogi személyt, a 
felekezetet illeti, nem pedig az azt elfogadó személyt. (Szilágyi 2014, 114). 

Az adományok gyűjtésére vonatkozó előírás szerint vallási, egyházi célra vagy valamilyen 
intézmény számára akkor indítható gyűjtés, ha a gyűjtés ötletgazdája erre engedélyt kapott az 
egyháztól. A helyi ordinárius, a plébánia, az egyházmegye céljaira, esetleg országos vagy egyete- 
mes célokra is elrendelhet az egyház adománygyűjtést (ET 1266. kánon). Különleges elbírálás- 
ban részesülőként említendő a miseadomány, melyet a misét bemutató pap kap azért, hogy a 
misét valamely speciális szándék elérése érdekében ajánlja fel. A miseadomány mértéke határo- 
zatban megszabott összeg, melynél többet a pap nem kérhet, viszont ezt meghaladó mértékben, 
vagy adott esetben kevesebb összegben elfogadhat pénzbeli felajánlást (ET 952. kánon). 

Látható tehát, hogy a katolikus egyház szerint a hívek anyagi hozzájárulása egyfajta kötele- 
zettség, olyan pénzeszköz, amely elősegíti, hogy az egyház mint szervezet végrehajthassa céljait, 
kedvezve ezzel a híveknek és magának a szervezetnek is. A híveket ezen kötelezettségükre a 
megyéspüspök igehirdetések, köriratok és lelkipásztori buzdítások formájában figyelmezteti. 
(ET 1261. kánon 2.§) Ezen anyagi hozzájárulás elvárt mértéke a keresettel, munkabérrel ren- 
delkező hívek évi átlagfizetésének nettó egy százalékára rúg, a befizetéseket azonban az egyház 
becsületbeli ügyként kezeli, be nem tartásáért nem jár szankció. 

Bevételt képeznek a katolikus egyház számára az olyan különböző szolgáltatásokért fizetett 
illetékek is mint a hivatali ügyek intézése, anyakönyvi igazolás, a szentelmények és szentségek 
kiszolgálása, egyházmegyei körlevelekben kiadott stóladíjszabás — ezek meghatározott értéké- 
nél a kiszolgáltató nem kérhet a hívektől nagyobb összeget, valamint tekintettel kell lennie a 
szentségben részesülők anyagi helyzetére is. Stóladíjnak minősül például a harangozás vagy a 
csendes mise, az orgonás mise, az esküvői vagy a temetési szertartás, illetve a gyászmise is. A 
kánonjog szerint másodlagos adónak számít az egyházmegyei adó, továbbá a megyéspüspök 
szükség esetén, súlyos helyzetekben természetes és jogi személyekre egyaránt kiróhat rendkívüli 
hozzájárulásokat, ezek mértékéről egyeztetve az egyház gazdasági tanácsával, valamint a papi 
szenátussal. A perselypénz, vagyis a szentmisék alatt gyűjtött adomány ugyancsak a katolikus 
egyház bevételi forrásai közé tartozik, melyből az egyházközség működését fedezik, és évente 
minimum öt célgyűjtést is foganatosít az egyház a hívek között: a katolikus iskolák, a karitász, 
a Péter-fillérek, a szentföldi keresztények, valamint a missziók számára (Szilágyi 2014, 115). 

A Magyarországi Református Egyház saját bevételekre 
vonatkozó belső szabályai 


A Magyarországi Református Egyház Törvénytára tartalmazza a 2002. évi I. törvényt, mó- 
dosító 2013. évi II. törvényt, melyben a református egyház rendelkezik az egyház gazdálko- 
dásáról és ennek anyagi forrásairól, érintve az egyházfenntartói járulékot, az anyagi támoga- 
tásokat, a központi költségvetési forrásokat, továbbá a hitéleti és vállalkozási tevékenységből 
létrejövő bevételeket. 

A református egyház anyagi hozzájárulást kér tagjaitól az egyház céljainak ellátásához 
(2013. évi II. törvény, 9. §), melyek pénzbeni vagy természetbeni formában is leróhatók. Ez az 
egyházfenntartói járulék az egyháztagok hitből fakadó kötelessége, mértéke pedig — akárcsak 
a katolikus egyház esetében — a jövedelem minimum nettó egy százaléka. Az egyháztag ezt az 
összeget abban az egyházközségben fizeti meg, amelyben nyilvántartják. Az egyházfenntartói 
járulék meg nem fizetése — ismét a katolikus egyház gyakorlatával párhuzamba vonható módon 
— nem von maga után retorziót, azaz a hívek becsületbeli ügyének számít. Konkrét összeget e 
bevételi forrásra személyenként ritkán határoznak meg a presbitériumok, napjainkban legin- 
kább az jellemző, hogy a minimálbér egy százaléka, vagy ennél is alacsonyabb összeg az ajánlott 
mérték (Szilágyi 2014, 1106). 

Az egyháztagoknak a református egyház esetében is van lehetőségük adományozásra megje- 
lölt céllal, vagy szabad, kötöttségek nélküli felhasználású felajánlásként, ez utóbbiak elnevezése 
"adomány Isten dicsőségére" (2013. évi II. törvény, 3/1. sz. melléklet). Sok esetben a reformá- 
tus egyházközségek konkrét cél meghatározásával szerveznek gyűjtéseket, melyből beruházáso- 
kat, fejlesztéseket finanszíroznak. A perselyes adakozás szintén gyakori egyházközségi bevétel, 
mely lehet felhasználási kötöttség nélküli, vagy konkrét céllal bíró gyűjtés (például bajba jutot- 
takon, árvízkárosultakon való segítés, stb.). A református egyház számára bárki adakozhat, ma- 
gánszemélyek, egyházi és világi szervezetek, jogi és nem jogi személyek, amennyiben az egyház 
szellemiségével nem ellentétes célt jelölnek meg adományaik számára. 

A református egyház jövedelemre tehet szert hitéleti és vállalkozási tevékenységből, továbbá 
vagyoni eszközeinek célszerű felhasználásából. Az egyházi törvénykönyv a hitéleti cselekedetek 
kapcsán nem ír elő ellenszolgáltatási kötelezettséget, a temetési és esketési eseményekben való 
közreműködésért járó stóladíj pedig a lelkészt illeti, nem az egyházközséget. 

A református egyház önálló jogi személyiséggel bíró intézményei vállalkozási tevékenység 
folytatására jogosultak, amit azonban nem az egyházjogi, hanem az aktuális állami szabályok 
szerint kötelesek végezni. A Magyarországi Református Egyház Zsinati Tanácsa 2013. decem- 
ber 4-én elfogadott 2013. évi IV. törvénye értelmében hitéleti bevételnek minősül az egyház- 
fenntartói járulék, a perselypénz, az adományok és az egyházi szolgálatokért kapott adomány. 
A vállalkozások kapcsán a törvény megállapítja, hogy az sem erkölcsileg, sem anyagilag nem 
veszélyeztetheti a hitéleti tevékenységet (Szilágyi 2014, 116-118). 

A személyi jövedelemadóból az egyházak felé érkező egy 
százalékos felajánlások 


A Magyar Állam polgárait oly módon is ösztönzi az egyházak támogatására, hogy jövede- 
lemadójuk 1-190-át felajánlhatják civil szervezetek és költségvetési szervek, illetve vallási fe- 
lekezetek számára, ezzel egészítve ki az egyházak számára az állam felől érkező költségvetési 
támogatásokat, normatív hozzájárulásokat és az ingatlanrendezésből származó javakat. Már a 
rendszerváltozás első években is súlyos problémaként merült fel, hogy a költségvetési törvény 
előkészítésekor minden évben meg kellett tervezni az egyházak állami támogatásának összegét. 
Ez nem jelentett konstans támogatási összeget, így a támogatások mértéke kiszámíthatatlanná 
vált, ezért szükségessé vált egy kiszámíthatóbb finanszírozási struktúra kialakítására, amely az 
egyházakat gazdasági alapjuk megerősítése által az államtól való gazdasági függetlenség felé ve- 
zeti. Ezt a megoldást egy olyan (magyarországon új, nemzetközi viszonylatban már kipróbált) 
rendszer bevezetésében vélte az állam megtalálni, amely az adófizetők személyi jövedelemadójá- 
nak bizonyos százalékát az egyházakhoz irányítja, s amelynek szabályai végül részint a Vatikáni 
megállapodásbn, részint az egyház-finanszírozási törvényben is rögzítésre kerültek. 

E megoldás az adóátirányításos rendszer, mely az állampolgárok kezébe adja a döntést ar- 
ról, hogy az államkasszába befizetésre kerülő jövedelemadójukból melyik egyházat vagy egyéb 
közcélú szervezetet támogatják. Az adóalany tehát beleszólhat a redisztribúciós folyamat érvé- 
nyesítésébe — amennyiben valóban támogatni kívánja valamely egyházat. Ha az állampolgár 
úgy dönt, hogy nem támogatja az országban bejegyzett egyházi felekezetek egyikét sem, úgy jö- 
vedelemadójának egyház-támogatásra szánható része is az államkasszába kerül. Az állampolgár 
tehát egy lehetőséget kap, direkt módon részt vehet az újraelosztási folyamatokban, amellyel 
élve az általa támogatott egyház (nonprofit szervezet, kiemelt költségvetési intézmény) gazdasá- 
gi stabilitásához járulhat hozzá (Bocz 2009, 141). 

Amint arról már szót ejtettünk, az adóátirányításos modell már 1991-ben felmerült, mint 
megoldási javaslat, ugyanakkor nem volt véghezviteléhez sem elegendő politikai, sem elegendő 
egyházi támogatottság: egyszerre találkozott a történelmi egyházak tiltakozásával, valamint a 
nonprofit szervezetek idegenkedésével is, ugyanakkor a kisegyházak helyeslése kísérte az ötlet 
megvalósítását. A kisegyházak támogatását azért nyerte el a javaslat, mert legfőbb támogatóikat 
felekezetük tagjai jelentették, akik így adójukból biztos bevételhez juttathatták volna e szerve- 
zeteket. A történelmi egyházak problémája az 1991-es szabályozási tervezettel az volt, hogy az 
egyházak mellett civil szervezeteket is megjelölhettek volna az adózók, így a hitélet, valamint 
a kibontakozó civil társadalom megannyi más irányultsága egymással konkurált volna az ál- 
lampolgárok döntésének meghozatalakor (Szilágyi 2014, 170). Az adóátirányításos rendszer a 
visegrádi országok közül elsőként Magyarországon debütált az 1995. évi CXVII. törvény 45.§- 
ában, a részletes szabályozást pedig az 1996. évi CXXVI. törvény tartalmazza. 

E törvény kifejti, hogy az adójáról rendelkezésre jogosult személy az adóátirányítás esetében 
csak magánszemély lehet, mint a személyi jövedelemadó adóalanya — vagyis bárki aki adóbe- 
vallást tölt ki, vagy személyi adókötelezettségét munkáltatói adómegállapítás útján teljesíti. Az 
egyéni vállalkozók és az őstermelők is jogosulttá váltak az egyházak felé történő adóátirányítás- 
ra, ha az összevont adóalapba tartozó adózási mód mellett döntöttek. Amennyiben az adózó 
maga tölti ki az adóbevallását, úgy ő adja fel lezárt postai borítékban az adóátirányításról szóló 

nyilatkozatát (jelenleg 190-ot adhat civil szervezeteknek vagy költségvetési szerveknek, 190-ot 
pedig az általa választott egyháznak), amennyiben viszont munkáltatója intézi az adóbevallást, 
úgy szintén lezárt borítékban a munkáltató által kerülnek a dolgozó kedvezményezettjei elkül- 
désre az adóhatósághoz (1996. évi CXXVI. törvény, 5. § (1-2)). 

A törvény hatályba lépésekor az adóátirányításra jogosult magánszemélyek köre még igen 
szűkre szabott volt, mert azok az adóalanyok, akiknek nem volt összevont adóalapba tartozó 
jövedelmük, nem élhettek a lehetőséggel, mint ahogy azok sem, akiknek személyi jövedelem- 
adója nem érte el a tízezer forintos összeghatárt. Később ez még tovább szigorodott, megköve- 
telve, hogy az adóátirányításról való rendelkezés minimális összege legalább száz forint legyen, 
ami minimálisan húszezer forintnak megfelelő jövedelemadó összegnek felelt meg. A 2000. évi 
CXXI. törvény a Vatikáni megállapodás tartalmánál fogva fontos változásokat vezetett be az 
adóátirányítás tekintetében, mert megengedte, hogy a száz forint alatti rendelkezések is eljus- 
sanak a kijelölt egyházakhoz, így azok némi többletbevételhez juthattak, ezáltal a rendelkezésre 
jogosultak aránya is kibővült (Szilágyi 2014, 172). 

A kedvezményezettek köre kezdetben több szempontból is szűkre szabott volt. Egyrészt 
az adó egy százalékáról döntő adózónak választania kellett, hogy civil szervezetet, alapítványt, 
közalapítványt, országos közgyűjteményt, kulturális intézményt, oktatási intézményt, társadal- 
mi- vagy tudományos alapprogramot vagy egyházat részesít-e előnyben adója egy százalékában 
hogy a fentiek valamelyikének közcélú feladataihoz hozzájáruljon, vagy valamely arra jogosult 
egyházat. Azon szervezetek melyek törvény által meghatározott közcélú tevékenységet nem vé- 
geztek (tehát nem gyógyító, betegségmegelőző, szociális, kulturális, oktatási, kutatási vagy tu- 
dományos, gyermek-fiatal-időskorú-fogyatékos-hátrányos helyzetű embereket segítettek, vagy 
nem az etnikai kisebbségek, a határon túli magyarok, a környezetvédelem, a műemlékvédelem 
vagy a természetvédelem, esetleg a közlekedésbiztonság vagy az állampolgári jogok és a közrend 
védelmével foglalkoztak), nem kaphattak az állampolgárok adóátirányításból származó forrá- 
sokból. Amennyiben egy szervezet a támogatáshoz megfelelő tevékenységet végzett, további 
kritériumként meg kellett felelnie annak is, hogy legalább három éve nyilvántartásban szere- 
peljen, belföldi székhellyel rendelkezzen, köztartozás mentes, valamint pártoktól és politikától 
független legyen (1996. évi cxxvi. törvény, 4.§ (2), d). 

Az Lvt. által egyházként elfogadott szervezet jogosult volt az adóátirányítás fogadására köz- 
célú valamint hitoktatási tevékenysége miatt, de esetükben is szükség volt a legalább három 
éves nyilvántartásba vétettségre. Azok a felajánlások, amelyek az egyházakhoz érkeztek nem 
kerültek további monitorozásra állami szervek által, az egyházak tehát jogosultak voltak szer- 
vezetükön belül a saját, autonóm döntésüknek megfelelően felhasználni a támogatásokat. A 
felajánlásokat az adóév október 31-ig utalta át az adhatóság a kedvezményezettek számára, 
azon egyházaknak pedig, amelyek nem rendelkeztek adószámmal, technikai számot biztosított, 
hogy hozzájuthassanak a kedvezményekhez. E szabályozás szektorsemlegesen viszonyult min- 
den nonprofit elven működő szervezethez, bevételszerzési lehetőséget biztosítva a számukra. 
De ahogy fentebb említésre került, a történelmi egyházak úgy érezték, hogy az efféle verseny 
előnytelen számukra a nem egyházi alapokon közcélú tevékenységet ellátó többi szervezettel, 
s ezen feltevésük helyesnek is bizonyult. Egy 1999 tavaszán végzett reprezentatív vizsgálat arra 
mutatott rá, hogy a világi és az egyházi egy százalékkal kapcsolatos vélemények jelentős eltérést 
mutattak. A civil szervezetek egy százalékos támogatásával, mint lehetőséggel a felnőrt lakosság 

86 90-a egyetért, de az egyházi egy százalék esetében ez az arány mindössze 62 99 volt. "Ezek 
az eredmények utólag igazolják és magyarázzák az egyházak félelmeit. A stabil költségvetési tá- 
mogatást élvező nagy egyházaknak nyilvánvalóan jó okuk volt a tiltakozásra, amikor felmerült 
a javaslat, hogy állami finanszírozásuk arányos legyen a lakossági támogatottságukkal" (Vajda- 
Kuti 2000, 27). 

A gyakorlat azt bizonyította, hogy az évente eltérő, költségvetési alkuk által befolyásolt 
egyháztámogatási összegek még az egy százalékos felajánlások által biztosított többletbevétellel 
kiegészítve sem jelentettek elégséges forrást az egyházak megfelelő gazdasági működéséhez. Ezt 
a problémát igyekezett orvosolni a vatikáni megállapodás, mely rögzítette a Magyar Állam által 
nyújtott azon lehetőséget, hogy a magánszemélyek progresszív személyi jövedelemadójuk egy 
százalékáról 1998. január 1-től vagy az általuk megjelölt egyház, vagy egy külön állami alap 
javára rendelkezzenek (1999. évi LXX. törvény, II. 4. cikk). 

Az adóátirányításos rendszerben ez egy alapvető strukturális változást okozott, így a jogal- 
kotó oly módon módosított a rendelkezés szabályain, hogy bevezette az egy plusz egy százalék 
rendszerét, két kedvezményezetti körre bontva az adózó által felajánlható jövedelemadó-hánya- 
dot. Az egyik jogosulti kört a nonprofit szervezetek és egyéb közcéllal működő intézmények 
alkotják, míg a másikat az egyházak jelentik (1997. évi CXXIX. törvény, 3.§). Az egyházak 
esetében enyhítést jelentett az a kitétel, hogy a három éve bejegyzettség kritériuma egy évre 
csökkent, vagyis az adózó által kitöltött rendelkező nyilatkozat évének első napját jelölte ki a 
jogalkotó, mint szükséges kiinduló dátumot. Azon adózók, akik egyik felekezet felé sem elkö- 
telezettek a felajánlások szempontjából, egy kiemelt költségvetési előirányzat részére rendelkez- 
hetnek adójuk egy százalékával. Ezen előirányzat felhasználási célja változó, azt az aktuális év 
költségvetési törvényében határozza meg a jogalkotó. 1998-2014 között e kijelölt előirányzat 
a szociálisan rászoruló családok, a millecentenáriumi ünnepségek, az árvízkárok megelőzése, a 
sürgősségi betegellátás, a parlagfűmentesítés, a népegészségügyi program, a bűnmegelőzés, az 
egészségjavítás irányába vivő sporttevékenységek, a gyermekszegénység felszámolása, valamint 
a nemzeti tehetségprogram támogatását volt hivatott segíteni (Szilágyi 2014, 177). 

Napjainkban az adóátirányításos, 1--1 százalékos rendszer továbbra is az 1998-as kritéri- 
umokra épül, részint a közfeladatokat ellátó nonprofit szervezetekre illetve más költségvetési 
intézményekre, mint kedvezményezettekre koncentrálva, a másik kedvezményezetti körben 
azonban kizárólag a bevett egyházak és kiemelt költségvetési előirányzat tartozik (2013. évi 
CXXXIII. törvény 53.§ (1)). A vallási tevékenységet végző szervezetek csak a közfeladatot el- 
látó szervezetek és intézmények kedvezményezetti körében juthatnak hozzá az adóalanyok egy 
százalékos felajánlásaihoz. Megjegyzendő, hogy az egyházak nem a konkrét adózó konkrét fel- 
ajánlott összegéhez jutnak hozzá, hanem az egyházakhoz beérkezett összes felajánlást összesítik, 
és az egyházak olyan arányban részesülnek az egész összegből, amilyen arányban az adózók 
választása rájuk esett az egy százalékos SZJA felajánlásoknál (Rixer 2012, 11). 

Az adóátirányításos rendszer bevezetése, működésbe lendülése, az attól elvárt bevételek egy- 
házakhoz való megérkezése nem ment zökkenőmentesen. Egyrészt az adózóknak is meg kellett 
szokni az adóbevallást kiegészítő új lehetőséget (sok esetben nem vették figyelembe őket), to- 
vábbá idő kellert ahhoz, hogy az elvárt bevételek beérkezzenek az államkasszába és az egyházak 
számára átcsoportosíthassák őket. Ennek okán elővigyázatosságból úgy a Vatikáni megállapo- 
dás, mint az egyház-finanszírozási törvény kijelölt egy átmeneti időszakot, mely alatt felelős 

kötelezettséget vállalt az állami költségvetés arra, hogy amennyiben az egyszázalékos adózói 
felajánlások összege nem éri el az előző évi progresszív személyi jövedelemadóbevétel 0,590-át, 
úgy az 2001-ig kiegészítésre kerül. Külön garancia a katolikus egyház számára az a kitétel, mely 
szerint 1700 millió forintnál e kiegészítés összege nem lehet kevesebb (1999. évi LXX. törvény, 
II. 4. cikk, 2. pont). Eredetileg 2001-ben történt volna a kiegészítések további szükségszerűsé- 
gének felülvizsgálata, majd megszüntetése, de a kiegészítés intézménye továbbra is érvényben 
volt a 2013. évi CXXXIII. törvény azon rendelkezéséig, mely a bevett egyházak számára a sze- 
mélyi jövedelemadó 0,9 százalékáig emeli a kiegészítés mértékét, tovább növelve ezzel a bevett 
egyházak támogatottságát az egyéb vallási felekezetek kárára. (Szilágyi 2014, 181). 

Az SZJA-felajánlások a 2008-2011-es évekre vetítve azt a tényt mutatják, hogy az adózók 
leginkább a Magyar Katolikus Egyház részére adakoznak (több mint hattizedük), valamint a 
Magyarországi Református Egyházat részesítik előnyben (több mint kéttizedük). Érdekesség, 
hogy annak ellenére, hogy az adóátirányításos rendszert a költségvetés tehermentesítése és az 
egyházak mindjobbani finanszírozhatósága céljából vezették be, az egyházak állami támogatása 
folyamatosan növekszik (Szilágyi 2014, 184-185). 


Az egyházak speciális adójogi státusza, mely által indirekt 
állami támogatásokban részesülnek 


Az egyházak Magyarországon gazdasági működésük során pozitívumként könyvelhetik el 
azokat az adórendszerbeli könnyítéseket melyek révén szervezeteik, illetve az egyházi személyek 
enyhébb adóelvonásokkal kell, hogy számoljanak. E speciális jogállás az ellátott közfeladatok 
okán áll fenn, az egyházak tehát mint az állam partnerei enyhítést kapnak az adók befizetése so- 
rán. Hasonló kedvezményeket kapnak a közfeladatokat ellátó nonprofit szektorbeli szervezetek 
is, szintén a partneri viszonynak köszönhetően. Az egyházak ilymódon körvonalazható adójogi 
státusza visszavezethető a Vatikáni megállapodásban foglaltakra, valamint a többi bevett egy- 
ház kormánnyal kötött megállapodásaira. Az egyházak adókedvezményeit és adómentességét e 
megállapodások alapján szabályozzák az érvényben lévő jogszabályok is. 

A szabályozás úttörője e tárgykörben is a Vatikáni megállapodás volt, mely úgy a Magyar 
Katolikus Egyházra, mint jogi személyre, mint az egyházi személyekre, továbbá az egyházi te- 
vékenységre vonatkozó személyi jövedelemadó és a társasági adó esetén nyújtandó kedvezmé- 
nyeket jelölt meg, mégpedig úgy, hogy e szabályozásokat kizárólag az egyház beleegyezésével 
lehessen megváltoztatni, akár a legkisebb mértékben is. Az evangélikus egyház és a kormány 
megállapodása még ennél is tovább megy, az engedmények az általános forgalmi adóra is ki- 
terjednek (1056/1999. (V. 26.) Korm. határozat, 7. cikk). Hasonlóan hatékony volt az adó- 
kedvezmények megszerzésében a református egyház és a MAZSIHISZ is a kormánnyal kötött 
megállapodásaik során. "A megállapodásokban lefektetett garanciák tehát azt jelentik, hogy 
az adójogszabályok megállapítása során a jogalkotónak kötelessége kikérni az egyházak véle- 
ményét, így egyfajta jogalkotási követelményként jelennek meg az új egyháztörvényben is a 
megállapodásokban rögzített korlátok" (Szilágyi 2014, 214). 

Az egyházaknak nyújtott, a költségvetésben stabilan jelen lévő 
egyéb támogatások 


Az alábbiakban azok a nem ad-hoc jellegű támogatások szerepelnek, amik a rendszerválto- 
zás óta eltelt évek, évtizedek alatt stabilan rögzültek a mindenkori kormányok költségvetésé- 
ben, így állandó bevételhez juttatják az egyházakat. 

A hitoktatás a humán szolgáltatásnak azon területe, melynek végzése nem igényel saját épü- 
letet, így más szolgáltatók, oktatási intézmények falai között végezhető. A hitoktatás, mint 
egyházi feladat maximális állami támogatást élvez, és amint azt már az Lvt. is kifejti, az állami 
oktatási intézményekben a tanulók vagy a szülők igényei alapján az egyházi jogi személy vallás- 
oktatást végezhet. Az oktató ekkor a világi iskolafenntartó infrastruktúráját használja, így sem- 
miféle akadály nem gördül tevékenysége elé, olyannyira nem, hogy a közoktatásról szóló 1993. 
évi LXXIX. törvény kötelezi az állami és önkormányzati iskolafenntartókat az igény szerinti 
vallásoktatás kivitelezésének engedélyezésére. A hitoktatás támogatása már az 1992. évre vonat- 
kozó költségvetési irányzatokban is megjelent, fedezve a hitoktatók díjazását és járulékait — az 
1998-as év kivételével. Az 1998-as évre kalkulált nulla forintos előirányzat valószínűleg annak 
okán keletkezett, hogy ebben az évben kellett először befolynia az állampolgárok jövedelem- 
adójából kimondottan az egyházak felé érkező egyszázalékos felajánlásoknak, a jogalkotó tehát 
azt gondolhatta, hogy az egyházak a hitoktatást eme új elem segítségével fogják finanszírozni. 
A 2000. évi CXXXIII. törvény a hitoktatás költségeinek állam általi megtérítését vezette be, 
módosítva ezzel az egyház-finanszírozási törvény vonatkozó rendelkezéseit, miáltal a hitoktatás 
finanszírozása kiszámíthatóbbá vált. A 2011. évi CCVI. törvény felveszi a támogatott tevé- 
kenységek közé a világi intézményekben tartott, szervezett hitéleti oktatás költségeit is azon 
egyházak számára, melyek a kormánnyal megállapodást kötöttek. (Szilágyi 2014, 192-198). 

Az 5000 főnél alacsonyabb lélekszámú településeken szolgálatot teljesítő egyházi személyek 
jövedelempótlékot kapnak. E kongruának is nevezett jövedelemkiegészítésnek több indoka is 
van. Egyrészt a kistelepüléseken szolgálatot teljesítő egyházi személy egyfajta közösséghordozó, 
közösségösszetartó erő, aki — a kongrua révén — képessé válik arra is, hogy a hátrányos hely- 
zetű településeken a szabad vallásgyakorlás letéteményesévé váljon. Ezáltal a híveknek nem 
kell nagyobb településre utazva, idő és költségráfordítással terhelten gyakorolni hitéleti tevé- 
kenységüket, mert az egyházi személy megy el hozzájuk. A jövedelemkiegészítés azért is indo- 
kolt az egyházi személyek számára, mert a szegényebb kistelepüléseken az egyház felé áramló 
adományok is ritkábbak és kisebb összegűek, márpedig ezen adományok egyben az egyházi 
személyek javadalmazásába is beletartoznak. Ezt a területi egyenlőtlenséget is kompenzálja a 
jövedelempótlék. Az 5000 lelkesnél kisebb településeken szolgálatot teljesítő egyházi személyek 
jövedelempótlékáról először a 2003. évi költségvetésről szóló 2002. évi LXII. törvény rendelke- 
zett, és az előirányzat ettől kezdve minden évben meg is jelenik a költségvetési törvényekben. 
Az előirányzat mintegy héttizedét a katolikus egyház, kéttizedét pedig a református egyház 
kapja (Szilágyi 2014, 199). 

A költségvetés rendszeresen támogatja az egyházi közgyűjteményeket, közművelődési intézmé- 
nyeket, valamint az egyházak kulturális örökség megőrzésével, gyarapításával összefüggő tevékeny- 
ségét. A kulturális örökség védelme közérdek, melynek megvalósulásáért az állam, az önkor- 
mányzatok, az egyházak, a nemzetiségi szervezetek, a társadalmi és gazdasági szervezetek és az 

állampolgárok együtt tevékenykednek (2001. évi LXIV. törvény, 5.§. (1)). Az egyházak támo- 
gatása e feladatkörre vonatkozóan már az 1992. évi költségvetési előirányzatokban megjelenik 
mint a közgyűjtemények támogatása, illetve mint egyedi épületrekonstrukciós támogatások, és 
ilyen tárgykörben a mai napig is születnek előirányzatok. E tevékenység fontosságát kihang- 
súlyozza a Vatikáni megállapodás is, mint olyan tevékenységét, amelyet az állam és az egyház 
együtt finanszíroz, és a kulturális tevékenységek állami támogatása a többi egyházzal kötött 
megállapodásaiban is rögzítésre került (Szilágyi 2014, 204). 

Az egyházak költségvetési támogatásban részesülnek az egyházi ingatlanok megőrzéséhez, felújí- 
tásához és gyarapításához is. Az egyházi ingatlanok támogatást kaphatnak a kulturális örökség 
megőrzése, a hitéleti tevékenység elősegítésére, valamint az egyéb közfeladatok ellátásával kap- 
csolatosan is. Az állami vagy önkormányzati tulajdonból visszaszolgáltatott egyázi ingatlanok 
közfeladatok elvégzésére alkalmassá tételéről szóltak a rendszerváltozást követő években kiutalt 
támogatások egyedi előirányzatok formájában, a konkrét ingatlanokon végzett munkálatok 
elvégzéséhez (Rixer 2012, 9-10). Ezt a finanszírozási formát váltja fel 1999-től a közcélú egy- 
házi feladatokhoz történő ingatlanjuttatás előirányzata, mely 2004-ig van jelen a költségvetési 
törvényekben. Megjelenik az egyházi felsőoktatási intézmények felújítási, fejlesztési programja 
elnevezésű előirányzat is, továbbá 2011-tről újra megjelennek az egyedi, konkrét épületekre 
kiírt előirányzatok is. Ezen kívül 1999 és 2004 között azon egyházak számára, amelyek 1948 
előtt nem rendelkeztek jelentős ingatlanvagyonnal, létrejött egy közcélú egyházi feladatokhoz 
ingatlanjuttatás elnevezésű előirányzat is (Szilágyi 2014, 206). 

Az egyházak a költségvetésből visszatérő jelleggel hozzájutnak egyéb egyedi céltámogatásokhoz 
is, ilyenek például a program-típusú támogatások, mint a 2008-ban a költségvetési törvényben 
megjelenő egyházi oktatási és kulturális célú támogatás előirányzat, melyet az egyházaknak meg 
kell pályázniuk, nyerési esélyeiket pedig nagyban növeli a társadalomban betöltött értékhordo- 
zó szerep, valamint a közösségi célok megvalósításában vállalt feladat jellege, mértéke. Egyedi 
céltámogatások kérhetők egyházi kulturális programok támogatására; egyházi oktatási progra- 
mok támogatására; egyházi szórványprogramok támogatására; hátrányos helyzetű kistelepülé- 
sek felzárkóztatására komplex egyházi programok révén; az egyházi épített örökség védelmére 
és egyéb beruházásokra; valamint az egyházak közösségi célú programjainak és beruházásának 
támogatására. (Szilágyi 2014, 207). 


A keresztény egyházak menedzsment-tevékenysége — amerikai 
példák és a magyarországi helyzet bemutatása 


Az amerikai egyházmenedzsment jellemzői 


Az Amerikai Egyesült Államokban a menedzsment tudományok élenjáró fejlettséggel 
bírnak, és nincs ez másként az egyházmenedzsment diszciplínájával sem. A legkülönbözőbb 
felekezetek igen gyakran állnak elő saját elöljáróik, papjaik és civil munkatársaik számára szak- 
könyvekkel, brossúrákkal annak érdekében, hogy a gyorsan változó világban, a posztmoder- 
nitás keretei között is a legjobbat tudják nyújtani szervezetként, elégedettek legyenek a hívek, 
valamint a felekezetek gazdasági szervezetként való működtetése is optimális szintet érjen el. 

Minthogy az egyházak az Egyesült Államokban is szűkösnek tekinthető forrásokkal gazdál- 
kodnak (döntően a hívek adományai és a felekezet üzleti vállalkozásai), nagy felelősség hárul 
rájuk a forrásfelhasználás kapcsán. Az információ az amerikai egyházmenedzsmentben létfon- 
tosságú, mindenkinek, aki az egyházáért dolgozik, pontos ismeretekkel kell rendelkeznie nem 
csak a klérus, de a világ eseményeiről is. 

Példaként említhető a Katolikus egyházközségek fehér könyve, mely a katolikus közössége- 
ket a XXI. századi túlélést leginkább elősegítő modellekre, technikákra készíti fel, elemezve az 
egyházközségeket körülvevő társadalmi-gazdasági trendeket, valamint az ezekre adható adekvát 
válaszokat. E trendek némelyike tipikus amerikai problémákra hívja fel a figyelmet, de vannak 
közöttük olyanok is, melyeket az európai, közelebbről a magyar egyházi személyek is haszonnal 
tanulmányozhatnak — és mint látni fogjuk, némelyek ezt meg is teszik. 

A szóban forgó, 2014-ben kiadott fehér könyv a katolikus egyház szempontjából legaggasz- 
tóbb, a legsürgetőbb menedzsment-tevékenységet igénylő trendekként az alábbiakat sorolja fel: 

1. A vallási élet, az egyházközségi munka iránti hivatás csökkenése, mely érinti a felszentelt 
papi állomány rekrutációját, de az egyházközségek alkalmazásában álló világi tagok utánpótlá- 
sát is. Az egyházi hivatás iránti érdeklődés az 1960-as években tetőzött az Egyesült Államokban, 
majd évtizedről évtizedre drámai csökkenést mutat. Ez nem csak az USA-t érintő probléma, 
hanem világjelenség is, melyre az egyházak mindegyikének választ kell találnia. 

2. Tipikusan amerikai problémát taglal az egyházak menedzsentjének figyelmébe ajánlott 
azon trend, mely a katolikus populáció nagyvárosokból kertvárosokba, illetve Északról és a 
Közép-Nyugatról Délre és Nyugatra való vándorlására hívja fel a figyelmet. 

3. Odafigyelést igényel az Egyesült Államokban — melyre a közelmúlt eseményeinek fé- 
nyében Európának is rohamos gyorsasággal fel kell készülnie — a katolikus populáció etnikai 
keveredése. Hogy ez mit is jelent a gyakorlatban, azt mutatja egy 2012-es, katolikus egyház- 
községeket etnikai szempontból feltérképező vizsgálat, mely arra a következtetésre jutott, hogy 
2005-2010 között a fehér, kaukázusi populáció az aktív hívek között 390-kal csökkent, az ázsiai 
és hispán hívek aránya azonban 1790-kal nőtt. Ez azt jelenti, hogy az érintett egyházközségek- 
ben immár a miséket például több nyelven kell megtartani, és egyéb tekintetben sem lehet a 
katolikus híveket a korábbi homogén összetételű gyülekezetnek tekinteni: meg kell ismerkedni 
szokásaikkal, gondolkodásmódjukkal, ami átalakítja a prédikációk felépítését, nyelvezetét, és 
általában a parókia minden munkatársának hozzáállását, hogy megfelelhessenek a változó kö- 
vetelményeknek. 

4. A katolikus hívek alacsony adakozási hajlandóságának megváltoztatása is gyors beavat- 
kozást, menedzsment-stratégiai változtatásokat követel. Az adományok elmaradása már olyan 
méreteket ölt, hogy messze alulmúlja a protestáns gyülekezetekhez tartozó hívek adományozó 
szokásait. Az amerikai katolikusoknak alapvető szüksége van a hívek adományaira, minthogy 
céljait, küldetését az egyház leginkább ezekből fedezi, így az adakozás csökkenése a legrosszabb, 
ami az egyházzal történhet. A dokumentum kimutatja, hogy amennyiben a katolikus hívek is 
olyan mértékben támogatnák parókiáikat, mint református felebarátaik, 8 milliárd dollárral 
nagyobb összegből gazdálkodhatna az egyház. Ezen az anyagi stabilitást veszélyeztető helyzeten 
csak komoly, az addigitól eltérő lelkipásztori munka árán lehet változtatni. 

5. Az ötödik trend úgy az USA-ra, mint az egész világra jellemző: ez általában a hívek, de 
főként az egyházi szertartásokat látogató hívek számának drasztikus csökkenése, mely a fiata- 

labb korosztályokban még aggasztóbb. E trend megállítása is a plébánosok kiemelt felelősségi 
körébe tartozik, hiszen, amint a dokumentum megjegyzi, a fiatalság jelenti az egyház jövőjét, 
és ha a szituáció nem változik, komoly veszélybe kerül a katolikus egyház úgy az Egyesült Álla- 
mokban, mint az egész világon (Zech 2014, 1-5). 

Az amerikai egyházmenedzsment-szakirodalom a legkülönbözőbb szempontokból vizsgálja 
úgy az egyházak, mint az egyes felekezetek teljesítményét. Ismét egy katolikus szerző e tárgy- 
körben született tanulmányára utalva megjegyzendő, hogy milyen nagy gondot fordítanak a 
lelkészek körében végzendő teljesítménymérésre. Az egyházi szolgálat nem tekinthető tipikus 
munkahelynek, a lelkészek, segédlelkészek feladata sokkalta szerteágazóbb, mint a laikus mun- 
kaerőpiacon szerepet vállaló munkavállalóké. A lelkészek számonkérhetősége, felelőssége is más 
módszerekkel térképezhető fel. Láthattuk, hogy a menedzsment-típusú feladatok elvégzésében 
milyen nagy szerepet kapnak a lelkészek, ezért rátermettségüket egy hosszas, mindenre kiter- 
jedő processzus során kell felmérni, hogy pótolhassák hiányosságaikat (Berlinger 2010, 86). 

Egy másik, markáns menedzsment-irányvonal is kiviláglik az USA szakirodalmának ta- 
nulmányozása közben: ez a technológiai változások gyors követése, beépítése a lelkipásztori, 
gyülekezeti munkába, annak tudatában, hogy az egyház nem maradhat le a technikai evolúció 
híveket és laikusokat beszippantó hatásainak tanulmányozása, az e folyamatokból adódó elő- 
nyök és hátrányok megismerése tekintetében (Koniers 2013, 2). Természetesen az Amerikai 
Egyesült Államokban kimunkált aprólékos egyházmenedzsment-gyakorlat is csak arra elég, 
hogy a felekezetek reagáljanak az őket és a társadalmat ért kihívásokra, ugyanakkor láthatóan a 
legjobb tudásuk szerint, a legrövidebb időn belül igyekeznek adaptálódni a változásokhoz: nem 
jellemző rájuk a múltba révedés, vagy a problémák megoldásának mástól (állam) való elvárása. 

A magyar egyházmenedzsment jellemzői 

Magyarországon az egyházmenedzsment jóval kevesebb figyelmet kap, és ahol élnek vele, 
ott is inkább újdonságként kezelik, ismerkednek az Amerikában már kiforrott elvekkel, cselek- 
vési mintákkal. A Magyarországi Református Egyház Párbeszédben a jövővel címen 2014-ben 
kiadott vitaanyaga már hatékony egyházmenedzsment-dokumentumnak tekinthető, amely 
taglalja az egyház misszióját és teológiai alapvetését, jövőképét, sorra véve a felmerülő társadal- 
mi kihívásokat, interdiszciplináris igényességgel keresve rájuk a válaszokat. A dokumentum egy 
hosszú felkészülési-elemzési folyamat terméke, melyről 2011 szeptemberében hozott döntést 
a Magyarországi Református Egyház zsinata, megérezve azt a változtatási kényszert, amit a 
megelőző két évtized társadalmi keretfeltételei, formai és tartalmi változásai miatt a református 
gyülekezeteknek mindenképpen meg kell tennie. 

A tényt, hogy a református egyház a XX. század végét és a XXI. század időszakát követően 
maga is reformra szorul az egyház felső vezetése elfogadta, majd külső szakértők bevonásával, 
valamint az egyház egész közösségének segítségül hívásával formálták meg a kitörési pontokat 
(Párbeszédben a jövővel 2014, 4). A jövőre építő stratégiát megalapozza egy küldetésnyilatko- 
zat, mely kihangsúlyozza az evangéliumi értétek identitást és közösségképző erőt felmutatni 
képes kommunikációját. A református egyház jövőképének kinyilvánításakor a dokumentum 
megfogalmazza, a feladatot: "a Magyarországi Református Egyház a szekularizáció, individua- 
lizáció, társadalmi feszültségekkel küzdő és összetételében változó magyar társadalomban Isten 
szeretetét, igazságát és kegyelmét hirdesse és mutassa fel, és tegye megtapasztalhatóvá" (Párbe- 
szédben a jövővel 2014, 7). 

A dokumentumban felvázolt stratégiai célok között szerepel a gyülekezetekben és a szak- 
emberképzésben a missziói identitás megerősítése; a missziói szempontok továbbvitele a gyer- 
mekek és az ifjúság felé nyitó szolgálatban; a missziói identitás megerősítése a református intéz- 
ményrendszer tekintetében is; országos háttértámogatást nyújtó hálózat kiépítése a spirituális és 
lelkigondozói szakterületeken, erőteljesen koncentrálva a gyülekezetek egészségének támogatá- 
sára és fenntartására; hatékony keresztyén válaszok felkínálása a társadalom gyors átalakulása és 
értékrendváltozása közben; az új inftokommunikációs eszközökkel való ismeretkötés, alkalma- 
zási lehetőségeik vizsgálata, s ennek keretében az egyház kommunikációjának újratervezése; a 
Magyarországi Református Egyház szerkezeti megújítása a missziói identitás elvárásainak meg- 
felelően; az egyház szerkezetének átalakításakor az őszintébb, átláthatóbb, nagyobb bizalmat és 
felelősséget sugárzó rendszer létrehozása a magyarországi református közösségben. A Magyaror- 
szági Református Egyház által felállított stratégiai célokból látható, hogy az egyház és az általuk 
felkért szakemberek nem nélkülözik az egyházmenedzsmentben való jártasságot, hogy alaposan 
tanulmányozták a nemzetközi példákat, szakirodalmat, irányelveket. 

Katolikus részről a fentihez hasonló stratégia eddig nem született és bár a pápai enciklikák 
naprakész iránymutatásokkal szolgálnak az egyházi személyek és a hívek számára, úgy tűnik 
Magyarországon a jövőkép építése, a katolikus egyház szerkezetének rugalmasabbá tétele eddig 
nem sok eredményre vezetett. Üdítő — bár egyházmenedzsment szempontból aligha elégséges 
— a menedzser múlttal rendelkező Kiss Ulrich jezsuita atya Management by Jesus elnevezésű 
kezdeményezése, mely különböző témájú szemináriumokkal igyekszik világi és egyházi résztve- 
vőihez közelebb hozni a menedzsment-gondolkodást és gyakorlatot immár 2004 óta. E szemi- 
náriumokon evangéliumi példákkal illusztrálja az atya a teendőket a XXI. századhoz igazodó, 
a hit és az erkölcs talaján álló kezdeményezések kapcsán. A résztvevők tanulhatnak az időgaz- 
dálkodás, a coaching, a stratégiai tervezés, illetve a menedzsmenttudomány széles választékába 
eső egyéb témákról a krisztusi elvek és a modern életgyakorlat párhuzamba állítása mellett. E 
katolikus kötődésű kezdeményezés hatása nyilvánvalóan össze sem hasonlítható a Magyaror- 
szági Református Egyház markáns, a változás szükségszerűségétől hajtott kezdeményezésével 
- melynek gyakorlati sikerét természetesen még meg is kell valósítani. 

A magyar katolikus egyházhoz köthető sajtótermékekben ugyanakkor igazi vészjelzések 
olvashatk a publicisztikákban az egyház tétlenségére vonatkozóan. A kritikákból kiolvasható, 
hogy az a felekezeti gyakorlat, amely a Vatikáni megállapodás és az ehhez kapcsolódó törvényi 
kihatások révén a Magyar Katolikus Egyházat gazdasági téren a lehetőségek maximális kihasz- 
nálásával sikeresen eljuttatta a jelenbe, megrekedni látszik az életbenmaradáshoz, a prosperi- 
táshoz szükséges cselekvések terén. Jól illusztrálja ezt a helyzetet az alábbi idézet: "A magyar 
katolikus egyházra a világ hitbeli hullámai, erősödések és visszaesések nem vagy alig hatottak. 
A magyar egyház legjellemzőbb tulajdonsága a változatlansága. Pápák jönnek, pápák mennek, 
a magyar egyház mozdulatlan marad. De változatlan a világ és a magyar társadalom kihívásaival 
szemben is. Többnyire ezek a kihívások el sem érik ingerküszöbét. Nincs annál jellemzőbb, 
hogy ötven évvel a II. Vatikáni zsinat után még mindig nem értek ide a zsinati nyitás gondola- 
tai... A magyar katolikus egyház még mindig kézi szerszámokkal működő kisüzem, ahol szemé- 
lyes kisipari termékek születnek. Ennek következtében a nagy kérdésekben folyó versengésben 
nem vagy alig tud részt venni" (Lengyel 2014, 11). Igen lesújtó kritika ez Magyarország legbe- 
folyásosabb, legtöbb hívővel rendelkező felekezetéről. Még élesebb a kontraszt, ha az Egyesült 


157 


ÁZ EGYHÁZAK GAZDÁLKODÁSA ÉS MENEDZSMENTJE MAGYARORSZÁGON ÉS 
NEMZETKÖZI ÖSSZEHASONLÍTÁSBAN — ZÁRTSÁG ÉS NYITOTTSÁG 


Államok-beli helyzettel hasonlítjuk össze a Magyarországon tapasztaltakat: amíg az amerikai 
katolikusok folyamatos önvizsgálattal igyekeznek egy szerethető, transzparens, emberközelibb 
egyházzá válni és ennek részeként az aktív hitélet, a közösségépítés, az adományozó kedv, stb. 
értelmét, gyakorlati hasznát kimutatni, addig ilyen törekvéseknek Magyarországon még csak a 
megfogalmazását láthatjuk, de azt sem a katolikus egyház részéről. 


Összegzés 


Jelen fejezetben az egyház-finanszírozás külföldi példáinak áttekintésével, majd a magyaror- 
szági helyzet vizsgálatával foglalkoztam. Igyekeztem nyomon követni az egyházfinanszírozásra, 
illetve az egyházak jogi helyzetére vonatkozó jogi-gazdasági törvénykezésben bekövetkező 
változásokat és ezek az egyházak jogi és anyagi helyzetére gyakorolt befolyását valamint az 
egyházaknak a mindenkori kormány által kialakított rangsorát, megbecsültségét. Másfelől fel- 
vetettem, hogy a társadalmi tőke kérdése — az egyházak társadalomban betöltött szerepe ha- 
tással lehet gazdálkodásukra és menedzsmentjükre is. Ebből a szempontból felvetődött, hogy 
a szocialista múlt hatása máig érezhető az intézmények menedzsment módszereinek megvá- 
lasztásán. A nemzetközi kitekintés esetében ebből a szempontból is érdemes konlúziót vonni: 
a megszakított hagyomány új alapokra helyezte a magyarországi egyházak finanszírozását és 
menedzsmentjét. A korábban egymástól elkülönülten létező zárványok rivalizálása, illetve a 
vallási tevékenységek és közösségek üldözése aktívan formálta a finanszírozás kérdéseit. 

Kiindulópontom — miszerint az egyházak gazdálkodása nagymértékben az állami támo- 
gatásoktól függ — teljes mértékben beigazolódott az elvégzett kutatás által. Meg kellett állapí- 
tanom, hogy a magyarországi egyházak saját gazdasági tevékenységükre alapozva képtelenek 
lennének fenntartani szervezeteiket, megvalósítani céljaikat, küldetésüket. 

A tanulmányból kiviláglik az is, hogy az egyházak rendkívül kreatív módon használják 
az állami támogatásokat és főként az ebben úttörő szerepet vállaló Magyar Katolikus Egyház 
törekvései nyomán érdekérvényesítésük eredményeként több fontos gazdasági folyamat meg- 
kerülhetetlen szereplőjévé is váltak. 

Az egyházak és az állam a közszolgáltatások tekintetében egymás partnerei, kiegészítői: a 
humán szolgáltatások, közelebbről a közoktatási és a szociális feladatok végrehajtása az állam 
számára megoldhatatlan volna az egyházak részvétele nélkül, míg az egyházak számára a túlélést 
jelenti az e szolgáltatások részbeni átvállalásáért kapott állami támogatások összege. 

A Magyarországon kialakult többcsatornás egyház-finanszírozási rendszer, melynek elő- 
nyeit főként a bevett egyházak élvezik az elmúlt két és fél évtized tekintetében, Magyaror- 
szág gazdasági teljesítőképességét is figyelembe véve elégségesnek bizonyult úgy az egyhá- 
zak, mint a közszolgáltatási rendszer működtetéséhez, a jövő tekintetében azonban komoly 
egyházmenedzsmentbeli hiányosságok tapasztalhatók ezen állapotok javítása, illetve megbízha- 
tó szinten tartása érdekében. 

A hívek vallási felekezetektől való elpártolása, a hosszú történeti múltra visszatekintő törté- 
nelmi egyházakat világviszonylatban is komolyan próbára tevő trendjei olyan lépéseket kíván- 
nak, melyek még a menedzsment kultúrában otthonosan mozgó Amerikai Egyesült Államok 
felekezetei számára is hatalmas kihívásnak minősülnek, Magyarországon azonban végletes el- 

maradottságban, mondhatni még csak kezdetleges állapotban léteznek. Reményünk szerint a 
társadalmi tőkén alapuló társadalmi bizalom erősödésével az egyházak hazánkban is adaptálód- 
ni tudnak majd a versenyképes menedzsment módszerek alkalmazásához. Ez továbbvezethet 
a társadalmi tőke jelentőségének további erősödéséhez: bizalom, szolidaritás erősödéséhez és a 
zárványok megszűnéséhez ennek hatására. Ez azonban további kutatási munkát igénylő feladat. 

UTÓSZÓ 


UTószó 


Az elmúlt évtizedben megkezdett és befejezett vallástudományi vizsgálatok során több 
alkalommal igyekeztem bevonni a kutatásaim erőterébe más diszciplínák kapcsolódó elmé- 
leti koncepcióit és empirikus eredményeit. Jelen kötettel pedig alapvetően az volt a célom, 
hogy bemutassam e vizsgálatoknak azon keresztmetszetét, amelyben elsődlegesen a vallástu- 
domány, a politikatudomány, a szociológia és agazdaságtudomány szemléletét alkalmaztam, 
és ezen belül is, szűkebben a társadalmi tőke koncepcióját, elméleti keretkontextusát érvé- 
nyesítettem. 

"Tettem ezt azért, mert a nemzetközi valláskutatás fölvetett témáiban, a módszertanok sok- 
féleségében, az elemzések kereteinek kialakításában is annak lehetünk szemtanúi, hogy a disz- 
ciplináris korlátok merevsége egyre kevésbé van jelen a kérdések vizsgálatainak tekintetében. 
Úgy tűnik, hogy a tudományművelés korábbi, szigorú keretrendszerű fázisa egyre kevésbé szá- 
mottevő, és egyre inkább teret hódít az az elképzelés, hogy adott kérdések megválaszolásához 
lényegesen szélesebb diskurzusból érdemes megközelítéseket alkalmazni, semmint egyetlen tu- 
dományterület eredményeiből vagy elméleti újításaiból. 

Mindemellett a vallás, a vallási sokféleség és ennek kultúra- vagy társadalomtudományi 
elemzései napjainkban igen fontos területté váltak. Az olyan nyilvánvaló témák, mint a globali- 
záció és kulturális konfliktusok, a társadalmi szolidaritás vagy éppen a migrációs tendenciák jól 
mutatják, hogy a vallásossággal, az egyházi intézményekkel kapcsolatos kutatásokra egyértel- 
műen szükség van. Mindezek mellett az olyan jellegű kutatási mezők, amelyek a vallási dimen- 
zió társadalmi beágyazottságát, hatásmechanizmusait, reakciókészletét elemzik, mind elméleti, 
mind módszertani szinten igen hasznosnak bizonyulnak. 

A vallástudomány szinte eredendően olyan transzdiszciplináris szemléletet mutat, amely- 
ben egymástól távol eső gondolatkörök és modellek is jól alkalmazhatók. Ám emellett az ant- 
ropológiai, néprajzi, a pszichológiai, szociológiai vagy éppen evolúciós vagy kognitív irányzatok 
az utóbbi évtizedekben egyre szélesebb teret nyertek a tradicionális vallástörténeti vagy összeha- 
sonlító mitológiai elképzelések mellett. Jól mutatja ezt a nemzetközi szakirodalom, illetve egyre 
inkább a magyarországi kutatások iránya és jellege is. 

Ahogyan azt a kötetben vázoltam, a társadalmi tőke mint a kortárs társadalomtudomány 
egyik koncepiója a komplex társadalmi struktúrát és hierarchiát, a kollektív erőforrásokhoz 
való hozzáférést helyezi a fókuszba, és mint ilyen, a vallási közösségek ebben való szerepének 
vizsgálhatóságát is tematizálja. Az (eredendően európai) elmélet ugyan elsősorban Észak-Ame- 
rikában lelte meg empirikus támasztékát, ezzel együtt az ottani kutatások jó összehasonlítási 
alapot adhatnak az európai és hazai valláskutatásoknak is, nemcsak a modell alkalmazhatóságá- 
nak tekintetében, hanem az eltérő társadalmi szerkezet komparatív vizsgálataihoz is. 

A hazai vallási közösségek ilyen jellegű, a társadalmi tőkével kapcsolatos empirikus elemzé- 
sei jelen pillanatban még nem tekinthetők számottevőnek a magyar valláskutatás szakirodalmá- 
ban, ezért a kötet másodlagos célja az volt, hogy szakmai diskurzus induljon a társadalomtudo- 
mányi, azon belül is a vallástudományi mezőben, illetve vallási kérdéseket központba helyező 
más diszciplináris kontextusban egyaránt. 

Ezért a könyvben megjelent fejezetek egyrészről a társadalmi tőke paradigmájának ár- 
nyaltabb megértését célozták meg, másrészről az elmélet, a kritikai recepció teoretikus fej- 
lődését igyekeztek bemutatni, harmadrészről pedig a társadalmi tőke vizsgálatainak adap- 
tálhatóságát vizsgálták áttételesen. Reményeim szerint az elméleti áttekintés, a részletes 

szakirodalmi összefoglalások, a kortárs kutatási beszámolók előmozdítják a hazai vallásku- 
tatás ezen irányát is. 

A megjelent kötettel a fönt vázolt nemzetközi trendhez igyekeztem illeszkedni. Bízom ab- 
ban, hogy a szerkesztett fejezetek, a mögöttük álló elméleti munkák és a hozzájuk kapcsolódó 
kutatások egyrészt mutatják a vallások vizsgálatának sokféleségének lehetőségeit, és akár kedvet 
hoznak más jellegű vizsgálatokhoz is. 

